
De-a  lungul  timpului,  am  publicat  o  serie  de  studii  ale  vieţilor 
anterioare  ale  spiritelor  unor  persoane  din  România  în  volumele  nr.  1,  2, 
3  şi  4.  în  prezentul  volum  (nr.  6)  începem  să  încheiem  această  serie,  care 
va  fi  definitivată  în  volumul  următor  de  „completări”.  Spre  deosebire  de 
primele  patru  volume,  episoadele  spirituale  „în  completare”  nu  au 
mai  fost  publicate  şi  în  paginile  site-ului  online. 


VIEŢILE  ANTERIOARE  (completări  I) 
numerotate  invers  cronologic 

Studii  de  caz 

Voi.  1 

Voi.  2 

Voi.  3 

Voi.  4 

Voi.  6 

AGATHA 

1  -2 

ALEXANDRA 

1  -  12 

13  -  16 

ANCA-ELENA 

1  -8 

9 

ANCA 

1  -3 

4-17 

ANDREEA 

1  -2 

3-12,  15, 16, 
19 

CLARA 

1 

2-3 

CLAUDINA 

1  -4 

5 

DANIEL 

1  -4 

5-6 

DORINA 

1  -3 

4-10 

11-24 

25-27 

-  Maria  (fiica  Elenei) 

1  -3 

ELY 

1  -3 

4-10 

ERIKA 

1  -4 

5-12 

13  -  16 

GIULIA 

1  -6 

7-9 

I  LINCA 

1  -2 

3-12 

13  -  16 

LIZA 

1  -7 

8 

NICOLETA 

1  -2 

3-n 

SABINA  VISU 

1 

2,3 

SIMONA 

1  -2 

ZOE 

1  -7 

Total  episoade 

58 

54 

57 

48 

65 

ALEXANDRA 


EPISOADE  SPIRITUALE  COMENTATE  ANTERIOR 

1  ®  Akiria  Sefaistou  (1888-1939) 

2  ®  Sibena  Raudis  (1810-1859) 

3  O  Ranold  Thierry  (1709-1755) 

4®  Alir  (1614-1680) 

5  O  Artigad  (1503-1570) 

6  ®  Regine  Karensky  (1408-1480) 

7  O  Runodo  (1300-1362) 

8  ®  Arethia  (1210-1264) 

9  ®  Rjeke  (1111-1170) 

10  OTsen  (1024-1069) 

11  ®  Virdi  (913-958) 

12  ®  Inge  Reisen  (810-867) 


RESTUL  EPISOADELOR  SPIRITUALE 

13  O  Karid  (702-771) 

14  ®  Laten  (600-668) 

15  OTiberius  (512-571) 

16  ®  Nochy  (413-470) 

Episodul  13  -  KARID 

Irakianul  KARID  (702-771)  s-a  născut  în  localitatea  portuară  Basra, 
situată  în  sudul  Irakului,  pe  malul  fluviului  Shatt-al-Arab,  format  prin 
confluenţa  marilor  râuri  Tigru  (Dijla)  şi  Eufrat  (Furat),  a  cărui  apă  se 
varsă  în  Golful  Persic. 

Marinarul  Muhammad  avea  împreună  cu  nevasta  lui,  Alye,  doi 
băieţi.  KARID  era  cu  6  ani  mai  mare  decât  fratele  său,  Arhud.  Familia 
trăia  confortabil,  într-o  casă  mare,  cu  vedere  spre  fluviu,  veniturile  de 
marinar  obţinute  de  Muhammad  fiind  suficiente  pentru  ca  nevasta  şi  fiii 
lui  să  aibă  tot  ce  le  trebuia. 

Arhud  s-a  urcat  pe  puntea  micii  corăbii  a  tatălui  la  vârsta  de  8  ani, 
dorind  să  devină  şi  el  marinar.  Au  pornit  în  călătorie  de  afaceri  spre  sud, 
întorcându-se  după  un  an  cu  numeroase  mărfuri  aduse  din  porturile 
Persiei. 

KARID  şi-a  anunţat  părinţii  că  dorea  să  înveţe  carte  pentru  a  şti  mai 
târziu  să  cerceteze  monumentele  istorice  străvechi  din  ţara  lor. 
Muhammad  i-a  ascultat  rugăminţile  şi  i-a  explicat  că  drumul  pe  care  îl  va 
urma  în  viaţă  va  fi  greu  şi  plin  de  pericole.  Băiatul  a  rămas  neclintit  în 
dorinţa  lui.  Avea  uneori  viziuni  în  timpul  somnului  când  îi  apărea  Allah, 
sfătuindu-1  ce  avea  de  făcut  în  viaţă.  Tot  Allah  îi  spusese  că  va  ajunge  un 
mare  învăţat  dacă  va  pleca  spre  apus,  într-o  altă  ţară,  pentru  a  învăţa 
carte.  Din  povestirile  timide  ale  băiatului,  Muhammad  a  înţeles  care  era 
rostul  lui  în  viaţă. 

KARID  împlinise  8  ani,  când  amândoi  au  pornit  spre  vest  cu  o  mare 
caravană  comercială  care  cuprindea  aproape  o  sută  de  cămile.  Drumul  a 
durat  2  ani.  Au  ajuns  în  Damasc,  oraş  sirian  plin  cu  oameni  săraci  şi 
bogaţi,  dar  şi  cu  numeroşi  oameni  de  ştiinţă.  Era  în  anul  712.  Muhammad 
şi-a  lăsat  fiul  în  familia  unui  negustor  bogat  cunoscut  de  el,  pe  care  l-a 
răsplătit  cu  o  mare  cantitate  de  aur  şi  toată  marfa  adusă  pe  spinarea 
câtorva  cămile.  Le-a  promis  la  amândoi  că  va  reveni  după  5  ani. 

Proaspătul  tutore  l-a  înscris  pe  KARID  la  şcoala  islamică  patronată 
de  moschee,  unde  băiatul  a  studiat  timp  de  6  ani.  Cu  banii  şi  mărfurile 
aduse  din  nou  de  tatăl  său,  KARID  a  reuşit  să  studieze  Istoria  veche  a 
popoarelor  din  Siria  şi  Mesopotamia. 

încă  nu  terminase  de  studiat,  când,  la  21  de  ani,  a  cerut-o  în 
căsătorie  pe  Hedra,  o  fetiţă  de  15  ani,  fiica  unui  negustor  de  sclavi  foarte 
bogat,  pasionat  de  Istorie  şi  Arheologie,  sponsor  al  Şcolii  Istorice  din 
Damasc,  unde  studiase  şi  el  în  perioada  adolescenţei.  Abdullah  şi  Urnire, 

părinţii  Hedrei,  le-au  pus  la  dispoziţie  o  casă  numai  pentru  ei  şi  le-au 
oferit  periodic  mari  sume  de  bani  pentru  supravieţuire. 

KARID  şi-a  continuat  cercetarea  vechilor  scrieri  istorice  şi 
explorarea  unor  vestigii  străvechi.  Hedra  se  ocupa  numai  de  familie, 
având  grijă  de  soţ  şi  copii.  Pe  fiica  lor,  Kirel,  a  născut-o  la  17  ani.  Primul 
băiat,  Mustafa,  a  sosit  după  3  ani.  Au  mai  trecut  4  ani  până  la  naşterea 
fiului  cel  mic,  Odran. 

Cu  banii  socrului,  KARID  şi-a  deschis  o  mică  şcoală  particulară  de 
Istorie  şi  Arheologie,  unde  ţinea  lecţiile  împreună  cu  un  bun  prieten. 

Pe  Kirel  a  măritat-o  cu  un  negustor  de  produse  alimentare,  având  de 
la  ea  trei  nepoţi,  două  fete  şi  un  băiat.  Mustafa,  semănând  bine  cu 
bunicul  din  Irak,  a  luat  calea  apelor,  pornind  pe  Mediterana  cu  o  corabie 
comercială.  Odran,  mai  apropiat  de  ştiinţe,  a  urmat  cursurile  şcolii 
patronate  de  tatăl  său. 

Sub  influenţa  lui,  KARID  a  simţit  dorinţa  de  a-şi  revedea  ţara  natală. 
Avea  60  de  ani,  când  a  pornit  pe  drumul  de  întoarcere  în  Irak,  împreună 
cu  soţia  şi  fiul  cel  mic.  Odran,  ajuns  la  vârsta  de  30  ani,  spusese  că  voia  să 
se  însoare  cu  o  fată  din  Irak.  Au  ajuns  în  Bagdad  după  2  ani,  în  anul  764. 

Oraşul  era  nou,  fondat  cu  2  ani  în  urmă,  devenit  centrul  Califatului 
arab  al  Abbasizilor.  Dinastia  arabă  a  califilor  abbasizi  fusese  fondată  în 
anul  749  de  către  Abu  al-Abbas,  descendent  din  Abbas,  unchiul 
profetului  Mahomed.  Abbasizii  şi-au  atins  cea  mai  mare  expansiune 
politică  şi  economică  în  primul  secol  de  existenţă  a  regatului  lor.  Aceeaşi 
perioadă  a  coincis  cu  transformarea  imperiului  arab  într-o  entitate 
multietnică,  bazată  nu  pe  elementul  naţional  arab  iniţial,  ci  pe  religia 
islamică.  Organizarea  guvernării  se  făcuse  după  modelul  monarhiei 
persane,  trecându-se  de  la  tradiţionalul  sistem  monarhic  arab  la  unul 
absolutist  şi  centralizat,  califul  având  cea  mai  mare  autoritate  religioasă 
şi  politică. 

Stabilit  în  Bagdad  la  62  de  ani,  KARID  şi-a  trimis  fiul  spre  Basra, 
pentru  a  vedea  ce  s-a  întâmplat  cu  părinţii  şi  fratele  Arhud.  Muhamad  şi 
Alye  muriseră  de  mult,  iar  Arhud  şi-a  însoţit  nepotul  pe  drumul  de 
întoarcere  la  Bagdad.  L-a  ajutat  pe  KARID  să  îşi  amenajeze  clădirea  în 
care  urma  să  funcţioneze  şcoala  lui  de  Arheologie,  apoi  s-a  îndreptat  spre 
oraşul  natal,  Basra,  unde  îşi  avea  familia. 

KARID  a  mai  trăit  7  ani,  până  când  o  epidemie  de  tifos  răspândită  în 
afara  Bagdadului  l-a  răpus  la  doar  69  de  ani.  Hedra,  Odran  şi  familia 
acestuia  au  supravieţuit,  epidemia  neajungând  în  Bagdad.  Când  moartea 
l-a  surprins,  KARID  explora  o  veche  piramidă  aflată  la  mare  distanţă 

spre  sud,  în  apropierea  căreia  exista  comunitatea  tribală  în  care  izbucnise 
tifosul.  Trupul  său,  contaminat  de  boală  şi  rămas  fără  viaţă,  a  fost 
îngropat  adânc  în  nisip,  localnicii  plantând  un  puiet  de  palmier  deasupra 
mormântului.  Hedra  şi  Odran  au  găsit  mormântul.  Au  cinstit  memoria 
dragului  lor  KARID  atât  lângă  palmierul  de  pe  mormânt,  cât  şi  în 
Bagdad. 

Nina  Petre, 
16  decembrie  2016 


COMENTARIUL  ALEXANDREI 

Din  primele  rânduri  când  am  citit  acest  episod  spiritual  şi  am  văzut 
că  am  fost  musulman,  am  înţeles  de  ce  nu  am  fost  speriată  când  am  auzit 
la  prima  întâlnire  religia  viitorului  meu  soţ.  Pentru  alţi  români  crescuţi  în 
credinţa  ortodoxă,  a  discuta  cu  un  musulman  este  ceva  de  speriat,  pentru 
mine  nu  a  fost  nimic  înfricoşător. 

Kadir  a  fost  un  copil  pe  care  orice  părinte  şi  l-ar  fi  dorit:  silitor, 
cuminte,  cam  aşa  cred  că  am  fost  şi  eu  în  ceea  ce  priveşte  şcoala,  nu  le- 
am  creat  probleme  părinţilor  şi  mi-am  văzut  de  învăţătură.  Pasiunea 
pentru  Istorie,  materia  despre  care  v-am  spus  că  o  învăţam  uşor  în 
generală  şi  liceu,  precum  şi  visele  premonitorii  se  regăsesc  şi  în 
reîncarnarea  aceasta.  Din  fericire,  am  avut  parte  de  o  familie  frumoasă, 
în  care  domnea  armonia  şi  echilibrul,  exact  aceste  lucruri  le  caut  şi  acum 
în  ceea  ce  priveşte  familia  pe  care  am  întemeiat-o. 

Eroul  meu,  Kadir,  a  sfârşit  în  locul  care  îl  fascina  cel  mai  mult  şi 
unde  se  simţea  cel  mai  bine,  un  sfârşit  liniştit,  fără  suferinţe,  de  care 
mulţi  ar  vrea  să  aibă  parte. 

Aşa  cum  aţi  spus  dvs.,  am  avut  multe  conexiuni  cu  lumea  arabă,  cu 
religia  islamică,  încât  „trebuia”  să  mai  existe  un  mic  element  şi  în  viaţa 
aceasta.  Se  pare  că  am  ales  să  fie  o  persoană  la  fel  de  importantă  pentru 
mine  (şi  anume  soţul)  aceea  care  face  această  legătură.  Spre  deosebire  de 
soţia  lui  Kadir,  care  îl  înţelegea  cu  activitatea  de  savant,  nu  pot  să  spun 
acelaşi  lucru  despre  soţul  meu.  Cu  greu  a  acceptat  că  îmi  doresc  să 
muncesc  la  stat,  el  ar  vrea  să  am  eu  o  afacere  sau  ceva  să  fiu  propriul  şef, 
să  nu  lucrez  la  cineva,  să  îmi  fac  programul  cum  vreau. 

4  ianuarie  2017 

Episodul  14  -  LATEN 

Indonezianca  LATEN  (600-668)  s-a  născut  în  palatul  părinţilor  ei, 
Nogamo  şi  Edin,  aflat  pe  imensa  lor  moşie  din  estul  insulei  Java. 

Teritoriul  stăpânit  de  prinţul  Nogamo  era  un  principat  influenţat  de 
civilizaţia  indiană.  Religia  populaţiei  sărace  era  animistă.  Aristocraţia 
indoneziană,  din  care  făceau  parte  prinţul  Nogamo  şi  familia  lui, 
adoptase  hinduismul,  adus  de  negustorii  şi  cuceritorii  indieni.  Nogamo 
avea  o  singură  nevastă,  aşa  cum  era  obiceiul  în  familiile  bogate.  în  rândul 
supuşilor  lui,  oameni  săraci,  era  îngăduită  poligamia. 

Edin  născuse  două  fetiţe  şi  doi  băieţi.  LATEN  era  mai  tânără  cu  2  ani 
decât  sora  ei,  Miade.  Cei  doi  băieţi,  Argudo  şi  Rodano,  erau  mai  tineri  în 
comparaţie  cu  surorile  lor.  Rodano  avea  cu  3  ani  mai  puţin  decât  Argudo. 
în  timp  ce  fetele  au  crescut  sub  influenţa  directă  a  mamei,  Edin,  de  băieţi 
s-au  ocupat  mai  mult  Nogamo  şi  profesorii  aduşi  la  palat  pentru 
educarea  lor  în  mod  corespunzător  cu  cerinţele  înaltei  societăţi 
indoneziene.  Argudo  şi  Rodano  au  fost  instruiţi  ani  la  rând  pentru  a  lupta 
în  războaie,  a  se  ocupa  cu  multă  exigenţă  de  activitatea  de  pe  moşie,  a  se 
pricepe  la  valorificarea  produselor  obţinute  de  agricultorii  şi  meşteşugarii 
supuşi  lor.  Miade  a  fost  căsătorită  la  14  ani  cu  un  moşier  bogat,  ce  trăia 
pe  teritoriul  regatului  condus  de  Nogamo.  A  devenit  mama  a  şapte  copii. 

LATEN  a  devenit  la  doar  13  ani  nevasta  nobilului  Tigdan,  bărbat 
ajuns  la  vârsta  de  28  ani,  priceput  negustor,  marea  lui  avere  bazându-se 
pe  intensul  comerţ  practicat  de  el.  Tigdan  şi-a  iubit  şi  respectat  soţia,  aşa 
cum  se  cuvenea  într-o  familie  nobiliară,  omul  având  mereu  grijă  ca 
LATEN  să  nu  ducă  lipsă  de  nimic  din  ceea  ce  îşi  dorea. 

La  17  ani,  LATEN  a  născut  primul  copilaş,  pe  Nekire,  unica  fată, 
lumina  ochilor  ei  şi  a  fericitului  tată.  După  3  ani,  a  sosit  în  familie  primul 
băieţel,  Agradin.  Gunumo,  fiul  cel  mic,  a  fost  născut  de  mama  lui  la  24  de 
ani. 

Pe  Nekire  au  măritat-o  la  15  ani  cu  un  moşier  bogat. 

Agradin,  moştenind  darul  stăpânirii  de  la  tatăl  său,  s-a  ocupat  toată 
viaţa  de  moşia  primită  de  la  părinţi,  mărind-o  considerabil  pin  comerţul 
cu  produse  agricole  şi  meşteşugăreşti. 

Gunumo  avea  navigaţia  în  sânge,  asemenea  bunicului  Dakedu,  tatăl 
lui  Tigdan.  Ajuns  la  vârsta  adolescenţei,  şi-a  construit  un  palat  pe  ţărmul 
Oceanului  Indian.  Corăbiile  aflate  în  posesia  lui  i-au  adus  o  avere  uriaşă, 
prin  transportul  de  mărfuri. 

Viaţa  eroinei  noastre,  LATEN,  a  fost  ca  un  vis  frumos.  Bogăţia  de  la 
părinţi  a  găsit-o  şi  în  reşedinţa  soţului.  Clădirea  principală,  palatul  în 

care  locuiau,  era  construit  din  bambus,  având  la  interior  un  mobilier 
luxos.  Baza  alimentaţiei  întregii  familii  o  constituia  orezul,  la  care  se 
adăugau  legumele,  peştele  şi  numeroasele  condimente.  Peştele  era 
consumat  rareori  proaspăt.  De  obicei,  era  uscat,  murat  sau  sărat.  Carnea, 
de  porc  sau  de  găină,  se  mânca  mai  ales  în  zilele  de  sărbătoare.  Fructele 
aveau  un  loc  important  în  alimentaţie. 

Indonezienii  bogaţi  ca  LATEN  şi  familia  ei  nu  consumau  lapte. 
Băutura  lor  tradiţională  era  sucul  nucilor  de  cocos  necoapte, 
îmbrăcămintea  de  bază  la  femei  şi  bărbaţi  o  constituia  kaimA.  Aceasta 
era  o  bucată  de  ţesătură  colorată  şi  imprimată  cu  diverse  modele  care 
înfăşură  femeile  de  la  piept  până  la  călcâie.  Bărbaţii  purtau  kainul  de  la 
brâu  până  la  pulpe.  în  afară  de  kain,  exista  sarongul,  o  bucată 
dreptunghiulară  de  ţesătură,  cusută  pe  vertical.  Când  plecau  de  acasă, 
LATEN  şi  însoţitoarele  ei  purtau  peste  sarong  o  bluză  lungă  cu  mâneci 
până  la  încheietura  mâinii  sau  mai  jos  de  cot,  iar  pe  umeri  aveau  un  şal, 
numit  kemben. 

Haina  despicată  a  lui  Tigdan  ajungea  până  la  genunchi,  fiind  strânsă 
pe  talie.  La  brâul  lat,  numit  kain  padjang,  îşi  purta  pumnalul  ( kris ). 
Krisnl,  străveche  armă  naţională  javaneză,  reprezenta  un  indiciu  al 
rangului  social  al  posesorului  său.  Avea  o  lamă  ascuţită  în  partea  de  jos, 
călită  la  foc  şi  cu  două  tăişuri.  Mânerul  făcut  din  os  era  împodobit  cu 
sculpturi  fine  şi  pietre  preţioase. 

Pe  moşia  soţilor  Tigdan  şi  LATEN,  ocupaţia  principală  era 
agricultura.  Ţăranii  cultivau  orez  pe  ogoarele  inundate,  batate,  kassana, 
arahide,  soia,  piper,  bumbac,  trestie  de  zahăr,  indigo,  pomi  fructiferi  şi 
cocotieri.  Plugul  de  lemn  cu  brăzdare  de  fier  era  tras  de  doi  bivoli.  Ogorul 
se  grapa  cu  trunchiuri  noduroase  de  copac  legate  la  un  loc.  După 
recoltarea  orezului,  se  însămânţau  pe  ogor  plante  rădăcinoase.  Ca 
îngrăşământ,  se  folosea  cenuşa  vulcanică. 

Pe  moşia  lui  Tigden  se  creşteau  bivoli,  porci,  cornute  mici,  găini  şi 
raţe.  Ca  orice  moşie  mare,  bine  organizată,  avea  pe  teritoriul  ei  şi  mici 
ateliere.  Meşteşugarii  lui  Tigdan  produceau  obiecte  din  ceramică, 
împleteau  pălării,  rogojini  şi  coşuri,  ţeseau  pânza  necesară  hainelor, 
confecţionau  unelte  agricole,  obiecte  casnice  din  aramă  şi  fier.  Doi 
meşteri  foarte  pricepuţi  făceau  pumnale. 

Javanezii,  la  fel  ca  toţi  indonezienii,  mestecau  betel.  Obiceiul  exista 
şi  în  familia  lui  LATEN.  Frunza  de  piper,  betelul,  se  înfăşură  în  jurul  unei 
bucăţi  de  nucă  a  palmierului  areka.  Prin  mestecare,  se  producea  o  salivă 
abundentă,  colorată  în  roşu  aprins.  Vasele  mici  din  aramă,  din  carapace 

de  broască  ţestoasă,  din  bambus,  în  care  se  păstrau  şi  se  transportau 
părţile  componente  ale  betelului,  erau  bogat  împodobite  cu  ornamente 
geometrice  sau  de  inspiraţie  vegetală. 

După  ce  trecuse  de  60  ani,  LATEN  mesteca  toată  ziua  betel, 
nemaiştiind  ce  să  facă  de  plictiseală.  Avea  câteva  bune  prietene,  se  vizitau 
reciproc,  petrecându-şi  vremea  cu  povestiri  despre  viaţa  celor  pe  care  îi 
cunoşteau.  Tigdan,  ajuns  la  bătrâneţe,  se  folosea  de  ajutorul  fiului  cel 
mare,  Agradin,  pentru  administrarea  moşiei  şi  vânzarea  produselor. 
Treptat,  din  cauza  hranei  consumate  din  belşug  şi  a  abuzurilor  cu  betel, 
LATEN  devenise  supraponderală,  fapt  ce  i-a  afectat  organele  interne.  La 
68  de  ani,  când  moartea  a  luat-o  dintre  cei  vii,  femeia  suferea  cu  inima, 
ficatul  şi  stomacul. 

Soţul  ei,  bătrânul  Tigdan,  ajuns  la  83  de  ani,  a  îngropat-o  în  grădina 
palatului,  pregătindu-şi  alături  propria  groapă.  A  reuşit  să  mai  trăiască 
doar  câteva  luni  după  pierderea  dragei  lui  soţii.  O  iubise  pe  LATEN  ca  pe 
cea  mai  de  preţ  comoară  întâlnită  în  calea  vieţii.  îi  oferise  toată  bogăţia 
dorită  de  ea,  avusese  grijă  de  copiii  lor,  aşa  cum  îi  ceruse  LATEN.  Nu 
reuşise  să  o  compare  pe  LATEN  cu  nicio  femeie.  Nici  măcar  Nekire  nu 
avea  toate  calităţile  propriei  mame.  Inteligenţa  lui  LATEN,  frumuseţea  ei 
plină  de  graţie,  felul  distins  în  care  discuta  cu  toată  lumea,  chiar  şi  cu 
slujitorii,  rămăseseră  de  neuitat. 

Nina  Petre, 
4  ianuarie  2017 


COMENTARIUL  ALEXANDREI 

Dacă  afară  ninge  ca  în  poveşti,  se  pare  că  am  citit  şi  eu  o  reîncarnare 
de  poveste.  Laten  s-a  născut  într-un  peisaj  căutat  de  mine  în  fiecare 
vacanţă  (liniştit,  multă  verdeaţă  şi  apă).  Acum  înţeleg  de  ce  mă 
fascinează  insulele  unde  eşti  într-un  resort  izolat,  cu  puţini  turişti  şi  poţi 
să  te  plimbi  liniştit.  Chiar  de  curând  am  discutat  cu  sora  şi  cumnatul  meu 
în  legătură  cu  vacanţa  şi  le  spuneam  că  nu  sunt  pentru  mers  în  cluburi,  la 
restaurant,  vizitat  foarte  mult  (aşa  cum  ei  îşi  doresc  să  facem  o  vacanţă  în 
Thailanda).  Eu  sunt  genul  care  vrea  să  se  relaxeze,  să  stea  pe  plajă  liniştit, 
să  admire  un  apus,  lucruri  mai  plictisitoare  pentru  unii. 

Am  avut  o  viaţă  de  prinţesă  în  acel  episod  XIV  atât  în  casa  părinţilor, 
cât  şi  în  casa  soţului.  Ce  am  păstrat  şi  în  viaţa  aceasta  este  dorinţa  de  a 
avea  persoane  care  să  îmi  facă  treburi  prin  casă,  eu  să  fiu  o  prinţesă 
răsfăţată  şi  cochetă.  Mereu  am  zis  că  o  să  învăţ  mult,  încât  să  îmi  permit 
să  am  o  menajeră,  să  nu  dau  cu  mopul  toată  ziua.  Faptul  că  soţul  meu  a 

fost  monogam  şi  am  avut  copii,  la  fel,  sunt  lucruri  pe  care  mi  le  doresc  şi 
acum. 

Observ  că,  la  fiecare  episod  nou,  am  din  ce  în  ce  mai  puţin  de 
adăugat,  fiind  deja  toate  lucrurile  cunoscute  şi  discutate.  Din  acest 
episod,  am  tras  concluzia  să  fiu  foarte  atentă  să  îmi  găsesc  activităţi  cu 
care  să  îmi  ocup  timpul  şi  la  bătrâneţe,  să  nu  am  timp  să  mă  plictisesc 
pentru  a  nu-mi  distruge  sănătatea. 

6  ianuarie  2017 


Episodul  15  -TIBERIUS 

TIBERIUS  (512-571)  s-a  născut  în  oraşul  Verona,  localitate  situată  în 
partea  vestică  a  regiunii  Veneto,  pe  cursul  inferior  al  fluviului  Adige,  a 
cărui  apă  se  varsă  în  Marea  Adriatică. 

Supus  de  Roma  în  anul  89  î.Hr.,  oraşul  a  fost  ocupat  de  ostrogoţii  lui 
Theodoric  în  anul  489,  în  urma  victoriei  decisive  asupra  lui  Odoacru. 
între  anii  489  şi  569,  Verona  şi  întreaga  regiune  Veneto  s-au  aflat  ca  părţi 
componente  ale  Regatului  Ostrogot. 

La  data  naşterii  eroului  nostru,  TIBERIUS,  asupra  ostrogoţilor 
domnea  regele  Theodoric  (474-526)  cel  Mare.  I-a  urmat  la  tron  regele 
Athalaric  (526-534).  Regina  Amalasuntha  (534-535)  a  domnit  împreună 
cu  soţul  ei,  Theodot.  A  fost  sugrumată  din  ordinul  lui  Theodot,  iar  acesta 
a  urcat  pe  tron  (535-536).  Succesorul  lui  Theodot  a  fost  comandantul 
militar  Vitiges  (Wittigis),  perioada  domniei  fiind  536-540. 

între  535  şi  540  a  avut  loc  prima  cucerire  bizantină  a  regiunii.  Până 
la  cea  de-a  doua  cucerire  bizantină,  încheiată  în  anul  555,  au  mai  domnit 
trei  regi  ostrogoţi:  Hildibad  (540-541),  Eraric  (541),  Totila  (541-552)  şi 
Theia  (552-553)- 

în  anul  568,  longobarzii  conduşi  de  regele  Alboin  au  pătruns  în 
nordul  peninsulei  Italice,  întemeind  Regatul  Longobard,  care  a  cuprins 
între  hotare  sale  şi  regiunea  Veneto.  Alboin  a  domnit  până  în  anul  572. 
Cu  un  an  înainte,  în  571,  se  stinsese  din  viaţă  moşierul  TIBERIUS,  om 
foarte  bogat,  după  ce  împlinise  vârsta  de  59  ani. 

împreună  cu  sora  lui,  Aiarda,  mai  tânără  decât  el  cu  2  ani, 
TIBERIUS  avea  drept  părinţi  pe  moşierul  Aurelian  şi  soţia  acestuia, 
Narada.  Pe  Aiarda  au  măritat-o  părinţii  la  15  ani  cu  un  afacerist  din 
Verona.  TIBERIUS  a  învăţat  carte  până  la  15  ani  cu  profesori  care  locuiau 
în  Verona,  la  casele  lor  în  sezonul  rece  şi  în  conacul  de  pe  moşia  lui 

Aurelian,  împreună  cu  toată  familia  acestuia,  de  cum  sosea  primăvara  şi 
până  toamna  târziu. 

împlinind  16  ani,  TIBERIUS  a  stabilit  împreună  cu  părinţii  lui  că 
învăţase  destul  până  atunci  şi  sosise  vremea  de  a-1  ajuta  pe  Aurelian  în 
administrarea  vastei  moşii  a  familiei,  situată  între  Verona  şi  lacul  Garda. 
Producţia  de  cereale  şi  fructe  fiind  în  creştere,  TIBERIUS  a  pornit  pe 
Marea  Adriatică,  la  17  ani,  îndreptându-se  spre  Dalmaţia,  corabia  pe  care 
călătorea  fiind  plină  cu  marfă  destinată  vânzării. 

Până  la  28  de  ani,  când  s-a  căsătorit  dintr-o  mare  iubire  cu  Ligiana, 
a  făcut  numeroase  drumuri  pe  uscat  şi  pe  mare,  căutând  porturi  unde 
produsele  de  pe  moşia  lui  şi  a  părinţilor  se  vindeau  la  preţuri 
convenabile.  Au  făcut  nunta  în  casa  lui  din  Verona,  apoi  s-au  îndreptat 
spre  somptuoasa  reşedinţă  de  pe  propria  moşie,  teritoriu  situat  în 
apropierea  lacului  Garda. 

Tânăra  soţie,  Ligiana,  căsătorită  la  16  ani  cu  TIBERIUS,  a  devenit 
mamă  la  19  ani,  născând-o  pe  frumoasa  Minerva.  După  4  ani,  a  apărut 
primul  băiat,  Octavian.  Au  mai  trecut  3  ani  până  la  întregirea  familiei  cu 
micuţul  Hadrian.  Vara  la  ţară  şi  iarna  în  Verona,  copiii  au  crescut  fericiţi, 
în  belşugul  asigurat  de  tatăl  lor  şi  prin  grija  neobosită  a  mamei  Ligiana. 
Bunicile  Narada  şi  Diceia  (mama  Ligianei)  i-au  răsfăţat  cât  au  putut. 
Bunicul  Aurelian  i-a  plimbat  pe  toată  moşia,  iar  bunicul  Antonius  i-a 
adăpostit  vara  pe  moşia  din  Munţii  Alpi. 

Până  la  50  de  ani,  TIBERIUS  s-a  sacrificat  pentru  binele  familiei, 
ocupându-se  de  problemele  moşiei  şi  călătorind  anual  cu  scopuri 
comerciale.  Scurtele  perioade,  mai  ales  iarna,  când  se  afla  în  mijlocul 
familiei,  au  rămas  în  memoria  copiilor  săi  ca  zile  şi  nopţi  de  vis,  cântecele 
şi  jocurile  oprindu-se  în  zori,  pentru  a  reîncepe  a  doua  zi  în  jurul 
prânzului. 

TIBERIUS,  bărbat  voinic,  mereu  pornit  pe  glume,  se  străduia  să  îşi 
ferească  familia  de  permanentele  griji  ale  vieţii  de  moşier,  care  nu-i 
dădeau  pace  nici  măcar  în  scurta  odihnă  de  noapte.  El  voia  să  facă  totul 
foarte  bine,  de  la  treburile  moşiei  până  la  educaţia  copiilor. 

Octavian,  fiul  cel  mare,  şi-a  început  călătoriile  pe  apă  de  cum 
împlinise  18  ani,  la  început  împreună  cu  TIBERIUS,  apoi  singur. 
Hadrian,  fiul  cel  mic,  i  s-a  alăturat  tatălui,  pe  care  îl  adora,  ajutându-1  în 
administrarea  moşiei. 

După  ce  a  împlinit  56  de  ani,  TIBERIUS  resimţea  din  ce  în  ce  mai 
mult  povara  zecilor  de  ani  petrecuţi  în  frig,  pe  ploaie  şi  ninsoare, 
supraveghind  munca  ţăranilor  sau  păzindu-şi  sacii  cu  cereale  înghesuiţi 

sub  puntea  corăbiilor  încărcate  cu  mărfuri.  Reumatismul,  acumulat  an  de 
an,  îi  provoca  dureri  din  ce  în  ce  mai  mari.  La  59  de  ani,  TIBERIUS  abia 
se  mai  putea  deplasa  în  incinta  casei,  ajutat  de  un  baston  şi  doi  servitori. 
Reumatismul  îi  deformase  oasele,  îi  slăbise  inima,  îi  micşorase  puterea 
de  a  mai  trăi. 

S-a  stins  din  viaţă  în  toamna  anului  571,  pe  vreme  rece  şi  umedă,  în 
bătrâna  casă  din  Verona,  vegheat  de  credincioasa  soţie  Ligiana,  bătrâna 
mamă,  Narada,  servitorii  şi  cei  doi  fii,  Octavian  şi  Hadrian.  Aurelian  şi 
părinţi  Ligianei  muriseră  şi  ei  de  boli  grave. 

în  anii  următori  înhumării  sale,  TIBERIUS  a  ocupat  un  loc  de  cinste 
în  amintirile  urmaşilor  săi.  Nepoţii  şi  strănepoţii  povesteau  la  întrunirile 
de  familie  despre  TIBERIUS  cel  harnic  şi  curajos,  om  al  pământului  şi  al 
mărilor.  Cinstea  lui  rămăsese  proverbială  printre  negustorii  şi  moşierii 
care  avuseseră  de  a  face  cu  el. 

La  50  de  ani,  TIBERIUS  fusese  numit  de  Administraţia  oraşului  ca 
şef  al  tuturor  funcţionarilor  însărcinaţi  cu  încasarea  taxelor  şi  impozitelor 
pe  moşiile  din  zona  subordonată  Veronei.  Până  în  apropierea  obştescului 
sfârşit,  TIBERIUS  şi-a  ţinut  în  fiecare  lună  şedinţele  cu  perceptorii 
subordonaţi  lui,  controlându-le  documentele  pentru  ca  nicio  fraudă  sau 
greşeală  neintenţionată  să  nu  se  fi  strecurat  în  numeroasele  documente. 
Cinstea  şi  prudenţa  lui  în  afaceri  au  rămas  proverbiale. 

Nina  Petre, 
24  ianuarie  2017 


Episodul  16  -  NOCHY 

Irlandeza  NOCHY  (413-470)  s-a  născut  într-o  mică  aşezare  celtică, 
ajunsă  după  mulţi  ani  oraşul  irlandez  Kildare,  situat  în  estul  Irlandei, 
spre  sud-vest  de  Dublin. 

Părinţii  ei,  oameni  modeşti,  avuseseră  patru  copii.  Trei  băieţi  au 
murit  la  vârste  mici,  fiind  grav  bolnavi  de  plămâni.  A  supravieţuit  unica 
fată,  NOCHY.  Crescută  în  atmosfera  de  muncă  asiduă  întreţinută  de 
părinţi,  fetiţa  s-a  maturizat  înainte  de  vreme  prin  activitatea 
gospodărească  alături  de  Makedy,  mama  ei.  Tatăl,  numit  Rorron,  se 
ocupa  cu  agricultura  şi  creşterea  vitelor,  datorită  cărora  familia  lui  putea 
să  supravieţuiască. 

Locuitorii  satului  consumau  o  cantitate  mare  de  carne.  Turmele  lor 
de  oi  furnizau  lâna  necesară  pentru  vestitele  ţesături  obţinute  de  femei, 

acestea  devenind  în  mod  frecvent  obiecte  de  schimb  în  natură  cu  diverşi 
negustori,  unii  sosiţi  chiar  de  pe  insulele  britanice.  Creşterea  cailor  era 
obligatorie,  animalele  ajungând  în  folosinţa  călăreţilor  care  luptau  în 
războaie.  Porcii,  hrăniţi  cu  ghindă  şi  jir,  creşteau  în  stare  aproape 
sălbatică  în  pădurea  din  apropierea  satului.  Pădurea  oferea  şi  alte 
mijloace  de  hrană,  care  proveneau  din  vânat,  fiind  preferaţi  mistreţul  şi 
cerbul.  Bucăţi  de  carne  de  mistreţ,  porc  şi  bou,  mai  rar  de  capră  sau 
păsări,  erau  depuse  ca  ofrandă  în  morminte.  Uneori  erau  sacrificate  chiar 
animale  întregi.  Locuitorii  satului  în  care  trăia  NOCHY  aparţineau 
poporului  de  păstori,  vânători  şi  agricultori  care  trăia  în  Irlanda. 

La  13  ani,  NOCHY  era  bine  dezvoltată  la  trup,  călită  în  munca  grea 
alături  de  părinţi.  Frumoasă  la  chip,  având  părul  blond,  lung  până  la  brâu 
şi  ondulat,  semăna  cu  o  zână  din  basmele  celtice.  Moştenise  darul 
cântatului  de  la  Makedy,  dar  vocea  ei  cristalină  o  întrecea  pe  cea  a 
mamei.  Memoria  bună  o  ajuta  să  ţină  minte  baladele  străvechi  ale 
poporului  său,  interpretate  de  femei,  generaţie  după  generaţie. 
Majoritatea  creaţiilor  muzicale  descriau  frumuseţea,  puterea  şi  voinţa 
zeităţilor  venerate  de  celţi. 

NOCHY  avea  13  ani,  când  un  negustor  sosit  dinspre  răsărit  a  fost 
invitat  la  o  petrecere  tradiţională,  unde  tânăra  fată  a  cântat  ore  întregi, 
spre  bucuria  sătenilor.  Fermecat  de  frumuseţea  şi  talentul  ei,  negustorul 
Artich  a  vrut  să  o  cumpere  de  la  părinţi.  Rorron  şi  Makedy  s-au 
împotrivit,  nedorind  să  îşi  piardă  unicul  copil  rămas  în  viaţă.  A  doua  zi 
după  petrecerea  nocturnă,  Artich  a  văzut-o  pe  NOCHY  muncind  în 
grădina  casei.  I-a  spus  că  are  22  de  ani,  câştigă  bine  din  comerţ  şi  vrea  să 
se  aşeze  la  casa  lui  cu  nevastă  şi  copii.  I-a  mai  explicat  că  locuieşte  cu 
părinţii  lui  intr-un  mic  port  dincolo  de  apa  cea  mare  de  la  răsărit.  A 
întrebat-o  dacă  vrea  să  devină  nevasta  lui.  Fata  i-a  răspuns  favorabil, 
punându-i  condiţia  ca  părinţii  ei  să  vină  odată  cu  ea.  Au  discutat  cu 
Rorron  şi  Makedy  până  noaptea  târziu.  în  dimineaţa  următoare,  decizia 
plecării  era  luată.  Rorron  şi-a  lăsat  întreaga  gospodărie  fratelui  său,  apoi 
au  pornit  la  drum  lung  spre  răsărit. 

Au  călătorit  pe  uscat  şi  pe  apă  (Marea  Irlandei)  sosind  intr-un  mic 
port  de  pe  ţărmul  Golfului  Cardygan.  Astăzi,  portul  respectiv  aparţine 
oraşului  Aberystwyth,  localitate  aflată  în  Ţara  Galilor.  în  scurtă  vreme, 
tatăl  lui  Artich,  Kyredh,  ajutat  de  Rorron,  a  construit  o  căsuţă  pentru 
noua  familie.  Cât  timp  a  durat  ridicarea  casei,  Artich  a  mai  făcut  un  drum 
comercial,  sosind  cu  mărfuri  necesare  în  noua  lui  gospodărie.  Nunta  s-a 

desfăşurat  conform  tradiţiei  galeze,  iar  tânăra  pereche  şi-a  început  viaţa 
de  familie. 

NOCHY  a  dat  naştere  unui  singur  copil,  micuţul  Nagertik,  bucuria 
vieţii  ei.  De  la  Artich  nu  avea  multe  bucurii,  omul  fiind  mereu  plecat  când 
pe  uscat,  când  pe  apă.  Sosea  încărcat  cu  mărfuri,  în  principal,  haine  şi 
alimente.  Pe  NOCHY  nu  o  lăsa  la  orice  fel  de  muncă.  Prefera  să-i  aducă 
haine  decât  să  o  vadă  cu  degetele  tocite  de  fire  şi  de  ţesutul  pânzei  sau  al 
stofelor. 

în  schimb,  o  îndemna  să  îşi  repete  zilnic  baladele  aduse  de  peste  apă, 
din  ţara  ei  plină  de  mistere.  La  fiecare  petrecere  din  familie  sau  din  satul 
lor,  o  obliga  să  cânte,  simţindu-se  foarte  mândru  de  vocea  lui  NOCHY. 
Deşi  cei  de  faţă  nu  cunoşteau  dialectul  în  care  se  exprima  cântăreaţa,  se 
simţeau  fermecaţi  de  mesajul  divin  al  baladelor  ei. 

S-a  întâmplat  uneori  ca  NOCHY  să  nu  aibă  dispoziţia  necesară 
pentru  a  cânta  în  faţa  invitaţilor.  Atunci,  soţul  ei  se  enerva  foarte  tare,  iar 
acasă  o  certa  pentru  că  îl  făcuse  de  ruşine.  De-a  lungul  anilor,  NOCHY 
ajunsese  să  se  teamă  de  izbucnirile  mânioase  ale  soţului. 

Singurătatea  o  apăsa  când  Artich  şi  fiul  lor  erau  plecaţi  la  schimburi 
comerciale.  Băiatul  semăna  bine  cu  tatăl  său,  iar  comerţul  ambulant  îl 
pasiona.  După  ce  a  împlinit  35  de  ani,  NOCHY  şi-a  îngropat  părinţii  şi 
socrii,  morţi  cu  toţii  în  decurs  de  3  ani.  Când  soţul  şi  fiul  lipseau  de  acasă, 
îi  aştepta  ore  întregi,  pe  orice  fel  de  vreme,  şezând  pe  un  buştean  din  faţa 
casei.  După  55  de  ani,  ploaia,  vântul,  viscolul,  ceaţa  au  îmbolnăvit-o  de 
plămâni.  S-a  stins  din  viaţă  la  57  de  ani,  cu  plămânii  făcuţi  praf,  vegheată 
de  bătrânul  Artich,  ajuns  la  66  de  ani,  şi  de  dragul  ei  fiu,  Nagertik,  în 
vârstă  de  19  ani. 

Nina  Petre, 
20  mai  2017 

ANCA-ELENA 


EPISOADE  SPIRITUALE  COMENTATE  ANTERIOR 

1  ®  Mihrad  Larrudi  (1898-1948) 

2  O  Joseph  Ryan  (1801-1876) 

3  ®  Nok  (1713-1788) 

4  O  Kir  Dek  (1631-1674) 

5  ®  Lurma  Sagdik  (1528-1594) 

6  ®  Darrl  (1413-1486) 

7  O  Teodoro  Sigas  (1326-1377) 

8  ®  Kyenna  (1268-1315) 


RESTUL  EPISOADELOR  SPIRITUALE 
9  O  Ulrich  (1113-1194) 


Episodul  9  -  ULRICH 

Flamandul  ULRICH  (1113-1194)  s-a  născut  în  oraşul  Lille.  Părinţii 
lui,  Gedrich  şi  Marsina,  au  avut  trei  copii.  Băieţii,  ULRICH  şi  Jonnar, 
erau  mai  în  vârstă  decât  sora  lor,  Mikada.  ULRICH,  fiul  cel  mare,  avea  cu 
5  ani  mai  mult  decât  fratele  său. 

Părinţii  se  ocupau  cu  negustoria  de  lână  şi  stofe,  meserie  bănoasă, 
dar  peste  măsură  de  obositoare.  Marsina  vindea  toată  ziua  saci  cu  lână  de 
oaie  adusă  de  soţul  ei  de  la  ţară  cu  mari  sacrificii,  omul  aflându-se 
oricând  în  pericolul  de  a  fi  prădat  şi  ucis  la  drumul  mare.  Copiii  au 
crescut  în  această  atmosferă  de  zbucium  permanent,  străduindu-se 
mereu  să  îşi  ajute  părinţii  în  truda  lor.  Le  era  foarte  milă  de  ei,  dar  nu  s- 


NINA  PETRE  -  Vieţile  anterioare  ale  spiritului  Voi. 6 


pag.  15 


au  gândit  niciodată  că  şi-ar  fi  putut  găsi  în  viitor  o  altă  ocupaţie.  De  la  io 
ani,  ULRICH  s-a  aflat  lângă  tatăl  său  zi  de  zi.  L-a  însoţit  în  toate 
călătoriile  prin  satele  Flandrei,  transportând  cu  modesta  lor  căruţă  mari 
cantităţi  de  lână  şi  piei  de  oaie. 

Flandra  era  un  stat  feudal  constituit  în  vestul  Europei,  ce  cuprindea 
între  hotare  un  teritoriu  divizat  astăzi  între  Belgia  (Flandra  Orientală  şi 
Flandra  Occidentală),  Franţa  (Flandra  sau  Departamentul  Nord)  şi 
Olanda  (partea  de  sud  a  provinciei  Zeeland).  Reşedinţa  conţilor  Flandrei 
s-a  aflat  în  oraşul  Lille  până  în  anul  1193,  când  a  fost  mutată  în  Brugge 
(Bruges).  Comitatul  de  Flandra  a  fost  creat  în  secolul  9  de  către  regele 
Franţei  Carol  (Charles)  I  cel  Pleşuv,  pentru  ginerele  sau  Balduin  Braţ  de 
Fier. 

în  perioada  vieţii  eroului  nostru,  Flandra  a  fost  condusă  de  6  conţi 
din  3  dinastii:  1)  Dinastia  lui  Balduin  (Baudouin):  Balduin  VII  Hapken 
(„cu  secure”)  (1111-1119),  Carol  (Karel)  cel  Bun  (1119-1127),  Guillaume 
Cliton  (1127-1128).  2)  Dinastia  de  Alsacia:  Thierry  de  Alsacia  (1128-1168), 
Filip  (Philippe)  de  Alsacia  (1168-1191).  3)  Dinastia  de  Hainaut:  Balduin 
VIII  (1191-1195). 

împlinind  20  de  ani,  ULRICH  a  fost  ajutat  cu  bani  de  tatăl  său 
pentru  a-şi  cumpăra  o  bucată  de  teren  la  ţară,  unde  să  crească  oi. 
Muncind  zi  şi  noapte,  şi-a  construit  o  casă  şi  anexele  necesare:  magazia 
pentru  fân,  adăpostul  oilor  şi  altele.  Sosea  rar  în  Lille,  când  avea  de  adus 
produse  destinate  vânzării  sau  cu  ocazia  zilelor  de  sărbătoare,  când  se 
aduna  toată  familia  în  casa  părinţilor. 

La  26  de  ani,  s-a  căsătorit  cu  Lionella,  o  fată  de  18  ani,  fiica  unui 
italian,  proprietar  al  unui  atelier  în  care  se  ţeseau  stofe  de  lână.  înainte 
de  nuntă  şi  multă  vreme  după  aceea,  Lionella  a  trăit  cu  impresia  că 
reprezenta  o  simplă  marfa  vândută  lui  ULRICH  pentru  ca  afacerea  cu 
stofe  a  tatălui  ei  să  devină  mai  prosperă.  ULRICH  nu  dădea  semne  că  ar 
fi  fost  îndrăgostit  de  soţia  lui.  Era  sever  cu  ea,  o  certa  pentru  orice,  iar 
nopţile  în  care  lipsea  de  acasă  nu  şi  le  justifica  niciodată.  Lionella  bănuia 
că  soţul  ei  avea  amante  în  Lille  sau  în  satele  apropiate  de  moşia  lor,  dar 
dovezile  întârziau  să  apară.  Femeia  şi-a  văzut  de  treabă,  fiindcă  locuia  la 
ţară,  unde,  pe  lângă  îndeletnicirile  din  casă,  mai  era  şi  munca  de  afară. 

La  22  de  ani,  a  născut-o  pe  Martine,  o  fetiţă  foarte  frumoasă  şi 
mereu  zâmbitoare.  Mama  ei  avea  convingerea  că  Martine  sosise  în  casa  ei 
pentru  a-i  stinge  durerea  şi  dezamăgirile  din  suflet.  După  4  ani,  a  sosit  şi 
Lorrind,  fratele  Martinei.  Mama  lor  a  pierdut  câteva  sarcini, 
nemaireuşind  să  aducă  pe  lume  şi  alţi  copii. 

ULRICH  îşi  făcuse  o  asociaţie  profesională  cu  Gedrich  (tatăl  său)  şi 
cu  Rinedo  (socrul  său),  deţinând  astfel  monopolul  creşterii  oilor,  al 
valorificării  produselor  şi  al  folosirii  firelor  de  lână  la  ţesutul  stofelor 
foarte  cerute  pe  piaţă. 

Oraşul  Lille  devenea  din  ce  în  ce  mai  prosper,  datorită  industriei 
stofelor  autohtone.  Stofele  flamande  erau  cerute  continuu  pe  piaţa 
Novgorodului,  în  Italia  şi  în  Orient.  Negustorii  italieni  ofereau  la  schimb 
mătase,  mirodenii,  argintărie.  Navele  negustorilor  scandinavi  duceau 
stofele  flamande  până  în  Rusia.  în  secolul  12,  cel  în  care  a  trăit  eroul 
nostru,  Flandra  devenise  o  ţară  plină  cu  torcători,  ţesători,  crescători  de 
oi,  situându-se  în  această  privinţă  pe  primul  loc  în  Europa. 

ULRICH  a  avut  grijă  să  îşi  construiască  4  case  în  Lille.  Una  era 
destinată  propriei  familii,  iar  pe  celelalte  3  le  închiria  drumeţilor  sosiţi  în 
oraş,  majoritatea  negustori  flamanzi  sau  străini.  După  ce  şi  ultimul  copil 
a  depăşit  vârsta  de  3  ani,  Lionella  s-a  mutat  în  casa  din  Lille,  dorind  să  se 
ocupe  mai  bine  de  educaţia  lor.  Pe  Martine,  tatăl  ei  a  dat-o  de  nevastă 
unui  partener  de  afaceri,  fata  ajungând  astfel  o  monedă  de  schimb,  aşa 
cum  fusese  şi  mama  ei  în  tinereţe.  Lorrind,  energic  şi  ambiţios  ca  tatăl 
său,  i-a  stat  alături  lui  ULRICH  la  moşie  şi  la  afacerile  din  Lille  câte  zile  a 
mai  avut  acesta. 

La  80  de  ani,  bătrânul  ULRICH  arăta  ca  de  70.  Lionella,  în  schimb, 
la  73  de  ani  semăna  cu  o  bătrână  de  aproape  90  de  ani.  Purtarea  severă  şi 
înstrăinarea  continuă  a  soţului  îi  lăsaseră  brazde  adânci  pe  chip,  femeia 
încovoindu-se  de  atâtea  supărări.  Viaţa  liberă  şi  aventuroasă  a  lui 
ULRICH  s-a  domolit  la  80  de  ani,  când  o  criză  de  hipertensiune  l-a  adus 
în  stare  de  paralizie.  Timp  de  câteva  luni,  a  zăcut  în  pat,  nerenunţând  la 
mâncarea  favorită  şi  nici  la  băuturile  tari  pe  care  le  consuma  încă  din 
adolescenţă.  Avea  aproape  81  de  ani,  când  o  comoţie  cerebrală  i-a  pus 
capăt  zilelor.  Băuse  mult  vin  cu  o  zi  înainte. 

Nina  Petre, 
28  decembrie  2014 

ANCA 


EPISOADE  SPIRITUALE  COMENTATE  ANTERIOR 

1  ®  AlbertaVici  (1896-1929) 

2  ®  Otka  Miren  (1802-1873) 

3  O  Josef  Kampodor  (1713-1786) 

RESTUL  EPISOADELOR  SPIRITUALE 

4  ®  Marielle  Finish  (1626-1691) 

5  ®  Ivanka  Stoianova(1543-1613) 

6  O  Uhumi  Oriti  (1482-1538) 

7  ®  Annette  Sardouil  (1402-1476) 

8  O  UhkSank  (1325-1374) 

9®  Alihia  Sădi  (1245-1302) 

10  ®  Adir  Makudi  (1164-1210) 

11  O  Konstantinos  Vazakis  (1084-1116) 

12  ®  Hondi  Zakihri  (1001-1063) 

13  O  Mdohr  Nan  Sa  (927-979) 

14  ®  Linke  Krawin  (813-899) 

15  ®  Hladka  Virova  (720-788) 

16  O  Lan  Ti  Shao  (613-690) 

17  O  Ion  Lavric  (510-573) 

Episodul  4  -  MARIELLE 

Englezoaica  MARIELLE  FINISH  (1626-1691)  s-a  născut  în  oraşul 
Brighton,  situat  în  sudul  Angliei,  port  la  Marea  Mânecii. 

Părinţii  săi,  George  şi  Ashthia,  au  avut  trei  copii:  o  fată  (MARIELLE) 
şi  doi  băieţi  (Joseph,  Edhin).  Veniturile  familiei  Finish  proveneau  din 
atelierul  de  reparaţii  navale  al  lui  George  şi  magazinul  de  dulciuri  al 
soţiei  lui,  Ashthia.  Copiii  au  crescut  fără  lipsuri  materiale,  viaţa  lor  fiind 
normală  şi  frumoasă  până  la  vârsta  majoratului.  Cei  doi  băieţi  s-au 
alăturat  lui  George,  învăţând  tâmplăria  navală,  dar  şi  plăcerea 
pescuitului. 

Unica  fată,  MARIELLE,  a  fost  dată  să  urmeze  cursurile  unei  şcoli  de 
fete,  unde  s-a  remarcat  prin  inteligenţa  şi  fineţea  comportamentului  său. 
După  terminarea  anilor  de  şcoală,  şi-a  găsit  un  post  de  guvernantă  în 
familia  căpitanului  de  vas  Patrick  Darrolt,  care  avea  patru  copii.  Ca 
guvernantă,  MARIELLE  făcea  lecţiile  cu  cei  doi  copii  mai  mari,  îl  învăţa 
să  citească  şi  să  deseneze  pe  cel  de-al  treilea,  iar  cu  mezinul  în  vârstă  de  2 
ani  se  juca  alături  de  mama  acestuia,  Lohina. 

MARIELLE  a  lucrat  la  familia  Darrolt  până  la  vârsta  de  23  de  ani, 
când  s-a  căsătorit  cu  tânărul  Alexander  Smith,  ofiţer  de  meserie  în 
armata  regală.  La  2  luni  după  căsătorie,  soţii  au  plecat  în  nordul  Africii, 
pe  teritoriul  marocan,  unde  Alexander  fusese  trimis  într-o  misiune 
specială.  Au  acostat  în  portul  Rabat,  unde  Alexander  s-a  prezentat  la  noul 
său  loc  de  muncă.  Familia  Smith  a  trăit  în  Maroc  2  ani,  perioadă  în  care 
s-a  născut  fiul  lor  Anthonius. 

încheindu-şi  misiunea,  Alexander  şi-a  luat  nevasta  şi  fiul, 
întorcându-se  în  ţara  natală,  la  Brighton.  Fiindcă  fusese  rănit  la  un  picior 
în  timpul  unei  încăierări  cu  nişte  localnici,  omul  rămăsese  şchiop  de 
piciorul  drept.  A  fost  eliberat  din  serviciul  militar  cu  mulţi  bani  şi 
decoraţii  pentru  merite  deosebite.  Şi-a  investit  banii  într-o  afacere  cu 
lemn  folosit  la  construcţia  vaselor.  Colaborând  perfect  cu  Joseph  şi 
Edhin,  cumnaţii  săi,  Alexander  a  făcut  avere  în  decurs  de  câţiva  ani. 

MARIELLE  a  adus  pe  lume  patru  copii,  doi  băieţi  şi  două  fete. 
Anthonius  şi  fratele  său,  Paul,  au  fost  trimişi  la  o  şcoală  din  oraş,  băieţii 
alegându-şi  mai  târziu  meseriile  de  negustor,  conform  tradiţiei  neamului 
lor.  Cele  două  fete,  Alicia  şi  Cinthia,  au  luat  exemplu  de  la  mama  lor, 
frecventând  cursurile  colegiului  de  fete.  Nu  au  avut  nevoie  să  muncească 
după  aceea,  fiindcă  s-au  măritat  cu  doi  navigatori  bogaţi. 

MARIELLE,  eroina  noastră,  a  trăit  doar  65  de  ani,  fiind  răpusă  de 
cea  mai  grea  criză  de  malarie  din  viaţa  ei.  Contactase  boala  în  Maroc,  iar 

crizele  periodice  o  chinuisem  ani  la  rândul.  Inima  ei  a  cedat,  iar  sufletul  i- 
a  plecat  în  lumea  celor  drepţi. 

Ce  avem  de  remarcat  în  mod  deosebit  la  această  minunată  femeie 
este  spiritul  ei  de  sacrificiu  spre  binele  celor  din  jur.  încă  de  mică,  şi-a 
dorit  să  îi  înveţe  carte  pe  fraţii  ei,  iar  după  terminarea  studiilor  şi-a  făcut 
meseria  în  casa  familiei  Darrolt,  unde  a  fost  mult  apreciată  pentru 
cultura  deosebită  şi  talentul  pedagogic.  Era  foarte  pricepută  la  educarea 
copiilor,  având  extrem  de  multă  răbdare  cu  ei.  După  ce  a  devenit  mamă, 
şi-a  continuat  activitatea  educativă  cu  proprii  copii,  care  deveniseră 
adevărate  modele  de  bună  creştere  şi  comportament  civilizat. 
MARIELLE  a  avut  timp  să  îşi  educe  şi  nepoţii,  pe  care  i-a  iubit  la  fel  de 
mult  ca  pe  proprii  copii.  Amintirea  ei  a  dăinuit  multă  vreme,  de-a  lungul 
generaţiilor  următoare. 

Nina  Petre, 
14  iunie  2010 


COMENTARIUL  ANCĂI 

Mulţumesc,  calităţile  educative  mi  le-am  manifestat  până  acum  mai 
mult  pe  plan  profesional,  cum  spuneţi,  o  să  vedem  ce  o  să  mai  vină  în  anii 
următori. 

15  iunie  2010 


Episodul  5  -  IVANKA 

Bulgăroaica  IVANKA  STOIANOVA  (1543-1613)  s-a  născut  în 
orăşelul  străvechi  Varna,  port  la  Marea  Neagră. 

Părinţii  săi,  Pavlo  şi  Manira,  au  avut  şapte  copii,  adică  trei  fete 
(IVANKA,  Donka,  Ianna)  şi  patru  băieţi  (Vadik,  Vladko,  Sanek,  Iardo). 
Veniturile  familiei  erau  modeste,  bazându-se  pe  ceea  ce  câştiga  Pavlo  din 
călătoriile  sale  de  marinar.  Omul  muncea  pe  un  vas  comercial  care  făcea 
drumuri  între  porturile  bulgăreşti  şi  cele  turceşti.  Venea  rar  pe  acasă  şi  le 
aducea  tuturor  din  familie  necesarul  pentru  supravieţuire.  Manira  se 
ocupa  de  numeroşii  ei  copii,  ajutată  de  mama  ei,  care  numai  pe  ea  o  avea 
şi  rămăsese  văduvă  din  tinereţe. 

Copiii  au  înţeles  de  mici  ce  însemna  viaţa  strâmtorată,  cu  banii  bine 
chibzuiţi  şi  cheltuieli  cât  mai  modeste.  Fetele  au  învăţat  să  muncească  în 

familie,  ajutând  la  creşterea  fraţilor  şi  la  întreţinerea  casei  în  care 
locuiau.  Au  ajuns  foarte  bune  gospodine,  fapt  ce  a  contribuit  la  creşterea 
valorii  lor  în  ochii  amatorilor  de  însurătoare. 

Cei  patru  băieţi  au  învăţat  puţină  carte  la  şcoală,  după  care  şi-au  ales 
meserii  căutate  în  acea  vreme.  Astfel,  Vadik  şi  Vladko  s-au  asociat  cu 
tatăl  lor  în  comerţul  maritim.  Sanek,  mezinul  familiei,  a  luat  calea 
străinătăţii,  plecând  cu  o  corabie  arabă  spre  ţinuturi  mai  calde.  S-a 
stabilit  în  Egipt,  unde  s-a  căsătorit  şi  a  dus  o  viaţă  îmbelşugată  prin 
practicarea  comerţului.  Iardo  s-a  căsătorit  cu  o  turcoaică  din  Istanbul, 
apucându-se  şi  el  de  afaceri. 

Fata  cea  mai  mare  şi  cel  de-al  doilea  născut  după  Iardo,  IVANKA,  s-a 
măritat  la  16  ani  cu  un  marinar  din  Varna,  care  îşi  începuse  meseria 
muncind  alături  de  Pavlo,  tatăl  fetei.  Dinek  Iarnov  avea  20  de  ani,  când  a 
cunoscut-o  pe  Ivanka.  îndrăgostindu-se  de  ea,  a  cerut-o  în  căsătorie  şi  a 
fost  acceptat. 

După  nuntă,  s-au  mutat  în  casa  părinţilor  lui  Dinek,  negustori  vestiţi 
în  toată  zona.  Modil  şi  Hanna  Iarnov  aveau  un  singur  copil,  pe  Dinek.  Ar 
fi  vrut  ca  băiatul  lor  să  ajungă  negustor  pe  uscat,  ca  şi  ei,  dar  marea  l-a 
atras  încă  de  mic.  Soţii  Iarnov,  părinţii  lui  Dinek,  aveau  două  magazine  în 
care  vindeau  haine  aduse  de  fiul  lor  din  ţări  străine.  în  plus,  aduceau 
vinuri  de  la  ţară  şi  le  vindeau  la  preţ  bun  în  bodega  lor  din  port,  unde  se 
opreau  corăbierii  după  ce  coborau  pe  ţărm. 

IVANKA,  tânără,  voinică  şi  obişnuită  cu  munca,  li  s-a  alăturat 
socrilor  pentru  a-i  ajuta  la  comerţul  lor.  Fata  le-a  dovedit  celor  din  jur  că 
avea  o  minte  isteaţă,  capabilă  să  socotească  banii  şi  să  negocieze  cu 
clienţii  fără  să  facă  vreo  greşeală.  IVANKA  discuta  foarte  calm  cu  toată 
lumea,  nu  se  enerva  niciodată  şi  renunţa  cu  mare  greutate  la  preţurile 
fixate  de  ea.  Recunoştinţa  ei  faţă  de  părinţii  lui  Dinek  era  infinită.  îşi 
asculta  socrii  în  toate  amănuntele,  îi  iubea  ca  pe  ochii  din  cap  şi  se 
străduia  din  răsputeri  să  îi  ajute  în  munca  lor.  Revenind  din  drumurile 
lui,  Dinek  îşi  găsea  nevasta  tot  mai  pricepută  la  treburile  din  magazine. 

IVANKA  a  devenit  mamă  la  2  ani  după  căsătorie,  născându-1  pe  fiul 
lor,  Anold.  Alţi  copii  n-a  mai  avut,  din  cauza  problemelor  genitale  cu  care 
a  rămas  după  naştere.  Astfel  s-a  perpetuat  tradiţia  neamului  Iarnovilor, 
de  a  se  naşte  câte  un  singur  copil  la  fiecare  generaţie.  Anold  a  fost  odorul 
părinţilor  şi  bunicilor  săi,  punându-i-se  la  picioare  tot  ceea  ce  i-ar  fi  putut 
asigura  fericirea  deplină.  Din  păcate,  băiatul  s-a  născut  cu  boala  de  inimă 
a  bunicului  său,  Modil,  fiind  nevoit  toată  viaţa  să  se  ferească  de  munca 

fizică  grea.  înţelept  şi  chibzuit  ca  şi  mama  lui,  Anold  s-a  alăturat 
neamului  său  de  negustori,  asigurându-şi  o  viaţă  comodă  şi  îmbelşugată. 

Eroina  noastră  a  trăit  70  de  ani.  Femeie  energică  şi  mereu  dornică  de 
a  se  face  utilă,  IVANKA  a  zăcut  doar  câteva  zile  înainte  de  a  muri.  Căzuse 
la  pat  din  cauza  unui  infarct,  care  a  răpus-o  definitiv.  Odată  cu  moartea  ei 
s-a  stins  o  legendă  a  neamului:  femeia  simbol,  luptătoare  pentru  binele  ei 
şi  al  familiei,  care  însemna  totul  pentru  ea.  Odată  cu  venirea  pe  lume  a  lui 
Anold,  fiul  ei,  a  încetat  apariţia  unor  astfel  de  femei  în  neamul  Iarnovilor. 
Anold  a  avut  cinci  copii,  toţi  băieţi,  care  s-au  însurat  cu  fete  delicate, 
dornice  de  lux  şi  viaţă  comodă. 

Nina  Petre, 
9  septembrie  2010 


Episodul  6  -  UHUMI 

Mexicanul  UHUMI  ORITI  (1482-1538)  s-a  născut  în  portul 
Mazatlan,  situat  în  vestul  zonei  continentale  a  Mexicului,  scăldată  de 
apele  Oceanului  Pacific. 

Părinţii  lui  s-au  numit  Arul  (tatăl)  şi  Itik  (mama).  Aceştia  au  avut  în 
total  doisprezece  copii,  dintre  care  şapte  au  fost  fete,  iar  ceilalţi  cinci, 
băieţi.  Au  apucat  vârsta  maturităţii  numai  trei:  un  băiat  (UHUMI)  şi 
surorile  lui  mai  mari  (Akuma,  Iritik).  Restul  copiilor  au  fost  ucişi  de 
molimele  care  decimau  mii  de  oameni  în  acele  vremuri. 

Arul  şi  Itik  se  ocupau  cu  îngrijirea  locuitorilor  din  port.  Arul  era 
vindecător  cu  plante,  iar  Itik  moşea  femeile  la  naşterea  pruncilor.  Cele 
două  fiice  ale  lor,  Akuma  şi  Iritik,  au  învăţat  meseria  mamei  lor, 
practicând-o  şi  după  ce  s-au  măritat. 

UHUMI  s-a  simţit  atras  de  ocupaţia  pescuitului  şi  vânatului,  la  care 
s-a  adăugat  chemarea  spre  vrăjitorie.  După  ce  aprovizionau  familia  cu 
alimente  suficiente,  UHUMI  şi  Arul  plecau  în  munţi  la  vânătoare,  dar  şi 
pentru  a-1  vizita  pe  tatăl  lui  Arul.  Bătrânul  Ahm  Kri  era  şamanul  unei 
aşezări  ascunse  în  creierii  munţilor.  încă  din  copilărie,  dovedise  chemare 
spre  vindecările  vrăjitoreşti,  pe  care  le  învăţase  de  la  un  bătrân  vrăjitor. 
Acesta,  între  timp,  trecuse  la  cele  veşnice.  Ahm  Kri  cunoştea  multe  taine 
ale  tămăduirii  cu  licori  fermecate  şi  alifii,  al  căror  secret  de  preparare  îl 
ştia  numai  el.  Se  mai  pricepea  la  scoaterea  duhurilor  rele  din  bolnavi, 
reuşind  adeseori  să  îi  însănătoşească.  Ritualul  alungării  unei  boli  era 
foarte  complicat,  durând  de  cele  mai  multe  ori  o  zi  şi  o  noapte. 

Dorinţa  cea  mai  aprigă  a  lui  Arul  era  ca  fiul  său,  UHUMI,  să  înveţe 
toate  secretele  bunicului  său.  De  câteva  ori  pe  an,  cei  doi,  tată  şi  fiu, 
urcau  munţii  sălbatici  în  căutarea  luminii  ştiinţei.  La  15  ani,  UHUMI  a 
fost  rugat  de  bunicul  său  să  rămână  lângă  el,  fiindcă  îşi  presimţea 
trecerea  în  lumea  zeilor,  iar  cu  câteva  momente  înainte  de  a  închide  ochii 
avea  să  îi  spună  secretul  suprem  al  vindecărilor  cu  ajutorul  duhurilor. 
Băiatul  l-a  ascultat,  trimiţându-şi  tatăl  îndurerat  înapoi  la  familia  lui. 
După  câteva  zile,  bunicul  şi-a  anunţat  nepotul  să  se  pregătească  pentru  a 
primi  secretul  suprem.  I  l-a  şoptit  la  ureche  timp  de  câteva  momente, 
după  care  a  închis  ochii  pe  vecie.  Acel  secret  era  format  din  3  cuvinte 
magice  cu  ajutorul  cărora  se  puteau  invoca  spiritele  vindecătoare  ale 
bolilor  de  care  sufereau  locuitorii  munţilor. 

Legat  prin  jurământ  de  munţii  sălbatici  şi  de  locuitorii  lor,  UHUMI 
s-a  instalat  ca  mare  vrăjitor  în  coliba  dragului  său  bunic,  plecat  din  lumea 
celor  vii.  Nu  s-a  mai  întors  niciodată  în  târguşorul  de  pe  malul  oceanului, 
care  prospera  şi  se  mărea  văzând  cu  ochii.  Jurământul  depus  în  faţa 
muribundului  prevedea  şi  acceptul  de  a  nu  se  însura  niciodată. 

Tânăr  fiind,  UHUMI  şi-a  adus-o  în  colibă  pe  Arii,  o  fată  de  14  ani 
care  dorea  să  devină  şi  ea  vrăjitoare.  S-a  înţeles  cu  părinţii  fetei  să  o  ia  de 
la  ei  fără  ceremonialul  tradiţional  de  însoţire,  iar  aceştia  s-au  lăsat 
înduplecaţi  de  rugăminţile  fetei.  Treptat,  pe  măsura  trecerii  timpului, 
tânăra  pereche  s-a  maturizat  prin  munca  de  tămăduitoare  a  bolnavilor. 
Amândoi  pansau  răni,  puneau  oasele  rupte  la  locul  lor,  scoteau  dinţii  cu  o 
unealtă  moştenită  de  la  bunicul,  ajutau  la  naşteri,  tratau  bolnavii  cu  licori 
din  ierburi  culese  de  pe  crestele  munţilor.  Dar  numai  UHUMI  cunoştea 
invocaţiile  care  ajutau  la  alungarea  duhurilor  rele  din  bolnavi.  Femeile 
neavând  voie  să  le  afle,  cei  doi  soţi  s-au  bucurat  nespus  la  naşterea 
primului  lor  fiu,  Ntun,  care  urma  să  continue  tradiţia  şamanistă  a  tatălui 
său. 

După  Ntun,  au  mai  venit  pe  lume  încă  şase  copii,  două  fete  şi  patru 
băieţi.  Cu  toţii  au  crescut  fericiţi  în  mijlocul  naturii  superbe,  sub 
oblăduirea  celor  doi  părinţi,  ajunşi  vestiţi  până  şi  în  aşezările  de  la 
poalele  munţilor.  Legat  de  tatăl  său  prin  acel  jurământ  străvechi,  Ntun  a 
rămas  aproape  de  părinţii  săi,  construindu-şi  o  colibă  lângă  cea 
părintească.  Ceilalţi  fraţi  ai  săi,  chiar  şi  surorile,  au  plecat  în  vale  pentru  a 
trăi  printre  oameni  mai  civilizaţi,  fiecare  văzându-şi  de  rostul  său. 

Ntun  şi-a  îngropat  părinţii  în  pădure,  alături  de  pomul  crescut 
deasupra  mormântului  înţeleptului  Ahm  Kri.  A  plantat  şi  el  doi  pomi 

asemănători,  ca  amintire  veşnică  a  părinţilor  săi,  doi  oameni  minunaţi 
care  au  salvat  mult  vieţi  omeneşti. 

Nina  Petre, 
24  martie  2010 


COMENTARIUL  ANCĂI 

Este,  intr-adevăr,  un  episod  impresionant. 

Mă  bucur  că  mă  ajutaţi  să  fac  diferenţa  între  cine  sunt  în  viaţa  asta  şi 
cine  am  fost  în  vieţile  anterioare  şi  să  înţeleg  de  unde  vine  această 
necesitate  de  a  fi  alături  de  cineva  care  suferă  şi  de  a-i  minimiza  măcar 
suferinţa. 

4  aprilie  2010 


Episodul  7  -  ANNETTE 

Belgianca  ANNETTE  SARDOUIL  (1402-1476)  s-a  născut  în  oraşul 
Liege.  Acesta  aparţinea  provinciei  Wallonia,  care  în  acele  vremuri  era 
condusă  de  un  colectiv  de  nobili,  beneficiind  de  o  autonomie  specială  faţă 
de  Franţa  şi  Germania. 

Părinţii  ei  se  numeau  Pierre  şi  Astride.  Soţii  Sardouil  aveau  cinci 
copii:  două  fete  (ANNETTE,  Mărie)  şi  trei  băieţi  (Gerard,  Hannibal, 
Albert).  Pierre  era  nobil  cu  origine  străveche,  făcând  parte  din  grupul  de 
înalţi  demnitari  care  conduceau  destinele  oraşului.  Astride,  provenind  şi 
ea  dintr-un  neam  de  nobili,  se  ocupa  de  bunul  mers  al  familiei,  dar  şi  de 
sponsorizarea  unei  mănăstiri  aflate  la  mare  distanţă  de  oraş. 

Copiii  au  crescut  sub  îndrumarea  unor  profesori  aduşi  în  vila 
familiei,  mereu  alţii  în  fiecare  an.  Majoritatea  soseau  din  Franţa,  fiind 
găzduiţi  şi  trataţi  cu  tot  respectul  pe  o  perioadă  de  câteva  luni.  Cele  două 
fete,  ANNETTE  şi  Mărie,  au  primit  o  educaţie  pretenţioasă,  specifică 
fiicelor  înalţilor  demnitari  ai  regiunii  în  care  locuiau.  Băieţii,  orientaţi  cu 
prioritate  spre  arme  şi  politică,  au  fost  urmaşi  demni  ai  celor  două 
neamuri  din  care  proveneau. 

ANNETTE,  fata  cea  mare,  avea  doi  fraţi  mai  în  vârstă  decât  ea: 
Gerard  şi  Hannibal.  Soarta  ei  a  fost  strâns  legată  de  bunăvoinţa  şi 
interesele  lor.  Pierre,  tatăl,  a  încetat  din  viaţă  înainte  de  vreme.  Avea  doar 
47  de  ani  când  a  fost  ucis  de  un  cuţit  bine  folosit,  cu  scopul  de  a-1  scoate 

de  pe  scenă  politică.  Asasinul  fusese  plătit  de  către  un  rival  care  aspira  la 
funcţia  lui  Pierre.  După  moartea  tatălui  lor,  cei  cinci  copii  s-au  văzut 
nevoiţi  să  îşi  organizeze  viitorul  cu  propriile  puteri,  fără  a  mai  beneficia 
de  protecţia  celui  dispărut  dintre  cei  vii.  Băieţii  s-au  orientat  spre  cariera 
militară,  fiind  nevoie  mereu  de  ei  în  protejarea  provinciei.  Ascensiunea 
lor  politică  ulterioară  a  venit  de  la  sine.  ANNETTE  şi-a  sfătuit  sora  mai 
mică  să  accepte  cererea  în  căsătorie  a  unui  baron  de  Brabant,  mult  mai  în 
vârstă  decât  ea,  bun  prieten  al  defunctului  tată.  Mărie  a  ascultat-o, 
urmându-şi  bărbatul  spre  conacul  acestuia. 

ANNETTE,  care  de  mică  îşi  însoţise  mama  în  vizitele  ei  la 
mănăstirea  de  departe,  avusese  un  vis  frumos,  nemărturisit  nimănui: 
acela  de  a  se  călugări  la  vârsta  majoratului.  Avea  deja  20  de  ani,  când, 
disperată,  din  cauză  că  încă  nu  îşi  găsise  un  peţitor  pe  placul  său,  şi-a 
anunţat  mama  şi  fraţii  că  îi  va  părăsi  cu  scopul  îmbrăcării  hainei 
monahale. 

Pentru  fetele  din  înalta  nobilime,  gestul  renunţării  la  viaţa  plină  de 
păcătoşenie  şi  pornirea  pe  drumul  slujirii  lui  Dumnezeu  era  o  mare  cinste 
şi  onoare.  Cazurile  acestea  fiind  destul  de  rare,  nobilele  care  deveneau 
călugăriţe  se  bucurau  de  un  tratament  aparte  în  lăcaşurile  sfinte,  care  le 
primeau  cu  uşile  larg  deschise.  De  obicei,  tinerele  ajungeau  la  călugărie 
din  două  motive:  fie  că  suferiseră  decepţii  sentimentale  puternice,  fie  că 
erau  atât  de  sărace,  încât  alegeau  viaţa  monahală  în  locul  foametei  şi  a 
sărăciei  crunte.  Alegerea  ANNETTEI  era  o  excepţie,  fata  fiind  călăuzită 
de  tristeţea  pierderii  tatălui  iubit,  dezamăgirea  de  a  nu  fi  întâlnit  bărbatul 
potrivit  pentru  a  se  mărita  cu  el,  dar  şi  vocaţia  ei  înnăscută,  moştenită 
probabil  de  la  o  mătuşă  a  mamei  sale,  care  nu  se  mai  afla  în  viaţă. 

ANNETTE  a  trăit  54  de  ani  în  lăcaşul  sfânt,  având  funcţia  de  stareţă 
timp  de  30  de  ani,  până  în  ziua  obştescului  sfârşit.  Moştenind  talentul 
comunicării  de  la  regretatul  ei  tată,  ANNETTE,  devenită  sora  ANNE,  a 
consiliat  mii  de  credincioşi  care  au  călcat  pragul  mănăstirii.  Rămasă 
castă  de-a  lungul  întregii  vieţi,  era  privită  cu  mult  respect  de  toată  lumea, 
unii  considerând-o  un  fel  de  sfântă,  trimisă  pe  Pământ  de  însăşi  Fecioara 
Maria. 

S-a  întâmplat  că  exemplul  său  a  fost  urmat  de  nepoata  ei,  Giselle, 
fiica  Măriei.  Giselle,  vizitându-şi  mătuşa  de  nenumărate  ori,  a  intrat  sub 
puternica  ei  influenţă,  nemaiputând  trăi  la  distanţă,  adică  în  Liege.  Sora 
ANNE  şi-a  primit  nepoata  cu  braţele  deschise,  copila  având  doar  16  ani. 
în  ultimele  zile  ale  vieţii,  agonia  bătrânei  stareţe  a  fost  vegheată  fără 

oprire  de  către  nepoata  sa,  cuvioasa  Giselle,  ale  cărei  rugăciuni  i-au  ajutat 
sufletul  să  plece  liniştit  în  lumea  lui  Dumnezeu 

Nina  Petre, 
5  iunie  2012 


COMENTARIUL  ANCĂI 

M-a  surprins,  m-a  întristat  şi,  în  acelaşi  timp,  m-a  înfuriat  soarta 
Annei,  cu  care  împărtăşesc  atâtea...  Din  toată  lista  de  predecesori,  sunt 
unii,  de  fapt  unele,  este  vorba  de  două  femei,  care  m-au  marcat  cel  mai 
mult: 

-  Alberta,  care  a  murit  la  33  de  ani  -  nu  atât  prin  viaţa,  cât  prin 
moartea  ei;  şi,  deşi  nu  mă  aşteptam, 

-  Anne,  care  a  trăit  în  urmă  cu  600  de  ani  -  nu  credeam  că  am  să  mă 
simt  aşa  de  legată  de  ea.  E  ca  o  amintire  pe  care  ai  fi  vrut  să  o  uiţi  şi  care 
te  irită  atunci  când  revine  şi  nu  înţelegi  de  ce.  Poate  pentru  că  ştiu  că 
dacă  mi-aş  impune,  aş  putea  să  mă  închid  şi  să  îmi  trăiesc  viaţa  singură 
sau  chiar  într-o  mănăstire.  De  ce  mă  deranjează  lucrul  ăsta  aşa  de  mult  şi 
de  ce  m-a  amărât  viaţa  Annei?  Nu  cred  că  înţeleg  pe  deplin.  îmi  găsesc 
întotdeauna  liniştea  şi  echilibrul  în  mănăstiri.  Pe  Dumnezeu  îl  port 
mereu  în  suflet  şi  ştiu  că  mă  duce  mereu  acolo  unde  îmi  este  locul. 

Preluăm  din  toate  vieţile  pe  care  le-am  trăit  lucruri  bune  -  trăsături 
de  caracter,  dar  şi  datorii,  dacă  înţeleg  eu  bine;  un  prag  pe  care  nu  l-am 
trecut  într-o  viaţă  revine  ulterior,  nu  întotdeauna  imediat. 

A  fost  o  idee  bună  să  reluăm  şirul  încarnărilor.  Poate  că  am  să 
înţeleg  unele  lucruri  mai  bine.  E  greu  să  mă  desprind  de  aceste  2  vieţi,  nu 
înţeleg  în  ce  măsură  îmi  influenţează  viaţa,  pentru  că  eu  sunt  o  persoană 
diferită,  avem  totuşi  un  suflet  în  comun  care  ne-a  determinat  să  facem 
anumite  alegeri  -  de  care  nu  sunt  mulţumită  acum.  Cred  că  întrebarea 
mea  este:  în  ce  măsură  mă  identific  eu  cu  femeile  astea?  Ce  am  eu  de 
învăţat  din  viaţa  lor?  Numai  cât  mă  gândesc  la  Anne,  simt  o  apăsare, 
deşi,  în  teorie,  a  avut  o  viaţă  liniştită  şi  curată.  Am  impresia  că  re-editez 
destinul  lui  Anne,  poate  că  din  cauza  asta  mă  marchează. 

7  iunie  2012 


Episodul  8  -  UHK 

Amerindianul  de  etnie  yaros  UHK  SANK  (1325-1374)  s-a  născut  într- 
un  mic  sat  populat  de  yaros,  bine  ascuns  într-o  pădure  imensă,  care 

înconjura  lacul  denumit  ulterior  Rincon  del  Bonete.  în  1516,  după  mulţi 
ani  de  la  moartea  lui  UHK,  conchistadorul  spaniol  Juan  Diaz  de  Solis  a 
descoperit  estuarul  unui  fluviu  pe  care  l-a  denumit  Rio  de  la  Plata. 
Ulterior,  teritoriul  viitoarei  ţări  Uruguay  a  fost  supus  unei  intense 
colonizări,  localităţile  şi  formele  de  relief  primind  denumiri  în  limba 
spaniolă.  Pe  locul  vechiului  sat  al  indienilor  yaros,  locul  de  baştină  al  lui 
UHK,  s-a  construit  oraşul  San  Gregorio. 

Părinţii  eroului  nostru,  Harm  (tatăl)  şi  Ulru  (mama),  au  avut 
doisprezece  copii,  dintre  care  doar  opt  au  rămas  în  viaţă,  ceilalţi  patru 
murind  la  câteva  luni,  din  cauza  unor  infecţii  specifice  nou-născuţilor. 
Băieţii  se  numeau:  UHK,  Urumu,  Hamt,  Barru,  iar  fetele:  Ulru,  Ohi, 
Arril,  Vând.  întreaga  familie  trăia  din  darurile  naturii,  cultivând  plante 
comestibile  şi  luând  din  pădure  vânat,  fructe  şi  alte  plante  hrănitoare. 

Harm  pleca  în  zori  după  hrană  împreună  cu  ceilalţi  bărbaţi  din 
comunitatea  lor,  iar  femeile  şi  copiii  rămâneau  în  preajma  colibelor, 
făcându-şi  de  lucru  cu  câte  ceva.  Hrana  nu  le  era  niciodată  suficientă,  iar 
atacurile  insectelor  veninoase  şi  ale  animalelor  de  pradă  ucideau  anual 
mare  parte  din  adulţi  şi  copii.  Din  cauza  pierderilor  mari  de  vieţi 
omeneşti,  fiecare  femeie  se  considera  protejată  de  zeii  naturii  atunci  când 
simţea  că  a  rămas  gravidă.  Anual,  naşterile  şi  decesele  erau  evenimente 
majore  pentru  întreaga  comunitate. 

Un  alt  motiv  al  deceselor  premature  îl  constituiau  luptele  dintre 
triburi  pentru  supremaţie  în  pădure  şi  pe  malul  lacului,  dar  şi  pentru 
furturile  de  fete  frumoase,  bune  de  măritat.  Harm  şi-a  furat-o  pe  Ulru  de 
la  un  trib  aflat  pe  malul  opus  al  lacului,  făcându-şi  duşmani  de  moarte  în 
cadrul  tribului  din  care  provenea  fata.  Adeseori,  moartea  copiilor  era 
pusă  pe  seama  vrăjitoarelor  din  triburile  rivale.  Superstiţioşi,  Harm  şi 
Ulru  şi-au  educat  băieţii  spunându-le  adesea  să  nu  treacă  apa  în  căutare 
de  fete,  fiindcă  pot  să  atragă  mânia  zeilor  cerului  asupra  întregului  sat. 

Toţi  i-au  ascultat,  cu  excepţia  lui  UHK.  Acesta,  vânător  şi  pescar 
pasionat  de  găsirea  unor  noi  locuri  bogate  în  pradă  comestibilă,  a 
străbătut  în  perioada  adolescenţei  aproape  întreaga  pădure,  care  se 
întindea  pe  mii  de  hectare.  în  peregrinările  sale,  băiatul  a  dat  peste 
numeroase  triburi  ascunse  în  locuri  sălbatice,  de  multe  ori  abia  scăpând 
cu  viaţă  prin  fugă  şi  evitând  săgeţile  otrăvite. 

UHK  avea  19  ani,  era  foarte  înalt  şi  atrăgător,  când  a  zărit-o  pe 
Arruah  căutând  fructe  prin  pădure.  Se  aflau  la  mare  distanţă  de  satul 
tânărului,  iar  acesta  o  privea  ascuns  după  un  copac,  temându-se  de  cei 
care  o  puteau  păzi  pe  fată.  Din  fericire  pentru  el,  Arruah  era  neînsoţită, 

fiindcă  nu  agrea  să  fie  supravegheată  atunci  când  pleca  în  adâncul 
pădurii.  Alt  motiv,  ştiut  numai  de  ea,  era  şi  dorinţa  de  a  fi  luată  de  vreun 
bărbat  şi  dusă  departe,  ea  negăsind  în  satul  ei  niciunul  liber  pe  care  să  îl 
placă.  Văzându-1  pe  UHK,  s-au  înţeles  din  priviri  că  fiecare  dintre  ei 
dorea  acelaşi  lucru.  Au  plecat  împreună,  ajungând  spre  seară  la  familia 
lui  UHK. 

înţelegând  cu  toţii  despre  ce  era  vorba,  au  primit  fata  în  mijlocul  lor, 
iar  a  doua  zi  Harm  şi  fiii  săi  au  început  construcţia  unei  colibe  vecine  cu  a 
lor,  unde  urma  să  locuiască  UHK  împreună  cu  familia  lui.  Aflându-se  în 
tribul  lui  Arruah  unde  a  ajuns  fata,  satul  lui  UHK  a  fost  atacat  de  câteva 
ori  de  războinici,  fiind  mereu  nevoie  ca  Arruah  să  iasă  în  faţa  lor, 
explicându-le  că  este  sănătoasă,  măritată  şi  o  duce  foarte  bine. 

Pe  măsură  ce  treceau  anii,  femeia  a  devenit  mamă  de  mai  multe  ori, 
dar,  ca  de  obicei,  o  parte  dintre  noii  născuţi  au  murit.  Singurii  copii 
rămaşi  în  viaţă  au  fost  trei  fete  şi  doi  băieţi. 

Blestemul  căzut  asupra  lui  UHK  după  răpirea  iubitei  sale  a  făcut 
multe  victime  în  sat.  Cu  toţii  ştiau  că  vrăjitorul  din  satul  fetei  era  pus 
mereu  pe  fapte  rele,  la  îndemnul  consătenilor.  Vrăjitorul  din  comunitatea 
căreia  îi  aparţinea  UHK  era  mai  tolerant,  bun  la  suflet  şi  iubea  oamenii. 
Copiii  lui  UHK  s-au  ferit  să  plece  din  sat,  dar  nepoţii  şi  strănepoţii  lui  au 
fugit  în  adâncul  celor  mai  izolate  păduri,  de  teama  spaniolilor  aflaţi  în 
căutare  de  sclavi  „indios”. 

Eroul  nostru  a  trăit  doar  49  de  ani,  fiind  răpus  de  o  boală 
necunoscută  care  i-a  paralizat  picioarele,  omul  nemaiputând  merge. 
După  câteva  luni  de  chinuri,  nepotolite  de  către  vraci,  UHK  şi-a  dat 
duhul,  bucuros  că  scapă  de  durerile  atroce  ale  trupului.  Cei  din  jurul  său 
erau  convinşi  că  furtul  lui  Arruah  pentru  a-i  deveni  soţie  a  provocat 
răzbunarea  familiei  acesteia. 

Nina  Petre, 
1  iulie  2012 


COMENTARIUL  ANCĂI 

întotdeauna  primim  un  răspuns  mai  devreme  sau  mai  târziu,  pe  o 
cale  sau  alta,  important  este  să  vrem  să  îl  vedem  sau  auzim. 

E  greu  să  vezi  murind  oameni  tineri,  dar  chiar  şi  oameni  mai  în 
vârstă.  Mă  simt  neputincioasă  de  fiecare  dată  în  faţa  morţii,  mă  leg  de 
pacienţii  mei  poate  mai  mult  decât  ar  trebui,  mă  implic  în  tot  procesul  de 
diagnostic  şi  tratament  la  maxim.  Nu  pot  să  pun  distanţă.  Cunosc  toată 

partea  teoretică  vis-â-vis  de  implicarea  psihologică  în  tot  ce  înseamnă 
contactul  cu  pacientul.  Am  un  sac  plin  de  asemenea  poveşti. 

Probabil  că  şi  modul  în  care  am  murit  -  tânără,  la  33  şi  la  49  de  ani, 
şi  în  chinuri,  m-a  influenţat.  Nu  suport  să  văd  oamenii  chinuindu-se. 

3  iulie  2012 


Episodul  9  -  ALIHIA 

Corsicanca  ALIHIA  SĂDI  (1245-1302)  s-a  născut  în  localitatea 
portuară  Calvi,  situată  pe  ţărmul  nord-vestic  al  insulei  Corsica.  Părinţii 
ei,  Antono  şi  Ludira,  au  avut  cinci  copii:  trei  fete  (ALIHIA,  Ravila,  Artina) 
şi  doi  băieţi  (Vittorio,  Sardus). 

Antono,  corsican  la  origine,  provenea  dintr-un  neam  de  negustori 
care  făceau  afaceri  cu  mărfuri  cumpărate  de  pe  corăbiile  sosite  la  ţărm. 
După  ce  Antono  achiziţiona  pumnale  şi  bijuterii  de  la  marinari,  Ludira, 
omul  de  legătură,  anunţa  posibilii  clienţi  prin  intermediul  prietenelor 
sale.  Aşa  a  supravieţuit  numeroasa  familie  pe  vremea  administraţiei 
binevoitoare  a  episcopului  din  Pisa. 

Ajunşi  la  maturitate,  copiii  soţilor  Sădi  au  pornit  fiecare  pe  drumul 
său.  Vittorio  şi  Sardus  au  plecat  pe  mare,  muncind  ca  marinari  pe  corăbii 
italiene.  Fetele  s-au  căsătorit  cu  marinari  şi  negustori  italieni,  lăsându-şi 
părinţii  în  grija  celor  doi  fraţi.  Exodul  corsicanilor  tineri  spre  Italia  era  o 
practică  obişnuită,  ţara  tutelară  oferindu-le  şansa  de  a  trăi  mai  bine  decât 
pe  insula  natală. 

ALIHIA,  eroina  noastră,  s-a  căsătorit  cu  un  marinar  din  Roma,  care 
a  dus-o  în  casa  părinţilor  săi.  Gerardo  Stravi  mai  avea  un  frate,  căsătorit 
şi  el  cu  o  corsicancă,  locuind  separat  de  părinţi.  ALIHIA  avea  19  ani  când 
şi-a  unit  destinul  cu  alesul  inimii.  Gerardo  era  cu  4  ani  mai  în  vârstă 
decât  ea.  Bună  gospodină  şi  foarte  respectuoasă  cu  toată  lumea,  tânăra 
corsicancă  a  încurajat  părerea  tuturor  că  femeile  de  pe  insulă  meritau  să 
fie  aduse  în  Italia. 

Devenind  mama  a  cinci  copii,  ALIHIA  s-a  bucurat  de  ajutorul 
socrilor  ei,  Sandro  şi  Manuela.  Având  mult  timp  liber,  s-a  putut  ocupa  de 
marea  ei  pasiune,  ţesutul  covoarelor  la  un  utilaj  adus  din  Corsica.  Era  un 
vechi  obicei  al  femeilor  de  pe  insulă,  aproape  fiecare  familie  având  câte 
un  dispozitiv  pentru  aşa  ceva.  Covoarele  şi  carpetele  confecţionate  de 
ALIHIA  aveau  mare  căutare  în  Roma,  dar  Gerardo  reuşea  să  le  ducă  şi  în 
alte  ţări,  pe  corabia  unde  lucra.  Cele  trei  fete  ale  lor  au  moştenit  talentul 

mamei,  amenajând  un  atelier  unde  lucrau  toate,  producţia  fiind 
cumpărată  de  numeroşi  clienţi.  ALIHIA  le-a  învăţat  pe  fetele  ei  cum  să 
asorteze  culorile  şi  cum  să  deseneze  modele  din  ce  în  ce  mai  complicate  şi 
mai  frumoase.  Cei  doi  băieţi,  crescând  mari,  au  devenit  negustori  de 
covoare,  punând  astfel  bazele  unei  afaceri  din  ce  în  ce  mai  profitabile. 

Cât  timp  a  lucrat  pe  corabie,  Gerardo  a  contribuit  din  plin  la 
vânzarea  mărfurilor  produse  de  nevasta  şi  fiicele  sale.  ALIHIA,  care  avea 
darul  negocierii  preţurilor,  obţinea  întotdeauna  preţul  dorit,  clienţii 
mirându-se  cum  a  reuşit  să  îi  convingă  să  plătească  atât  cât  dorea 
dumneaei. 

La  57  de  ani,  era  o  femeie  încă  în  putere,  destul  de  sănătoasă  şi 
mereu  activă.  Fetele  ei,  căsătorite  şi  devenite  mame,  au  continuat  să 
muncească  alături  de  ea.  Totul  părea  normal  în  viaţa  tuturor,  norocul 
ajutându-i  pe  toţi  să  devină  din  ce  în  ce  mai  fericiţi  şi  bogaţi.  într-o  zi 
cumplită  pentru  toată  familia,  războiul  de  ţesut  al  ALIHIEI  s-a  defectat,  o 
scândură  desprinzându-se  din  locul  ei.  Fiind  fixat  de  perete,  marele  utilaj 
trebuia  să  fie  reparat  de  un  tâmplar.  Dar  cum  nu  se  pricepea  nimeni  din 
apropiere  la  aşa  ceva,  bărbaţii  fiind  plecaţi  cu  afacerile  lor,  ALIHIA  s-a 
urcat  pe  o  scară,  încercând  să  monteze  scândura  la  locul  ei.  Aplecându-se 
prea  mult,  femeia  s-a  dezechilibrat,  iar  scara  a  aruncat-o  pe  podea. 
Fractură  suferită  la  coloana  vertebrală  a  transformat-o  pe  ALIHIA  intr- 
un  om  paralizat,  ale  cărui  dureri  atroce  nu  treceau  cu  leacurile  pe  care  i  le 
administrau  cei  din  jur.  După  câteva  săptămâni  de  chinuri,  inima  i-a 
cedat,  iar  femeia  a  plecat  dintre  cei  vii. 

Nina  Petre, 
3  august  2012 


Episodul  10- ADIR 

Turcoaica  ADIR  MAKUDI  (1164-1210)  s-a  născut  în  Anatolia,  intr- 
un  sat  aparţinând  podişului  Haymana,  aflat  la  sudul  marelui  oraş  care 
astăzi  se  numeşte  Ankara.  în  apropierea  vechiului  sat  s-a  dezvoltat 
ulterior  oraşul  Karaali.  Părinţii  ei  se  numeau  Toruk  (tatăl)  şi  Sonkir 
(mama).  Cei  doi  au  avut  şapte  copii:  trei  fete  (ADIR,  Mandai,  Lisik)  şi 
patru  băieţi  (Ionkid,  Omar,  Arbil,  Sarghan). 

Toruk  şi  Sonkir  proveneau  din  părinţi  persani  veniţi  în  Anatolia 
odată  cu  extinderea  dominaţiei  turcilor  selgiucizi.  La  sfârşitul  secolului 

ii,  sultanatul  selgiucizilor  s-a  fărâmiţat  în  mai  multe  regate 
independente,  unul  dintre  acestea  incluzând  şi  zona  podişului  Haymana. 

Toruk  era  negustor  de  stofe  şi  croitor  de  haine  bărbăteşti.  Sonkir, 
nevasta  lui,  îl  ajuta  în  muncă,  iar  creaţiile  lor  vestimentare  aveau  mare 
succes  la  clienţii  din  zonă.  Băieţii  lor  au  fost  crescuţi  modest,  învăţaţi  de 
mici  cu  munca  în  gospodărie  şi  mânuirea  armelor,  care  devenise 
obligatorie  pentru  toţi  bărbaţii.  Fetele,  iniţiate  de  mama  lor  în 
meşteşugul  croitoriei,  au  trecut  şi  la  coaserea  veşmintelor  femeieşti, 
dovedindu-se  a  fi  foarte  pricepute  în  această  muncă.  Doar  Ionkid  a  rămas 
lângă  părinţi,  plăcându-i  meşteşugul  coaserii  hainelor.  Ceilalţi  băieţi  s-au 
lăsat  atraşi  spre  cariera  militară,  intrând  în  rândul  trupelor  sultanului 
care  domnea  peste  ţinutul  lor.  Mandai  şi  Lisik,  fetele  mai  mici,  şi-au  găsit 
bărbaţi  printre  negustori,  devenind  femei  măritate,  alături  de  alte  neveste 
ale  lor. 

Fata  cea  mare,  ADIR,  a  fost  purtată  de  soartă  spre  ţinuturi 
îndepărtate  de  satul  natal.  îndrăgostindu-se  de  ea  un  negustor  persan, 
prieten  cu  fratele  ei  Sarghan,  a  cumpărat-o  cu  galbeni  şi  pietre  preţioase, 
cei  doi  părinţi  fiind  foarte  mulţumiţi  de  afacerea  făcută.  Zanghrah,  om 
matur,  ajuns  la  vârsta  de  31  de  ani,  mai  întreţinea  o  nevastă  în  ţara  lui, 
Persia.  Omul  avea  o  casă  mare  pe  malul  lacului  Urmia,  unde  îşi 
adăpostea  nevasta  şi  cei  doi  copii  minori.  Pentru  a  evita  posibilele 
conflicte,  ADIR  a  fost  izolată  într-o  căsuţă  învecinată,  a  cărei  curte  era 
despărţită  cu  un  zid  înalt  de  curtea  unde  se  afla  cealaltă  familie  a  lui 
Zanghrah. 

Obişnuindu-se  cu  noua  ei  situaţie,  ADIR  s-a  bucurat  că  nu  avea  de-a 
face  cu  prima  nevastă,  care  îşi  creştea  băieţii  în  linişte,  nedorind  să  afle 
cine  locuia  în  casa  de  alături.  ADIR  avea  tot  ce  îi  trebuia  pentru  a  duce  o 
viaţă  comodă:  servitori,  paznic,  alimente  şi  haine  suficiente.  Zanghrah 
era  bogat,  având  multipe  afaceri  ascunse  de  ochii  celor  două  neveste, 
acestea  neîndrăznind  niciodată  să  îl  întrebe  despre  felul  în  care  îşi  mărea 
averea  pe  măsură  ce  treceau  anii. 

Ajunsă  mama  a  doi  băieţi,  la  fel  ca  şi  nevasta  de  alături,  ADIR  a 
câştigat  admiraţia  bărbatului,  care  nu  dorise  niciodată  să  aibă  fete.  Cea 
mai  mare  speranţă  a  lui  era  ca  toţi  fiii  săi,  patru  la  număr,  să  ajungă 
luptători  în  slujba  sultanilor  dispuşi  să  îi  angajeze.  Romtih  şi  Iuzun  au 
fost  ascultători,  învăţând  mânuirea  armelor  încă  din  perioada 
adolescenţei. 

Cunoscându-şi  fraţii  mai  mari,  ca  şi  pe  mama  lor,  Alil,  au  încercat  să 
apropie  cele  două  familii,  trecând  peste  voinţa  tatălui  lor.  Au  strigat  la 

poarta  de  alături  într-o  zi,  când  Zanghrah  era  plecat  din  localitate.  Fraţii 
lor  find  în  curte,  i-au  primit,  au  făcut  cunoştinţă,  chemându-şi  mama 
pentru  a-şi  cunoaşte  rudele.  A  doua  zi,  cele  două  femei  s-au  întâlnit  în 
secret,  punând  astfel  bazele  unei  prietenii  sincere,  călăuzite  fiind  de  grija 
pentru  viitorul  celor  patru  băieţi.  Zanghrah  a  aflat  despre  întâlnirile 
misterioase  ale  nevestelor  sale  după  plecarea  la  armată  a  băieţilor  lui 
ADIR.  Fiii  cei  mari,  Anarghik  şi  Israim,  împreună  cu  mama  lor,  Alil,  şi-au 
mărturisit  îngrijorarea  pentru  soarta  fraţilor  mai  mici  plecaţi  la  lupte 
îndelungate,  dar  şi  pentru  mama  acestora,  ADIR,  rămasă  singură  şi 
îndurerată.  Cu  încuviinţarea  soţului  ei,  ADIR  a  fost  acceptată  ca  prietenă 
în  casa  cea  mare,  bucurându-se  de  prietenia  lui  Alil  şi  a  fiilor  ei. 

Spre  deosebire  de  fraţii  lor  mai  mici,  Anarghik  şi  Israim  nu  aveau 
patima  războaielor.  Mama  lor,  lacomă  de  avere,  îi  îndemnase  mereu  să  se 
apuce  de  negustorie,  urmând  exemplul  tatălui  lor,  care  ajunsese  bogat 
prin  metode  numai  de  el  ştiute.  Devenind  majori,  ei  îşi  ajutau  deja  tatăl  la 
tot  felul  de  tranzacţii  cu  mărfuri  aduse  din  zone  îndepărtate,  iar  după  ce 
au  împlinit  20  de  ani,  şi-au  format  propriile  reţele  de  negustorie. 

Copiii  lui  ADIR  au  fost  ucişi  în  lupte  pe  teritorii  îndepărtate,  părinţii 
lor  nemaivăzându-i  niciodată.  ADIR,  fiind  acceptată  ca  un  fel  de  rudă 
apropiată,  s-a  consolat  ajutând  la  creşterea  nepoţilor  prietenei  sale  Alil. 

La  46  de  ani,  avea  sănătatea  şubredă,  nervii  zdruncinaţi  de  pierderea 
copiilor  săi  şi  sufletul  însingurat  de  prea  multe  dezamăgiri.  O  răceală 
puternică  la  plămâni  i-a  curmat  viaţa,  punând  capăt  tuturor  suferinţelor 
îndurate  după  pierderea  băieţilor.  Dezamăgirea  unei  vieţi  pe  care  nu  şi-ar 
fi  imaginat-o  atunci  când  îşi  făcea  planuri  copilăreşti  şi-a  pus  amprenta 
pe  chipul  său  îmbătrânit  înainte  de  vreme.  Alil,  fiii  şi  nepoţii  ei  au 
regretat-o  pe  nefericita  lor  prietenă,  compătimind-o  pentru  viaţa  tristă  pe 
care  o  dusese  în  ultimii  ani. 

Nina  Petre, 
5  septembrie  2012 


COMENTARIUL  ANCĂI 

O  viaţă  tristă,  ai  dreptate.  Mi  s-a  rupt  sufletul  când  am  citit  despre 
soarta  lui  ADIR. 

11  septembrie  2012 

Episodul  11  -  KONSTANTINOS 

Grecul  KONSTANTINOS  VAZAKIS  (1084-1116)  s-a  născut  în 
puternicul  oraş  Atena.  Părinţii  lui,  Kristos  şi  Almerida,  au  avut  patru 
copii:  două  fete  (Teodora,  Akastia)  şi  doi  băieţi  (KONSTANTINOS, 
Mirkos). 

Kristos  era  militar  de  profesie  şi  nobil  posesor  al  unei  mari  moşii  în 
sudul  ţării.  Almerida,  fiica  unui  aristocrat  latifundiar,  îi  adusese 
bărbatului  ei  o  avere  la  fel  de  mare  ca  şi  a  lui.  Copiii  lor  au  crescut  în 
somptuoasa  vilă  a  părinţilor,  beneficiind  de  tot  ce  le  era  necesar  pentru  a 
se  crede  în  paradis.  Ştiinţa  de  carte  au  primit-o  de  la  învăţaţi  greci  vestiţi 
în  acele  vremuri. 

Cele  două  surori,  Teodora  şi  Akastia,  au  avut  parte  de  căsnicii 
prospere,  fiind  măritate  cu  nobili  bogaţi.  Fraţii  lor,  îndrumaţi  de  părinţi 
spre  cariera  militară,  ce  făcea  parte  din  tradiţia  neamurilor  din  care 
proveneau,  s-au  comportat  toată  viaţa  ca  fii  demni  ai  Atenei,  participând 
la  multe  evenimente  istorice  remarcabile. 

KONSTANTINOS  şi-a  început  cariera  militară  cu  4  ani  înaintea 
fratelui  său  mai  mic,  Mirkos.  Aflată  sub  dominaţia  bizantină  încă  din 
secolul  7,  Atena  a  decăzut  treptat  până  la  rolul  de  centru  de  provincie. 
Fraţii  Vazakis,  prin  calitatea  lor  de  militari,  au  fost  nevoiţi  în  toată  cariera 
lor  să  servească  interesele  dinastiei  bizantine  a  comnenilor,  care  a  deţinut 
titlul  imperial  prin  domnitorul  Alexios  I  între  1081-1118. 
KONSTANTINOS  şi  Mirkos  au  fost  implicaţi  în  luptele  dintre  generali  şi 
nobilimea  de  la  curtea  imperială,  au  contribuit  la  apărarea  graniţelor 
imperiului  de  pericolul  turcesc,  ce  venea  din  zona  Asiei  Mici,  şi  al 
pecenegilor  ajunşi  în  regiunea  Dunării.  Sub  domnia  lui  Alexios  I  au  fost 
alungaţi  normanzii  din  Balcani,  s-a  obţinut  victoria  împotriva 
pecenegilor  şi  a  fost  recucerită  Asia  Mică.  KONSTANTINOS,  ajuns 
general,  a  jucat  un  rol  important  în  cadrul  evenimentelor  politice  ale 
imperiului. 

Căsătorit  la  24  de  ani  cu  fiica  unui  nobil  bogat  din  Atena, 
KONSTANTINOS  şi-a  continuat  cariera  militară  până  în  ultima  zi  a  vieţii. 
A  trăit  doar  32  de  ani,  timp  în  care  s-a  format  ca  o  personalitate 
complexă,  om  de  valoare  pentru  acele  timpuri.  Soţia  lui,  Kalomfira,  i-a 
dăruit  doi  copii  superbi  şi  inteligenţi:  fiica  lor  se  numea  Alkadia,  iar  fiul 
lor,  Mariskos.  Amândoi  erau  încă  minori  când  au  aflat  vestea  cumplită  a 
morţii  tatălui  într-o  luptă  din  zona  de  est  a  imperiului.  Puternic  marcată 
sufleteşte,  Kalomfira  şi-a  educat  copiii  în  spiritul  ideii  de  independenţă  a 

ţării  lor,  alimentând  astfel  sentimentul  urii  grecilor  faţă  de  politică 
expansionistă  a  celor  care  conduceau  ţara. 

Alkadia  şi  Mariskos  şi-au  cunoscut  prea  puţin  tatăl.  Mereu  plecat 
pentru  îndeplinirea  obligaţiilor  sale,  KONSTANTINOS  venea  rar  pe 
acasă,  iar  în  scurtele  lui  concedii  abia  dacă  avea  timp  să  stea  de  vorbă  cu 
nevasta  şi  să  se  joace  cu  copiii.  Se  căsătorise  cu  Kalomfira  mai  mult  la 
îndemnul  părinţilor,  care  îşi  doreau  nepoţi  şi  din  partea  lui.  Supusă  şi 
tenace  în  rolul  de  soţie  a  unui  bărbat  din  înalta  societate,  Kalomfira  nu  şi- 
a  exprimat  niciodată  nemulţumirea  faţă  de  viaţa  izolată  pe  care  o  ducea  şi 
faţă  de  indiferenţa  soţului,  care  nu  îi  făcuse  niciodată  declaraţii  de  iubire. 

KONSTANTINOS  era  sătul  de  femei  uşoare,  pe  care  le  găsea  oriunde 
poposea  cu  regimentul  său.  Adeseori,  se  gândea  că  pentru  el  femeile  nu 
mai  aveau  niciun  secret.  De  sufletul  Kalomfirei  nu  i-a  păsat  niciodată, 
mulţumindu-se  cu  felul  în  care  femeia  se  achita  de  îndatoririle  familiale. 
Considerând-o  un  fel  de  obiect  domestic,  el  nu  o  certa,  dar  nici  nu  o  iubea 
cu  adevărat. 

Fiul  lor,  Mariskos,  puternic  impresionat  de  moartea  „glorioasă”  a 
tatălui,  nu  şi-a  dorit  niciodată  să  aibă  acelaşi  sfârşit  dramatic  şi 
prematur.  Foarte  bogat,  moştenitor  al  unei  averi  imense,  el  a  preferat 
cariera  de  om  politic,  ferindu-se  de  câmpurile  de  luptă,  unde  vieţile 
militarilor  nu  aveau  nicio  valoare  în  faţa  morţii. 

Nina  Petre, 
4  octombrie  2012 


COMENTARIUL  ANCĂI 

E  nebunesc  ce  putem  afla  despre  trecut,  credem  că  suntem  suma  a 
ceea  ce  am  trăit  de  când  ne-am  născut.  De  fapt,  nu  suntem  aşa  departe  de 
adevăr,  suntem  suma  a  TOT  ce  am  trăit.  Cu  cât  privim  mai  în  urmă,  cu 
atât  descoperim  lucruri  mai  surprinzătoare.  Nu  mă  aşteptam  să  găsesc 
atâta  agresivitate  în  trecutul  meu.  De  fapt,  de  fiecare  dată  când,  direct 
sau  indirect,  voluntar  sau  involuntar,  am  ucis  pe  cineva,  în  război  sau 
prin  avorturi,  viaţa  mea  s-a  curmat  pe  la  32-33  de  ani.  Am  acum  între  32 
şi  33  de  ani  şi  resimt  vârsta  asta  ca  pe  un  prag. 

7  octombrie  2012 

Episodul  12  -  HONDI 

Indianca  HONDI  ZAKIHRI  (1001-1063)  s-a  născut  într-o  localitate 
din  nord-estul  Indiei,  care  astăzi  se  numeşte  Sitamarhi  şi  se  află  în 
apropierea  graniţei  cu  Nepalul. 

Părinţii  ei,  Zorrak  (tatăl)  şi  Irihal  (mama),  au  avut  şase  copii:  două 
fete  (HONDI,  Niral)  şi  patru  băieţi  (Ahtarid,  Zorim,  Bunghir,  Niagdar). 
HONDI  era  al  doilea  copil  născut  de  mama  sa,  având-o  drept  soră  mai 
mare  pe  Niral.  La  naşterea  ei,  familia  lor  trăia  modest,  veniturile 
provenind  din  comerţul  cu  ceaiuri  şi  plante  vindecătoare  aduse  de 
Zorrak,  cu  mari  sacrificii,  de  la  poalele  munţilor  Himalaya.  Omul  făcea 
câteva  drumuri  pe  an  până  în  ţara  vecină,  întorcându-se  cu  saci  plini  cu 
plante  destinate  ceaiurilor  şi  tratării  unui  număr  mare  de  boli.  Revenind 
acasă,  Zorrak  se  odihnea,  iar  nevasta  lui  îşi  punea  în  mişcare  întreaga 
reţea  de  distribuitori  ai  mărfii. 

După  venirea  pe  lume  a  celei  de-a  doua  fiice,  Zorrak  i-a  propus  lui 
Irihal  să  plece  definitiv  din  localitatea  lor,  nemaiputând  suporta  asaltul 
religiei  islamice  asupra  populaţiei  din  zonă.  Amândoi  aparţinând  religiei 
budiste,  s-au  temut  pentru  viaţa  lor  şi  a  copiilor,  hotărându-se  să  se 
refugieze  în  apropierea  munţilor  Himalaya.  După  ce  au  vândut  tot  ce 
aveau  (casă,  vite,  păsări,  pământ),  au  trecut  graniţa  spre  nord,  intrând  pe 
teritoriul  nepalez.  S-au  oprit  într-o  zonă  de  vis,  uimitoare  prin  pitorescul 
său,  aflată  în  apropiere  de  Katmandu.  HONDI,  la  doar  5  anişori,  a 
suportat  cu  greu  lungul  drum,  dar  şi-a  revenit  repede  în  aerul  tare  de 
munte. 

După  cumpărarea  unei  case  suficient  de  mari,  Zorrak  a  plecat  după 
marfă  în  satele  izolate  unde  locuiau  furnizorii  de  ceaiuri  şi  diverse  plante 
vindecătoare.  în  anii  următori,  au  venit  pe  lume  cei  patru  băieţi,  care, 
crescând  suficient  de  mari,  şi-au  însoţit  tatăl  în  drumurile  lui 
negustoreşti. 

între  HONDI  şi  Niral  era  o  diferenţă  de  2  ani.  Când  Niral  a  împlinit 
15  ani,  iar  HONDI,  13,  părinţii  au  început  să  le  arate  la  sărbătorile 
tradiţionale  din  localităţile  vecine,  după  cum  era  obiceiul  în  regatul  care 
stăpânea  întreaga  zonă.  La  întrecerile  dintre  tinerii  necăsătoriţi 
participau  şi  vlăstare  de  nobili,  aceştia  fiind  destul  de  populari  printre 
locuitorii  de  rând.  Familiile  bogate  obişnuiau  să  le  ajute  pe  cele  sărace, 
din  dorinţa  ca  în  regatul  lor  să  fie  toată  lumea  fericită.  Băieţii  din  castele 
superioare  nu  se  jenau  să  îşi  ia  neveste  provenind  din  familii  modeste 
dacă  fetele  erau  frumoase  şi  bune  gospodine.  HONDI  a  fost  aleasă  de  un 
prinţ  nepalez  care  se  îndrăgostise  de  ea  la  prima  vedere. 

Makril  avea  21  de  ani  şi  se  afla  în  căutarea  unei  viitoare  neveste, 
nefiind  obsedat  de  avere  sau  de  apartenenţa  la  o  familie  nobilă.  După 
două  întâlniri  la  ceremoniile  tradiţionale,  Makril  s-a  prezentat  la  casa 
familiei  Zakihri,  cerând-o  pe  HONDI  în  căsătorie.  Fiind  acceptat  imediat, 
s-a  înţeles  cu  părinţii  fetei  să  i-o  aducă  la  palat  împreună  cu  o  servitoare 
care  să  rămână  lângă  ea  până  la  acomodarea  cu  noua  familie.  La 
insistenţele  lui  HONDI,  servitoarea  aleasă  a  fost  chiar  sora  ei,  Niral. 
Nunta  lor  a  durat  mai  multe  zile  şi  nopţi,  conform  tradiţiei  locului, 
oaspeţii  bucurându-se  de  mâncăruri  alese  şi  spectacole  frumoase. 

După  terminarea  petrecerilor,  cele  două  surori  şi-au  început  nouă 
viaţă  în  casa  lui  Makril.  Părinţii  acestuia  locuiau  în  aceeaşi  grădină,  într-o 
clădire  mai  mare  decât  a  lui.  HONDI,  mulţumită  de  soţul  ei  şi  neavând  de 
făcut  treaba  prin  casă,  a  început  să  coasă  împreună  cu  Niral  hăinuţe 
multe  pentru  viitorii  copilaşi. 

Dorind  să  o  vadă  şi  pe  Niral  măritată  cu  un  tânăr  bogat,  femeia  şi-a 
implorat  soţul  să  îi  aducă  în  casă  cât  mai  mulţi  peţitori.  Unul  dintre  ei,  un 
tânăr  comerciant  bogat,  a  luat-o  de  nevastă  pe  Niral,  spre  bucuria  lui 
HONDI  şi  a  lui  Makril.  După  4  luni  de  şedere  împreună,  cele  două  surori 
s-au  despărţit,  urmând  să  locuiască  la  distanţă  mare  una  de  cealaltă. 
HONDI,  rămasă  cu  soţul  şi  cele  patru  servitoare,  plus  cei  doi  paznici  ai 
grădinii,  şi-a  văzut  mai  departe  de  treburile  obişnuite. 

La  un  an  şi  câteva  luni  după  nuntă,  a  venit  pe  lume  fiul  lor  Askrul.  La 
30  de  ani,  HONDI  era  deja  mama  a  patru  copii  superbi,  un  băiat  şi  trei 
fetiţe.  Alţi  copii  nu  a  mai  avut,  din  cauza  unei  complicaţii  genitale, 
rămasă  după  ultima  naştere. 

Makril,  preocupat  mereu  de  vânătoare  şi  întâlnirile  cu  prietenii  în 
casele  acestora,  nu  a  remarcat  la  timp  tristeţea  din  ochii  soţiei  sale. 
înainte  de  a  împlini  30  de  ani,  femeia  a  fost  supusă  asalturilor  de 
îndrăgostit  înfocat  ale  unuia  dintre  prietenii  lui  Makril.  Mai  mic  decât  ea 
cu  4  ani,  Rambuku  deschisese  ochii  spre  iubire  de  cum  o  văzuse  prima 
oară  pe  HONDI,  chiar  la  nunta  ei.  Neputându-se  hotărî  să  îşi  ia  şi  el  o 
nevastă,  o  vizita  deseori  pe  HONDI  când  soţul  ei  nu  era  acasă.  Femeii  îi 
era  milă  de  suferinţa  lui  din  dragoste,  dar  educaţia  primită  de  la  mama  ei 
i-a  interzis  să  îşi  înşele  bărbatul.  Propunându-i  să  fugă  împreună, 
Rambuku  a  riscat  prea  mult,  fiindu-i  interzis  să  mai  calce  pragul  casei  lui 
Makril.  Disperat,  a  vizitat-o  pe  Niral,  destăinuindu-i  dragostea  lui 
disperată  pentru  HONDI.  Aceasta,  cunoscându-şi  bine  sora,  a  convocat  o 
întâlnire  de  familie,  în  casa  ei,  la  care  urma  să  fie  de  faţă  şi  Makril. 


NINA  PETRE  -  Vieţile  anterioare  ale  spiritului  Voi. 6 


pag.  36 


Bărbatul,  stupefiat,  le-a  spus  tuturor  că  îl  va  ucide  pe  Rambuku.  După 
câteva  săptămâni,  nefericitul  a  dispărut  de  la  locuinţa  lui. 

Zorrak,  mereu  preocupat  de  comerţul  său  cu  plante,  a  aflat  de 
găsirea  trupului  neînsufleţit  al  lui  Rambuku  într-o  pădure  situată  la 
câţiva  kilometri  de  satul  său.  Nu  s-a  aflat  niciodată  dacă  nenorocitul 
tânăr  ar  fi  fost  ucis  sau  şi-ar  fi  luat  singur  viaţa.  Makril  i-a  jurat  soţiei  sale 
că  nu  şi-a  murdărit  mâinile  cu  sângele  acelui  ticălos.  Totuşi,  HONDI  a 
trăit  tot  restul  zilelor  sale  cu  vina  de  a  fi  provocat  drama  lui  Rambuku, 
temându-se  în  fiecare  zi  de  răzbunarea  rudelor  celui  decedat. 

Avea  51  de  ani,  când  temerile  i  s-au  adeverit:  dragul  şi  bunul  ei  soţ, 
prinţul  Makril,  a  fost  găsit  fără  viaţă  lângă  un  drum  de  acces  al 
negustorilor  spre  cărările  din  Himalaya.  Bărbatul  nu  avea  urme  de 
violenţă  pe  trup.  Vraciul  care  i-a  examinat  cadavrul  a  spus  că  ar  fi  murit 
de  inimă.  Până  la  62  de  ani,  când  şi-a  luat  rămas  bun  de  la  viaţă,  HONDI 
şi-a  jelit  bărbatul  în  izolarea  palatului,  primindu-i  drept  musafiri  doar  pe 
bătrânii  săi  părinţi  şi  pe  copiii  ei,  împreună  cu  familiile  lor. 

Nina  Petre, 
7  noiembrie  2012 


COMENTARIUL  ANCĂI 

M-am  investit  mereu  total  în  tot  ceea  ce  am  făcut  -  în  vieţile 
anterioare,  mai  mult  în  familie  sau  în  biserică,  în  viaţa  asta,  în  carieră. 
Mi-au  plăcut  mereu  lucrurile  şi  situaţiile  clare  şi  simplificate  la  maxim, 
poate  din  cauza  asta  m-am  ferit  mereu  de  istorii  prea  complicate  sau  care 
riscă  să  devină  prea  complicate  pe  plan  afectiv.  Tot  ceea  ce  depăşeşte  2 
într-o  relaţie  e  deja  prea  mult. 

Am  citit  mereu  că  nu  trebuie  să  ucizi  dragostea  -  care  nu  ţine  cont  de 
nimic,  nici  de  poziţie  socială  nici  de  situaţie  familială.  Apoi,  nu  există 
reguli  şi  nici  reţete  de  viaţă,  încercăm  să  ne  ţinem  cât  mai  aproape  de 
unele  valori  şi  principii  pe  care  le-am  învăţat.  Facem  bine  alegând  să  nu 
răspundem  unei  iubiri  chiar  dacă  nu  mai  iubim?  Nu  ştiu. 

15  noiembrie  2012 


Episodul  13  -MDOHR 

Mayaşul  MDOHR  NAN  SA  (927-979)  s-a  născut  intr-un  sat  din 
apropierea  oraşului-stat  Ticul,  regiunea  aparţinând  peninsulei  Yucatan. 
Părinţii  lui,  Ludumic  (tatăl)  şi  Roldu  (mama),  au  avut  şase  copii,  dintre 

care  doar  trei  au  ajuns  la  vârsta  maturităţii:  unicul  băiat  (MDOHR)  şi 
cele  două  fete  (Mido  şi  Sakdu). 

Perioada  vieţii  lui  MDOHR  s-a  aflat  la  confluenţa  dintre  cele  două 
perioade  istorice  decisive  pentru  poporul  mayaş,  vechiul  imperiu 
sfârşindu-se  în  jurul  anului  900  d.  Hr.,  iar  cel  nou  începând  în  preajma 
anului  1000  d.Hr. 

Până  la  vârsta  de  16  ani,  familia  lui  MDOHR  a  locuit  la  ţară, 
ocupându-se  în  principal  cu  agricultura,  care  viza  cultivarea  legumelor 
necesare  hranei  zilnice.  Terenul  fiind  arid,  stratul  de  humus  subţire, 
clima  toridă,  la  care  se  adăuga  lipsa  cursurilor  de  apă  la  suprafaţă,  toate 
acestea  transformaseră  agricultura  într-o  ocupaţie  grea,  obositoare,  plină 
de  sacrificii.  Puţul  cu  apă  potabilă  era  situat  la  o  mare  distanţă  de 
gospodăria  părinţilor  lui  MDOHR. 

Copiii,  pe  măsură  ce  creşteau,  îşi  ajutau  mama  la  căratul  apei  în  vase 
de  lut,  îndeletnicire  care  îi  epuiza  în  fiecare  zi.  Cei  trei  fraţi  mai  mici  ai  lui 
MDOHR  au  decedat  la  scurtă  vreme  după  naştere,  din  cauza  operaţiei 
tradiţionale  de  deformare  a  craniului.  El  însuşi  trecuse  în  fragedă 
copilărie  prin  coşmarul  canoanelor  de  „înfrumuseţare”.  Băiatul  aflase  pe 
propriul  corp  ce  însemnau  deformarea  craniului,  perforarea  lobului 
urechii,  a  buzei  inferioare  şi  a  septului  nazal,  făcute  cu  scopul  purtării 
ornamentelor  în  urechi,  buze  şi  nas. 

Având  o  fire  sensibilă  şi  miloasă,  el  semăna  bine  cu  mama  lui,  care 
suferise  enorm  după  pierderea  copiilor  mai  mici.  Roldu  s-a  aflat  la  un  pas 
de  a-şi  curma  viaţa  prin  spânzurare,  din  cauza  disperării  şi  a  neputinţei 
de  a  se  împotrivi  obiceiurilor  străvechi  ale  neamului.  Salvată  din  impasul 
pierderii  lucidităţii  prin  eforturile  întregii  familii,  Roldu  a  trăit  mai 
departe,  cu  mintea  aproape  rătăcită,  nemaiavând  alţi  copii  după  aceea. 
MDOHR  şi-a  dorit  de  mic  să  poată  salva  vieţile  noilor  născuţi  supuşi  la 
chinurile  deformării  capului. 

Ceremonia  prilejuită  de  împlinirea  vârstei  pubertăţii  (14  ani)  l-a 
găsit  tot  la  ţară.  Dorinţa  de  a  locui  în  cel  mai  apropiat  oraş-templu,  Ticul, 
i-a  fost  îndeplinită  la  16  ani,  când  s-au  mutat  cu  toţii  acolo,  tatăl  său  fiind 
chemat  de  marele  preot  al  templului,  cu  care  era  rudă  îndepărtată, 
pentru  a  munci  la  construcţia  unui  nou  drum,  care  era  deja  începută. 
MDOHR  a  lucrat  alături  de  Ludumic  la  construcţia  drumului  până  la 
vârsta  când  trebuia  să  se  căsătorească  (18  ani). 

La  fel  ca  şi  viitoarea  soţie  (Laruk),  mai  mică  decât  el  cu  4  ani,  a 
trecut  prin  toate  etapele  ritualului,  ajungând,  în  sfârşit,  să  locuiască 
împreună.  Soacra  lui,  Rrudulah,  se  ocupa  cu  tratarea  bolnavilor,  folosind 

plante  vindecătoare  ce  creşteau  în  zona  de  podiş,  la  care  adăuga  pulbere 
de  argilă  trecută  prin  foc.  Povestindu-i  femeii  chinurile  prin  care  trecuse 
în  timpul  procedurilor  de  „înfrumuseţare”  şi  mărturisindu-şi  dorinţa  de  a 
le  uşura  suferinţele  victimelor  abia  născute,  ea  l-a  înţeles,  nu  l-a  reclamat 
preoţilor  din  templu,  în  schimb  i-a  propus  să  se  ocupe  alături  de  ea  cu 
tratarea  bolnavilor.  Bucuros  de  a-şi  putea  îndeplini  visul,  MDOHR  s-a 
apucat  de  treabă,  învăţând  sârguincios  tot  ceea  ce  îi  permitea  femeia- 
vraci. 

în  decurs  de  câţiva  ani,  el  s-a  calificat  în  această  meserie,  reuşind  să 
le  calmeze  durerile  copiilor  săi,  care  veneau  unul  după  altul.  Pe  toţi  şapte 
i-a  salvat  de  la  moartea  prematură,  cu  toţii  mulţumindu-i  mai  târziu 
pentru  priceperea  lui  de  a-i  lăsa  în  viaţă.  Cele  trei  fete  (Rumbe,  Xasse, 
Veno)  i-au  stat  alături  până  când  le-a  măritat,  ajutându-1  în  munca  de 
tămăduitor.  Băieţii,  în  număr  de  patru  (Urlupe,  Xinto,  Urrumal  şi 
Xanido),  au  fost  luaţi  ca  ucenici  în  străvechiul  templu  din  Uxmal  cu 
scopul  de  a  deveni  preoţi. 

După  naşterea  ultimului  copil,  Xanido,  MDOHR  a  început  să 
manifeste  izbucniri  de  revoltă  împotriva  mutilării  noilor  născuţi  şi,  mai 
ales,  împotriva  sacrificării  unor  oameni  la  sfârşitul  ceremoniilor 
religioase.  Treptat,  a  ajuns  la  conflicte  grave  cu  preoţii  care  vieţuiau  în 
templu,  revoltându-se  şi  din  cauza  penitenţelor  la  care  erau  supuşi  fiii 
săi.  Marele  preot,  „Principele  Şarpe”,  cel  mai  respectat  dintre  nobili,  l-a 
pus  în  genunchi  la  picioarele  sale,  cerându-i  să  aleagă  între  o  viaţă  de 
supus  disciplinat  sau  moartea  prin  sacrificare  şi  aruncarea  trupului  în 
Puţul  Sacrificiilor.  Având  52  de  ani,  copiii  mari,  nevasta  grav  bolnavă  de 
supărare,  MDOHR  a  ales  moartea,  acceptând  să  fie  dat  ca  ofrandă  zeului 
morţii,  Mitual.  La  fel  ca  întregul  popor  mayaş,  MDOHR  era  convins  că, 
înaintea  lumii  în  care  trăia,  existaseră  numeroase  alte  lumi,  distruse 
succesiv  de  catastrofe  naturale.  Ferm  convins  de  nemurirea  sufletului  şi 
de  existenţa  lumii  de  dincolo,  s-a  grăbit  să  devină  victima  unui  sacrificiu 
oribil,  care  i-a  dăruit  moartea  mult-aşteptată. 

Eroul  nostru  şi-a  pierdut  viaţa  din  dorinţa  de  a  salva  numeroşi 
semeni,  victime  ale  unui  sistem  social  şi  religios  care  nu  avea  respect 
pentru  viaţa  oamenilor  şi  a  animalelor.  Poate  că  nu  întâmplător,  la 
începutul  secolului  XI  au  izbucnit  revolte  populare,  multe  dintre  temple 
fiind  prădate,  rămânând  pustii.  La  distrugerea  lor  au  contribuit  în  mare 
măsură  şi  năvălitorii  spanioli,  care  au  pus  umărul  la  dispariţia  civilizaţiei 
Maya. 

Nina  Petre,  10  februarie  2013 

COMENTARIUL  ANCĂI 

Trebuie  că  am  păstrat  o  fărâmiţă  din  predecesorul  meu,  deşi  ne 
despart  1000  de  ani.  Nu  ştiam  că  se  deformau  capetele  nou-născuţilor  în 
acea  perioadă.  Pusă  în  aceeaşi  situaţie,  în  locul  lui,  de  a  alege  între  a  trăi 
mincinos  şi  a  muri  onorabil,  aş  face  exact  aceeaşi  alegere  şi  acum.  Nu  am 
nimic  de  pierdut. 

Nedreptatea  faţă  şi  maltratarea  copiilor,  a  bătrânilor  şi  a  celor  care 
nu  sunt  în  capacitate  să  înţeleagă  ce  se  întâmplă  mă  disperă...  Cei  din 
jurul  meu  nu  pot  să  înţeleagă  de  ce  nu  mă  pot  desprinde  de  spital  şi  de  ce 
pun  atâta  timp  şi  energie.  Poate  că  ar  trebui  să  învăţ  să  fac  şi  asta,  poate 
că  e  o  etapă  de  depăşit,  să  ajung  să  am  şi  o  viaţă  în  afara  spitalului. 

Visez  foarte  des  şi  am  vise  foarte  vii,  dar  nu  ştiu  întotdeauna  să  le 
interpretez. 

Nu  îmi  găsesc  locul  şi  poate  că  nu  am  să  mi-1  găsesc  niciodată...  îmi 
dau  seama  că  nu  îmi  doresc  aceleaşi  lucruri  ca  toţi  cei  din  jurul  meu  -  îmi 
doresc  să  evoluez  pe  plan  spiritual,  să  cunosc  şi  alte  lumi,  să  văd  şi  să 
înţeleg  ce  se  întâmplă  în  jurul  meu,  în  acelaşi  timp  îmi  doresc  să  iubesc  şi 
să  fiu  iubită,  să  am  o  familie. 

io  februarie  2013 


Episodul  14  -  LINKE 

Eroina  acestui  episod  este  LINKE  KRAWIN  (813-899),  care  s-a 
născut  în  localitatea  Vindobona,  la  origine  aşezare  celtică,  fondată  la 
încrucişarea  unor  rute  comerciale,  situată  pe  malul  Dunării,  la  confluenţa 
cu  râul  Wien.  Vespasian  a  construit  la  Vindobona  un  castru  cu  şanţuri 
adânci  pentru  a  apăra  localitatea  de  raidurile  dacilor.  în  anul  881,  când 
eroina  noastră  avea  18  ani,  localitatea,  extinsă  şi  cu  aspect  de  adevărat 
oraş,  a  primit  denumirea  de  Wenia.  După  aproape  250  de  ani,  Wenia  a 
devenit  Wien,  capitala  ducatului  Austriei. 

în  anul  803,  cu  10  ani  înainte  de  venirea  pe  lume  a  lui  LINKE, 
împăratul  Carol  cel  Mare  a  întemeiat  Marca  Orientală  (Ostmark),  regiune 
ce  depindea  de  ducatul  Bavariei,  ea  corespunzând  cu  teritoriul  Austriei 
actuale.  Numele  de  Austria  a  fost  atestat  documentar  pentru  prima  dată 
în  anul  996,  după  97  de  ani  de  la  moartea  lui  LINKE. 

Părinţii  ei,  Rudnor  şi  Lorenne,  au  avut  trei  copii:  o  fată  (LINKE)  şi 
doi  băieţi  (Christian,  Rendek).  Soţii  Krawin  proveneau  din  familii  cu  rang 
nobiliar,  obţinut  de  taţii  lor  prin  merite  de  natură  militară,  aflându-se  în 

slujba  intereselor  unor  mari  domnitori.  La  rândul  său,  contele  Rudnor  se 
bucurase  de  numeroase  avantaje  materiale  în  schimbul  devotamentului 
dovedit  pe  câmpurile  de  luptă,  slujind  interesele  politice  ale  împăratului 
Carol  cel  Mare. 

în  anul  naşterii  lui  LINKE,  813,  Carol  cel  Mare  l-a  încoronat  ca 
împărat  pe  singurul  său  fiu  legitim  supravieţuitor,  Ludovic  I  cel  Pios, 
asociindu-se  cu  el  pe  tronul  imperial.  Au  urmat  mulţi  ani  de  lupte  între 
moştenitorii  lui  Ludovic  I,  cu  urmări  nefaste  şi  asupra  armatei  imperiale. 

Rudnor,  tatăl  lui  LINKE,  a  murit  într-o  luptă,  fata  având  pe  atunci 
doar  14  ani.  Fraţii  ei  mai  mari  şi-au  împărţit  averea  părinţilor,  lui  LINKE 
rămânându-i  doar  micul  castel  în  care  continua  să  locuiască  împreună  cu 
Lorenne,  mama  lor.  După  6  ani,  fata  s-a  căsătorit  cu  baronul  militar 
Klauss  Riedeke,  un  bărbat  în  vârstă  de  31  de  ani,  fiul  unui  fost  camarad 
de  lupte  al  regretatului  ei  tată.  Până  la  căsătorie,  LINKE  fusese  camerista 
mamei  lui  Klauss,  care  o  luase  în  slujba  ei  la  câteva  zile  după  aflarea 
veştii  morţii  lui  Rudnor.  Fata  având  rang  nobiliar,  chiar  dacă  rămăsese 
fără  avere,  a  fost  acceptată  uşor  ca  noră  de  către  soţii  Riedeke. 

A  devenit  mamă  pentru  prima  oară  la  24  de  ani,  născând-o  pe 
Angela.  După  3  ani  a  venit  pe  lume  fratele  ei,  Massin.  Ajutată  de  soacra 
ei,  Hilde,  să  îşi  crească  micuţii,  LINKE  a  suportat  mai  uşor  perioadele 
lungi  de  lipsă  ale  lui  Klauss. 

Monarhii  carolingieni  impuneau  serviciul  militar  tuturor  supuşilor 
atunci  când  un  teritoriu  al  regatului  era  invadat,  obligativitatea  fiind 
prevăzută  numai  pentru  cei  care  locuiau  în  acel  teritoriu.  Neprezentarea 
la  lupte  se  pedepsea  cu  o  foarte  mare  amendă.  Fiecare  nobil  trebuia  să 
furnizeze  armatei  furajul  necesar,  să  aducă  supuşi  pentru  construcţia 
fortificaţiilor  şi  paza  fortăreţelor.  Adeseori,  populaţia  locală  era  lăsată  să 
se  apere  singură,  monarhii  carolingieni  nereuşind  să  respingă  toate 
incursiunile  neprevăzute  ale  vikingilor  sau  ale  sarazinilor  şi  nefiind 
întotdeauna  dispuşi  să  cumpere  pacea. 

într-o  astfel  de  luptă  murise  şi  tatăl  lui  LINKE.  Klauss,  ca  mare  nobil 
şi  posesor  al  unei  averi  impresionante,  avea  ca  obligaţie,  pe  lângă 
satisfacerea  serviciului  militar,  şi  asigurarea  unui  anumit  număr  de 
combatanţi  complet  echipaţi,  conform  mărimii  proprietăţii  sale.  în  plus, 
avea  sarcina  participării  la  construcţia  şi  întreţinerea  podurilor  şi  a 
fortificaţiilor.  în  aceste  condiţii,  baronul  Klauss  şi-a  adus  o  contribuţie 
importantă  la  extinderea  şi  consolidarea  oraşului  fortificat  Wenia,  în  care 
locuia  cu  întreaga  familie. 

LINKE,  mamă  grijulie  şi  soţie  devotată,  a  suportat  cu  eroism 
absenţele  îndelungate  ale  soţului,  fiind  animată  de  un  puternic 
patriotism  local  şi  de  mândria  că  militarul  de  rang  înalt  Klauss  Riedeke 
îşi  face  datoria  cu  prisosinţă  faţă  de  împăratul  său.  Copiii  au  crescut  în 
liniştea  austeră  a  micului  palat,  învăţând  carte  cu  profesori  aduşi  special 
pentru  ei  tocmai  din  Italia.  Angela  s-a  căsătorit  cu  un  tânăr  militar,  iar 
Massin  a  călcat  pe  urmele  tatălui  său,  urmând  şi  el  cariera  militară. 

LINKE  a  rămas  văduvă  la  41  de  ani,  Klauss  fiind  ucis  într-o 
încăierare  de  la  graniţa  de  nord  a  teritoriului.  Trăind  retrasă  în 
solitudinea  castelului,  rămasă  complet  singură  după  moartea  socrilor  şi 
plecarea  copiilor  la  rostul  lor,  ea  s-a  dedicat  lecturii,  pictării  peisajelor 
inspirate  din  natura  înconjurătoare  şi,  mai  ales,  cultului  memoriei  celor 
dragi  dispăruţi  din  viaţa  ei:  părinţii,  socrii  şi  mult  regretatul  Klauss. 
Femeia  avea  percepţii  uimitoare,  simţind  adeseori  prezenţa  unor  fiinţe 
nevăzute,  pe  care  le  considera  ca  fiind  reprezentanţii  pe  Pământ  ai  celor 
dragi  ei  dispăruţi  din  viaţa  omenească. 

Trăind  mult,  86  de  ani,  LINKE  s-a  bucurat  şi  de  nepoţii  ei,  fiind 
foarte  bucuroasă  de  vizitele  lor.  Camerista  sa  cea  devotată,  pe  care  o 
luase  de  la  vârsta  adolescenţei,  aşa  cum  făcuse  cu  ea  şi  mama  lui  Klauss, 
i-a  rămas  alături  până  în  ultima  clipă,  femeia  neavând  şansa  de  a  se 
căsători.  Când  inima  i-a  încetat  să  mai  bată,  LINKE  a  rămas  cu  chipul 
senin  al  omului  care  nu  avusese  ce  să  îşi  reproşeze  în  timpul  vieţii. 
Datoria  de  mamă,  soţie,  om  de  mare  caracter  şi  generozitate  deosebită  se 
încheiase  cu  succes. 

Nina  Petre, 
6  aprilie  2013 


Episodul  15  -  HLADKA 

HLADKA  VIROVA  (720  -  788)  era  unica  fată  a  soţilor  Virov,  Mildar 
şi  Anika,  ce  aparţineau  neamului  slav  al  sârbilor  care  ocupase  în  secolul  6 
regiunea  fluviilor  Sava  şi  Drina,  împăratul  bizantin  Heraclius  fiind  nevoit 
să  îi  accepte  ca  vasali. 

HLADKA  avea  un  frate  mai  mare,  Bogdan,  şi  unul  mai  mic,  Ludek. 
Anika  i-a  născut  pe  toţi  în  casa  primită  de  militarul  Mildar,  soţul  ei,  drept 
recompensă  pentru  devotamentul  dovedit  în  luptele  care  aveau  drept 
scop  apărarea  cetăţii  cneazului.  în  apropierea  cetăţii,  Mildar  locuia  cu 
întreaga  familie.  Cetatea  era  veche  de  pe  vremea  romanilor  şi  rezistase  ca 

o  adevărată  redută  deselor  asalturi  ale  goţilor,  hunilor,  avarilor.  După  60 
de  ani  de  la  moartea  HLADKĂI,  străvechea  cetate  a  fost  transformată  de 
cneazul  bulgar  Boris  în  oraşul  numit  Belgrad. 

Copiii  familiei  Virov  au  avut  o  viaţă  fericită  alături  de  părinţi,  aceştia 
străduindu-se  să  îi  ferească  de  grija  zilei  de  mâine.  Soţii  Virov  aveau  bani, 
avere,  dar  le  lipsea  liniştea  sufletească,  neştiind  niciodată  la  ce  surprize 
se  puteau  aştepta  în  viitorul  apropiat.  Pericolul  unor  noi  atacuri  asupra 
cetăţii  lor  dragi  nu  înceta  nicio  clipă.  Cei  trei  copii  au  fost  educaţi  în  mod 
corespunzător  cerinţelor  societăţii  din  care  făceau  parte.  Fiii  militarilor 
de  carieră  aveau  obligaţia  de  a-şi  urma  taţii  în  profesia  lor  şi  de  a  sluji 
cauza  domnitorilor  şi  urmaşilor  acestora,  care  le  înnobilaseră  părinţii. 
Aşa  au  făcut  şi  băieţii  lui  Mildar,  Bogdan  şi  Ludek.  Vitejia  şi 
devotamentul  lor  s-au  manifestat  cu  deosebire  în  luptele  purtate  sub 
domnia  cneazului  Vojislav. 

Sora  lor,  HLADKA,  fată  cultă,  instruită  de  profesori  aduşi  tocmai  din 
Grecia,  a  avut  ocazia  să  îşi  demonstreze  talentul  pedagogic  încă  de  la  17 
ani.  Cel  mai  bun  coleg  şi  prieten  al  lui  Mildar  rămăsese  văduv,  soţia  sa 
decedând  la  naşterea  celui  de-al  doilea  copil.  Nobilul  Rodion  Stoianovici, 
mult  mai  în  vârstă  decât  soţia  lui,  avea  un  fiu  de  28  de  ani  din  prima 
căsătorie,  în  urma  căreia  rămăsese  văduv.  Cea  de-a  doua  soţie  îi  dăruise 
un  băieţel  care  împlinise  4  anişori  când  îi  murise  mama.  Casele  fiind 
apropiate,  boierul  Rodion  Stoianovici  a  invitat-o  pe  HLADKA  să  se  ocupe 
de  mezinul  său.  După  un  an,  fiul  cel  mare,  Rodii,  îndrăgostit  de 
HLADKA,  a  cerut-o  în  căsătorie.  Fiind  acceptaţi,  cununia  a  avut  loc  cu 
mare  fast. 

Devenind  stăpâna  conacului  familiei  Stoianovici,  HLADKA  şi-a  luat 
în  serios  multiplele  ipostaze  în  care  ajunsese:  era  nora  unui  militar  nobil 
şi  influent,  soţia  fiului  acestuia  şi  ca  o  mamă  pentru  micuţul  Igor,  rămas 
orfan  la  o  vârstă  fragedă,  când  copiii  abia  încep  să  înţeleagă  ce  se 
întâmplă  în  jurul  lor.  Următorii  50  de  ani  nu  au  fost  uşori  pentru  eroina 
noastră,  ea  împărtăşind  soarta  nevestelor  de  militari  din  acele  vremuri 
tulburi,  marcate  de  violenţă,  pericole  nenumărate,  nesiguranţa  vieţii  de 
fiecare  zi. 

Educată  de  Anika  -  bulgăroaica  adusă  de  Mildar  din  ţara  ei  care  a 
dorit  neapărat  să-i  devină  soţie  -  HLADKA  a  priceput  încă  de  la  vârsta 
adolescenţei  că  viitorul  ei  soţ  îi  va  putea  oferi  orice,  mai  puţin  libertatea 
de  gândire  şi  acţiune.  închisă  în  somptuosul  conac  ce  fusese  extins  de 
Rodii  de-a  lungul  anilor,  HLADKA  s-a  ocupat  în  principal  de  creşterea  şi 

educarea  micului  Igor  (fratele  lui  Rodii)  care  i-a  devenit  cumnat,  dar  şi 
de  cei  doi  copii  aduşi  de  ea  pe  lume:  fata,  Slavina,  şi  băiatul,  Rodion. 

Micuţul  Rodion  primise  numele  bunicului,  care  dorea  ca  unicul  fiu  al 
băiatului  său  să  îi  moştenească  toate  darurile  naturale,  urmând  să  devină 
un  urmaş  demn  al  neamului  Stoianovici.  Micul  Rodion,  fiind  preluat  de 
tatăl  şi  bunicul  său  spre  a  fi  educat  ca  un  veritabil  militar  în  devenire, 
întregul  har  pedagogic  al  HLADKĂI  s-a  concentrat  asupra  fiicei  lor, 
Slavina.  Fata  era  frumoasă  ca  mama  ei,  dar  avea  altă  fire,  comportându- 
se  în  primii  ani  de  viaţă  asemenea  unui  băiat.  Considerând  că  şi  fetele  de 
familie  nobilă  aveau  nevoie  de  puţină  instrucţie  în  utilizarea  armelor, 
Rodii  a  iniţiat-o  pe  Slavina  în  câteva  tehnici  de  atac  şi  autoapărare.  Tot  ce 
a  învăţat  de  la  tatăl  ei  i-a  fost  Slavinei  de  mare  folos  după  mulţi  ani,  când 
şi-a  apărat  casa  şi  copiii  cu  arma  în  mână,  soţul  ei  fiind  plecat  pe  un  front 
de  război. 

HLADKA  învăţase  de  la  foştii  profesori  să  iubească  artele, 
străduindu-se  să  îşi  citească  expresiv  poeziile  cuprinse  intr-un  album  de 
care  avea  mare  grijă.  La  petrecerile  din  casa  lor  şi  din  cele  ale  prietenilor 
de  familie  îşi  delecta  auditoriul  cu  melodii  de  suflet,  la  auzul  cărora  mulţi 
dintre  cei  de  faţă  lăcrimau  în  mod  discret.  Aşa  cum  era  obiceiul  vremii, 
bărbaţii  nu  discutau  despre  problemele  războiului  de  faţă  cu  femeile  şi 
copiii.  Slavina,  fiind  foarte  curioasă  din  fire,  mai  trăgea  uneori  cu  urechea 
la  discuţiile  bărbaţilor,  primindu-şi  porţia  de  dojeni  atunci  când  mama  ei 
o  prindea  asupra  faptului.  HLADKA,  mamă  exigentă,  care  dorea  să  aibă 
copiii  perfect  educaţi,  îi  dojenea  când  făceau  pozne,  dar  niciodată  nu 
striga  la  ei  şi  nu  îi  lovea.  Fiind  sătulă  de  violenţa  din  ţinutul  lor  care  nu 
înceta  niciodată,  HLADKA  se  străduia  ca  în  familia  ei  să  domnească 
pacea  şi  buna  înţelegere.  Pentru  Igor,  fiul  orfan  al  socrului,  a  fost  o  mamă 
la  fel  de  bună  ca  şi  pentru  propriul  băiat.  Igor  a  iubit-o  şi  a  respectat-o 
pentru  bunătatea  ei  sufletească,  spunând  uneori  că  HLADKA  era  femeia 
cea  mai  potrivită  să-i  fie  soţie  fratelui  său. 

HLADKA  a  trăit  68  de  ani,  reuşind  să  îşi  vadă  copiii  bine  realizaţi  în 
viaţă.  Slavina,  căsătorită  cu  un  nobil  care  se  ocupa  cu  afaceri  comerciale, 
ajunsese  o  doamnă  foarte  bogată,  mama  a  cinci  copii,  de  care  bunica  lor 
era  foarte  mândră.  Rodion  şi  Igor,  care  nu  puteau  trăi  multă  vreme 
departe  unul  de  celălalt,  s-au  căsătorit  cu  două  surori,  adăpostindu-şi 
familiile  în  două  noi  conace  apropiate,  clădirile  semănând  bine  între  ele. 
De  la  cei  doi,  HLADKA  a  avut  şapte  nepoţi. 

La  apropierea  sfârşitului,  se  simţea  cea  mai  fericită  dintre  femei, 
bucurându-se  zilnic  de  isprăvile  numeroşilor  săi  nepoţi.  Ameţind  dintr-o 

dată  din  cauza  tensiunii  mari,  HLADKA  s-a  prăbuşit  în  sufragerie, 
lovindu-se  de  un  colţ  al  dulapului  în  care  îşi  ţinea  câteva  suveniruri  şi 
serviciul  de  ceai.  După  2  ore,  menajera  sosită  pentru  masa  de  seară  şi-a 
găsit  stăpâna  căzută  pe  podea.  în  zorii  zilei  următoare,  sufletul  HLADKĂI 
a  plecat  spre  lumea  tăcerii,  lăsându-i  trupul  să  se  odihnească  pe  vecie. 

Viaţa  acelei  doamne  nu  a  fost  uşoară  şi  nici  liniştită.  Educată  în 
spiritul  supravieţuirii  cu  orice  preţ,  HLADKA  şi-a  văzut  de  studii,  de 
familie  şi  de  tot  ceea  ce  intră  în  atribuţiile  ei.  A  ştiut  să  îşi  ascundă 
temerile,  nemulţumirile  şi  propriile  dureri,  pentru  că  aşa  era  normal  şi 
frumos  pentru  doamnele  din  societatea  în  care  i-a  fost  sortit  să  trăiască. 

Nina  Petre, 
21  mai  2013 


COMENTARIUL  ANCĂI 

Câte  lucruri  poţi  descoperi  în  trecut...  în  unele  povesşti  mă  regăsesc 
mai  mult  decât  în  altele.  Cred  că  am  noroc,  am  o  zestre  bună  până  la 
urmă,  per  total.  E  sigur  că  nu  există  om  sau  viaţă  fără  pată,  există  oameni 
mai  mult  sau  mai  puţin  vicioşi. 

2  iunie  2013 


Episodul  16  -  LAN  TI 

Chinezul  LAN  TI  SHAO  (613-690)  s-a  născut  în  localitatea  Guiping, 
situată  în  sudul  Chinei,  la  confluenţa  a  trei  ape  curgătoare:  râurile  Xun 
Jiang,  Qian  Jiang  şi  Yong  Jiang.  Din  unirea  apelor  acestora  rezultă  fluviul 
Xi  Jiang,  care  se  varsă  în  Marea  Chinei  de  Sud,  în  apropierea  zonei 
Macao. 

Tatăl  lui  LAN  TI  se  numea  Xin  Ir  şi  se  ocupa  cu  negoţul  de  cereale. 
Nevasta  lui,  Lau,  avea  în  timpul  liber  o  ocupaţie  care  îi  dădea  mari 
satisfacţii,  dar  îi  aducea  şi  ceva  bani:  confecţiona  papuci  din  stofă  şi  lână, 
buni  de  purtat  prin  casă.  Mamă  a  patru  copii,  pe  care  îi  creştea  cu  multă 
grijă,  Lau  era  o  gospodină  desăvârşită,  soţul  ei  având  numai  cuvinte  de 
laudă  la  adresa  ei.  Xin  era  foarte  mulţumit  şi  de  copiii  săi. 

Unicul  băiat,  LAN  TI,  dornic  de  învăţătură,  studia  strictul  necesar  cu 
un  profesor  bătrân,  inclusiv  elemente  de  confucianism.  Cele  trei  surori 
ale  lui  se  numeau  Lhu,  Dai  şi  Norshu.  Fetele  aveau  preocupări  diferite  de 
ale  fratelui  lor,  ştiind  că  viitorii  soţi  le  vor  alege  pentru  frumuseţea, 
eleganţa  şi  hărnicia  lor.  Toate  se  pregăteau  să  devină  adevărate  doamne, 

fără  a  se  gândi  că  viitorul  ar  putea  să  le  refuze  bogăţia  şi  onoarea  de  care 
se  bucurau  clasele  dominante  în  provincia  lor,  Zhuangzu. 

în  anul  naşterii  lui  LAN,  613,  ţara  era  condusă  de  dinastia  Sui  Yang- 
ti,  care  se  remarcase  prin  unificarea  imperiului  chinez  sub  conducerea 
aristocraţilor  din  nord.  Cu  3  ani  înainte  de  venirea  micuţului  LAN  pe 
lume,  se  încheiase  construcţia  Marelui  Canal  Imperial,  lung  de  peste 
1000  km,  între  fluviile  Huanhe  şi  Yangtse,  realizându-se  astfel  o  legătură 
a  regiunilor  de  nord  cu  cele  din  sud.  Creşterea  nemulţumirii  populaţiei 
faţă  de  taxele  fiscale  impuse  de  imperiu  a  condus  la  puternice  răscoale 
populare,  care  au  provocat  o  nouă  împărţire  a  imperiului.  Micul  LAN 
avea  doar  3  anişori  când  împăratul  Yang-ti  a  fost  înlăturat  de  la  putere 
prin  acţiunea  comandantului  militar  Li,  întemeietorul  noii  dinastii 
denumită  T’ang.  10  ani  mai  târziu,  la  conducerea  Chinei  a  ajuns 
împăratul  T’ai-tsung.  Timp  de  23  de  ani,  T’ai-tsung  a  reuşit  să 
desăvârşească  unificarea  ţării,  să  cucerească  noi  teritorii  şi  să  devină  un 
adevărat  patron  al  artei  şi  literaturii. 

Eroul  nostru,  LAN,  a  crescut  şi  s-a  maturizat  în  condiţiile  avântului 
economic  şi  cultural  care  a  transformat  China  în  cel  mai  puternic  stat  al 
Asiei.  Trăind  într-o  familie  de  mici  comercianţi,  LAN  şi-a  propus  să 
devină  mai  bogat  şi  mai  influent  decât  părinţii  săi.  Comerţul  cu  cereale 
trimise  spre  nord  pentru  aprovizionarea  centrului  imperial  fiind  practicat 
de  numeroşi  negustori  care  aveau  rude  şi  terenuri  agricole  la  ţară,  LAN  s- 
a  gândit  că  şansele  de  a  face  o  avere  considerabilă  stăteau  în  altă  parte. 
Relaţiile  economice  dntre  China  şi  Vestul  îndepărtat  începuseră  să 
îmbrace  aspecte  promiţătoare.  Negustorii  chinezi  trimiteau  în  ţările 
Eurasiei  baloturi  de  mătase  naturală,  ceai,  ghimbir,  tăiţei,  obiecte  din 
porţelan,  hârtie,  fructe,  legume,  praf  de  puşcă,  busole,  artificii.  LAN  a 
intrat  cu  uşurinţă  pe  această  direcţie  a  comerţului  cu  Apusul,  începând  cu 
transporturi  modeste,  circulând  în  amonte  pe  apele  râurilor  care 
permiteau  navigaţia  cu  ambarcaţiuni  uşoare. 

La  23  de  ani,  era  deja  un  bărbat  curajos,  voinic,  abil  în  afaceri  şi 
foarte  ambiţios.  Şi-a  luat  de  nevastă  o  copilă  de  16  ani,  fiica  unui 
negustor  care  îl  însoţea  uneori  în  drumurile  lui  pe  apă.  Zuke,  fată  bine 
educată  de  părinţii  ei,  a  devenit  o  adevărată  doamnă  respectabilă  după 
căsătoria  cu  bogatul  negustor.  I-a  dăruit  lui  LAN  trei  copilaşi:  fetele  se 
numeau  Man  Da  şi  Hon  Di.  Băiatul,  născut  după  Man  Da,  a  primit 
numele  Luk  Ze. 

Zuke  provenea  dintr-o  familie  care  aprecia  principiile  morale 
propagate  de  confucianism,  la  fel  ca  şi  LAN.  Confucianismul  avea  să 

rămână  multă  vreme  fundamentul  spiritual  al  poporului  chinez.  LAN  şi 
Zuke  avuseseră  ocazia  să  studieze  împreună  cu  părinţii  lor  doctrinele 
morale,  politice  şi  sociale  păstrate  de-a  lungul  timpului  în  textele  antice, 
ajungând  şi  ei  să  practice  altruismul,  omenia,  să  urmărească  instaurarea 
armoniei  în  societate.  Un  puternic  sentiment  al  existenţei  destinului  îi 
îndemna  pe  toţi  practicanţii  confucianismului  să  caute  cheia  vieţii 
omeneşti  în  adaptarea  omului  la  diferite  împrejurări.  Puternic  influenţaţi 
de  credinţa  lor  filosofico-religioasă,  LAN  şi  Zuke  s-au  comportat  întreaga 
viaţă  ca  membri  onorabili  ai  societăţii.  Cu  toate  că  era  negustor,  LAN  şi-a 
respectat  întotdeauna  principiile  morale  care  îl  determinau  să  practice  un 
comerţ  cinstit,  să  nu-şi  păcălească  niciodată  colaboratorii,  nici  la  plată  şi 
nici  cu  marfă  de  proastă  calitate.  în  tot  ceea  ce  făcea,  urmărea  să  fie  mai 
întâi  el  mulţumit  şi  după  aceea  beneficiarii  mărfurilor  sale.  în  familie 
aplica  aceleaşi  norme  de  viaţă:  nonviolenţa,  sinceritatea  absolută, 
încrederea  deplină  în  cei  apropiaţi.  Dar  nu  numai  atât:  le  cerea  celorlalţi 
să  îi  răspundă  în  acelaşi  mod. 

Cu  Zuke  s-a  înţeles  perfect  din  prima  zi  a  căsniciei  lor.  în  privinţa 
copiilor,  au  avut  mult  de  lucru  cu  educarea  lor.  Mediul  social  în  care 
trăiau  nu  cuprindea  doar  oameni  cinstiţi,  adepţi  ai  teoriilor  morale 
iniţiate  de  înţeleptul  Confucius.  Dacă  fetele  s-au  căsătorit  şi  au  ajuns  la 
adăpostul  bărbaţilor  care  le-au  asigurat  viitorul,  cu  unicul  fiu,  Luk  Ze, 
situaţia  a  fost  ceva  mai  complicată.  Băiatul,  devenit  adolescent,  a  ajuns 
intr-un  grup  de  tineri  petrecăreţi,  care  nu  îşi  mai  ascultau  părinţii.  La  17 
ani,  Luk  începuse  şi  el  să  dea  semne  de  independenţă,  lipsind  mult  de 
acasă,  iar  la  întoarcere  se  retrăgea  în  odaia  lui,  refuzând  să  le  dea 
părinţilor  vreo  explicaţie.  Zuke  devenise  depresivă,  dar  LAN,  cu 
luciditatea-i  bine  cunoscută,  a  pus  piciorul  în  prag,  obligându-1  pe  Luk  să 
îl  însoţească  pretutindeni,  oricât  de  departe  îl  duceau  drumurile  lui 
comerciale.  Treptat,  băiatul  s-a  maturizat  în  gândire,  a  înţeles  că  viaţa  nu 
este  făcută  doar  din  trândăveală  şi  petreceri.  S-a  căsătorit,  urmându-şi 
tatăl  în  toate  obiceiurile  lui.  Când  LAN  nu  a  mai  putut  călători,  din  cauza 
sechelelor  numeroaselor  boli  pe  care  le  avusese  de-a  lungul  anilor,  fiul 
său  a  devenit  administratorul  tuturor  afacerilor  sale. 

La  77  de  ani,  bunul  şi  înţeleptul  LAN  se  apropia  de  apusul  vieţii.  A 
închis  ochii  într-o  seară  târzie,  toropit  de  căldura  zilei  care  tocmai  se 
încheiase.  Comoţia  cerebrală  i-a  adus  odihna  binemeritată  după  o  viaţă 
lungă  şi  istovitoare. 

Nina  Petre, 

1  iulie  2013 

Episodul  17-  ION 

Slavul  ION  LAVRIC  (510  -  573)  s-a  născut  în  nordul  Moldovei. 
Părinţii  lui,  Grigorie  şi  Marta,  proveneau  dintr-un  grup  de  migratori 
slavi.  Strămoşii  lor  au  avansat  treptat  de  la  gurile  Dunării  până  spre 
nordul  ţinutului  cuprins  între  Şiret  şi  Prut.  Moşia  familiei  Lavric  se  afla 
într-o  zonă  fortificată  de  vechii  daci  liberi,  numiţi  costoboci,  apărată  de  o 
cetate  puternică,  în  apropierea  căreia  s-a  dezvoltat  ulterior  oraşul 
Botoşani. 

Soţii  Lavric,  sub  presiunea  elementelor  de  viaţă  şi  cultură  ale 
vecinilor  din  regiune,  şi-au  păstrat  obiceiurile  slave,  dar  şi  le-au  însuşit  şi 
pe  cele  autohtone,  rămase  de  pe  vremea  vechilor  daci.  Pe  copiii  lor  i-au 
numit  ION,  Ileana,  Lucreţia  şi  Susana.  ION  era  mai  mic  la  vârstă  decât 
Ileana  şi  Lucreţia. 

Imensa  lor  moşie  fusese  cucerită  prin  lupte  grele  duse  de  tatăl  şi 
fraţii  mai  mari  ai  lui  Grigorie  şi  necesita  o  apărare  permanentă  împotriva 
pericolului  invaziilor  unor  triburi  barbare  ce  puteau  veni  dinspre  nord  şi 
est.  Influenţa  romană  pătrunsese  în  mod  constant  dinspre  provincia 
Dacia  (aflată  la  vest)  şi  teritoriile  sudice  supuse  Imperiului  Roman. 

în  toate  familiile  bogate  se  vorbea  limba  latină,  iar  negustorii  care 
coborau  spre  Dunăre  vorbeau  şi  limba  greacă  pentru  a  se  descurca  în 
comerţul  cu  negustorii  greci.  Fiind  nevoit  să  îşi  ducă  produsele  de  pe 
moşie  cât  mai  departe  spre  sud,  Grigorie  se  descurca  bine  în  limbile 
latină,  greacă  şi  în  dialectul  slav  învăţat  de  la  părinţii  săi.  Cei  patru  copii 
au  crescut  şi  au  trăit  într-o  atmosferă  de  permanentă  nesiguranţă  a  vieţii, 
temându-se  zi  şi  noapte  că  vor  fi  atacaţi  de  soldaţii  romani,  de  mercenarii 
altor  boieri  din  ţinutul  lor  sau  de  hoardele  barbare  ce  obişnuiau  să  prade 
şi  să  distrugă  tot  ce  le  ieşea  în  cale. 

Pe  moşia  soţilor  Lavric  existau  păduri,  terenuri  agricole,  pomi 
fructiferi,  ape  şi  o  vie  imensă.  Casele  erau  diferite  ca  structură.  Cele  în 
care  locuiau  Grigorie,  Marta  şi  părinţii  lor  erau  construite  din  bârne, 
aveau  mai  multe  încăperi,  câte  un  etaj,  acoperişul  din  ţigle,  iar  uşile 
masive  din  lemn  erau  întărite  cu  bare  şi  ţinte  de  fier.  Cei  din  neamul 
Lavricilor  erau  oameni  foarte  harnici  şi  buni  muncitori.  De  la  o  generaţie 
la  alta,  copiii  învăţau  să  facă  toate  treburile  din  gospodărie  şi  de  pe 
moşie,  fiind  ajutaţi  de  un  număr  mic  de  muncitori  săraci,  care  aveau  un 
statut  de  semi-sclavie.  Cei  săraci  trăiau  în  bordeie  acoperite  cu  stuf  sau 
şindrilă. 

ION  şi  surorile  lui  au  învăţat  să  muncească  alături  de  părinţi  şi 
ţărani.  Fetele,  ajunse  aproape  domnişoare  bune  de  măritat,  s-au  retras  în 

perimetrul  gospodăriei,  aşteptând  să  fie  cerute  în  căsătorie.  Pe  Ileana  a 
luat-o  un  soldat  roman  şi  a  dus-o  peste  Carpaţi,  unde  şi-au  întemeiat 
familia.  Lucreţia  a  ajuns  boieroaică,  măritându-se  cu  un  negustor  bogat, 
plecând  cu  el  în  apropierea  Prutului.  Pe  Susana  au  dat-o  părinţii  unui 
boier  a  cărui  moşie  se  afla  spre  sud. 

ION,  unicul  fiu,  a  făcut  de  toate  în  viaţa  lui.  Fiind  băiat,  i-a  revenit  ca 
moştenire  jumătate  din  întreaga  avere  a  părinţilor,  cu  obligaţia,  prin 
testamentul  tatălui  său,  de  a  continua  lucrările  agricole,  pomicole, 
viticole  şi  practica  negustoriei.  La  23  de  ani,  s-a  căsătorit  cu  Eleonora,  o 
fată  de  18  ani,  fiica  unei  familii  de  slavi  ce  locuiau  spre  nord.  Devenită 
mama  a  trei  copii,  ea  s-a  ocupat  mult  de  îngrijirea  lor,  ajutată  de 
servitoare,  soţul  ei,  ION,  fiind  mereu  plecat  de  acasă  pentru  diverse 
treburi. 

Fata  lor,  Minerva,  bună  gospodină  şi  instruită  în  limbile  latină  şi 
greacă,  ştia  să  scrie  în  aceste  limbi  actele  necesare  afacerilor  tatălui  său. 
Au  măritat-o  bine  pe  Minerva,  ea  ajungând  soţie  de  înalt  dregător 
dincolo  de  Carpaţi. 

Fraţii  Minervei,  Tudor  şi  Miron,  au  continuat  tradiţia  neamului, 
devenind  buni  gospodari  şi  negustori  abili.  împreună  cu  tatăl  lor,  ION, 
au  dus  spre  vânzare,  la  mari  distanţe,  produse  de  pe  moşie:  grâu,  secară, 
linte,  vinuri,  miere  de  albine.  Aveau  meseriaşi  de  tot  felul:  potcovari 
pentru  caii  folosiţi  în  călătorii;  fierari  care  făceau  nicovale,  ciocane,  cleşti, 
dălţi,  ferăstraie,  cuie,  topoare,  zăvoare  etc;  olari  din  mâinile  cărora  ieşeau 
nelipsitele  vase  de  lut  în  care  se  preparau  şi  se  păstrau  alimentele, 
împreună  cu  fiii  săi,  moşierul  ION  devenise  un  om  puternic,  temut  de 
duşmani  şi  respectat  de  supuşii  săi.  Tudor  şi  Miron  i-au  stat  alături  până 
în  ultima  clipă  a  vieţii. 

A  reuşit  să  trăiască  63  de  ani,  un  record  de  vârstă  pentru  acele 
vremuri  zbuciumate  şi  periculoase,  când  oamenii  erau  răpuşi  din 
copilărie  sau  tinereţe  de  boli  grave  sau  atacuri  venite  din  partea  unor 
bandiţi.  Conform  dorinţei  sale,  mărturisite  înainte  de  a  închide  ochii 
pentru  totdeauna,  fiii  săi  l-au  incinerat  şi  i-au  pus  cenuşa  într-un 
mormânt  săpat  alături  de  mormintele  părinţilor  şi  bunicilor  lui.  Ar  mai  fi 
putut  trăi  câţiva  ani  dacă  inima  nu  i-ar  fi  cedat,  din  cauza  durerilor  atroce 
ale  oaselor  umflate  de  frig  şi  muncă  grea. 

Nina  Petre, 
16  august  2013 


NINA  PETRE  -  Vieţile  anterioare  ale  spiritului  Voi. 6 


pag.  49 


ANDREEA 


EPISOADE  SPIRITUALE  COMENTATE  ANTERIOR 

1  ®  Vittoria  Santelli  (1898-1944) 

2  ®  Martinela  Suxeo  (1802-1873) 


RESTUL  EPISOADELOR  SPIRITUALE 

3  ®  Mukir  Shu  Dhar  (1729-1788) 

4  O  AkirTuruk  (1637-1703) 

5  ®  Aktia  Maruch  (1551-1624) 

6  ®  Liubiţa  Rutin  (1462-1530) 

7  0  Rubin  Tjalik  (1374-1453) 

8  ®  Sukiri  (1297-1360) 

9  O  Tihar  Bankidr  (1204-1258) 

10  ®  Ellina  Timolu  (1113-1174) 

11  O  AkralSadur  (1026-1072) 

12  ®  Radika  Vidisi  (981-1013)... 

15  O  Nirr  Baki  (723-798) 

16  ®  Skorte  Makradun  (614-699)... 
19  ®  Ashde  Makrudi  (330-399) 

Episodul  3  -  MUKIR 

Australianca  MUKIR  SHU  DHAR  (1729-1788)  s-a  născut  într-o 
comunitate  de  aborigeni  aflată  la  poalele  Munţilor  Macdonnell,  care  sunt 
situaţi  în  zona  centrală  a  Australiei.  în  prezent,  această  comunitate  nu 
mai  există,  întreaga  populaţie  îndreptându-se  spre  oraşul  care  astăzi  se 
numeşte  Alice  Springs. 

Mama  fetei  se  numea  Mant,  iar  tatăl  era  necunoscut.  Mant  avusese 
mai  mulţi  bărbaţi,  iar  cei  doi  copii  ai  săi,  MUKIR  (fata)  şi  Harint 
(băiatul),  nu  ştiau  cine  sunt  taţii  lor.  Din  acest  motiv,  Harint  (copilul  cel 
mare)  a  învăţat  încă  de  mic  să  se  poarte  ca  un  bărbat  adevărat,  dorind 
astfel  să  suplinească  lipsa  tatălui  din  coliba  lor. 

MUKIR,  sora  lui,  avea  o  fire  modestă,  timidă,  tăcută.  în  perioada 
copilăriei,  a  suferit  mult  văzând  că  alţi  copii  au  tată,  iar  ea  şi  fratele  ei, 
nu.  Mant,  femeie  energică  şi  certăreaţă,  nu  le-a  dat  copiilor  ei  nicio 
explicaţie  în  această  privinţă.  MUKIR  a  considerat  că  este  de  datoria  ei  să 
plece  cât  mai  curând  din  coliba  mamei,  scutind-o  astfel  de  obligaţia  de  a-i 
mai  purta  de  grijă.  Pe  măsură  ce  înainta  în  vârstă,  fata  devenea  tot  mai 
prietenoasă  şi  comunicativă.  Era  dornică  să  aibă  prietene  şi  să  stea  de 
vorbă  cu  toţi  membrii  tribului. 

A  simţit  multă  căldură  sufletească  la  vindecătoarea  satului,  bătrâna 
Shu.  Aceasta,  singură  în  coliba  ei,  era  legată  prin  jurământul  de  celibat, 
obligatoriu  pentru  toţi  şamanii  din  acele  vremuri  şi  locuri.  Shu  îi  ghicise 
lui  Mant,  cu  mulţi  ani  în  urmă,  spunându-i  cine  sunt  taţii  celor  doi  copii, 
dar  Mant  nu  a  vrut  să  o  creadă.  Totuşi,  aflând  adevărul  din  gura  bătrânei, 
MUKIR  a  crezut-o  şi  a  jurat  cu  faţa  către  cer  că  îşi  va  găsi  tatăl.  Acesta, 
după  o  idilă  de  scurtă  durată  cu  Mant,  plecase  definitiv  din  trib, 
îndreptându-se  către  cea  mai  apropiată  localitate  mai  mare.  înainte  de 
plecare,  Shu  îi  spusese  că  o  fată  din  sat  va  naşte  un  copil  care  va  fi  al  lui, 
dar  cum  nimic  nu  era  sigur,  omul  s-a  dus  liniştit  în  treburile  lui. 

Vizitând-o  zilnic  pe  Shu,  MUKIR  s-a  simţit  atrasă  de  obiceiul 
vrăjitoriei  practicate  de  prietena  sa.  Fata  avea  9  ani,  când  Shu  a  luat-o 
ucenică  în  coliba  ei,  scutind-o  astfel  pe  păcătoasa  Mant  de  grija  fiicei  sale. 
MUKIR  a  învăţat  timp  de  câţiva  ani  meşteşugul  ghicitului  în  semnele 
naturii  şi  al  vindecărilor  cu  ajutorul  duhurilor  binevoitoare.  Legătura  lui 
MUKIR  cu  natura  înconjurătoare  era  perfectă.  Fata  discuta  mental  cu 
plantele,  animalele,  cu  stelele  de  pe  cer.  Calităţile  ei  de  şaman  erau 
evidente,  fapt  care  a  ajutat-o  pe  bătrâna  Shu  să  îi  transmită  toată  ştiinţa 
ei. 

MUKIR  împlinise  15  ani,  când  prietena  şi  binefăcătoarea  ei  a  trecut 
la  cele  veşnice.  Cu  lacrimi  în  ochi  şi  faţa  răvăşită  de  durerea  despărţirii, 
MUKIR  a  ajutat  la  arderea  trupului  neînsufleţit  în  apropierea  satului. 
Reîntoarsă  în  modesta  coliba  rămasă  de  la  vrăjitoare,  şi-a  reluat 
istovitoarea  îndeletnicire  a  tratării  bolnavilor  şi  a  aducerii  pruncilor  pe 
lume.  înainte  de  moartea  lui  Shu,  fusese  nevoită  să  depună  şi  ea 
jurământul  celibatului.  Bătrânii  satului  spuneau  în  şoaptă  că  Mant 
păcătuise  prea  mult  cu  bărbaţii  altora,  aducând  blestemul  celibatului 
asupra  familiei  sale.  Nici  Harint  nu  îşi  luase  o  nevastă  înainte  de  a  pleca 
în  lume,  căutându-şi  norocul  pe  alte  meleaguri. 

Pe  MUKIR  au  îndrăgit-o  câţiva  tineri  din  aşezarea  lor,  dar  ea  nu  i-a 
dat  niciunuia  atenţia  cuvenită.  A  trăit  în  sigurătate,  ocupându-se  zi  şi 
noapte  de  cei  bolnavi,  până  când  zeii  s-au  îndurat  de  ea,  luându-i  viaţa  la 
numai  59  de  ani.  Cu  toate  că  era  destul  de  sănătoasă  şi  voinică,  şi-a  dat 
ultima  suflare  în  zorii  unei  zile  când,  la  intrarea  în  coliba  sa,  a  apărut  un 
bătrân  necunoscut  care  i-a  mărturisit  că  este  tatăl  ei. 

Nina  Petre, 
20  decembrie  2010 


COMENTARIUL  ANDREEI 

Episodul  Mukir  m-a  suprins...  legat  de  abilităţile  ei...  puterea  de 
sacrificiu.  Nu  prea  văd  legături  cu  cea  care  sunt  eu  acum.  Nu  cred  că  am 
ales  să  exclud  bărbaţii  din  viaţa  mea  actuală...  însă  vreau  să  fie  o  relaţie 
funcţională  şi  să  fie  bazată  pe  sinceritate,  implicare  emoţională...  nu 
neasumări  şi  pendulări. 

11  aprilie  2011 


Episodul  4  -  AKIR 

Turcul  AKIR  TURUK  (1637-1703)  s-a  născut  în  oraşul  Istanbul  (zona 
asiatică).  Părinţii  lui  s-au  numit  Ardik  (tatăl)  şi  Urish  (mama).  Cei  doi 
soţi  au  avut  doisprezece  copii,  adică  şase  fete  şi  şsse  băieţi.  AKIR  era  al 
doilea  născut,  având  un  frate  mai  mare,  Tamed. 

Ardik  era  militar,  provenind  dintr-un  neam  de  războinici,  iar  Urish, 
nevasta  lui,  era  fiică  de  negustor.  Aveau  o  avere  suficientă  pentru  a  trăi 
liniştiţi,  dar  Ardik,  mereu  însetat  de  galbeni  şi  obiecte  preţioase,  venea 
acasă  de  câteva  ori  pe  an  încărcat  cu  pradă  de  război. 

AKIR  a  plecat  la  război  alături  de  tatăl  său  când  abia  împlinise  15 
ani.  Pasionat  de  luptele  soldate  cu  victorii  profitabile,  băiatul  s-a 
maturizat  printre  militari  duri,  criminali  la  nevoie,  dornici  de  îmbogăţire 
rapidă  prin  jafuri  sângeroase  în  zonele  de  conflict. 

AKIR  şi-a  luat  prima  nevastă  pe  când  avea  24  de  ani  şi  adunase 
galbeni  suficienţi  pentru  a  cumpăra  o  fată  bogată.  Pusese  ochii  pe 
frumoasa  Adir,  fiica  unui  militar  bogat,  care  avea  doar  15  ani.  Adir  i-a 
fost  o  soţie  devotată,  care  l-a  aşteptat  ani  la  rândul  să  se  întoarcă  de  la 
lupte.  I-a  dăruit  soţului  ei  şapte  copii,  de  care  AKIR  a  fost  foarte 
mulţumit.  în  anul  1683,  el  a  participat  cu  oastea  sa  la  asediul  Vienei. 
Bătălia  a  fost  pierdută  de  turci,  iar  numărul  răniţilor  le-a  întrecut 
aşteptările.  Printre  victime  s-a  aflat  şi  comandantul  AKIR,  care  împlinise 
deja  46  de  ani. 

Adus  acasă,  într-o  căruţă  acoperită,  de  către  un  grup  de  militari 
devotaţi,  au  fost  necesare  câteva  luni  de  îngrijiri  pentru  a  se  pune  pe 
picioare.  Bătrâna  Aiah,  adusă  special  pentru  el  de  la  ţară,  l-a  tratat  cu 
ierburi  numai  de  ea  ştiute  până  când  l-a  însănătoşit.  AKIR  avusese 
numeroase  răni  de  sabie  şi  pietre,  unele  dintre  ele  deja  infectate  la 
întoarcerea  din  război.  Fericit  că  s-a  reîntors  la  viaţă,  omul  a  rămas 
acasă,  renunţând  la  cariera  militară. 

Pentru  a  fi  în  ton  cu  moda  oraşului,  şi-a  mai  cumpărat  o  nevastă,  în 
vârstă  de  16  ani.  Ronil,  mai  tânără  decât  patru  dintre  copiii  soţului  său,  i- 
a  dăruit  şi  ea  cinci  urmaşi.  Având  multe  obligaţii  de  avere  faţă  de 
numeroşii  săi  copii,  AKIR  s-a  pus  pe  treabă,  făcând  negustorie  cu  mărfuri 
aduse  de  militari  din  războaie.  La  66  de  ani,  în  ultimul  an  al  vieţii  sale, 
averea  era  deja  repartizată  către  cele  două  neveste  şi  cei  doisprezece  copii 
ai  săi.  îşi  presimţea  sfârşitul,  din  cauza  durerilor  mari  de  la  genunchiul 
stâng,  care  fusese  rupt  şi  infectat  în  asediul  Vienei.  A  şchiopătat  ani  de 
zile,  rana  de  la  genunchi  i  s-a  redeschis  de  câteva  ori,  iar  bătrâna  Aiah 
murise  de  mult. 

Prin  suferinţă  sa  trupească,  AKIR  şi-a  ispăşit  o  mică  parte  din 
crimele  săvârşite  în  războaie.  După  cum  ne  este  uşor  de  înţeles,  turcul  a 
murit  ducând  cu  el  pe  lumea  cealaltă  o  karmă  încărcată  cu  fapte  grave. 
Nu  ne  mai  mirăm  că,  la  26  de  ani  după  moartea  lui,  s-a  născut 
australianca  Mukir,  care,  prin  meseria  ei  de  şaman,  a  curăţat  o  mare 
parte  din  păcatele  grele  ale  lui  AKIR. 

Nina  Petre, 
12  iunie  2011 

COMENTARIUL  ANDREEI 


Armata  o  asociez  cu  violenţa,  chiar  dacă  pare  a  fi  justificată  -  ca 
apărare.  Cred  că  violenţa  naşte  violenţă.  Aşa  că  înţeleg  de  ce  evoluţia  lui 
Akir  a  fost  aşa  cum  a  fost.  Uneori  se  pare  că  se  creează  situaţii  în  care  nu 
faci  ce  simţi...  ci  doar  ce  ai  fost  învăţat. 

Mă  surprinde  ideea  de  comandant,  loialitatea  soldaţilor  şi 
devotamentul  celor  din  jur.  Este  ceva  ce  apreciez  şi  ofer  în  relaţiile  mele 
cu  lumea,  în  general.  Deşi  acele  crime  poate  nu  meritau  un  asemenea 
tratament.  Poate  aceste  reacţii  au  trezit  în  el  şi  schimbări...  Se  pare  că  era 
un  bărbat  orientat  spre  reuşita  materială,  reprezentare,  cam  egoist.  Ideea 
de  negoţ,  pe  undeva  o  simţeam  ca  fiind  în  mine,  îmi  place  să  negociez, 
intuitiv  ştiu  că  asta  aşteaptă  unii  comercianţi.  în  istoria  actualei  familii 
există  chiar  un  străbunic  turc,  care  a  venit  şi  s-a  stabilit  în  Oltenia,  unde 
s-a  căsătorit  din  interes  cu  o  chiabură. 

Au  fost  multe  victime,  femei,  poate  şi  copii  -  de  acolo  şi  revolta  mea 
faţă  de  violenţă.  Nu  cred  că  o  poate  justifica  ceva...  aici  era  un  interes 
material,  probabil  justificat...  „alor  mei  să  le  fie  bine”. 

Cred  că  acţionez  în  sens  contrar  acelor  fapte  ale  comandantului  turc 
şi  undeva  s-a  creat  o  armonie.  Au  fost  de-a  lungul  copilăriei  mele 
anumite  evenimente  violente,  însă  am  fost  protejată.  Nu  au  fost  cu 
urmări  grave.  La  cutremur...  practic  la  vârsta  de  1  an,  eram  singură...  iar 
deasupra  erau  rafturi  de  cărţi,  dicţionare  groase  care  ar  fi  putut  să  îmi  fie 
fatale...  nu  a  fost  să  fie  aşa,  erau  frumos  căzute  în  jurul  meu...  la  5  ani  o 
sanie  m-a  lovit  la  arcada  dreaptă,  mai  târziu  o  piatră  aruncată  accidental 
ar  fi  putut  să  îmi  lovească  ochiul  drept.  Au  mai  fost  evenimente  minore, 
dar  care  ar  fi  putut  să  îmi  aducă  prejudicii.  în  timp,  am  învăţat  să 
apreciez,  să  le  recunosc  şi  să  fiu  recunoscătoare.  Cu  siguranţă  beneficiez 
de  protecţie.  Nu  ştiu  exact  de  unde,  de  ce...  în  general,  evenimentele  au 
avut  un  scop  şi  probabil  le-am  înţeles  mesajul.  Viaţa  a  fost  blândă  cu 
mine  şi  nu  am  avut  multe  încercări,  poate  uneori  situaţii  care  păreau 
doar  de  neschimbat...  sau  alte  dăţi,  când  „se  legau”  de  la  sine...  Am  decis 
să  cred  că  se  întâmplă  ceea  ce  îmi  este  bun  mie,  chiar  dacă,  pe  moment, 
nu  ar  părea  aşa...  în  timp,  au  apărut  elemente  care  clarificau  şi  îmi 
demonstrau  că  o  continuare  nu  ar  fi  fost  bună  nici  mie  şi  nici  celor 
implicaţi.  Revin  la  ideea  că  ceva  din  mine  sau  prin  mine  uneori  decide... 
fără  a  fi  neapărat  conştient,  ceva  între  automat  şi  „aşa  este  bine”,  ceva  ce, 
pur  şi  simplu,  simt  să  fac... 

12  iunie  2011 

Episodul  5  -  AKTIA 

Austriaca  AKTIA  MARUCH  (1551-1624)  s-a  născut  în  Viena,  părinţii 
ei  numindu-se  Rudolf  şi  Auntra.  Soţii  Maruch  au  avut  cinci  copii,  adică 
trei  fete  (AKTIA,  Elise,  Mariette)  şi  doi  băieţi  (Andor,  Klaus). 

Atât  Rudolf,  cât  şi  Auntra  proveneau  din  familii  de  nobili  bogaţi,  a 
căror  avere  a  fost  obţinută  prin  meritele  militare  deosebite  ale  bărbaţilor. 
Tatăl  lui  Rudolf,  Augmentus,  luptase  în  armata  ducelui  Maximilian  I.  La 
naşterea  fiicei  sale  AKTIA,  Rudolf  avea  o  funcţie  importantă  în  armata  lui 
Ferdinand  I.  După  moartea  acestuia,  Rudolf  a  depus  jurământul  de 
credinţă  faţă  de  suveranul  Maximilian  II. 

Auntra  primise,  la  fel  ca  şi  soţul  ei,  o  educaţie  deosebită  în  casa 
părintească.  Femeia  cânta  la  pian,  picta  şi  îşi  cosea  singura  rochiile, 
ajutată  de  o  croitoreasă. 

Cei  cinci  copii  ai  soţilor  Maruch  au  crescut  alături  de  mamă,  simţind 
în  permanenţă  dorul  de  tatăl  lor.  Rudolf  era  mereu  plecat  la  lupte  în 
diverse  zone  ale  imperiului,  familia  trăind  tot  timpul  cu  teama  că  i  s-ar 
putea  întâmpla  ceva  rău.  A  renunţat  la  armată  când  deja  împlinise  50  de 
ani,  trupul  său,  trecut  prin  multe  lupte,  având  nevoie  de  odihnă.  Băieţii 
săi,  Andor  şi  Klaus,  au  urmat  cariera  militară,  la  fel  ca  şi  tatăl  lor. 

Fetele,  având  o  zestre  corespunzătoare  fetelor  bogate,  s-au  măritat 
repede  după  ieşirea  din  pension.  Făcând  parte  din  înalta  societate 
vieneză,  ele  nu  aveau  voie  să  muncească  în  afara  familiei.  Elise  şi 
Mariette  s-au  căsătorit  cu  doi  fii  de  nobili  bogaţi,  iar  AKTIA,  eroina 
noastră,  s-a  prezentat  la  altar  alături  de  Eduard  Strahe,  de  meserie 
medic,  neavând  titlu  nobiliar. 

începându-şi  la  19  ani  viaţa  de  femeie  măritată,  AKTIA  dorea  din  tot 
sufletul  să  devină  utilă  soţului  ei,  care  muncea  zi-lumină,  find  chemat  în 
casele  bolnavilor  chiar  şi  duminica.  Lăsându-şi  la  o  parte  ifosele  de 
doamnă  bogată,  AKTIA  şi-a  însoţit  bărbatul  în  vizitele  făcute  bolnavilor, 
ajutându-1  să  îi  trateze,  atât  cât  reuşea  să  înveţe.  Sufletul  ei  bun  şi  săritor 
la  nevoie  o  îndemna  mereu  să  facă  fapte  bune.  Aproape  zilnic,  le  dădea 
bani  unor  oameni  săraci  văzuţi  pe  stradă  sau  la  uşa  bisericii,  iar 
pacienţilor  săraci  le  ducea  mâncare  şi  haine,  nelăsându-1  pe  soţul  ei  să 
primească  vreun  onorariu  din  partea  lor. 

AKTIA  a  devenit  mamă  pentru  prima  oară  la  21  de  ani,  bucurându- 
se  nespus  la  vederea  micuţei  Gertrude.  Plăcându-i  mult  copiii,  a  mai 
născut  doi  băieţei,  pe  care  i-a  botezat  Laurian  şi  Richard.  Le-a  oferit 
copiilor  săi  o  educaţie  exemplară,  care  i-a  ajutat  mult  să  ajungă  oameni 
de  nădejde.  Băieţii  au  urmat  cariera  militară,  fiind  mândri  de  faptele  de 

vitejie  ale  bunicului  Rudolf.  Unica  fată,  Gertrude,  a  învăţat  de  la  mama  ei 
tot  ce  îi  trebuia  ca  să  se  comporte  ca  o  adevărată  doamnă.  Crescută  la 
pension,  ca  toate  fetele  bogate,  a  reuşit  să  îl  cucerească  pe  nobilul  Kraus 
Arlecht,  care  i-a  oferit  o  viaţă  de  familie  aşa  cum  şi-a  dorit. 

AKTIA,  eroina  noastră,  a  trăit  73  de  ani,  ajungând  să  îşi  cunoască  şi 
nepoţii.  în  ultimii  ani  de  viaţă,  femeia  a  suferit  de  un  reumatism  cronic, 
suportând  din  ce  în  ce  mai  greu  durerile  atroce.  Calmantele  administrate 
de  soţul  ei  nemaiavând  efectul  dorit,  inima  bolnavei  a  cedat  într-o 
dimineaţă  ploioasă,  în  casa  umedă  şi  rece  de  pe  moşia  de  la  ţară.  AKTIA  a 
lăsat  în  urma  ei  o  familie  cu  oameni  deosebiţi,  bine  educaţi  şi  cultivaţi. 
Nepoţii  au  îndrăgit-o  nespus,  străduindu-se  să  înveţe  de  la  ea  calmul 
gesturilor,  vorba  cumpătată  şi,  mai  ales,  omenia,  generozitatea  faţă  de  cei 
defavorizaţi  de  soartă. 

Nina  Petre, 
4  iulie  2011 


Episodul  6  -  LIUBIŢA 

Rusoaica  LIUBIŢA  RUTIN  (1462-1530)  s-a  născut  în  Rostov  pe  Don, 
localitate  situată  în  nord-estul  Mării  Azov,  într-o  zonă  geografică 
aparţinând  Imperiului  Ţarist.  Părinţii  ei,  Iaroslav  şi  Makuna,  aveau  patru 
copii:  două  fete  (LIUBIŢA,  Olenka)  şi  doi  băieţi  (Igor,  Cernii). 

LIUBIŢA,  primul  copil  născut  de  mama  sa,  avea  doar  2  anişori  când 
tatăl  ei  a  dezertat  din  armata  ţarului  Ivan  III  cel  Mare,  nemulţumit  de 
felul  în  care  era  retribuit  de  către  superiorii  săi.  Mai  mult  decât  atât, 
Iaroslav,  având  părinţii  în  Ucraina,  la  Harkov,  nu  dorea  să  mai  participe 
la  desele  incursiuni  obligatorii  şi  abuzive  pe  teritoriul  ţării  în  care  se 
născuse.  Au  plecat  noaptea,  în  mare  taină,  spre  graniţa  ucraineană, 
ajungând  la  Harkov  după  un  drum  lung  şi  plin  de  peripeţii.  Iaroslav  şi-a 
găsit  părinţii  şi  cei  doi  fraţi  mai  mari  în  viaţă,  iar  familia  l-a  primit  cu 
braţele  deschise. 

Cu  privire  la  Makuna,  au  avut  la  început  unele  rezerve,  după  ce 
femeia  le-a  spus  că  provenea  dintr-un  neam  de  cazaci  războinici  din 
regiunea  Donului.  Convingându-se  cu  toţii  că  era  femeie  cumsecade,  au 
căpătat  încredere  în  ea. 

După  reîntoarcerea  la  Harkov,  Iaroslav  s-a  apucat  de  negustorie 
împreună  cu  fraţii  săi,  Gaidar  şi  Piotr,  lăsându-i  pe  ei  să  treacă  graniţa  în 
Rusia.  Temându-se  de  pedeapsa  capitală  aplicată  dezertorilor,  fostul 

militar  a  evitat  în  tot  restul  vieţii  să  mai  ajungă  în  Rusia.  Aflată  de 
aproape  un  secol  între  hotarele  statului  polono-lituanian,  Ucraina 
întreţinea  relaţii  comerciale  cu  populaţiile  ţărilor  dominante,  fapt  ce  i-a 
favorizat  lui  Iaroslav  extinderea  comerţului  său  cu  armament.  Familia 
ducând-o  bine,  au  venit  pe  lume  încă  trei  copii:  Olenka,  Igor  şi  Cernii. 
Banii  fiind  suficienţi,  copiii  au  fost  trimişi  la  studii  în  Varşovia,  unde  au 
locuit  la  verişoara  lui  Iaroslav,  Tania,  măritată  cu  un  polonez. 

LIUBIŢA,  urmând  cursurile  unui  pension  costisitor,  dar  de  bună 
reputaţie,  la  absolvire  a  primit  o  diplomă  de  merit  pentru  rezultatele 
excepţionale  la  studii  şi  comportarea  exemplară.  Revenită  în  casa 
părintească,  fata,  având  deja  17  ani,  s-a  orientat  spre  găsirea  unui  loc  de 
muncă,  nu  spre  măritat,  ca  alte  fete  de  vârsta  ei.  Guvernatorul  oraşului, 
Ivan  Semianov,  plecat  şi  el  din  Rusia  în  tinereţe,  i-a  întins  tinerei 
absolvente  o  mână  de  ajutor.  Chemată  la  vila  guvernatorului  împreună  cu 
tatăl  ei,  LIUBIŢA  s-a  văzut  pusă  în  faţa  unei  propuneri  onorante:  să  se 
ocupe  de  activitatea  de  învăţare  şi  de  timpul  destinat  jocurilor  ai  celor 
patru  copii  ai  guvernatorului.  Postul  de  guvernantă  (profesoară  şi 
educatoare)  a  fost  acceptat  imediat,  iar  LIUBIŢA  s-a  prezentat  a  doua  zi 
la  muncă.  Având  de  a  face  cu  copii  cuminţi,  lucrul  alături  de  ei  a 
reprezentat  o  perioadă  luminoasă  a  vieţii  sale.  Timp  de  5  ani,  a  fost  un 
om  de  bază  în  familia  Semianov,  în  cel  ce-al  şaselea  an  plecând,  prin 
căsătorie,  la  Odesa. 

Teritoriul  ucrainean  din  nordul  Mării  Negre  încă  se  mai  afla  sub 
dominaţie  otomană.  Soţul  LIUBIŢEI,  ucrainean  la  origine,  făcea  un 
comerţ  intens  cu  ocupanţii  turci.  Averea  lui  Ramun  Sadir  creştea  văzând 
cu  ochii,  el  promiţând  să  îi  ofere  proaspetei  soţii  o  viaţă  confortabilă  şi 
liniştită.  în  anii  ce  au  urmat  căsătoriei  lor,  au  avut  o  linişte  aparentă. 
Copiii  au  venit  grăbiţi,  la  mici  intervale  de  timp,  ajungând  a  fi  şase  la 
număr.  Ramun  fiind  plecat  zi  şi  noapte  cu  afaceri  şi  întâlniri  amicale, 
femeia  s-a  ocupat  de  copiii  săi,  ajutată  de  o  dădacă  şi  trei  servitoare. 

Fetele  şi-au  ascultat  mama,  dorind  să  se  mărite  bine,  ca  şi  ea.  Cartea 
nu  le-a  interesat  mai  mult  decât  ambiţia  de  a  ajunge  neveste  bogate. 
Două  dintre  ele  s-au  măritat  cu  negustori  turci,  iar  cea  de-a  treia,  cu  un 
comerciant  ucrainean.  Băieţii  au  plecat  în  ţări  străine,  unul  stabilindu-se 
în  Finlanda,  iar  ceilalţi  doi,  în  Rusia.  Singurul  copil  rămas  aproape  de 
mama  sa  a  fost  Maşa,  fata  mijlocie,  căsătorită  în  Odesa. 

La  68  de  ani,  LIUBIŢA  suferea  de  singurătate.  Nu  îşi  mai  văzuse  de 
mulţi  ani  cei  cinci  copii  plecaţi  în  lume.  Soţul  său,  Ramun,  deja  bătrân  şi 
cam  bolnav,  tot  mai  lipsea  nopţile  de  acasă,  având  obiceiul  practicării 

jocurilor  de  noroc.  LIUBIŢA,  femeie  prevăzătoare,  le  dăduse  copiilor  cea 
mai  mare  parte  din  avere,  lăsând  foarte  puţin  pentru  ea  şi  Ramun. 
Femeia  avea  bunul  obicei  de  a  ascunde  bani  şi  bijuterii  în  pivniţa  casei, 
refuzând  a-i  da  socoteală  lui  Ramun  despre  comoara  ascunsă.  După 
moartea  ei,  survenită  din  cauza  unor  probleme  pulmonare,  Ramun  a 
răscolit  sub  casă,  găsind  o  avere  la  care  nu  se  aşteptase  să  fie  atât  de 
mare.  Regretându-şi  soţia  şi  făcându-şi  reproşuri  pentru  păcătoşenia  sa, 
bărbatul  şi-a  chemat  toţi  copiii,  distribuindu-le  în  mod  egal  tot  ce  găsise 
în  pivniţă.  După  plecarea  tuturor,  s-a  culcat  liniştit  în  pat,  a  înghiţit  un 
pahar  cu  vin  în  care  dizolvase  un  praf  otrăvitor,  după  care  sufletul  său  a 
ajuns  pe  lumea  cealaltă. 

LIUBIŢA  nu  s-a  grăbit  la  măritat  înainte  de  a  împlini  20  de  ani. 
După  aceea,  cunoscându-1  pe  Ramun,  s-a  căsătorit  la  repezeală, 
temându-se  ca  nu  cumva  să  rămână  fata  bătrână.  L-a  plăcut  fiindcă  era 
frumos,  voinic,  bogat  şi  mare  meşter  la  vorbă.  Fără  a  ţine  cont  de 
atenţionările  părinţilor  săi,  a  plecat  cu  Ramun,  gândindu-se  că  el  nu 
părea  a  fi  un  om  rău.  într-adevăr,  el  era  în  mare  parte  cumsecade,  mai 
ales  acasă. 

Ramun  ducea  două  vieţi  paralele:  cea  din  familie,  unde  se  comporta 
ireproşabil,  şi  cea  din  afara  casei,  despre  care  nu  le  dădea  nicio  explicaţie 
nevestei  şi  copiilor.  Aşa  au  trecut  zecile  de  ani  în  care  totul  părea  a  fi 
perfect  în  familia  Sadir.  LIUBIŢA  neplângându-se  niciodată  de 
comportarea  soţului,  nici  copiii  lor  nu  s-au  plâns  de  el.  în  aparenţă,  viaţa 
lor  de  familie  a  fost  perfectă.  LIUBIŢA  şi-a  înţeles  bine  condiţia  de  fată 
modestă,  scoasă  din  monotonia  vieţii  sale  de  domnişoară  de  către 
bărbatul  care  a  ridicat-o  la  rangul  de  „doamnă”.  Pentru  această  „salvare 
din  anonimat”,  ea  şi-a  ascultat  soţul  în  toate  dorinţele  sale,  păstrând 
pentru  sufletul  ei  micile  sau  marile  nemulţumiri. 

Un  alt  aspect  al  caracterului  femeii  era  dorinţa  de  confort,  de 
acumulare  a  averii,  de  a  avea  o  poziţie  agreabilă  în  lumea  celor  bogaţi. 
Faptul  că  în  fiecare  lună  ascundea  bani  şi  obiecte  preţioase  în  încăperea 
de  sub  casă  o  determina  să  doarmă  noaptea  liniştită,  chiar  dacă  soţul  său 
nu  se  afla  lângă  ea.  Nu  l-a  întrebat  niciodată  dacă  avea  amante, 
bucurându-se  că  nu  ajungea  niciun  zvon  la  urechile  ei. 

Nina  Petre, 
13  iulie  2012 

COMENTARIUL  ANDREEI 


M-a  surprins  ideea  de  Rusia,  Ucraina,  Turcia.  Legături  cu  o  zonă 
geografică  de  care  „mă  tem”,  o  asociez  cu  violenţa  şi  cu  mercantilismul. 
Liubiţa  s-a  sacrificat.  îmi  vin  în  minte:  ideea  de  datorie,  de  a  fi 
respectabil  şi  de  a  se  nega  pe  sine.  Tristeţe  şi  responsabilităţi.  O  viaţă  pe 
care  o  vedea  cu  totul  alta  dacă  nu  se  mărita  atunci.  La  câţi  copii  au  avut 
atât  ea,  cât  şi  celelalte  antecesoare,  nu  mă  mir  că  nu  am  făcut  pasul 
acesta  până  acum.  Femei  hotărâte,  dar  care  erau  în  principal  familiste,  cu 
riscul  de  a  nu  mai  fi  şi  altceva.  Aveau  educaţie  cam  fiecare,  capabile, 
independente  şi,  în  anumite  aspecte,  înaintea  vremii.  Grijulii  cu  cei 
apropiaţi  şi  mereu  cu  ideea  de  educaţie,  copii. 

Bărbaţii  se  pare  că  nu  au  fost  de  prea  bună  calitate...  experienţe  nu 
prea  pozitive.  Poate  alegeri  nepotrivite,  sau  negarea  realităţii.  Cred  că 
aceste  aspecte  îmi  sunt  caracteristice  şi  mie.  Nu  am  făcut  alegeri  radicale, 
mereu  am  avut  sentimentul  că  „sunt  protejată”  şi  că  dispăreau  din  viaţa 
mea  sau  se  retrăgeau  ei,  spre  binele  meu.  Treptat,  am  descoperit  ce  am 
nevoie  şi  ce  aştept  de  la  un  partener,  eventual  soţ. 

Am  mai  descoperit  şi  dificultatea  de  a  lăsa  „să  plece”  persoane  din 
viaţa  mea,  separarea  îmi  este  dificilă.  Mă  simt  vinovată  că  sigur  am  greşit 
de  mă  părăseşte...  neluând  în  calcul  şi  alte  posibile  variante. 

De-a  lungul  episoadelor  karmice,  nu  am  văzut  nicio  experienţă  de 
genul  „marea  dragoste”  sau  împlinire  la  nivel  emoţional-afectiv,  pasiune, 
decât  la  modul  familie,  mamă,  bunică,  educator.  Pare  un  sector 
neexplorat. 

14  iulie  2012 


Episodul  7  -  RUBIN 

Albanezul  RUBIN  TJALIK  (1374-1453)  s-a  născut  în  oraşul  Tirane 
(Tirana).  Părinţii  lui,  Markin  şi  Larna,  au  avut  şase  copii:  trei  băieţi 
(RUBIN,  Josef,  Ianko)  şi  trei  fete  (Lorka,  Marina,  Sanna). 

Markin  provenea  dintr-o  familie  de  origine  sârba,  iar  Larna  era  fiica 
unor  emigranţi  italieni.  Copiii  lor  au  fost  educaţi  în  spiritul  respectului 
faţă  de  popoarele  celor  două  ţări  ocupante:  influenţa  veneţiană  din  Italia 
şi  regatul  Serbiei.  Markin,  bun  cunoscător  a  3  limbi  vorbite  în  Albania,  se 
descurca  bine  în  afacerile  lui  cu  alimente  şi  îmbrăcăminte.  Larna  îi 
favoriza  relaţiile  comerciale  cu  italienii,  având  numeroase  rude  atât  în 
Albania,  cât  şi  în  Italia. 

Copiii  lor  au  avut  întregul  necesar  de  hrană  şi  îmbrăcăminte,  iar  mai 
târziu,  ajungând  la  majorat,  erau  deja  bine  aşezaţi  pe  drumul  vieţii.  Un 
rol  esenţial  în  maturizarea  onorabilă  a  celor  şase  tineri  l-au  avut  părinţii 
lor,  care  i-au  pregătit  sufleteşte  în  aşa  fel  încât  să  reziste  vremurilor  dure 
ce  urmau  să  vină.  Fetele  şi-au  găsit  bărbaţi  cumsecade  care  le-au  luat  de 
neveste.  Lorka  s-a  stabilit  cu  soţul  său  în  Italia,  Marina,  în  Serbia,  iar 
Sanna,  mezina  familiei,  a  rămas  în  Tirane,  căsătorită  cu  un  negustor  de 
lemne. 

RUBIN,  mai  în  vârstă  decât  fraţii  săi,  le-a  fost  un  bun  prieten  şi 
sfătuitor,  chiar  şi  la  bătrâneţe.  Avea  doar  15  ani,  când  înfrângerea 
sârbilor  la  Kosovo  a  permis  ocuparea  ţării  de  către  otomani.  Dominaţia 
otomană  încă  mai  persista  în  anul  morţii  lui  RUBIN,  1453.  Caracterul 
pacifist  al  membrilor  familiei  Tjalik  le-a  favorizat  tuturor  şansele  de 
supravieţuire  în  condiţiile  grele  ale  vieţii  de  sub  ocupaţia  turcească. 
Fiecare  şi-a  văzut  de  treburile  sale,  ferindu-se  de  a-şi  face  duşmani 
printre  cei  din  jur. 

RUBIN  a  devenit  un  negustor  abil,  ca  şi  tatăl  său.  Ţinându-şi  mereu 
fraţii  sub  aripa  lui  protectoare,  i-a  angrenat  şi  pe  ei  în  munca  de 
comercianţi.  Firea  lor  conciliantă,  supusă  faţă  de  conducătorii  ţării,  i-a 
făcut  să  fie  bine  toleraţi  de  toată  lumea,  afacerile  lor  mergând  foarte  bine. 
Obişnuiau  să  călătorească  în  ţările  vecine,  transportând  mărfuri  de  mare 
interes  şi  necesitate  în  zonele  respective.  Fiind  bine  cunoscuţi  peste  tot  ca 
oameni  cinstiţi  şi  binevoitori,  nu  au  avut  de  suferit  din  cauza  celor  cu  care 
făceau  afaceri. 

RUBIN  s-a  căsătorit  la  28  de  ani,  după  ce  colindase  pe  drumuri  lungi 
în  câteva  ţări  şi  avusese  iubite  peste  tot  pe  unde  poposea.  Dornic  de 
linişte  şi  stabilitate  a  vieţii,  şi-a  construit  o  casă  la  marginea  oraşului,  pe 
un  teren  de  mare  întindere.  Când  casa  i-a  fost  gata,  RUBIN  şi-a  luat-o  de 
nevastă  pe  Illar,  fiica  unui  militar  turc,  partener  de  afaceri  cu  el.  Illar 
fusese  crescută  în  Tirane,  unde  turcul  Iassah  îşi  adusese  nevasta 
împreună  cu  cei  opt  copii  ai  săi.  Foarte  ascultătoare  şi  bună  gospodină, 
perfect  supusă  voinţei  lui  RUBIN,  Illar  a  reprezentat  pentru  el  oaza  de 
linişte  pe  care  şi-o  dorise  încă  din  copilărie. 

Deja  obosit  de  prea  multe  călătorii  pe  drumuri  bântuite  de  hoţi  şi 
criminali,  RUBIN  s-a  aşezat  puţin,  punând  bazele  unui  comerţ  mai 
comod  decât  cel  din  anii  trecuţi.  împreună  cu  socrul  său,  şi-a  amenajat 
un  depozit  de  mărfuri  în  apropierea  oraşului,  unde  prietenii  turci  ai  lui 
Iassah  aduceau  mărfuri  confiscate  de  la  diverşi  comercianţi  pe  care  îi 
considerau  necinstiţi. 

Illar  a  devenit  mama  a  şase  copii:  trei  fete  (Sarrun,  Antania,  Sava)  şi 
trei  băieţi  (Olmar,  Darrio,  Ravin).  Clanul  de  negustori  întemeiat  de 
bunicii  Markin  şi  Iassah  s-a  mărit  cu  băieţii  lui  RUBIN.  Au  făcut  cu  toţii 
avere,  întreţinând  relaţii  negustoreşti  cu  turci,  italieni,  sârbi,  croaţi. 

Liniştea  tuturor  a  fost  tulburată  de  începutul  revoltei  naţionale 
antiturce  (din  anul  1448)  condusă  de  prinţul  albanez  Gheorghi  Castriota, 
supranumit  Scanderbeg.  Acesta,  înfiinţând  Liga  popoarelor  albaneze,  a 
purtat  o  luptă  cruntă  pentru  libertatea  ţării  sale,  divergenţele  încheindu- 
se  odată  cu  moartea  sa,  în  anul  1468.  RUBIN,  care  decedase  în  1453,  nu  a 
mai  apucat  să  vadă  restaurarea  dominaţiei  otomane.  Toţi  copiii  şi  nepoţii 
săi  s-au  refugiat  pe  teritoriul  italian  imediat  după  începutul  revoltei 
antiturce,  salvându-se  astfel  de  răzbunarea  luptătorilor  lui  Scanderbeg. 

RUBIN,  ajuns  la  74  de  ani,  şi-a  trimis  urmaşii  spre  Italia,  rămânând 
doar  cu  nevasta  lui  turcoaică.  Au  fost  lăsaţi  în  pace  de  către  albanezii 
revoluţionari,  aceştia  considerându-i  nepericuloşi  pentru  obiectivele 
luptei  lor  antiotomane.  RUBIN  şi  Illar  au  murit  în  acelaşi  an,  1453,  mai 
întâi  el,  apoi  ea,  după  câteva  săptămâni.  Nemaiputând  suporta 
singurătatea  şi  dorul  de  bărbatul  ei,  Illar  a  băut  otravă,  murind 
instantaneu,  iar  sufletul  său  a  ajuns,  în  sfârşit,  acolo  unde  o  aştepta  cel 
plecat  înaintea  ei. 

Nina  Petre, 
9  august  2012 


COMENTARIUL  ANDREEI 

Ideea  de  Albania  şi  comerţ  am  mai  întâlnit-o,  la  un  moment  dat... 
într-o  tabără  de  radiestezie,  am  avut  un  gând  şi  imagine  legat  de  un 
comerciant  albanez.  Călătoriile,  culturile  diferite  şi  îmbinarea  lor,  familie 
şi  protecţia  acestora...  da,  îmi  sunt  familiare.  O  moştenire.  Simt  un 
puternic  respect  pentru  Croaţia  şi  ce  reprezenta  Republica  Veneţia,  nu  le 
pot  explica,  mai  mult  cultural.  Am  avut  ocazia  să  văd  Veneţia  actuală,  iar 
zona  mai  veche  a  fost  fascinantă,  mă  simţeam  acasă  acolo.  Vizita  a  fost 
scurtă,  dar  rămâne  ca  o  amintre  foarte  plăcută.  Negoţul  era  o  activitate 
convenabilă  şi  respectabilă  pentru  orice  perioadă  istorică,  în  care  se 
îmbină  atât  simţul  practic,  cât  şi  psihologia,  pentru  a  ştii  când,  cum,  cu 
cine  şi  unde  să  faci  comerţ. 

10  august  2012 

Episodul  8  -  SUKIRI 

Japoneza  SUKIRI  (1297-1360)  s-a  născut  în  localitatea  denumită 
astăzi  Haboro,  un  oraş  de  coastă  situat  pe  ţărmul  Mării  Japoniei,  în 
vestul  insulei  nordice  Hokkaido. 

Părinţii  lui  Sukiri,  Izako  (tatăl)  şi  Runi  (mama),  au  avut  unsprezece 
copii:  şapte  fete  (SUKIRI,  Misuko,  Rokidi,  Duke,  Rualu,  Hadini,  Imo)  şi 
patru  băieţi  (Jasodo,  Manitu,  Ruhane,  Iskudu). 

Izako,  de  profesie  militar,  făcea  parte  din  gruparea  armată  care  îl 
proteja  pe  nobilul  ce  stăpânea  o  parte  din  vestul  insulei  Hokkaido.  Runi, 
soţia  lui,  purta  rangul  de  prinţesă,  fiind  urmaşa  unui  vechi  neam  de 
nobili  chinezi  stabiliţi  pe  insulă  cu  multe  secole  în  urmă.  Copiii  celor  doi 
soţi  au  supravieţuit  anilor  zbuciumaţi  ce  au  urmat  venirii  lor  pe  lume. 
Educaţi  conform  tradiţiilor  nobiliare  japoneze,  au  crescut  într-o 
disciplină  rigidă  şi  o  sobrietate  acceptată  mai  mult  forţat,  dornici  de  a  nu- 
şi  supăra  părinţii  niciodată. 

Cei  patru  băieţi  au  învăţat  de  mici  secretele  luptelor  tradiţionale, 
tatăl  lor  inoculându-le  ideea  că,  fără  a  şti  să  se  lupte  ca  adevărate  vlăstare 
nobiliare,  nu  vor  ajunge  oameni  puternici  şi  bogaţi.  Cultura  obligatorie 
nobilimii  au  primit-o  studiind  cu  profesori  aduşi  la  palatul  în  care 
locuiau.  Atât  fetele,  cât  şi  băieţii  erau  la  vârsta  adolescenţei  gata  formaţi 
pentru  a  intra  cu  fruntea  sus  în  viaţa  de  adulţi. 

Micuţa  şi  delicata  SUKIRI,  semănând  mult  cu  femeile  chineze,  a  fost 
dată  spre  căsătorie  nobilului  Hamono  Zukaro,  un  tânăr  de  26  de  ani,  care 
locuia  în  Kyoto.  Hamono  îl  cunoscuse  pe  Izako  la  o  întâlnire  a  bărbaţilor 
bogaţi  din  Haboro,  iar  acesta  îl  invitase  în  casa  lui,  pentru  a-i  cunoaşte 
familia.  Plăcând-o  pe  SUKIRI,  care  împlinise  15  ani,  a  negociat  căsătoria 
cu  părinţii  ei.  Obţinând  acordul  lor,  tânărul  militar  din  garda  imperială 
şi-a  dus  mireasa  în  vila  sa  din  Kyoto. 

După  debutul  vieţii  de  femeie  căsătorită,  SUKIRI  a  început  să 
regrete  armonia  din  casa  părintească.  Hamono  lipsea  multe  zile  şi  nopţi, 
făcând  de  gardă  la  palatul  imperial,  participând  şi  la  frecventele  întâlniri 
dintre  bărbaţi  desfăşurate  mai  mult  noaptea.  în  scurtă  vreme,  tânăra 
soţie  venită  din  nordul  ţării  a  înţeles  că  viaţa  ei  va  fi  lipsită  de  alte 
satisfacţii  în  afară  de  creşterea  copiilor.  După  cum  fusese  educată  de 
mama  ei,  SUKIRI  s-a  supus  voinţei  şi  obiceiurilor  bărbatului,  făcând  o 
delimitare  clară  a  atribuţiilor  ei  de  soţie  şi  mamă.  L-a  lăsat  pe  Hamono 
cu  viaţa  lui  de  bărbat,  fără  a-i  cere  vreodată  socoteală  pentru  activităţile 
din  afara  familiei. 

Copiii  nu  au  întârziat  să  vină  pe  lume.  SUKIRI  a  pierdut  câteva 
sarcini,  dar  a  reuşit  să  nască  totuşi  cinci  copii.  Fetele  ei,  Nakito  şi  Mizuki, 
au  ajuns  neveste  de  tineri  bogaţi,  care  le-au  făcut  fericite.  Băieţii,  Sunko, 
Rashono  şi  Munara,  au  ales  cariera  militară,  ca  şi  tatăl  lor.  Cu  toţii  au 
crescut  în  atmosfera  tensionată  creată  de  părinţi,  care  se  comportau  ca 
doi  străini  unul  faţă  de  celălalt  din  ce  în  ce  mai  mult,  pe  măsură  ce 
treceau  anii. 

Nervozitatea  permanentă  a  lui  Hamono  era  provocată  în  principal  de 
luptele  pentru  dominaţie  politică,  în  care  era  implicat  fără  voia  lui,  fiind 
obligat  de  funcţia  sa  militară.  SUKIRI  avea  aproape  40  de  ani,  când 
luptele  pentru  putere  duse  la  cel  mai  înalt  nivel  s-au  accentuat  intr-un 
mod  periculos  pentru  militarii  ca  soţul  ei.  împăratul  Go-Daigo  a 
contestat  puterea  Hojo,  punând  capăt  dominaţiei  acesteia,  cu  sprijinul  lui 
Ashikaga  Takauji.  Acesta,  nemulţumit  de  recompensele  obţinute  de  la 
Go-Daigo,  a  reunit  o  coaliţie  de  seniori  feudali,  cu  ajutorul  căreia  l-a 
înălţat  pe  tronul  imperial  pe  Komyo,  obţinând  titlul  de  shogun 
(comandant  militar  suprem).  Hamono,  datorită  elasticităţii 
comportamentului  său,  a  supravieţuit  răfuielilor  armate  şi  execuţiilor 
frecvente  comandate  de  superiorii  săi. 

Cu  toate  că  avea  o  fire  irascibilă  şi  o  atitudine  severă  în  familie, 
Hamono  nu  a  uitat  nicio  clipă  că  le  datora  soţiei  şi  copiilor  săi  protecţie, 
sprijin  permanent  şi  grijă  pentru  viitorul  lor.  Cu  bune  şi  cu  rele,  bărbatul 
şi-a  condus  familia  conform  normelor  de  viaţă  impuse  de  societatea  în 
care  trăia.  Mereu  tăcută,  supusă  şi  discretă,  SUKIRI  şi-a  respectat  în 
permanenţă  soţul,  fără  a  ieşi  vreodată  din  cuvântul  său.  Originea  ei 
nobilă  îi  interzicea  să  protesteze  vehement  atunci  când  soţul  o 
nemulţumea  cu  ieşirile  lui  necontrolate.  Singurul  motiv  de  fericire  a  fost 
evoluţia  copiilor,  Hamono  ocupându-se  mult  de  căsătoria  şi  îmbogăţirea 
fiecăruia  dintre  ei. 

La  63  de  ani,  SUKIRI  a  plecat  din  lumea  celor  vii,  secerată  de  boala 
de  inimă  pe  care  o  avea  de  mulţi  ani.  A  murit  în  timpul  somnului  de 
noapte,  discretă,  aşa  cum  fusese  toată  viaţa.  Amintirea  traiului  lor  comun 
l-a  urmărit  multă  vreme  pe  trufaşul  Hamono.  După  ce  nu  a  mai  avut-o 
lângă  el,  a  regretat-o  amarnic  pe  SUKIRI.  A  trăit  câţiva  ani  în  singurătate, 
după  care  şi-a  pus  capăt  zilelor,  ca  un  adevărat  japonez  plin  de 
demnitate. 

Nina  Petre, 
2  octombrie  2012 

Japonia,  China,  ţări  pe  care  mi-am  dorit  mereu  să  le  vizitez.  Japonia 
impune  respect  prin  ceea  ce  a  construit,  dar  şi  teamă,  obiceiurile  şi 
tradiţiile  în  care  sensibilitatea  şi  cruzimea  se  îmbină.  Un  loc  al 
contrastelor,  dar  şi  al  demnităţii  şi  lucrului  bine  făcut. 

M-a  impresionat  şi  m-am  simţit  revoltată  pentru  experienţele  prin 
care  a  trecut  Sukiri.  Poate  vremurile  erau  de  vină...  dar  şi  firea  ei  paşnică 
şi  obligaţiile  ce  revin  dintr-un  rang.  Nu  cred  că  pot  fi  ca  ea...  clar  nu  pot 
accepta  astfel  de  situaţii  şi  mă  bucur  că  am  această  libertate  de  a  alege. 
Din  nou  se  repetă  ideea  de  datorie,  deminitate,  sacrificiu,  rezolvarea 
situaţiei  pentru  copii,  mai  puţin  grijă  faţă  de  sine  şi  faţă  de  bunăstarea 
personală. 

Bărbaţii  din  cam  toate  episoadele  karmice  erau  ori  foarte  preocupaţi 
de  muncă,  ori  preocupaţi  doar  de  copiii  şi  de  bine  acestora.  Relaţia  cu 
partenerul  de  viaţă  a  fost  mereu  doar  o  datorie,  nu  apăreau  sentimente, 
protecţie,  grijă,  din  partea  lui  etc...  chestiuni  pe  care  le  consider  ca  fiind 
fireşti  într-o  relaţie.  Poate  de  aceea  sunt  şi  singură...  Am  aşteptări  de 
reciprocitate  şi  trăiri  pe  care  le  consider  ca  fiind  normale  într-o  relaţie  de 
cuplu. 

Pun  o  mare  presiune  pe  un  potenţial  partener...  şi  nu  el  este  soluţia, 
ci  doar  un  cadru  în  care  aş  rezolva  şi  aspectul  afectiv  şi  împăcarea  cu 
latura  masculină. 

3  octombrie  2012 


Episodul  9  -  TIHAR 

Luptătorul  mongol  TIHAR  BANKIDR  (1204-1258)  a  văzut  lumina 
zilei  într-o  familie  de  păstori  nomazi  care  îşi  găsiseră  un  loc  de  popas 
temporar  pe  malul  lacului  Buir,  acesta  aflându-se  astăzi  la  graniţa  dintre 
Mongolia  şi  China.  TIHAR  a  fost  ultimul  dintre  cei  trei  copii  născuţi  de 
mama  lor,  Luhre.  Băiatul  avea  două  surori  mai  mari  decât  el:  Zuk  şi 
Moghi. 

Tatăl  lor,  Rondork,  era  posesorul  unei  turme  de  oi,  având  şi  doi  cai. 
Zilnic,  pleca  la  vânătoare  când  cu  un  cal,  când  cu  celălalt.  Bărbatul  îşi 
îngrijea  puţinele  animale  ca  pe  ochii  din  cap,  ele  reprezentând  pentru 
întreaga  familie  cel  mai  preţios  ajutor  în  lupta  pentru  supravieţuire. 
Luhre,  femeie  simplă,  mamă  grijulie  şi  nevastă  devotată,  nu  ieşea  din 
cuvântul  bărbatului  său.  Dacă  Rondork  şi-a  vândut  fetele  pentru  câteva 

zeci  de  oi,  femeia  a  plâns  îndelung,  dar  nu  a  avut  puterea  de  a  se 
împotrivi.  Asupra  neamului  din  care  provenea  Rondork  plana  parcă  un 
blestem:  părinţii  mureau  singuri,  copiii  lor  pierzându-se  prin  ţinuturi 
îndepărtate.  Aşa  s-a  întâmplat  şi  cu  familia  Bankidr:  fetele  au  plecat 
departe,  duse  pe  cai  de  bărbaţii  lor,  nemairevenind  niciodată  să  îşi  revadă 
părinţii. 

Unicul  băiat,  mândria  familiei,  a  plecat  la  luptă  sub  conducerea 
Marelui  Han  Temugin,  care  îşi  luase  denumirea  de  Ginghis  Han.  Acesta, 
ajuns  aproape  o  legendă  pentru  toate  triburile  mongole,  atrăgea  ca  un 
magnet  uriaş  mii  de  tineri  în  fiecare  an,  pe  care  îi  trimitea  la  o  moarte 
sigură  în  expediţiile  lui  de  cucerire  a  noi  teritorii. 

Băiatul  de  17  ani  TIHAR  a  fost  purtat  de  soartă  spre  marele  Han, 
devenind  sub  comanda  acestuia  un  luptător  devotat,  feroce,  fără  milă 
pentru  duşmanii  uriaşului  Imperiu  mongol.  S-a  întâmplat  că  debutul 
vieţii  militare  a  lui  TIHAR  l-a  îndreptat  pe  băiat  spre  vestul  continentului 
asiatic,  unde  Ginghis  Han  a  efectuat  prima  expediţie  de  recunoaştere 
împotriva  Kievului  rusesc.  în  bătălia  de  pe  râul  Kalka,  au  fost  zdrobite 
oştile  principilor  ruşi.  TIHAR  nu  a  lipsit  nici  de  la  ultima  campanie 
militară  a  idolului  său,  Ginghis  Han,  împotriva  tanguţilor. 

Tânărul  soldat  avea  23  de  ani,  când  a  survenit  moartea  lui  Ginghis 
Han,  urmată  de  împărţirea  Imperiului  între  fii  săi:  Djuci,  Ciaghatai,  Tolui 
şi  Ogodai.  Trecând  sub  comanda  Marelui  Han  Ogodai,  TIHAR,  ajuns 
comandant  de  trupă,  a  participat  la  luptele  de  cucerire  a  unor  teritorii 
ruseşti  şi  chineze.  A  fost  distrus  Kievul,  au  fost  învinşi  cavalerii  polonezi 
şi  germani  în  bătălia  de  la  Liegnitz  (Legnica)  şi  ungurii  în  bătălia  de  la 
Mohi  (pe  râul  Sajo).  TIHAR  nu  a  lipsit  nici  de  la  distrugerea  Sultanatului 
Rum  din  Asia  Mică.  Avea  47  de  ani,  când  noul  Han  Mongke  a  început 
formarea  Hanatului  Hoarda  de  Aur,  punând  stăpânire  asupra  teritoriilor 
ruseşti.  TIHAR  nu  s-a  mai  îndreptat  spre  vest,  fiind  trimis  spre  sud,  în 
luptele  pentru  cucerirea  ţinuturilor  din  nordul  Persiei.  Avea  doar  54  de 
ani,  când  a  fost  ucis  în  asediul  asupra  Bagdadului. 

Rezistenţa  fizică  excepţională  a  lui  TIHAR  l-a  ajutat  să  lupte  timp  de 
37  de  ani  în  ţinuturi  din  ce  în  ce  mai  îndepărtate  de  minunatul  lac  al 
copilăriei  sale,  Buir.  Norocul  şi  talentul  său  de  luptător  l-au  salvat  de 
multe  ori  de  la  moarte,  în  timp  ce  camarazii  de  arme  cădeau  ca  seceraţi 
pe  câmpul  de  luptă.  Pentru  el,  viaţa  de  adult  a  însemnat  supunerea 
absolută  faţă  de  interesele  Marilor  Hani,  pe  care  i-a  divinizat, 
considerându-i  trimişii  Divinităţii  din  Cer.  TIHAR  nu  a  ştiut  ce  înseamnă 
viaţa  de  familie,  aşa  cum  văzuse  la  părinţii  săi,  de  care  i-a  fost  dor  până  în 

ultima  clipă  a  vieţii  sale  pline  de  glorie.  Femei  a  avut  câte  a  vrut,  peste  tot 
pe  unde  a  poposit,  jefuind  şi  omorând  fără  a  clipi  măcar.  Nu  a  simţit 
niciodată  fiorul  dragostei  adevărate,  considerând  femeile  drept  fiinţe 
inferioare,  supuse  total  voinţei  bărbaţilor. 

Nina  Petre, 
2  noiembrie  2012 


COMENTARIUL  ANDREEI 

Un  alt  alt  luptător.  Crunt  acest  personaj,  dârz  şi  egoist.  Idealul  şi 
supunerea  faţă  de  un  lider  fascinant.  Un  neam  de  luptători  sau  de 
păstori...  probabil  dinamismul  nomad  nu  era  suficient...  Cruzimea  lui 
însă  nu  are  scuze...  nu  era  vorba  de  supravieţuire,  ci  de  sadism.  îmi  pare 
rău  pentru  el  şi  ce  a  creat,  urmele  pe  care  le-a  lăsat,  suferinţa  şi  dispreţul 
cultivat.  încerc  să  văd  şi  ceva  pozitiv  în  toată  această  poveste:  cred  că  era 
ambiţios,  descurcăreţ  şi  loial. 

Legat  de  emoţii...  probabil  erau  primare  şi  bine  controlate.  Era  un 
luptător  ce  nu  îşi  permitea  să  lase  garda  jos,  aşa  că  aşteptările  de  a  fi 
uman  l-ar  fi  făcut  o  victimă  uşoară...  sau  nu  ar  mai  fi  practicat  acea 
activitate.  Oricum,  din  câte  am  văzut  în  încarnările  de  bărbaţi,  se  pare  că 
a  fost  cultivată  mult  violenţa,  o  excepţie  fiind  negustorul  dornic  de 
aventură,  dar  familist  spre  final.  Bărbaţi  gen  brute,  chiar  dacă  în  timp  au 
mai  apărut  sentimente  legate  de  familie,  protecţie  şi  suport. 

Acest  bărbat  pare  un  fenomen...  plecat  pe  front  pentru  o  cauză 
nobilă...  dar  în  final,  se  pierde  pe  el. 

2  noiembrie  2012 


Episodul  10  -  ELLINA 

Grecoaica  ELLINA  TIMOLU  (1113-1174)  s-a  născut  într-o  mică 
localitate  de  pe  insula  Corfu,  teritoriu  care  aparţine  arhipelagului 
Insulelor  Ionice.  Trecând  de  la  dominaţia  normandă  la  cea  veneţiană, 
populaţia  insulei  greceşti  s-a  străduit  să  îşi  păstreze  fiinţa  naţională, 
obiceiurile  străvechi  şi  credinţa  creştină. 

ELLINA  era  fiica  Alhidei  Timolu,  ajunsă  dansatoare  într-o  trupă  de 
stradă  care  evolua  în  multe  oraşe  ale  Greciei.  Plecată  din  modesta  casă 
părintească  de  pe  insulă  la  doar  17  ani  pentru  a-şi  urma  iubitul,  acrobat 
în  trupa  de  artişti  ambulanţi,  Alhida  a  născut-o  pe  ELLINA  după  3  ani  de 

peregrinări  pe  teritoriul  ţării.  Iubitul  şi  colegul  ei,  Aristos,  a  refuzat  să-i 
acorde  copilului  paternitatea  sa,  pedepsind-o  astfel  pe  Alhida  pentru 
relaţiile  ei  amoroase  cu  diverşi  bărbaţi  care  i-au  oferit  bani  în  schimbul 
farmecelor  sale. 

Neputând  să  îşi  crească  singură  fetiţa,  femeia  a  dat-o  spre  îngrijire 
măicuţelor  dintr-o  mănăstire  din  nordul  insulei  Corfu,  care  obişnuiau  să 
primească  fete  sărace,  majoritatea  abandonate  de  părinţi.  ELLINA  a 
crescut  şi  a  învăţat  carte  în  micul  aşezământ  monahal,  dornică  să  rămână 
toată  viaţa  o  demnă  slujitoare  a  Domnului.  în  acele  vremuri,  nivelul 
învăţământului  monahal  era  modest.  Asemenea  tuturor  copiilor  instruiţi 
în  mănăstiri,  ELLINA  a  învăţat  să  scrie,  să  citească,  să  socotească,  să 
cunoască  Biblia,  să  memoreze  Psalmii.  în  plus,  doar  câteva  noţiuni  de 
doctrină  canonică  şi  liturgică. 

Devenind  majoră  şi  din  ce  în  ce  mai  dornică  de  cunoaşterea  religiei 
creştine,  maica  stareţă  a  trimis-o  în  Egipt,  la  Alexandria,  unde  exista  o 
biserică  veche  ai  cărei  preoţi  păstrau  cu  mult  curaj  documentele  preţioase 
ce  conţineau  informaţii  despre  originea  creştinismului.  ELLINA  a  locuit 
în  Alexandria  timp  de  2  ani,  studiind  numeroase  cărţi  şi  documente  cu 
conţinut  religios,  ferindu-se  de  iscoadele  neobosite  ale  ocupanţilor  arabi. 
Oraşul  fusese  cu  secole  în  urmă  un  mare  centru  al  culturii  greceşti,  după 
ce  Atena  intrase  în  declin.  Biserica  din  Alexandria  a  rămas  peste  veacuri 
un  zid  de  apărare  a  ortodoxiei  împotriva  ereziilor. 

în  anul  1134,  ELLINA  a  revenit  în  mica  mănăstire  de  pe  insulă,  casa 
ei  dintotdeauna,  măicuţele  primind-o  cu  braţele  deschise,  ridicând-o 
ulterior  la  rangul  de  profesoară.  în  anii  următori,  40  la  număr,  măicuţă 
IFIGENIA,  alias  ELLINA,  a  avut  mii  de  eleve.  O  mică  parte  dintre  ele  au 
devenit  călugăriţe  în  diverse  mănăstiri  din  Grecia.  Majoritatea  fetelor 
instruite  de  Ifigenia  erau  ori  prea  sărace  pentru  a  putea  avea  acces  la  alte 
şcoli  decât  cele  mănăstireşti,  ori  foarte  bogate,  familiile  lor  dorind  să  le 
transforme  în  fiinţe  evlavioase  şi  modeste,  foarte  căutate  de  nobilii 
dornici  să  îşi  întemeieze  familii  exemplare. 

ELLINA  era  înzestrată  cu  o  inteligenţă  sclipitoare,  având  capacitatea 
mentală  de  a  pătrunde  cu  gândul  în  viaţa  societăţii  după  ce  discuta  cu 
vizitatorii  care  o  căutau  deseori,  interesându-se  de  copiii  lor.  Femeie 
delicată  la  trup  şi  iubitoare  de  oameni,  ea  nu  a  folosit  niciodată  bătaia  în 
activitatea  de  profesoară.  Pe  lângă  predarea  obligatorie  a  scrisului  şi 
cititului,  orele  dedicate  zilnic  lecturii  şi  copierii  de  manuscrise  erau  o 
adevărată  încântare  pentru  elevele  sale.  ELLINA  le  punea  la  dispoziţie 

manuscrise  vechi,  interesante,  copiile  unora  dintre  ele  aduse  de  ea  din 
Alexandria. 

în  toată  cariera  sa  de  călugăriţă  profesoară,  ELLINA  Ifigenia  şi-a 
păstrat  convingerea  fermă  că  mănăstirile  trebuiau  să  rămână  focare  de 
cultură  în  orice  fel  de  împrejurări  istorice.  în  perioada  vieţii  sale,  şcoala 
mănăstirească  era  o  instituţie  aproape  rudimentară.  Scopul  principal  era 
să  le  dea  elevilor  o  pregătire  elementară,  compusă  din  citit,  scris  şi  cânt. 
Maica  Ifigenia  obişnuia  să  discute  mult  cu  elevele  sale,  punând  un  mare 
accent  pe  educaţia  celor  care  nu  intenţionau  să  se  dedice  vieţii  monahale. 
Cunoscându-şi  originea  de  copil  sărac,  al  cărui  tată  rămăsese  necunoscut, 
ea  s-a  străduit  până  în  preajma  obştescului  sfârşit  să  le  explice  fetelor 
importanţa  păstrării  castităţii  până  la  căsătorie. 

Mama  ei,  Alhida,  grav  bolnavă  de  plămâni,  a  venit  într-o  zi  la  poarta 
mănăstirii,  cerând  adăpost  şi  îngrijire.  ELLINA  avea  42  de  ani,  când  şi-a 
îngropat  mama,  iertându-i  toate  păcatele. 

După  ce  a  împlinit  50  de  ani,  a  început  să  conducă  slujbele  mai 
importante,  dovedind  un  talent  deosebit  în  rostirea  pasajelor  din  Biblie. 

La  61  de  ani,  inima  i-a  cedat,  din  cauza  dorului  de  mama  sa  şi  a 
regretului  că  nu  reuşise  să  o  menţină  în  viaţă.  îi  muriseră  de  mult  şi 
bunicii.  Bunica  ei,  Kalomfira,  a  ajutase  pe  Alhida  să  o  nască  pe  micuţa 
ELLINA.  Bunica  şi  bunicul  fuseseră  vizitatori  obişnuiţi  ai  micii  mănăstiri, 
arătându-se  bucuroşi  să  o  revadă,  găsind-o  de  fiecare  dată  mai  frumoasă 
şi  mai  înţeleaptă. 

Nina  Petre, 
5  decembrie  2012 


COMENTARIUL  ANDREEI 

Da,  o  viaţă  ca  un  vis  frumos,  o  tânără  care  şi-a  urmat  chemarea  şi  a 
transformat  un  început  modest  într-o  reuşită  personală  şi  profesia,  în 
vocaţie.  Grecia  şi  Corfu...  locuri  de  vis,  natura  fiind  foarte  generoasă, 
creează  şi  un  mediu  favorabil  elevării.  Lectura,  dezvoltarea  personală, 
educaţia,  revine  ca  un  drum  de  urmat  şi  de  care  nici  acum  nu  mă  satur. 

Am  observat  că  relaţiile  familiale  au  fost  mereu  interesante,  deşi 
uneori  erau  relaţii  fireşti,  alteori  mama  sau  tata  nu  erau  prezenţi,  dar 
care,  spre  finalul  vieţii,  reveneau  pentru  a  încheia  în  pace  relaţia.  Da,  este 
ceva  ce  caut  şi  eu:  armonia  în  relaţii  sau  măcar  acceptarea  diferenţelor  de 
ambele  părţi,  convieţuirea  armonioasă...  Un  ideal  dar  care  mă  ghidează  şi 
mi-1  doresc  atins,  cel  puţin  în  ceea  ce  depinde  de  mine...  cealaltă  parte 

având  libertatea  de  a  face  ce  crede.  Dar  în  general  sunt  tolerantă  sau  evit 
dacă  nu  mai  merită  sau  nu  are  sens  acea  relaţie,  indiferent  de  natura  ei. 

Mă  bucur  să  văd  că  a  existat  un  antecesor  spiritual  atât  de  evoluat  şi 
care  mai  atenuează  din  presiunile  altor  antecesori,  deşi  în  principiu  au 
fost  oameni  care  şi-au  făcut  datoria  acolo  unde  erau  sau  au  făcut  ce  se 
pricepeau  bine  sau  cât  mai  bine. 

6  decembrie  2012 


Episodul  11  -  AKRAL 

AKRAL  SADUR  (1026-1072),  poreclit  „Sadur”  (Viteazul),  s-a  născut 
în  casa  părinţilor  lui  din  nordul  Anatoliei,  într-o  localitate  portuară 
numită  Şile,  aflată  la  mică  distanţă  de  oraşul  Constantinopol.  Astăzi,  Şile 
este  un  oraş  important  al  Turciei,  port  la  Marea  Neagră,  aparţinând  zonei 
teritoriale  asiatice  a  capitalei  Istanbul  (vechiul  Constantinopol). 

Mica  aşezare  Şile  era  locuită  de  un  trib  de  turci  oghuzi,  strămoşii  lor 
provenind  din  ţinuturile  asiatice.  Negustorul  Haynar  era  căsătorit  cu 
Nodeke,  femeie  harnică  şi  iubitoare,  care  îi  dăruise  un  singur  copil,  pe 
voinicul  AKRAL.  Femeia  pierduse  câteva  sarcini,  până  când,  apropiindu- 
se  de  30  ani,  l-a  născut  pe  AKRAL,  minunea  familiei,  viteaz  ca  bunicii  săi 
oghuzi. 

în  perioada  vieţii  lui  AKRAL  (1026-1072),  nord-vestul  Anatoliei  a 
aparţinut  Imperiului  Bizantin.  Peninsula  Anatolia  trecea  printr-o 
dezvoltare  continuă,  datorită  poziţiei  geografice  favorabile  şi  bogăţiilor 
din  subsol.  începând  cu  secolul  4,  capitală  imperială  a  fost  oraşul 
Constantinopol.  în  perioada  Evului  Mediu,  Anatolia  a  reprezentat 
stindardul  Imperiului  Bizantin  împotriva  perşilor  şi  arabilor,  până  când 
regiunea  a  căzut  în  mâinile  turcilor  selgiucizi,  începând  cu  anul  1071. 

AKRAL,  eroul  nostru,  a  crescut  până  la  6  ani  sub  aripa  protectoare  a 
mamei  Nodeke,  iar  după  aceea  l-a  luat  în  primire  tatăl  său.  Haynar  i-a 
amintit  de  nenumărate  ori  că  strămoşii  lui,  sosiţi  din  stepele  asiatice, 
erau  oameni  deosebit  de  curajoşi,  obişnuiţi  să  considere  necazurile  vieţii 
drept  piedici  trecătoare,  fiecare  oghuz  având  obligaţia  de  a  le  înfrunta  şi 
depăşi,  oricât  ar  fi  fost  de  grele.  Timp  de  46  de  ani,  cât  a  trăit,  AKRAL  a 
trecut  prin  multe  pericole,  mai  ales  în  cea  de-a  doua  parte  a  vieţii. 

împlinind  8  ani,  tatăl  său  l-a  luat  pe  mare,  îndreptându-se  cu  solida 
lui  ambarcaţiune  spre  ţărmul  nordic  al  Marii  Negre.  în  câteva  porturi 
comerciale,  au  făcut  schimburi  de  marfă,  întorcându-se  acasă  cu  blănuri 

şi  piei  de  animale,  carne  afumată,  chihlimbar  şi  sclave  frumoase, 
capturate  de  negustorii  scandinavi.  An  de  an,  tânărul  AKRAL  şi-a  însoţit 
tatăl  peste  mare,  ducând  mărfuri  asiatice  (mătăsuri,  condimente,  ceară, 
arme,  pietre  şi  metale  preţioase),  primind  în  schimbul  lor,  de  la 
negustorii  sosiţi  din  toate  direcţiile,  blănuri,  obiecte  de  podoabă,  aramă, 
sclave,  unele  chiar  fetiţe  de  7-8  ani. 

Localitatea  natală,  Şile,  era  doar  un  punct  de  popas  pentru  revederea 
familiei  şi  refacerea  puterilor  după  călătoriile  de  afaceri,  care  durau  luni 
de  zile.  Doar  sclavele  erau  vândute  la  târgul  din  Şile.  Celelalte  mărfuri 
erau  transportate  de-a  lungul  ţărmului  până  în  Constantinopol,  unde  le 
aşteptau  negustori  sosiţi  din  porturile  Europei. 

La  19  ani,  AKRAL  se  putea  considera  un  negustor  bogat.  Avea  o  casă 
nouă,  în  apropierea  casei  părinţilor,  şi  o  mică  avere  în  monede  bizantine, 
ascunsă  în  lăzile  din  pivniţă.  Ajutat  de  Haynar,  tatăl  său,  a  negociat  cu 
tatăl  fetei  pe  care  şi-o  dorea  de  soţie.  Yadha  avea  doar  14  ani,  era 
frumoasă,  delicată  la  trup,  bine  educată  de  mama  ei  în  spiritul  supunerii 
absolute  faţă  de  cel  sortit  să  îi  devină  soţ.  AKRAL  a  plătit-o  cu  o  pungă  de 
piele  ce  conţinea  zeci  de  monede  din  aur. 

Ajunsă  nevastă,  Yadha  şi-a  luat  în  primire  gospodăria  şi  rolul  de 
soţie.  La  17  ani,  a  născut-o  pe  micuţa  Mikeya.  După  3  ani,  a  apărut 
primul  băiat:  Agdun.  Au  mai  trecut  4  ani  până  la  sosirea  fiului  cel  mic, 
Runald. 

Familistul  convins,  tatăl  intens  preocupat  de  copiii  lui,  AKRAL  s-a 
simţit  în  stare  să  îşi  ia  încă  o  nevastă  la  27  de  ani.  Neyde,  o  fetiţă  de  13 
ani,  cumpărată  la  târgul  de  sclavi,  fusese  răpită  de  piraţi  într-o  localitate 
din  estul  Mării  Negre.  Ea  însăşi  o  copilă,  nu  prea  înţelegea  ce  voia 
AKRAL  uneori  când  o  atrăgea  spre  momente  de  intimitate.  Neyde  se 
simţea  bine  în  preajma  copiilor  stăpânului,  plăcându-i  să  se  joace  cu  ei. 
După  2  ani  de  la  sosirea  în  casa  lui  AKRAL,  a  murit  otrăvită  cu  un  pahar 
de  ceai  în  care  Yadha,  soţia  geloasă,  îi  pusese  venin  de  şarpe. 

AKRAL,  puternic  marcat  de  moartea  neaşteptată  a  sărmanei  Neyde, 
a  căzut  în  patima  alcoolului.  Nu  a  mai  avut  curaj  să  îşi  aducă  altă  nevastă 
în  casă,  Yadha  rămânând  stăpâna  absolută  a  gospodăriei.  Copiii  au 
crescut  în  belşug,  tatăl  lor  ocupându-se  în  continuare  de  comerţ, 
activitate  prin  care  le-a  asigurat  tuturor  câte  o  moştenire  frumoasă. 

Pe  Mikeya  au  măritat-o  cu  un  negustor  grec,  stabilit  în  Şile  de  dragul 
ei.  Fata  avea  34  de  ani,  era  mama  a  3  copii,  când  şi-a  pierdut  tatăl  într-o 
împrejurare  dramatică. 

AKRAL  împreună  cu  Agdun  şi  Runald  priveau  îngrijoraţi  spre  o 
corabie  duşmană  care  se  apropia  de  ţărm.  Aflaseră  de  la  diverşi  călători 
ca  în  ţinutul  Anatoliei  intraseră  armatele  turcilor  selgiucizi,  migratori 
violenţi,  sosiţi  din  ţinuturile  Asiei.  Era  în  anul  1072.  AKRAL  avea  46  de 
ani,  Agdun,  21,  iar  Runald,  19  ani.  După  debarcarea  războinicilor 
duşmani,  a  urmat  un  măcel  asupra  locuitorilor  din  Şile.  Şi-au  pierdut 
viaţa  cei  doi  băieţi,  tatăl  şi  mama  lor.  Mikeya  fugise  cu  câteva  zile 
înaintea  invaziei,  soţul  ei  ducând-o  împreună  cu  copiii  pe  mare  până  în 
Grecia,  ţara  lui  de  origine. 

Nina  Petre, 
3  octombrie  2016 


Episodul  12  -  RADIKA 

RADIKA  VIDISI  (981-1013)  s-a  născut  în  vila  părinţilor  ei,  aflată  în 
localitatea  portuară  Koper,  în  apropierea  ţărmului  golfului  Koper,  a  cărui 
apă  este  în  legătură  cu  Marea  Adriatică.  Situat  în  nordul  peninsulei  Istria, 
Koper  aparţinea  la  acea  vreme  zonei  de  influenţă  a  Veneţiei.  Astăzi, 
oraşul  Koper  este  o  localitate  importantă  a  Sloveniei. 

Tatăl  eroinei  noastre,  veneţianul  Leonardo  Vidisi,  era  navigator 
comercial  şi  proprietar  a  trei  corăbii  care  transportau  mărfuri  între 
Veneţia  şi  porturile  peninsulei  Istria.  îndrăgostindu-se  de  frumoasa  Izna, 
ai  cărei  părinţi  erau  croaţi,  Leonardo  s-a  stabilit  în  Koper,  fiind  ajutat  în 
afaceri  de  tatăl  fetei  pe  care  a  luat-o  de  nevastă.  Au  avut  un  singur  copil, 
RADIKA,  pentru  fericirea  căreia  ar  fi  fost  în  stare  de  orice  sacrificiu. 

Fiind  un  om  bogat,  Leonardo  i-a  adus  fiicei  sale  o  guvernantă 
veneţiană,  recomandată  de  părinţii  lui.  Fetiţa  a  crescut  frumos,  fiind 
deşteaptă  şi  foarte  ascultătoare.  Apropiindu-se  de  vârsta  adolescenţei, 
devenea  din  ce  în  ce  mai  frumoasă  şi  mai  atrăgătoare  pentru  bărbaţii 
dornici  de  însurătoare. 

Abia  împlinise  16  ani,  când  tatăl  ei  l-a  adus  în  vizită  pe  bunul  său 
prieten,  baronul  croat  Vstislav  Dorici,  un  bărbat  de  29  de  ani,  mult 
umblat  prin  lume.  Vstislav  cunoscuse  multe  femei  pe  unde  îl  purtaseră 
treburile  militare  şi  negustoreşti.  După  terminarea  stagiului  militar,  la  25 
de  ani,  primise  de  la  părinţii  lui  o  moşie  aflată  la  mică  distanţă  de  oraşul 
croat  Umag,  unde  locuiau  cu  toţii.  Nunta  s-a  petrecut  în  Koper,  apoi 
perechea  proaspăt  căsătorită  a  pornit  la  drum  spre  Umag. 

RADIKA  s-a  simţit  fermecată  de  pitorescul  localităţii  portuare,  care 
semăna  puţin  cu  oraşul  ei  natal.  Devenind  mamă  la  19  ani,  s-a  ocupat 
mult  de  creşterea  micuţei  Liona,  aducându-i  spre  completarea  educaţiei  o 
profesoară  din  Veneţia. 

Vstislav  lipsea  de  acasă  perioade  îndelungate,  călătorind  cu  propria 
corabie  spre  porturile  italiene,  unde  îşi  vindea  produsele  obţinute  pe 
moşia  lui.  Avea  sute  de  oi,  a  căror  lână  era  apreciată  de  negustorii 
veneţieni.  Avea  cereale,  pe  care  le  vindea  la  preţuri  bune  dincolo  de 
Marea  Adriatică.  Perioada  în  care  trăiau  era  favorabilă  agriculturii  şi 
comerţului. 

La  începutul  secolului  9,  se  constituise  un  principat  croat  condus  de 
dinastia  Trpimirovici.  în  anul  925,  Croaţia  s-a  proclamat  regat.  La 
venirea  RADIKĂI  în  Umag,  în  anul  997,  domnia  regelui  croat  Ştefan 
(Sţjepan)  Drzislav  era  spre  sfârşit.  Doi  dintre  fiii  lui,  Svetoslav  Suronja  şi 
Kresimir  III  Suronja,  s-au  războit  pentru  ocuparea  tronului  timp  de  3 
ani.  în  anul  1000,  a  urcat  pe  tronul  Croaţiei  regele  Kresimir  III  Suronja, 
care  a  domnit  împreună  cu  fratele  său  Gojslav  până  în  anul  1020.  La  acea 
vreme,  RADIKA  Dorici  nu  se  mai  afla  în  viaţă. 

Timp  de  16  ani,  jumătate  din  viaţa  ei,  ca  soţie  şi  mamă,  RADIKA  s-a 
descurcat  de  minune  cu  obligaţiile  familiale  privind  bunul  mers  al 
gospodăriei  în  vasta  vilă  cu  vedere  la  mare  şi  educarea  fiicei  sale.  într-o 
singură  privinţă  nu  se  putea  ridica  la  înălţimea  pretenţiilor  lui  Vstislav: 
pierdea  sarcinile  una  după  alta,  viaţa  ei  aflându-se  în  pericol  de  fiecare 
dată.  Presimţea  că  asupra  ei  plana  un  blestem,  dar  nu  ştia  încotro  să  îşi 
îndrepte  atenţia. 

Ajunsese  la  32  de  ani  când,  ca  prin  minune,  s-a  ivit  o  nouă  sarcină 
care  se  dezvolta  nestingherită.  Foarte  mulţumită,  le-a  răsplătit  încă  o 
dată  pe  femeile  aduse  de  la  ţară  pricepute  la  descântat  şi  dezlegare  de 
blesteme.  Două  dintre  ele  îi  ghiciseră  în  ghioc,  avertizând-o  că  avea  o 
rivală  îndrăgostită  de  soţul  ei.  Cum  nu  putea  face  nimic  pentru  a  schimba 
comportarea  lui  Vstislav,  a  preferat  să  tacă  şi  să  îşi  vadă  de  treburile  ei. 
Blestemul  a  acţionat  în  continuare,  cu  toată  indiferenţa  femeii  şi 
descântecele  tămăduitoarelor. 

Cu  2  săptămâni  înainte  de  data  naşterii,  i-a  apărut  în  vis  o  femeie  pe 
care  nu  o  cunoştea,  spunându-i  că  nu  trebuia  să  îl  nască  pe  fiul  ei,  fiindcă 
îi  va  fi  purtător  de  ghinion.  La  trezire,  RADIKA  şi-a  amintit  avertismentul 
din  vis,  iar  din  ziua  aceea  s-a  temut  pentru  viaţa  ei  şi  a  copilului.  Pe  bună 
dreptate.  Când  i-a  venit  vremea  să  nască,  a  îndurat  cu  greu  chinurile 
travaliului.  Cele  două  moaşe  au  ajutat-o  cât  s-au  priceput,  copilul  ieşind, 

în  sfârşit,  la  iveală.  Era  un  băieţel  mort.  Febra  puternică,  provocată  de 
infecţia  din  interiorul  pântecelui,  a  aruncat-o  pe  RADIKA  în  pragul 
morţii.  După  o  comă  de  câteva  ore,  s-a  stins  din  viaţă. 

Liona,  fetiţa  de  13  ani,  şi-a  plâns  mama  cu  disperare.  O  iubise  mult 
pe  RADIKA,  în  care  văzuse  un  înger  rătăcit  printre  oamenii  obişnuiţi. 
Vstislav  a  sosit  de  pe  mare  când  soţia  lui  era  deja  sub  pământ,  în  cimitir. 
A  ţinut  doliu  timp  de  2  ani,  respectând  durerea  propriului  copil. 

Odată  doliul  încheiat  şi  fata  lui  împlinind  deja  15  ani,  grijuliul  tată  i- 
a  găsit  un  soţ  în  persoana  unui  amic,  negustor  ca  el. 

După  nunta  Lionei,  Vstislav  s-a  pregătit  şi  el  de  nuntă.  Frumoasa 
văduva  Arkira,  iubita  lui  din  tinereţe,  i-a  devenit,  în  sfârşit,  soţie.  Se 
iubeau  de  20  de  ani,  în  mare  taină,  fiindcă  ea  fusese  căsătorită  cu 
altcineva,  un  bărbat  ales  de  părinţii  ei.  La  47  de  ani,  Vstislav  şi-a  găsit 
fericirea  mult  aşteptată,  cu  preţul  vieţii  primei  soţii,  RADIKA. 

Nina  Petre, 
25  octombrie  2016 


Episodul  15  -  NIRR 

Sud-americanul  NIRR  BAKI  (723-798)  a  văzut  lumina  zilei  într-un 
trib  din  zona  munţilor  Anzi,  regiune  inclusă  ulterior  în  teritoriul 
Argentinei.  Tribul,  cuprinzând  mai  puţin  de  100  de  persoane,  locuia  pe 
un  platou  aflat  într-o  vale  situată  între  munţi  foarte  înalţi,  unul  dintre  ei 
culminând  cu  vârful  Aconcagua.  La  mică  depărtare  de  vechea  aşezare 
amerindiană  s-a  dezvoltat  oraşul  Mendoza. 

NIRR,  ca  şi  părinţii  lui,  aparţinea  etniei  araucane,  fiind  cu  toţii 
păstrători  ai  străvechilor  obiceiuri  ale  populaţiilor  andine.  Părinţii  lui  se 
numeau  Larsur  (tatăl)  şi  Nondo  (mama).  Cei  doi  au  avut  patru  copii: 
fetele  (Rundun,  Mirdac)  şi  băieţii  (NIRR,  Osdarhe). 

întreaga  suflare  a  satului  se  ocupa  cu  agricultura,  vânătoarea,  cultul 
Soarelui,  al  fenomenelor  naturii  şi  al  morţilor.  Mai  obişnuiau  să  practice 
şi  comerţul  în  natură,  triburile  apropiate  schimbând  între  ele  surplusul 
de  produse  agricole  sau  animale  vânate  din  pădure. 

Larsar  şi  Nondo  îşi  hrăneau  copiii  şi  părinţii  neputincioşi  cu 
porumb,  cartofi  şi  alte  produse  vegetale.  Vânatul  adus  din  pădure  le 
asigura  surplusul  de  alimente  necesare  întăririi  trupului,  fiind  nevoiţi  cu 
toţii  să  suporte  clima  aspră  a  zonei  montane  în  care  locuiau. 

La  fel  ca  toţi  membrii  comunităţilor  de  araucani,  familia  lui  Larsur 
respecta  normele  de  viaţă  impuse  de  către  şeful  de  trib:  fiecare  cetăţean 
era  obligat  să  îşi  respecte  şi  să  îşi  ajute  consătenii,  niciunul  dintre 
membrii  comunităţii  neavând  voie  să  ajungă  mai  bogat  decât  ceilalţi. 

în  primii  ani  de  viaţă  ai  micuţului  NIRR,  şef  de  trib  era  bunicul  său, 
Manecol,  tatăl  lui  Larsur.  Acesta,  văzând  la  nepotul  său  cum  se  dezvoltă 
calităţi  ce  prevesteau  formarea  unui  bărbat  capabil  să  devină  un  bun 
conducător,  l-a  învestit  pe  NIRR,  la  doar  io  ani,  cu  misiunea  preluării 
funcţiei  sale,  după  ce  va  fi  închis  ochii  pentru  totdeauna.  Bătrânul  a  mai 
trăit  după  aceea  încă  5  ani,  iar  nepotul  i-a  luat  locul  imediat  după  finalul 
ritualului  de  înmormântare. 

Devenit  şeful  comunităţii  în  care  trăia,  NIRR  şi-a  reamintit  toate 
sfaturile  primite  de  la  dragul  său  bunic.  Spiritul  acestuia  îl  va  însoţi  toată 
viaţa,  apărându-i  în  vis  ori  de  câte  ori  NIRR  îl  chema  seara,  dorind  să 
primească  nepreţuitele  lui  îndrumări.  Legătura  spirituală  dintre  nepot  şi 
fiinţa  de  lumină  a  bunicului  l-a  ajutat  pe  NIRR  să  îşi  conducă  tribul, 
dovedind  un  puternic  simţ  al  responsabilităţii  faţă  de  fiecare  cetăţean  în 
parte. 

împlinind  20  de  ani  şi  dorind  să  îşi  aducă  nevastă  în  coliba,  NIRR  a 
fost  sfătuit  în  somn  să  rămână  celibatar,  fiindcă  doar  aşa  puterile  sale  de 
conducător  vor  spori  mereu.  Frunzele  arborelui  de  coca,  prezent  în 
culturile  din  zona  andină,  îl  ajutau  pe  NIRR  să  se  relaxeze  mai  uşor, 
astfel  reuşind  şi  ziua  să  intre  în  legătură  cu  spiritul  bunicului,  devenit 
pentru  el  un  mentor  absolut  necesar. 

De  la  Manecol,  pe  vremea  când  încă  mai  trăia,  învăţase  NIRR  cum  să 
ghicească  viitorul  tribului  şi  al  fiecărui  cetăţean  în  parte,  folosindu-se  de 
poziţiile  stelelor  de  pe  cer  şi  de  aspectele  naturii  mereu  schimbătoare. 
Zeul  Soare  primea  de  la  săteni  numeroase  ofrande  în  legume  şi  vietăţi 
ucise,  dorind  să  îl  îmbuneze  atunci  când  vremea  rea  îi  ameninţa  pe  toţi. 

NIRR  nu  a  permis  niciodată  sacrificarea  vreunei  lama,  animal 
domestic  folositor  fiecărei  familii.  în  plus,  NIRR  nu  era  de  acord  cu 
sacrificarea  copiilor  bolnavi  cu  scopul  îmblânzirii  forţelor  potrivnice  ale 
naturii.  Ca  şef  de  trib,  el  cunoştea  tot  ce  se  întâmpla  în  rândul  supuşilor 
săi,  străduindu-se  să  îi  ajute  pe  toţi,  fiindcă  niciunul  nu  avea  voie  să  ia 
decizii  importante  fără  a  se  sfătui  cu  el. 

Având  o  mare  grijă  pentru  rudele  sale,  NIRR  i-a  găsit  o  nevastă 
fratelui  mai  mic,  Osdarhe,  şi  l-a  ajutat  la  construcţia  casei  sale  din  piatră. 
Fiind  mai  în  vârstă  şi  decât  surorile  sale,  şi-a  îndeplinit  obligaţia  de  a  le 
da  unor  flăcăi  cumsecade,  ajutându-i  şi  pe  ei  la  construcţia  caselor. 

NIRR  a  trăit  mult,  75  de  ani,  conducându-şi  tribul  ca  un  adevărat 
părinte  spiritual,  pregătit  în  orice  moment  să  îşi  ajute  semenii  cu  vorbe 
înţelepte  şi  fapte  bune.  A  murit  din  cauza  durerilor  trupului  bolnav, 
având  oasele  deformate  de  frigul  îndurat  ani  de  zile.  După  ce  şi-a  dat 
duhul,  meşterii  în  ritualul  înmormântării  l-au  aşezat  în  poziţia  chircită, 
cu  picioarele  încrucişate,  l-au  înfăşurat  în  stofă  din  lână  de  lama  şi  l-au 
ascuns  într-o  peşteră  care  adăpostea  mai  multe  astfel  de  cadavre. 

Nina  Petre, 
15  iunie  2013 


Episodul  16  -  SKORTE 

Islandeza  SKORTE  MAKRADUN  (614-699)  s-a  născut  într-o  mică 
aşezare  de  pe  malul  sudic  al  lacului  Vatnajokull.  Părinţii  ei,  originari 
dintr-un  trib  celtic,  refugiaţi  din  vestul  Irlandei  de  teama  creştinării,  se 
numeau  Rosk  (tatăl)  şi  Old  (mama).  SKORTE  a  fost  singurul  lor  copil. 

Comunitatea  satului,  formată  doar  din  4  familii,  îşi  păstra  cu 
sfinţenie  tradiţiile  moştenite  de  la  strămoşii  lor  celţi,  obiceiurile,  religia  şi 
modul  lor  de  a  gândi  fiind  strâns  legate  de  natura  înconjurătoare.  Trăind 
din  agricultură  şi  pescuit,  cei  3  membri  ai  familiei  Makradun  aveau  timp 
suficient  pentru  a  se  ocupa  de  problemele  sufletului  şi  de  cultul  străvechi 
al  morţilor. 

Trăind  izolaţi  de  lumea  europeană,  celţii  refugiaţi  sporadic  pe 
insulele  Shettland,  Feroe  sau  Islanda  au  fost  descoperiţi  de  vikingii 
norvegieni  (normanzii)  încă  de  la  începutul  secolului  7.  Porniţi  pe  jafuri 
şi  răpiri,  navigatorii  vikingi  luau  de  la  sălbăticiţii  localnici  tot  ce  doreau, 
inclusiv  fete  frumoase. 

Aceasta  a  fost  soarta  eroinei  noastre,  SKORTE,  care,  după  ce  şi-a 
văzut  părinţii  ucişi  fără  milă,  a  fost  luată  ca  ostatecă  de  către  unul  dintre 
bandiţii  care  distruseseră  întregul  sat.  Fata  avea  doar  12  ani,  era  încă  un 
copil  naiv  şi  nu  putea  bănui  ce  urma  să  i  se  întâmple  mai  departe. 
Drumul  până  la  ţărmul  Oceanului  Atlantic,  unde  aştepta  uriaşa  corabie  a 
năvălitorilor,  a  fost  greu  şi  traumatizant  pentru  SKORTE. 

Mult  mai  greu  a  fost  drumul  pe  apele  Oceanului  până  la  insula 
norvegiană  Langoya,  unde  îşi  avea  părinţii  răpitorul  fetei.  Numele  lui  era 
Rollno  Vassirke,  avea  24  de  ani  şi  multe  drumuri  pe  ape  în  palmaresul 
său  de  viking  dur  şi  neînfricat.  Corabia  condusă  de  fratele  său,  Urno,  era 
de  mari  dimensiuni,  foarte  rapidă  şi  sigură.  Tehnica  după  care  fusese 

construită  era  un  secret  bine  păstrat  de  navigatorii  vikingi.  Timp  de  3 
secole,  niciun  alt  popor  din  Evul  Mediu  nu  a  atins  un  nivel  atât  de  ridicat 
al  construcţiei  corăbiilor. 

Ajunsă  în  coliba  lui  Rollno,  învecinată  cu  cea  a  părinţilor,  mica 
ostatecă  nu  şi-a  putut  reveni  timp  de  câteva  luni  din  spaimele  prin  care 
trecuse  de  la  invadarea  micului  sat  islandez.  Lăsând-o  în  grija  părinţilor 
lui,  Rollno  a  plecat  din  nou  pe  mare,  participând  la  noi  expediţii  de  jaf  pe 
insulele  oceanului. 

SKORTE,  necunoscând  limba  vorbită  de  cei  doi  bătrâni  care  o 
luaseră  în  coliba  lor,  şi-a  reamintit  treptat  vechile  obiceiuri  învăţate  de  la 
părinţii  ei.  Neavând  mare  lucru  de  făcut  prin  gospodărie,  fata  s-a  apucat 
să  îşi  confecţioneze  obiectele  de  cult  celtic  pe  care  le  avusese  în  coliba 
părinţilor.  Având  credinţa  în  zeii  reprezentaţi  prin  animale,  ea  şi-a 
sculptat  în  bucăţele  de  lemn  capete  de  cai,  berbeci,  urşi,  mistreţi,  porci, 
catâri,  cerbi,  tauri  asemănătoare  cu  cele  aduse  de  părinţi  din  Irlanda. 
Deşi  nu  văzuse  în  viaţa  ei  mare  parte  dintre  aceste  animale,  buna 
memorie  i  le-a  redat  prin  imaginile  totemurilor  cu  care  se  jucase  de  mică. 
La  fel  ca  şi  strămoşii  ei,  SKORTE  avea  credinţe  religioase  animiste, 
considerând  că  natura  înconjurătoare  era  pătrunsă  de  forţe  miraculoase. 
Fata  credea  în  puterea  magică  a  unor  elemente  sau  fenomene  ale  naturii, 
cum  erau  stelele,  fulgerul,  tunetul,  Luna,  cursurile  de  apă,  arborii, 
stâncile.  Ieşind  din  colibă,  mai  ales  dimineaţa  şi  seara,  SKORTE  discuta 
în  şoaptă  cu  stâncile  de  pe  mal,  cu  zânele  din  adâncul  apei  oceanului,  cu 
pomii  care  îi  ieşeau  în  cale. 

învăţând  treptat  limba  vorbită  de  părinţii  lui  Rollno,  fata  le  povestea 
despre  lumea  de  dincolo  de  apa  oceanului,  despre  insulele  fericiţilor, 
tărâmul  luminii  şi  ţara  tinereţii.  La  cealaltă  lume,  unde  sălăşluiau 
sufletele  celor  morţi,  se  putea  ajunge  cu  barca  sau  corabia,  se  trecea  prin 
poarta  unei  peşteri  fermecate,  ajungând  după  aceea  la  un  palat  minunat, 
care  putea  să  apară  sau  să  dispară  într-o  clipă.  SKORTE  mai  aflase  de  la 
părinţii  ei  că  în  lumea  minunată  a  zeilor  se  putea  pătrunde  după 
consumarea  unei  băuturi  miraculoase.  Acea  lume  se  afla  dincolo  de 
marele  ocean  şi  se  numea  „Ţara  tinereţii”  sau  „Ţara  fericiţilor”.  Acolo 
puteau  rămâne  temporar  sau  definitiv  cei  aleşi  de  zei,  după  moarte,  fiind 
un  loc  de  pace,  armonie,  petreceri  cu  mese  permanent  întinse,  cu  jocuri, 
întreceri  şi  lupte  între  viteji.  SKORTE  spera  că  şi  sufletele  părinţilor  ei 
ajunseseră  în  paradisul  zeilor,  unde  petreceau  cu  toţii.  Toate  aceste 
lucruri,  povestite  zi  de  zi  celor  doi  bătrâni  şi  musafirilor  acestora  au  făcut 

ca  micuţei  refugiate  să  îi  meargă  vestea  de  mare  înţeleaptă.  Unele  dintre 
credinţele  ei  se  potriveau  cu  cele  ale  normanzilor  ce  locuiau  pe  insulă. 

După  un  an,  la  revenirea  lui  din  drumurile  pe  apă,  Rollno  a  regăsit  o 
mică  domnişoară  mai  bine  dezvoltată  şi  mai  descurcăreaţă  decât 
nenorocita  pe  care  o  răpise  de  lângă  părinţii  ei.  Stând  pe  gânduri, 
neştiind  prea  bine  ce  viitor  să-i  asigure  bietei  fete,  a  aflat  de  la  ea  nişte 
secrete  care,  în  accepţia  lui,  l-ar  fi  transformat  într-un  viking  bogat, 
învingător  în  lupta  cu  stihiile  oceanului  şi  cu  localnicii  teritoriilor  pe  care 
le  lovea  în  scopuri  de  jaf. 

După  căsătoria  cu  Rollno,  fata,  recunoscătoare,  i-a  povestit  în  mare 
taină  şi  alte  lucruri  pe  care  le  ştia  din  istorisirile  părinţilor  ei.  Astfel,  ea  1- 
a  învăţat  să  arunce  ofrande  în  grote,  pentru  a-şi  câştiga  bunăvoinţa  şi 
ajutorul  zeilor  care  sălăşluiau  în  adâncurile  pământului.  I-a  mai  explicat 
că,  dacă  vor  bea  câteva  picături  din  sângele  fiecăruia  dintre  ei,  sângele  lor 
amestecat  îi  va  uni  pentru  totdeauna.  Prefăcându-se  a  uita  că  soţul  ei  era 
de  fapt  criminalul  care  îi  ucisese  părinţii,  SKORTE  l-a  îndemnat  pe 
Rollno  să  bea  la  petreceri  din  craniile  unor  duşmani  ucişi  în  lupte, 
explicându-i  că  în  acest  mod  va  fi  protejat  de  zei  împotriva  tuturor 
primejdiilor,  asigurându-i-se  sănătatea,  bogăţia  şi  victoria  deplină. 

La  16  ani,  SKORTE  a  dat  naştere  unicului  lor  copil,  un  băiat  voinic, 
pe  care  l-au  numit  Urnul.  Crescând  în  atmosfera  magică  întreţinută 
permanent  de  mama  lui,  la  care  se  adăugau  povestirile  razboinicie  ale 
tatălui,  băiatul  a  devenit  un  tânăr  neînfricat,  dornic  să  plece  cât  mai 
devreme  în  expediţiile  de  pradă.  Nu  a  mai  apucat  să  pună  piciorul  pe 
corabia  lui  Rollno,  fiindcă  el  nu  a  mai  revenit  la  ţărm.  Supravieţuitorii, 
foşti  camarazi  ai  celui  dispărut,  au  povestit  felul  în  care  murise  Rollno, 
într-o  încăierare  de  pe  ţărmul  vest-irlandez. 

Având  doar  io  ani,  Urnul  a  mai  avut  de  aşteptat  5  ani  până  când  a 
fost  primit  pe  o  corabie  ce  se  îndrepta  spre  insulele  Atlanticului.  Mama 
lui,  rămasă  văduva  la  26  de  ani,  nu  şi-a  mai  luat  un  alt  bărbat.  Unicul 
scop  în  viaţă  era  să  îl  vadă  pe  fiul  ei  întors  acasă  după  fiecare  călătorie, 
sănătos  şi  pornit  pe  fapte  mari. 

Trăind  până  la  85  de  ani,  SKORTE  a  avut  timp  suficient  să  îşi 
binecuvânteze  fiul  înainte  de  fiecare  drum,  să  îi  ghicească  viitorul,  să  îi 
descrie  peripeţiile  prin  care  urma  să  treacă  în  călătoriile  lui.  Nepoata  ei, 
Longodo,  i-a  fost  o  elevă  ascultătoare,  învăţând  cu  răbdare  şi  mare 
interes  tot  ceea  ce  afla  de  la  bunica  pe  care  o  iubea  până  la  idolatrie. 

Moartea  a  surprins-o  pe  SKORTE  stând  pe  malul  oceanului,  privind 
visătoare  şi  gândindu-se  că  nepotului  ei,  Zgorduk,  îi  venise  vremea  să 
revină  la  ţărm. 

Nina  Petre, 
1  aprilie  2013 


COMENTARIUL  ANDREEI 

O  viaţă  foarte  interesantă.  Un  personaj  atât  nobil,  cât  şi  foarte 
puternic.  A  trecut  relativ  uşor  peste  omorârea  părinţilor  pentru  a 
supravieţui.  Nu  răspunzi  la  violenţă  cu  violenţă...  dar,  greu  de  trecut 
peste  o  astfel  de  crimă.  Complicat,  duşmanul  să-l  accepţi  ca  şi  soţ,  tatăl 
copilului  tău,  etc...  cred  că  este  un  conflict  interior  puternic...  Nu  ştiu 
dacă  se  poate  ierta  uşor...  Sau  credinţa  că  aşa  era  scris  etc...  oricum,  nu 
putea  decât  accepta  ce  a  fost... 

Se  repetă  ideea  de  celibat,  văduvie  sau  alte  scopuri  decât  cele  tipice... 
mai  mult  dedicarea  pentru  alţii,  deşi  în  acest  caz  sprijinea  expediţiile  care 
nu  erau  tocmai  nobile,  presupun  că  erau  jafuri,  etc...  Calităţile  acestea 
paranormale  se  repetă...  nu  prea  le  văd  la  mine...  dar  poate  sunt  doar 
latente.  Ideea  de  autocunoaştere  rămâne  un  scop  al  meu...  oricum,  mereu 
mă  surprind.  Mulţumesc  frumos... 

1  aprilie  2013 


Episodul  19  -  ASHDE 

Vindecătoarea  ASHDE  MAKRUDI  (330-399)  s-a  născut  la  ţară,  într- 
o  comunitate  de  asirieni,  situată  pe  malul  râului  Tigru,  la  mică  distanţă 
de  localitatea  ce  va  deveni  mai  târziu  celebrul  oraş  Moşul. 

Poporul  asirian  ocupa  zona  de  nord  a  Mesopotamiei,  fiind  format 
dintr-un  amestec  de  semiţi  proveniţi  din  centrul  şi  sudul  Mesopotamiei 
(akkadieni  şi  sumerieni)  cu  triburi  nesemite  din  vest  şi  kurzi  caucazieni, 
în  primii  7  ani  de  viaţă  ai  eroinei  noastre,  Asiria  s-a  aflat  sub  stăpânire 
romană.  între  anii  337-363  a  avut  loc  un  îndelungat  război  de  uzură,  în 
urma  căruia  conducătorul  Imperiului  Sasanid,  Shapur  II,  a  cucerit  cea 
mai  mare  parte  a  Mesopotamiei,  inclusiv  teritoriul  din  nord  al  asirienilor. 
Dinastia  sasanidă,  având  reşedinţa  în  Persia,  a  stăpânit  Mesopotamia 
(actualul  Irak)  până  la  cucerirea  arabă  din  anul  651. 

Părinţii  lui  ASHDE,  Iarhan  (tatăl)  şi  Lunder  (mama),  au  avut 
paisprezece  copii.  Dintre  aceştia,  zece  au  decedat  la  vârste  fragede,  din 

cauza  unor  boli  care  decimau  anual  un  număr  mare  de  copii  şi  adulţi.  Au 
rămas  în  viaţă  doar  patru:  unica  fată  (ASHDE)  şi  trei  băieţi  (Norhan, 
Abral,  Nurked).  Iarhan  era  agricultor,  îngrijindu-şi  grădina  cu  legume  şi 
zarzavaturi  ca  sursa  principală  de  hrană.  Soţia  lui,  Lunder,  mereu 
ocupată  cu  naşterea  şi  creşterea  copiilor,  era  pasionată  de  practica 
ghicitului.  Ea  afla  cu  multă  vreme  înainte  de  apariţia  unor  evenimente 
fericite  sau  dramatice  în  familia  ei. 

ASHDE,  al  cincilea  copil  născut  de  mama  ei,  avea  un  frate  mai  în 
vârstă  cu  3  ani,  Norhan.  De  cum  reuşise  să  înţeleagă  ce  se  întâmplă  cu 
fraţii  care  soseau  şi  dispăreau  din  casă,  ASHDE  s-a  lipit  de  Lunder, 
nelăsând-o  să  ghicească  fără  ca  ea  să  o  supravegheze.  Devenind  bune 
prietene  şi  partenere  la  ghicit,  mama  şi  fiica  se  străduiau  să  descifreze 
tainele  viitorului  bazându-se  pe  observarea  consecventă  a  fenomenelor 
naturii  sau  cercetarea  organelor  interne  ale  unor  animale  sacrificate. 

Pe  ASHDE  nu  o  mulţumeau  toate  informaţiile  obţinute  pe  aceste  căi. 
Ea  ar  fi  vrut  să  ştie  exact  de  ce  mureau  atât  de  mulţi  copii  în  satul  lor  şi 
cum  ar  fi  trebuit  să  acţioneze  vracii  pentru  salvarea  atâtor  vieţi.  Dorinţa  i 
s-a  împlinit  după  mulţi  ani,  timp  în  care  viaţa  ei  şi-a  schimbat  cursul  în 
mod  surprinzător. 

Fata  avea  10  ani,  când  tatăl  ei,  dator  la  un  cămătar  din  oraş,  a  fost 
nevoit  să  i-o  dea  acestuia  drept  sclavă,  în  schimbul  uriaşei  datorii  pe  care 
nu  avea  cum  să  i-o  achite  cu  bani.  Aşa  a  devenit  ASHDE  o  localnică  a 
viitorului  oraş  Moşul.  Stăpânul  ei,  negustor  şi  cămătar  bogat,  trăia  cu 
familia  într-un  palat  situat  pe  malul  Tigrului,  privind  deseori  cu  mândrie 
la  bărcile  care  transportau  mărfuri  şi  oameni  în  susul  şi  în  josul  apei. 
Atitudinea  stăpânului  Agdaril  şi  a  nevestei  lui,  Rohale,  faţă  de  tânăra 
sclavă  a  fost  întotdeauna  plină  de  omenie  şi  respect.  Oameni  cu  suflet 
bun,  cei  doi  soţi  s-au  străduit  să  îi  facă  bietei  fete  viaţa  cât  mai 
suportabilă,  întristându-se  la  vederea  ochilor  ei  mereu  înroşiţi  de  plâns. 

Aflând  că  ASHDE  poseda  harul  şi  ştiinţa  ghicitului,  stăpâna  Rohale 
i-a  dat  mereu  de  lucru,  invitând  în  casa  ei  numeroase  prietene  care  aveau 
probleme  de  familie  şi  sănătate.  Din  fiecare  sumă  de  bani  lăsată  drept 
mulţumire,  ASHDE  primea  câte  un  sfert.  Aşa  a  reuşit  să  scape  de 
stigmatul  sărăciei  şi  al  condiţiei  de  sclavă.  în  următorii  10  ani,  le-a 
achitat  binefăcătorilor  ei  uriaşa  datorie  care  o  adusese  în  casa  lor. 

Având  o  fire  extrem  de  cinstită,  ASHDE  nu  i-a  putut  părăsi  pe  cei  doi 
stăpâni,  ştiindu-i  bolnavi  şi  îngrijoraţi  pentru  soarta  unicului  copil, 
Ianur.  Acesta,  cu  7  ani  mai  în  vârstă  decât  ASHDE,  plecase  de  acasă,  în 
dorinţa  de  a  cunoaşte  lumea,  la  doar  18  ani.  Călătorind  pe  ape  cu  o 

ambarcaţiune  solidă  a  tatălui  său,  Ianur  ajunsese  pe  ţărmul  unor  ţări 
îndepărtate,  revenind  în  casa  părinţilor  după  câţiva  ani,  tocmai  când 
aceştia  îl  credeau  dispărut  pentru  totdeauna. 

ASHDE  îl  văzuse  plecând  în  lunga  călătorie,  dar  la  reîntoarcere  abia 
dacă  l-a  mai  recunoscut.  Ianur  devenise  un  bărbat  puternic,  neînfricat, 
meşter  la  vorbă  şi  dispus  oricând  să  îşi  depene  amintirile.  Ceea  ce  a 
uimit-o  peste  măsură  pe  tânăra  ghicitoare  a  fost  faptul  că  Ianur  învăţase 
meseria  de  medic  cine  ştie  pe  unde,  el  nedorind  să  facă  mărturisiri  în 
această  privinţă.  Adusese  cu  el  un  număr  impresionant  de  lăzi  şi  saci,  în 
care  aşezase  cu  grijă  tot  felul  de  plante,  ustensile  nemaivăzute,  prafuri  şi 
pietricele  ciudate.  Anunţându-şi  părinţii  că  îi  va  vindeca  de  toate  bolile, 
Ianur  şi-a  luat-o  pe  ASHDE  ca  parteneră  de  muncă.  Uimită  peste  măsură 
de  câte  ştia  să  facă  Ianur,  tânăra  s-a  simţit  foarte  aproape  de  visul  ei  din 
copilărie:  ştiinţa  salvării  vieţii  unor  oameni  bolnavi. 

Timp  de  mulţi  ani,  cei  doi  vindecători  şi-au  văzut  nestingheriţi  de 
muncă,  ajungând  celebri  în  toată  regiunea.  Au  aplicat  cu  succes  băi 
locale,  loţiuni,  cataplasme,  pansamente  şi  bandaje.  Tratamentele  lor  erau 
întotdeauna  însoţite  şi  de  tradiţionalele  amulete,  rugăciuni  şi  practici  de 
exorcizare.  Treptat,  ASHDE  a  învăţat  să  diagnosticheze  bolile  şi  să 
prepare  zeci  de  medicamente,  acestea  având  rolul  de  a  alunga  demonii  ce 
reprezentau  cauza  malefică  a  fiecărei  boli.  Cauzalitatea  patologică  era 
atribuită  păcatelor  săvârşite  de  oameni,  aceştia  stârnind  mânia  zeilor  ce 
urmau  să-i  pedepsească  pentru  impuritatea  vieţii  lor.  Ianur  considera  că 
fiecare  boală  era  cauzată  de  acţiunea  unui  anumit  demon. 

ASHDE,  apropiindu-se  de  50  de  ani,  devenise  o  vindecătoare 
pricepută,  ţinând  foarte  mult  la  prestigiul  său,  cucerit  într-un  număr 
impresionant  de  ani  dedicaţi  activităţii  medicale.  Temându-se  de 
pedeapsa  zeilor,  ea  îi  refuzase  de  câteva  ori  lui  Ianur  cererea  în  căsătorie. 
Ştiind  că  o  fată  care  îl  iubea  încă  din  perioada  adolescenţei  refuzase 
câţiva  peţitori,  sacrificându-şi  fericirea  pe  altarul  aşteptării  unui  semn  de 
bunăvoinţă  din  partea  lui  Ianur,  ASHDE  nu  se  simţise  în  stare  să  calce  cu 
duritate  pe  inima  bietei  fete.  într-un  târziu,  Ianur  şi-a  ascultat  partenera 
de  lucru,  căsătorindu-se  cu  cea  care  îl  adora,  considerându-1  un  zeu 
coborât  în  lumea  lor  pentru  a-i  face  pe  oameni  fericiţi  şi  sănătoşi. 

La  venerabila  vârstă  de  69  de  ani,  ASHDE  şi-a  luat  rămas  bun  de  la 
viaţa  pământească,  aşteptând  cu  nerăbdare  să  plece  în  lumea  nesfârşită  a 
zeilor. 

Nina  Petre, 
11  mai  2013 

CLAUDINA 


EPISOADE  SPIRITUALE  COMENTATE  ANTERIOR 

1  ®  Claudina  Sabelli  (1898-1947) 

2  O  Inedio  Radis  (1802-1868) 

3  ®  Gerda  Stronde  (1713-1786) 

4  ®  Lirun  (1608-1664) 


RESTUL  EPISOADELOR  SPIRITUALE 
5  ®  Rohde  Kharden  (1524-1576) 


Episodul  5  -  ROHDE 

Belgianca  ROHDE  KHARDEN  (1524-1576)  s-a  născut  în  oraşul 
Anderlecht,  situat  în  regiunea  Brabant,  la  mică  distanţă  de  Bruxelles. 

în  perioada  vieţii  lui  ROHDE,  Belgia  făcea  parte  din  formaţiunea 
statală  numită  Ţările  de  Jos,  creată  de  regele  Filip  cel  Bun  de  Burgundia 
în  anul  1435.  în  1579,  provinciile  catolice  din  zona  sudică  a  Ţărilor  de  Jos 
s-au  supus  dominaţiei  spaniole.  După  moartea  ducelui  Filip  (Philippe, 
Filips)  de  Saint  Pol,  ducatul  de  Brabant  a  fost  moştenit  de  vărul 
defunctului,  Filip  II  cel  Bun,  ducele  Burgundiei  (în  anul  1430).  în  1477, 
Maria  de  Burgundia  s-a  căsătorit  cu  Maximilian  de  Habsburg,  aducându- 
i  ca  dotă  Ţările  de  Jos,  inclusiv  Brabantul. 

Regiunea  istorică  Brabant,  stăpânită  în  secolul  5  de  către  franci,  a 
făcut  parte,  după  855,  din  Lorena  (Lotharingia),  iar  mai  târziu  din 
Sfântul  Imperiu  Roman.  Nucleul  statului  feudal  Brabant  l-a  constituit 
oraşul  Louvain  (Leuven),  centru  al  comitatului  (din  secolul  9)  şi  al 
ducatului  de  Brabant  (din  secolul  12).  Partea  de  sud  a  regiunii  istorice 
Brabant  aparţine  astăzi  Regatului  Belgiei,  având  centrul  administrativ  în 
Bruxelles. 

Părinţii  eroinei  noastre,  ROHDE,  făceau  parte  din  modesta  clasă  a 
meşteşugarilor,  care  supravieţuiau  prin  muncă  grea,  zi-lumină,  veniturile 
obţinute  fiind  prea  mici  în  comparaţie  cu  truda  lor  desfăşurată  în  condiţii 
grele.  Ronnar  (tatăl)  era  meşteşugar-ţesător.  Nevasta  lui,  Errike,  muncea 
alături  de  şase  femei  în  atelierul  soţului.  Unicul  lor  copil,  ROHDE,  şi-a 
petrecut  copilăria  în  manufactura  părinţilor,  învăţând  cât  i-a  stat  în 
puteri  grelele  proceduri  ale  procesului  de  fabricaţie.  Şi-a  urmat  studiile 
generale  în  mica  şcoală  de  fete  din  apropierea  casei  părinteşti. 

La  16  ani,  a  fost  cerută  în  căsătorie  de  meşteşugarul  şi  negustorul 
Lideus  Marnell,  bun  prieten  şi  colaborator  cu  tatăl  ei.  Lideus  împlinise  27 
de  ani,  trecuse  prin  două  iubiri  nefericite  şi,  refăcut  sufleteşte,  a  decis  să 
înceapă  o  nouă  viaţă  alături  de  frumoasa  şi  harnica  ROHDE.  La  2  ani 
după  căsătorie  a  sosit  primul  copilaş,  dolofanul  Liren.  După  5  ani,  mama 
i  l-a  dăruit  pe  frăţiorul  Othar,  devenit  ulterior  bucuria  întregii  familii. 

Viaţa  grea  dusă  de  ROHDE  lângă  părinţi  s-a  continuat  de  la 
începutul  căsniciei  până  la  naşterea  lui  Othar.  Băieţelul  fiind  cam  firav  la 
trup,  a  necesitat  îngrijiri  deosebite.  ROHDE,  renunţând  la  munca  din 
manufactura  soţului,  şi-a  salvat  copilul  de  la  o  moarte  sigură,  posibilă 
datorită  numeroaselor  răceli  ale  băiatului. 

Trecând  de  vârsta  copilăriei,  cei  doi  fraţi,  foarte  diferiţi  la  fire  şi 
inteligenţă,  şi-au  ales  meserii  opuse.  Liren,  mare  amator  de  literatură,  a 
devenit  anticar.  Othar  s-a  angrenat  în  afacerea  tatălui,  fiind  pasionat  de 
producerea  şi  comercializarea  stofelor. 

După  40  de  ani,  ROHDE  a  revenit  la  munca  în  ţesătoria  lui  Lideus, 
lucrătoarele  având  nevoie  de  o  supraveghere  atentă,  fiindcă  dădeau 
semne  de  revoltă.  Operaţiile  preliminare  necesitând  multă  îndemânare 
(trierea,  degresatul,  pieptănatul,  scărmănatul  şi  torsul  lânii)  erau 
efectuate  de  muncitoare.  Salariile  abia  le  ajungeau  pentru  traiul  zilnic,  iar 
pericolul  şomajului  plana  în  permanenţă. 

Operaţia  următoare,  cea  a  ţesutului,  o  efectua  meşterul,  adică 
Lideus,  iar  mai  târziu  şi  Othar.  Lideus  era  în  acelaşi  timp  lucrător  şi 
patron.  îşi  avea  propriul  atelier,  dotat  cu  propriul  război  de  ţesut, 
folosind  un  număr  mic  de  salariaţi  -  lucrători,  calfe  şi  ucenici.  Meseria  lui 
era  cea  mai  preţioasă  din  întregul  proces  de  artizanat  textil.  La  44  de  ani, 
a  fost  ales  în  corpul  de  meşteri  aflat  în  conducerea  oraşului,  având  drept 
misiune  să  îi  controleze  pe  toţi  ceilalţi. 

ROHDE  lucra  deseori  şi  în  atelierul  boiangiilor,  unde  munca  era 
dură,  varietatea  culorilor  imprimate  în  firele  de  lână  reprezentând  un 
secret  al  fabricaţiei.  Vopsitul  se  putea  face  imediat  după  pieptănat,  după 

dărăcit,  eventual  după  torsul  firelor  sau  înaintea  trecerii  produsului  ţesut 
la  piua  hidraulică.  Acest  dispozitiv,  procurat  cu  mulţi  bani  de  către 
patronul  Lideus,  înlocuia  bătutul  şi  călcatul  postavului  cu  picioarele  în 
albii  cu  apă  caldă  şi  detergenţi,  pentru  degresare.  în  atelierul  boiangiilor, 
ROHDE  venea  în  contact  cu  materii  corozive,  având  unghiile  albastre,  ca 
toate  celelalte  lucrătoare. 

Othar,  după  ce  a  lucrat  prin  toate  atelierele  părinţilor,  şi-a  descoperit 
vocaţia  de  negustor.  S-a  înscris  la  20  de  ani  în  breasla  (asociaţia) 
meşteşugarilor  din  oraş,  înlocuindu-şi  tatăl,  prea  ocupat  cu  procesele  de 
fabricaţie.  Othar,  tânăr  inteligent  şi  bun  întreprinzător,  a  preluat  funcţia 
de  negustor,  vânzând  postavurile  produse  de  părinţii  lui,  chiar  în 
Bruxelles.  Averea  familiei  a  crescut  simţitor,  an  de  an,  spre  bucuria  celor 
doi  fii,  care  îşi  vedeau  bătrâneţea  asigurată. 

ROHDE  a  lucrat  în  manufactura  familiei  până  la  52  de  ani,  când  i-a 
fost  curmat  firul  vieţii.  Boala  de  ficat,  ţinută  în  frâu  de  mai  bine  de  10  ani, 
s-a  agravat  brusc,  organismul  femeii  neputând  să  suporte  mediul  toxic  în 
care  lucra. 

Nina  Petre 
7  iunie  2015 


COMENTARIUL  CLAUDINEI 

„Se  pare  că  trăsătura  asta  de  mamă  bună  la  toate,  de  mamă  care  se 
sacrifică  pentru  copii,  soţ,  familie,  am  avut-o  mereu.  Dar  în  viaţa  asta 
cred  că  m-am  deşteptat.  Am  mai  învăţat  o  lecţie.  Trebuie  să  am  grijă  de 
mine,  să  învăţ  să  mă  iubesc,  deoarece  fiecare  vine  cu  Karma  lui  şi  cu 
lecţia  lui  de  viaţă.  Noi  nu  putem  face  nimic.  Putem  sta  în  cap,  nu 
schimbăm  ceea  ce  sufletul  şi-a  ales  înainte  de  reîncarnare.  Şi  în  episodul 
acesta  când  am  fost  belgiancă,  se  pare  că  am  murit  tot  tânără.... 

Referitor  la  profesia  de  vopsitor,  să  ştii  că  mama  a  încercat  să  mă 
înveţe  să  vopsesc,  dar  am  urât  acest  lucru.  Ştiu  cum  se  face,  am  şi 
încercat,  dar  se  pare  că  am  muncit  atunci  cu  multe  chimicale  şi  mi-a 
ajuns...  Am  văzut  că  în  toate  vieţile  am  fost  un  om  respectabil  şi 
muncitor,  iubită  de  Dumnezeu... 

Şi  mi- a  plăcut  medicina,  pasiune  ce  o  am  şi  acum  pentru  medicina 
naturistă.  Dar  nu  mi-a  plăcut  să  mă  fac  medic,  deşi  ai  mei  şi-ar  fi  dorit. 
Mie  mi-a  plăcut  să  educ  şi  să  mă  ocup  de  sufletul  copiilor,  să  fiu  aproape 
de  ei,  să-i  înţeleg,  să  le  luminez  mintea,  dar  mai  ales  sufletul. 

Văd  că  am  avut  şi  spirit  organizatoric  mai  mereu,  m-am  ocupat 
mereu  de  cel  de  lângă  mine.  Asta  fac  şi  acum,  dar  am  început  să  mă 
iubesc,  să-l  iubesc  şi  să-l  cinstesc  pe  Dumnezeu  din  mine." 

Claudina 
9  iunie  2015 

DANIEL 


EPISOADE  SPIRITUALE  COMENTATE  ANTERIOR 
IO  lannis  Makudis  (1894-1946) 

2  0  John  Decken  (1821-1869) 

3  ®  Augusta  Richi  (1740-1799) 

4  0  Tirdec  (1612-1702) 


RESTUL  EPISOADELOR  SPIRITUALE 

5  O  ZandirXan  (1522-1581) 

6  ®  Raisa  Koletkina  (1432-1498) 


Episodul  5  -  ZANDIR 

Chinezul  ZANDIR  XAN  (1522-1581)  s-a  născut  în  oraşul  Nanjing 
(Nankin,  Chiang-ning).  Părinţii  lui,  Lan  (tatăl)  şi  Xi  (mama),  au  avut  trei 
copii:  unicul  băiat,  ZANDIR,  şi  surorile  lui  mai  mici,  Mis  şi  Zidhi.  Mis  era 
cu  2  ani  mai  tânără  decât  ZANDIR  şi  cu  4  ani  mai  în  vârstă  decât  sora  ei. 

Lan  îşi  întreţinea  familia  din  salariul  de  funcţionar  în  administraţia 
oraşului,  având  drept  obligaţie  principală  colectarea  taxelor  de  la 
comercianţi  şi  meşteşugari.  Xi,  nevasta  lui,  se  ocupa  de  îngrijirea  copiilor 
şi  picta  flori  pe  diverse  obiecte,  cum  erau  farfuriile  de  porţelan  sau 
elegantele  evantaie  folosite  de  ea  şi  rudele  ei. 

Navigatorul  Marco  Polo,  care  vizitase  China  în  secolul  13,  a  relevat 
Europei  medievale  o  lume  civilizată,  care  folosea  tiparul  cu  litere  mobile, 
praful  de  puşcă,  busola,  vaccinul  antivariolic  şi  banii  de  hârtie.  După 
izgonirea  ocupanţilor  mongoli  prin  insurecţia  populară  cu  caracter 
naţionalist  a  Turbanelor  Roşii,  a  fost  întemeiată  dinastia  autohtonă 
Ming.  în  perioada  sa  (1368-1644),  China  a  cunoscut  o  epocă  de 
prosperitate  economică. 

în  anul  naşterii  micuţului  ZANDIR  (1522)  venise  la  putere  al  11-lea 
împărat  din  dinastia  Ming:  Shizong  (Zhu  Houcong),  Jiajing,  care  a 
domnit  până  în  1566.  A  fost  urmat  la  tron  de  împăratul  Muzong  (Zhu 
Zaihou),  Longqing  (1567-1572).  După  acesta,  puterea  a  fost  luată  de 
Shenzong  (Zhu  Yijun),  Wanli,  a  cărui  domnie  a  durat  din  1573  până  în 
1620. 

Epoca  Ming  s-a  evidenţiat  printr-un  remarcabil  avânt  al  comerţului. 
Arta  policromă  a  porţelanului  atinsese  apogeul.  Puterea  imperială, 
întărită  de  triumful  neoconfucianismului,  căpătase  un  caracter  despotic 
şi  autoritar.  Oraşul  Nankin  (Nanjing),  cel  în  care  ZANDIR  a  trăit  toată 
viaţa,  situat  în  China  centrală,  astăzi  centru  administrativ  al  provinciei 
Jiansu  (Jiangsu)  este  port  la  fluviul  Yangzu  Jiang  (Chiang  Jiang),  care  se 
varsă  în  Marea  Galbenă.  Fondat  înainte  de  era  noastră,  a  fost  de  mai 
multe  ori  capitală  a  Chinei,  cunoscând  apogeul  sub  dinastia  Ming. 

Lan  s-a  ocupat  mult  de  educaţia  fiului  său,  dorind  să  facă  din  el  un 
militar  influent,  bogat  şi  fericit.  Băiatul  a  învăţat  carte  cu  profesori 
bătrâni,  care  i-au  transmis  respectul  pentru  cultura  străveche  a  poporului 
său.  La  19  ani,  ZANDIR  a  ajuns  în  unitatea  militară  care  apăra  oraşul. 
Până  la  50  de  ani,  luptătorul  ZANDIR  şi-a  îndeplinit  cu  mult  devotament 
toate  misiunile  încredinţate  de  superiorii  lui.  S-a  retras  din  armată  în 
anul  1572,  după  ce  împăratul  Muzong  încetase  să  mai  conducă  ţara. 

Ajuns  om  bogat  şi  influent  în  oraşul  său,  ZANDIR  s-a  apucat  de 
comerţ,  această  ocupaţie  fiind  un  vis  mai  vechi.  La  50  de  ani  se  simţea 
încă  în  deplinătatea  forţelor  sale,  bucurându-se  de  frumoasa  lui  soţie,  cu 
13  ani  mai  tânără  decât  el.  Se  căsătorise  cu  micuţa  Simdi  la  30  de  ani,  ea 
având  doar  17.  Fata,  educată  de  părinţi  într-o  atmosferă  sobră  de  familie, 
nu  ştia  mare  lucru  despre  căsătorie.  în  schimb,  el,  ZANDIR,  trecuse  prin 
numeroase  aventuri  cu  tot  felul  de  femei  peste  tot  pe  unde  îl  purtaseră 
misiunile  de  luptă. 

Simdi,  devenită  mamă  pentru  prima  oară  la  20  de  ani,  a  născut-o  pe 
fiica  lor,  Mi.  După  4  ani,  a  sosit  fratele  ei,  Dasku.  Au  fost  singurii  copii  ai 
celor  doi  soţi,  consideraţi  de  părinţi  şi  bunici  drept  adevărate  comori  ale 
naturii.  Tatăl  lui  Simdi,  negustorul  Van,  s-a  priceput  să  îl  atragă  pe 
ZANDIR  spre  activitatea  comercială,  stimulându-i  setea  de  bani 
înnăscută. 

Fostul  militar  s-a  apucat  de  comerţ  în  perioada  domniei  împăratului 
Wanli,  când  treburile  statului  se  aflau  în  mâinile  unor  grupuri  de  interese 
care  se  înfruntau  deseori.  Curtea  împăratului  Wanli  dovedea  o  înclinaţie 
spre  reforme.  Printre  acestea,  cea  mai  celebră  şi  controversată  a  fost 

legea  „unei  singure  plesnituri  de  bici”  (yitiao  bianfa),  care  prevedea  o 
transformare  a  diferitelor  impozite  directe  în  unul  singur,  achitat  nu  în 
natură,  ci  în  bani  de  argint.  Această  lege  a  marcat  trecerea  Chinei  la  o 
economie  monetară  generalizată. 

Pe  ZANDIR,  negustor  foarte  bogat,  noua  orientare  fiscală  nu  l-a 
deranjat  prea  mult,  fiindcă  avea  destul  argint  pentru  a-şi  achita 
impozitele  către  stat.  în  scurtă  vreme,  reuşise  să  îşi  plaseze  mărfurile  pe 
nave  portugheze,  spaniole  şi  olandeze.  Foarte  mult  cerute  la  export  erau 
mătasea,  plantele  medicinale,  parfumurile,  obiectele  din  porţelan  şi,  mai 
ales,  ghimbirul. 

ZANDIR  s-a  bucurat  doar  9  ani  de  activitatea  lui  comercială.  O 
epidemie  adusă  de  marinarii  unei  corăbii  străine  a  decimat  o  mare  parte 
din  locuitorii  oraşului,  răpunându-1  şi  pe  eroul  nostru  la  doar  59  de  ani. 
în  urma  lui  a  rămas  o  avere  imensă,  pe  care  văduva  Simdi  a  împărţit-o  cu 
dreptate  celor  doi  copii  ai  lor.  Mi  era  deja  căsătorită  cu  un  negustor,  iar 
Dasku  îşi  urma  cariera  militară  cu  succes,  aşa  cum  făcuse  şi  tatăl  său  în 
tinereţe. 

Nina  Petre, 
22  ianuarie  2014 


COMENTARIUL  LUI  DANIEL 

încă  o  dată  mi  se  confirmă  patternul  repetat  de  mai  multe  ori  în 
episoadele  anterioare:  bărbatul  negustor,  care  moare  la  o  vârstă  destul  de 
devreme,  lăsându-şi  soţia  văduvă,  iar  copiii  orfani  de  tată.  în  acelaşi 
timp,  observ  cariere  de  succes  în  domeniul  comerţului  şi  recunosc  acest 
lucru  şi  în  mine,  mai  ales  în  ultimul  timp,  când  am  observat  un  interes 
crescut  pentru  afaceri,  comerţ  şi,  mai  ales,  crearea  unei  averi  din  care  să 
pot  trăi  bine.  Privind  episoadele  spirituale,  observ  că  am  toate 
cunoştinţele  şi  trăsăturile  necesare  pentru  a  reuşi  în  domeniul  afacerilor. 

în  acelaşi  timp,  remarc  şi  spiritul  de  războinic  al  lui  Zandir,  care  a 
revenit  în  mai  multe  episoade,  de  exemplu  Iannis,  şi  la  mine.  Nu  mi-am 
dorit  să  fac  armata,  însă  simt  în  mine  un  spirit  de  războinic,  care  este 
pregătit  să  lupte  pentru  viaţă  şi  ţară;  de  multe  ori,  am  şi  visat  că  fac  parte 
din  armate  şi  conduc  trupe  împotriva  teroriştilor  sau  inamicilor  ţării. 

Vreau  să  menţionez  şi  un  aspect  interesant  al  acestui  episod 
spiritual.  O  zi  după  ce  am  primit  scrisoarea,  o  prietenă  bună  mi-a 
povestit  că  a  avut  un  vis  cu  mine,  în  care  îi  scriam  despre  o  viaţă 
anterioară  a  mea.  Mi-a  povestit  că  în  viaţa  anterioară  fusesem  un 
războinic  chinez,  iar  numele  meu  se  termina  în  ceva  cu  Xan  sau  Chan. 

Am  întrebat-o  dacă  numele  era  cumva  Zandir  Xan,  iar  atunci  când  mi-a 
confirmat,  i-am  arătat  scrisoarea  dumneavoastră  şi  mi-a  zis  că  fix  acea 
scrisoare  o  văzuse  în  vis. 

8  februarie  2014 


Episodul  6  -  RAISA 

Rusoaica  RAISA  KOLETKINA  (1432-1498)  s-a  născut  în  oraşul 
Azov,  port  comercial  de  pe  malul  Golfului  Taganrov,  aflat  la  confluenţa 
dintre  fluviul  Don  şi  Marea  Azov,  situat  pe  teritoriul  Hanatului  Crimeii. 
Părinţii,  Piotr  şi  Larisa,  au  avut  doi  copii,  ambii  fete:  RAISA  şi  sora  ei  mai 
mare  cu  2  ani,  Oxana.  Piotr  se  stabilise  în  Azov  după  căsătoria  cu  Larisa, 
amândoi  fiind  originari  din  Moscova. 

Obişnuit  să  călătorească  până  la  Marea  Caspică,  de  unde  achiziţiona 
mărfuri  sosite  din  Orient,  a  făcut  un  drum  şi  până  la  gura  Donului,  fiind 
atras  de  mărfurile  aduse  de  negustorii  genovezi.  Plăcându-i  oraşul  tătar, 
a  revenit  la  Moscova,  şi-a  luat  nevasta,  călătorind  apoi  spre  sud  şi 
revenind  în  Azov.  în  scurtă  vreme,  averea  lui  a  crescut,  datorită 
comerţului  cu  negustorii  străini  care  soseau  dinspre  Marea  Neagră. 

Hanatul  Crimeii  era  la  acea  vreme  un  stat  feudal  desprins  din 
Hoarda  de  Aur.  Luptătorul  Bătu  Han,  nepot  al  lui  Ginghis  Han, 
întemeiase  Hoarda  de  Aur  ca  stat  feudal  mongolo-tătar  în  urma 
campaniilor  militare  din  anii  1236-1243.  în  perioada  de  maximă  putere  a 
Hoardei  de  Aur,  autoritatea  hanilor  ei  s-a  exercitat  asupra  unui  vast 
teritoriu  care  se  întindea  de  la  Dunărea  de  Jos  şi  Golful  Finic  (la  vest) 
până  la  cursul  inferior  al  fluviului  Obi  (la  est)  şi  de  la  Marea  Neagră, 
Marea  Caspică  şi  lacurile  Arai  şi  Balhaş  (la  sud)  până  în  ţinuturile 
Novgorodului  de  la  Oceanul  îngheţat  de  Nord  (la  nord).  Hanatul  Crimeea 
cuprindea  între  hotarele  sale  Peninsula  Crimeea,  precum  şi  un  larg 
teritoriu  situat  în  nordul  şi  nord-estul  Mării  Negre  (astăzi  aparţinând  de 
Rusia).  Prima  capitală  a  fost  la  Solhat  (Staryi  Krim).  Cea  de-a  doua,  pe 
vremea  domniei  hanului  Mengli  Ghirai,  s-a  numit  Bachcisaray. 

în  timpul  vieţii  RAISEI,  Hanatul  Crimeea  s-a  aflat  sub  conducerea 
unor  hani  aparţinând  dinastiei  Ghiraizilor: 

-  Hadji  Ghirai  ibn  Ghias  ad-Din  (1430-1466).  Domnia  i-a  fost 
întreruptă  prima  oară  de  pătrunderea  în  Crimeea  a  lui  Sayyid  Ahmed  I, 
hanul  Hoardei  de  Aur,  care  urmărea  refacerea  teritorială  a  statului  său.  A 
doua  oară  s-a  întâmplat  în  urma  intervenţiei  aristocraţiei  din  Crimeea, 

instigată  de  genovezi,  care  l-a  înlocuit  cu  fiul  său  Haidar.  Hadji  Ghirai  a 
încercat  o  apropiere  de  Marele  Cnezat  al  Moscovei.  A  purtat  lupte  cu 
genovezii  (până  în  1456),  urmărind  să  îşi  însuşească,  în  calitate  de  stăpân 
al  Peninsulei  Crimeea,  o  parte  din  importantele  venituri  băneşti  pe  care 
negustorii  italieni  le  obţineau  în  oraşele-porturi  din  Crimeea.  în  1454  a 
încheiat  o  alianţă  cu  sultanul  otoman  Mehmed  II. 

-  Haidar  Ghirai  ibn  Hadji  (1456); 

-  Mengli  Ghirai  I  ibn  Hadji  (1466-1467),  prima  oară; 

-  Nur  Devlet  ibn  Hadji  (1467-1469),  prima  oară; 

-  Mengli  Ghirai  I  (1469-1475),  a  doua  oară.  în  1475  a  fost  luat 
prizonier  de  către  turci  şi  dus  la  Istanbul,  unde  a  recunoscut 
suzeranitatea  Porţii  Otomane  asupra  Hanatului  Crimeea; 

-  Djanibeg  (1475-1476); 

-  Nur  Devlet  (1476-1479),  a  doua  oară; 

-  Mengli  Ghirai  I  (1479-1515),  a  treia  oară. 

Tatăl  RAISEI,  ajuns  negustor  bogat,  şi-a  educat  fetele  cu  o 
guvernantă  adusă  în  casă,  angajată  până  la  căsătoria  lor.  Olga  Simenova, 
tânăra  sosită  din  Moscova  împreună  cu  părinţii  (tatăl  ei  fiind  negustor  de 
blănuri),  îşi  urmase  studiile  medii  la  o  şcoală  de  fete,  unde  învăţase  şi 
limba  franceză,  care  tocmai  intrase  în  modă.  Sub  îndrumarea  Olgăi,  pe 
care  o  considerau  sora  lor,  fetele  soţilor  Koletkin  au  primit  elemente  de 
cultură  care  le-au  ajutat  să  se  remarce  în  lumea  negustorilor  prosperi  din 
Azov  drept  domnişoare  demne  să  devină  soţii  de  oameni  bogaţi. 

La  19  ani,  RAISA  a  intrat  ca  guvernantă  în  familia  negustorului  tătar 
Markhal,  fiind  dornică  de  a  se  face  utilă  celor  patru  copii  ai  acestuia. 
Markhal  şi  tatăl  ei  erau  buni  prieteni,  făcând  afaceri  împreună,  mai  ales 
cu  blănuri  şi  ţesături.  Până  la  24  de  ani,  i-a  instruit  pe  copiii  acestuia, 
apoi  s-a  retras  din  serviciu,  dorind  să  se  odihnească.  Sănătatea  ei  nu  era 
foarte  bună,  fata  fiind  suferindă  de  reumatism  încă  din  copilărie. 

Au  urmat  2  ani  de  viaţă  liniştită,  dedicată  scrisului  şi  picturii.  Toată 
vara  şi-o  petrecea  în  conacul  de  lângă  Don,  situat  pe  moşia  părinţilor. 
Din  acea  fericită  perioadă  i-au  rămas  zeci  de  peisaje  pictate  pe  malul 
Donului  şi  pe  câmpul  plin  de  culturi  agricole,  dar  şi  manuscrise  cu  poezii, 
în  care  îşi  destăinuia  cele  mai  delicate  trăiri  sufleteşti. 

La  26  de  ani,  l-a  cunoscut  pe  negustorul  tătar  Yahan,  pe  care  tatăl  ei 
îl  adusese  în  casa  din  Azov.  La  31  de  ani,  Yahan  era  un  om  bogat,  averea 
lui  fiind  acumulată  din  afacerile  cu  negustorii  genovezi  şi  autohtoni. 
Avusese  deja  o  nevastă,  care  murise  în  urmă  cu  5  ani,  din  cauza  pierderii 
unei  sarcini.  Neavând  copii,  Yahan  călătorise  mult  prin  lume,  pe  ape  şi  pe 

uscat,  transportând  mărfuri  cerute  în  porturile  pe  unde  ajungea. 
Povestirile  lui  despre  călătoriile  pe  Marea  Neagră  şi  Mediterană  au 
fermecat-o  pe  RAISA.  El  călătorise  şi  în  ţinutul  Moscovei,  amintindu-i  lui 
Piotr  de  oraşul  natal.  Căsătoria  s-a  făcut  în  anul  1458,  când  RAISA  avea 
26  de  ani,  iar  Yahan,  31. 

Din  iubirea  lor  s-au  născut  trei  copii.  Pe  Krinilla,  mama  ei  a  adus-o 
la  lumina  zilei  când  avea  28  de  ani.  Primul  băiat,  Iakob,  a  apărut  după  2 
ani  de  la  naşterea  surioarei  lui.  Ultimul  venit,  Valeri,  a  fost  născut  de 
mama  sa  la  33  de  ani.  RAISA,  deşi  avea  în  casă  câţiva  servitori,  nu  şi-a 
luat  guvernantă  la  copii.  Considerându-se  suficient  de  capabilă  să  îşi 
instruiască  fata  şi  băieţii,  le-a  oferit  ştiinţă  de  carte  cât  s-a  priceput  şi  cât 
învăţase  de  la  prietena  ei  Olga. 

Krinilla  se  arăta  preocupată  mai  mult  de  modă  şi  gospodărie.  Tatăl 
ei,  Yahan,  îi  aducea  baloturi  cu  mătăsuri  şi  stofe  cumpărate  de  la 
genovezi.  Stofele  proveneau  din  Anglia  şi  Flandra,  iar  mătăsurile  erau 
aduse  din  Siria,  de  la  Damasc.  Krinilla,  care  moştenise  talentul  la  desen 
al  mamei,  îşi  petrecea  zilele,  la  vârsta  adolescenţei,  cosându-şi  rochiile, 
pe  care  i  le  admirau  toţi  cei  care  le  vedeau.  Băieţii,  Iakob  şi  Valeri, 
puternic  influenţaţi  de  frecventele  bătălii  purtate  de  Hanii  Crimeii 
împotriva  vecinilor  din  jur,  care  voiau  să  le  rupă  bucăţi  din  teritoriu,  au 
plecat  la  armată  de  cum  au  devenit  majori. 

RAISA,  ajunsă  la  vârsta  de  66  de  ani,  era  foarte  mulţumită  de  viaţa  şi 
familia  ei.  Krinilla,  căsătorită  cu  un  militar,  era  mama  a  trei  copii,  pe  care 
bunica  lor  îi  adora.  Iakob,  la  36  de  ani,  şi  Valeri,  la  33  de  ani,  renunţaseră 
la  armată  şi  se  apucaseră  de  comerţ  cu  tatăl  lor.  Yahan,  la  71  de  ani, 
stătea  rău  cu  sănătatea,  limitându-se  doar  la  îndrumările  date  fiilor  săi. 
RAISA,  mereu  surâzătoare  şi  dornică  să  îi  ajute  pe  toţi  cei  apropiaţi,  îşi 
suporta  boala  de  ficat  încă  din  tinereţe.  O  moştenise  de  la  mama  ei  şi  o 
ţinuse  sub  control  datorită  leacurilor  cu  plante  pe  care  le  cunoştea  foarte 
bine.  O  parte  dintre  ierburi  le  recolta  de  la  ţară,  de  pe  întinsul  moşiei,  iar 
altele  îi  erau  aduse  de  soţul  şi  fiii  ei,  de  la  negustorii  sosiţi  din  ţinuturile 
asiatice.  Boala  avansase  în  mod  îngrijorător  la  începutul  anului  1498. 
Medicii  aduşi  în  casă  dădeau  vina  pe  vopselele  folosite  de  RAISA  în  micul 
ei  atelier  de  pictură.  Gurile  rele  din  oraş  spuneau  că  femeia  fusese 
otrăvită  de  o  fostă  iubită  a  lui  Valeri,  pe  care  ea  nu  şi-o  dorise  de  noră.  Cu 
toată  grija  medicilor,  viaţa  RAISEI  s-a  stins  la  sfârşitul  anului,  spre 
disperarea  soţului,  a  celor  trei  copii,  dar  şi  a  nepoţilor,  care  o  adorau. 

Nina  Petre, 
24  februarie  2014 

COMENTARIUL  LUI  DANIEL 


V-am  citit  cu  mare  interes  mailul,  a  cărui  poveste  urmează  aceleaşi 
principii  ca  şi  episoadele  anterioare,  cu  familie,  negustorie  şi  inteligenţă 
mare.  Aş  vrea  să  scriu  dintr-o  privire  de  ansamblu,  având  în  minte  toate 
episoadele  din  lunile  care  au  trecut  de  când  am  început  colaborarea. 

Sunt  unele  trăsături  care  revin  în  fiecare  episod,  care  de  asemenea 
revin  şi  în  viaţa  mea.  Ce  observ  este  inteligenţa  şi  deschiderea  pentru 
cunoştinţe,  un  simţ  dezvoltat  al  afacerii  şi  un  simţ  puternic  de  loialitate 
pentru  familie  şi  pământul  de  naştere;  în  fiecare  episod  revin,  sub  forme 
diferite.  La  mine  observ  acelaşi  lucru,  inteligenţa  şi  dorinţa  arzătoare 
pentru  cunoaştere,  care  îmi  dau  seama  că  este  un  dar  extraordinar  de 
preţios;  loialitatea  pentru  familie  (şi  conceptul  de  familie)  şi  pentru 
pământul  de  unde  provin  (şi  iubirea  pentru  el,  chiar  dacă  nu  este  cel  mai 
frumos  uneori).  De  asemenea,  şi  simţul  afacerii  a  început  să  mi  se 
dezvolte  în  ultimele  luni  şi  îmi  doresc  din  ce  în  ce  mai  mult  să  mă  ocup  de 
comerţ  şi  de  a  deveni  investitor  în  afaceri  profitabile;  mai  mult,  părinţii 
mei  se  ocupă  cu  aceste  lucruri  şi  prevăd  în  viitor  ca  o  să  împartă  multe 
din  cunoştinţele  lor  cu  mine  şi  voi  prinde  experienţa  necesară. 

Vreau  să  vă  mulţumesc;  de  când  am  început  această  colaborare, 
evoluţia  mea  spirituală  s-a  accelerat  exponenţial,  iar  în  jurul  meu  au 
apărut  persoane  care  mă  pot  îndruma  de  aici  mai  departe.  Simt  că 
abilităţile  extrasenzoriale  se  dezvoltă  şi  vreau  să  continui  cu  acest  lucru, 
încât  să  le  pot  folosi  pentru  cele  mai  bune  lucruri. 

4  martie  2014 

ELY 


EPISOADE  SPIRITUALE  COMENTATE  ANTERIOR 

1  ®  Genevieve  Sardon  (1883-1940) 

2  ®  Jesabel  Stimmer  (1801-1874) 

3  O  Runt  Lirssen  (1713-1787) 


RESTUL  EPISOADELOR  SPIRITUALE 

4  ®  Risuki  Masukiri  (1624-1688) 

5  O  Giovanni  Lastini  (1548-1609) 

6  ®  Issakra  Vanelios  (1462-1530) 
7®  Rhu  Mar  Dah  (1384-1448) 

8  O  Mandu  Sike  (1303-1349) 

9  ®  Randu  (1224-1268) 

10  O  Shakden  Rundhur  (1132-1199) 


Episodul  4  -  RISUKI 

Japoneza  RISUKI  MASUKIRI  (1624-1688)  s-a  născut  în  Kyoto. 

După  preluarea  conducerii  ţării  în  anul  1603,  shogunul  Tokugawa 
Ieyasu  a  mutat  capitala  politică  la  Edo  (denumirea  ulterioară  fiind 
Tokyo).  în  Kyoto,  străvechea  capitală  a  Japoniei,  au  rămas  doar 
împăratul  şi  curtea  sa. 

Tatăl  lui  RISUKI  era  văr  cu  Tokugawa.  Datorită  înrudirii  sale  cu 
shogunul,  Tahar  a  primit  dreptul  de  a  rămâne  în  palatul  din  Kyoto, 
împreună  cu  familia  sa.  Căsătorit  cu  Rukiti,  fiica  mai  mare  a  unor  nobili 

bogaţi,  Tahar  a  avut  cu  ea  şase  copii:  două  fete  (RISUKI,  Mashi)  şi  patru 
băieţi  (Rakuro,  Handar,  Ketowo,  Dasuru).  Foarte  bogat,  moştenind  de  la 
părinţii  săi  o  avere  imensă,  Tahar  nu  a  avut  niciodată  grija  zilei  de  mâine. 
Singura  sa  preocupare,  în  afara  vieţii  de  familie,  a  fost  exersarea  zilnică  a 
folosirii  armelor,  a  căror  cunoaştere  era  obligatorie  pentru  înalţii 
demnitari  şi  anturajul  lor. 

Băieţii  săi  au  crescut  în  aceeaşi  atmosferă  încărcată  cu  spiritul 
războinic  strămoşesc,  devenind  mânuitori  temuţi  ai  armelor  tradiţionale. 
Cele  două  surori  ale  lor  au  primit  educaţia  obişnuită  pentru  tinerele  ce 
proveneau  din  familii  bogate.  Iniţiate  în  pictură,  muzică,  dansuri 
tradiţionale,  dar  şi  în  arta  scrierii  unor  jurnale  pline  cu  impresii  din 
timpul  vieţii  de  domnişoare,  RISUKI  şi  Mashi  s-au  încadrat  perfect  în 
lumea  fetelor  ce  aparţineau  castei  celor  bogaţi. 

La  17  ani,  RISUKI  a  fost  cerută  în  căsătorie  de  Hashido  Kamiri,  un 
tânăr  de  23  de  ani,  ce  provenea  dintr-o  familie  nobilă  cu  unsprezece 
copii.  Căsătoria  lor  a  fost  plină  de  fast,  ridicându-se  la  exigenţele  unui 
ceremonial  autentic,  obligatoriu  în  casta  de  care  aparţineau  amândoi. 
Viaţa  de  familie  a  eroinei  noastre  a  fost  asemănătoare  celei  a  nevestelor 
din  lumea  ei,  adică  monotonă,  izolată  în  palatul  auster,  lipsită  de 
evenimente  majore. 

RISUKI  i-a  dăruit  soţului  său  doi  copii:  o  fetiţă  (Rakushi)  şi  un 
băieţel  (Iadorku).  Poate  că  ar  fi  avut  şi  alţi  urmaşi  dacă  nu  i-ar  fi  murit 
bărbatul  într-o  luptă  cu  un  grup  rival.  Femeia  a  rămas  văduvă  la  numai 
29  de  ani,  cu  doi  copii  minori  pe  care  urma  să  îi  crească  singură.  în  acele 
vremuri,  femeile  văduve  aveau  voie  să  se  recăsătorească  numai  cu  bărbaţi 
din  casta  lor  socială.  Dacă  îndrăzneau  să  încerce  o  mezalianţă,  erau  pur  şi 
simplu  alungate  din  casele  lor  şi  din  zona  de  influenţă  a  conducătorilor 
regiunii  respective. 

Nedorind  să  ajungă  o  proscrisă,  RISUKI  a  optat  pentru  ideea 
celibatului  până  la  maturitatea  copiilor  săi.  Educaţia  primită  de  fiica  şi 
fiul  ei  a  fost  desăvârşită,  ea  comportându-se  ca  o  mamă  care  ştia  perfect 
ce  avea  de  făcut.  Rămasă  fără  bărbat,  RISUKI  s-a  văzut  nevoită  să  îşi 
conducă  familia,  servitorii  şi  să  îşi  administreze  averea  asemenea  unui 
bărbat.  Ajutată  de  administratorul  angajat  de  ea  şi  de  servitorii  care  o 
iubeau  şi  o  respectau  ca  pe  o  sfântă,  RISUKI  a  avut  grijă  ca  totul  să  se 
desfăşoare  perfect,  fără  incidente  sau  pedepse  aplicate  subordonaţilor.  Ea 
nu  suporta  să  audă  că  alţi  nobili  îşi  băteau  servitorii,  iar  slujnicele  rămase 
gravide  erau  alungate  de  pe  domeniu,  ajungând  la  mila  neamurilor 
sărace.  RISUKI  şi-a  respectat  angajaţii,  purtându-se  cu  ei  ca  şi  cum  i-ar  fi 

fost  rude.  Soţul  ei,  dacă  ar  mai  fi  trăit,  nu  i-ar  fi  dat  voie  să  îşi  trateze 
subordonaţii  ca  şi  cum  i-ar  fi  fost  neamuri.  Dar  fiind  văduvă,  RISUKI  şi-a 
putut  permite  să  se  poarte  cum  dorea  cu  toată  lumea  de  pe  domeniul  său. 

Fata  ei,  Rakushi,  s-a  măritat  cu  un  tânăr  bogat,  al  cărui  domeniu  se 
învecina  cu  cel  al  familiei  Kamiri.  Iadorku,  pasionat  de  arme  şi  războaie, 
ca  toţi  strămoşii  săi,  a  avut  o  carieră  de  luptător  devotat  shogunilor  care 
i-au  urmat  lui  Tokugawa. 

Ajunsă  la  vârsta  de  64  de  ani,  RISUKI  se  simţea  din  ce  în  ce  mai 
slăbită.  O  boală  necunoscută  îi  măcina  trupul,  provocându-i  dureri  atroce 
în  toate  oasele.  Niciunul  dintre  vracii  chemaţi  să  o  examineze  nu  a  găsit 
leacul  miraculos  care  să  o  salveze  din  greaua  suferinţă.  în  ultimul  an  al 
vieţii,  RISUKI  se  deplasa  cu  greutate,  folosindu-se  de  un  baston  şi  de 
mâna  puternică  a  unei  slujnice.  Spre  sfârşitul  anului  1688,  inima  sa  nu  a 
mai  rezistat  bolii,  oprindu-se  într-o  noapte  în  care  bolnava  se  chinuia  în 
dureri  atroce.  A  închis  ochii  fiind  vegheată  de  copiii  săi,  de  numeroşii 
nepoţi,  dar  şi  de  alte  rude.  Pe  chip  i  s-a  întipărit  liniştea  trecerii  într-o 
altă  lume,  unde  nu  va  mai  cunoaşte  chinurile  trupeşti. 

Nina  Petre, 
18  iunie  2012 


Episodul  5  -  GIOVANNI 

Sicilianul  GIOVANNI  LASTINI  (1548-1609)  a  văzut  lumina  zilei 
într-un  sat  modest  situat  la  sud  de  Palermo.  Părinţii  lui,  Leorito  şi 
Amalia,  au  avut  cinci  copii:  doi  băieţi  (GIOVANNI,  Augusto)  şi  trei  fete 
(Fabiola,  Emilia,  Renna).  Veniturile  familiei  Lastini  erau  asigurate  doar 
prin  activitatea  lui  Leorito,  care  era  învăţătorul  satului.  Nevasta  lui, 
Amalia,  fiică  de  agricultori  săraci,  nu  avea  ştiinţă  de  carte,  pricepându-se 
doar  la  treburile  gospodăreşti  şi  la  creşterea  copiilor. 

Leorito  era  un  om  cu  vederi  largi.  Având  studii  de  teologie,  poseda 
un  nivel  de  cultură  neobişnuit  printre  preoţii  de  la  ţară.  Citind  multe 
cărţi,  unele  foarte  vechi,  încă  din  perioada  copilăriei  în  casa  părinţilor  din 
Palermo,  dar  şi  mai  târziu,  prin  bibliotecile  prietenilor  săi,  acumulase 
cunoştinţe  valoroase  despre  istoria  culturii  şi  civilizaţiei  omenirii. 
Devenind  preot,  dar  neavând  unde  să  slujească,  s-a  retras  într-un  sat 
izolat,  unde  găsise  o  parohie  care  avea  nevoie  de  un  învăţător. 

Copiii  venind  unul  după  altul,  înţeleptul  tată  se  gândea  adeseori  la 
viitorul  lor,  pe  care  se  simţea  dator  să  îl  asigure.  Câştiga  puţin  prin 
munca  lui,  sătenii  fiind  în  mare  parte  săraci  lipiţi  pământului. 

Regatul  Siciliei,  anexat  încă  din  anul  1412  la  domeniile  coroanei 
aragoneze,  era  un  motiv  permanent  de  dispută  între  Franţa  şi  Spania,  la 
fel  ca  întreaga  Italie.  Pacea  de  la  Cateau-Cambresis,  încheiată  în  anul 
1559,  le-a  lăsat  spaniolilor  cea  mai  mare  parte  a  peninsulei,  la  care  se 
adăuga  şi  teritoriul  Siciliei.  Dominaţia  spaniolă  nu  încuraja  dezvoltarea 
economică  şi  socială  a  modestului  regat  sicilian,  populaţia  trecând  cu 
greu  prin  perioadele  repetate  de  foamete,  prin  marile  epidemii,  catastrofe 
naturale,  războaie  şi  alte  forme  de  violenţă.  Toate  acestea  au  dus  la  o 
instabilitate  a  sentimentelor  şi  la  credinţa  în  vise,  viziuni  şi  halucinaţii,  în 
semne  premonitorii  sau  de  pedeapsă. 

Preotul  învăţător  Leorito  se  străduia  să  păstreze  în  cugetele  sătenilor 
mentalitatea  religioasă,  observând  cu  uimire  că  supranaturalul  nu  putea 
fi  exclus  din  concepţia  generală  despre  lume.  Viaţa  religioasă  a  populaţiei 
continua  să  se  alimenteze  cu  superstiţii,  cu  credinţe  şi  practici  magice 
păgâne.  Sătenii  celebrau  rituri  naturiste,  religia  acceptată  de  ei  nereuşind 
să  se  identifice  cu  teologia  oficială. 

Izbucnind  mereu  conflicte  cu  localnicii  care  nu  aveau  încredere  în 
puterea  binefăcătoare  a  Bisericii  şi  a  ştiinţei  de  carte,  Leorito  s-a  decis  a 
pune  capăt  vieţii  agitate  şi  periculoase  pe  care  o  ducea  împreună  cu 
întreaga  familie.  GIOVANNI,  cel  mai  mare  dintre  copiii  săi,  avea  16  ani, 
când  vestea  morţii  bunicilor  din  Palermo  a  sosit  ca  un  trăsnet.  Bătrânii 
fuseseră  găsiţi  în  casa  lor  fără  suflare,  ucişi  de  nişte  hoţi  care  le  luaseră 
bijuteriile,  banii  şi  icoanele  de  argint.  Leorito  şi  Amalia,  după  ce  i-au 
îngropat,  au  vândut  tot  ce  aveau  la  ţară,  îndreptându-se  după  aceea  spre 
oraş,  unde  au  rămas  până  la  sfârşitul  vieţii. 

Copiii  lor,  scăpaţi  din  pustietatea  satului,  au  simţit  că  trăiesc  o  nouă 
viaţă.  Fetele  au  reuşit  să  se  mărite  la  vârsta  adolescentei,  iar  băieţii  s-au 
orientat  spre  găsirea  unor  ocupaţii  care  să  le  asigure  existenţa.  Augusto  a 
intrat  administrator  pe  moşia  unui  spaniol  bogat,  iar  GIOVANNI  şi-a 
propus  să  devină  preot  cu  parohie,  ceea  ce  tatăl  său  nu  reuşise. 

Ajutat  de  un  preot  bătrân  să  studieze  Teologia,  GIOVANNI  a  reuşit, 
la  22  de  ani,  să  intre  ca  preot  ajutător  la  o  biserică  de  la  periferia  oraşului. 
Neavând  voie  să  se  căsătorească,  el  s-a  orientat  spre  cultură  şi 
spiritualitate,  făcând  din  acestea  cel  mai  important  scop  al  vieţii  sale. 
Avea  un  talent  pedagogic  remarcabil,  pe  care  dorea  să  îl  pună  în  slujba 
comunităţii  în  care  trăia,  dovedind  prin  strădaniile  sale  că  mentalitatea 
religioasă  putea  deveni  cu  adevărat  folositoare  poporului.  Ani  la  rând, 
până  la  sfârşitul  vieţii,  parohul  GIOVANNI  a  luptat  pentru  înlăturarea 

sentimentului  de  nesiguranţă  materială,  fizică  şi  morală  care  domina 
cugetele  enoriaşilor  săi. 

Mai  presus  de  toate,  incertitudinile  privind  viaţa  de  dincolo  îi 
conducea  pe  oameni  spre  nevoia  de  a-şi  asigura  un  sprijin  şi  o  protecţie. 
Acest  sprijin  l-au  găsit  an  de  an  la  preotul  GIOVANNI,  care  a  reuşit,  prin 
puterea  argumentelor  sale,  să  creeze  o  adevărată  comunitate  religioasă  în 
parohia  sa.  Invocând  doctrina  evanghelică,  el  i-a  învăţat  să  creadă  în 
bunăvoinţa  divinităţii  şi  să  ceară  ajutorul  sfinţilor. 

De-a  lungul  carierei  sale,  s-a  izbit  de  multe  manifestări  populare 
asupra  cărora  avea  serioase  dubii.  Una  dintre  acestea  era  veneraţia 
relicvelor,  practică  mult  criticată  de  numeroşi  slujitori  ai  Bisericii  ca  fiind 
o  formă  de  manifestare  a  păgânismului.  GIOVANNI  a  aderat  la  doctrina 
marilor  teologi  care  au  pus  bazele  teoretice  ale  culturii  relicvelor.  Privind 
cu  ochi  de  critic  puterea  relicvelor  de  a  face  minuni,  a  acceptat  doar 
evidenţa  vindecării  unor  bolnavi  sub  influenţa  acestora.  Nu  era  de  acord 
cu  purtarea  relicvelor  atârnate  de  gât  sau  încastrate  în  inele,  considerând 
că,  în  felul  acesta,  erau  asimilate  cu  amuletele  păgânilor.  Obişnuia  să 
pună  la  îndoială  autenticitatea  lor,  cu  atât  mai  mult  cu  cât  goana  după 
relicve  a  dus  la  un  intens  comerţ  (exercitat  de  mulţi  şarlatani)  şi  la 
numeroase  cazuri  de  furt,  furnizarea  relicvelor  fiind  comandată  uneori 
chiar  de  mănăstiri  şi  biserici,  nu  numai  de  către  persoane  particulare.  în 
portul  Palermo,  soseau  cu  vapoarele  astfel  de  obiecte,  găsindu-se 
întotdeauna  cumpărători  pentru  ele.  Lui  GIOVANNI  i-a  fost  dat  să  asiste 
la  numeroase  verificări  a  capacităţii  relicvelor  de  a  face  miracole.  Cea  mai 
des  utilizată  era  proba  focului:  dacă  relicva  aruncată  în  foc  rămânea 
intactă,  era  considerată  autentică.  Unele  dintre  relicve,  însoţite  de 
recomandări  speciale  cum  că  ar  fi  reprezentat  spini  din  coroana  lui 
Hristos  sau  bucăţi  din  crucea  pe  care  fusese  răstignit  Mântuitorul,  erau 
vândute  la  preţuri  exorbitante,  fără  ca  fericiţii  cumpărători  să  le  mai 
supună  probei  focului. 

Pe  măsură  ce  avansa  în  vârstă,  înţeleptul  paroh  GIOVANNI  asista  la 
fenomene  sociale  din  ce  în  ce  mai  dureroase  şi  controversate.  Slăbirea 
rezistenţei  organismului  oamenilor,  apariţia  şi  extinderea  epidemiilor  şi  a 
unor  boli  mai  uşoare  puneau  în  evidenţă  caracterul  rudimentar  şi 
neştiinţific  al  practicilor  medicale  ale  vremii.  Tratamentele  aplicate  de  ei 
nu  erau  mai  eficiente  decât  cele  folosite  la  ţară  prin  medicina  populară. 
Neîncrederea  în  medici  îi  îndemna  pe  bolnavi  să  prefere  vindecătorii  şi 
vrăjitoarele,  care  foloseau  remedii  pe  bază  de  plante  şi  grăsimi  animale. 

Ca  o  reacţie  adversă  la  practicile  naturale,  călugării  şi  preoţii  ce 
slujeau  în  centrele  de  pelerinaj  susţineau  că  unicul  leac  împotriva  unei 
boli  era  să  chemi  ajutorul  sfinţilor  şi  numai  pelerinajul  la  un  sanctuar 
putea  garanta  vindecarea  bolnavilor.  GIOVANNI  înţelegea  convingerea 
oamenilor  că  bolile  şi  suferinţele  fizice  se  puteau  datora  unor  cauze 
spirituale,  dar  nu  era  de  acord  că  la  baza  lor  s-ar  putea  afla  puteri  oculte 
malefice.  Era  adeptul  ideii  că  boala  ar  fi  fost  provocată  de  păcatele 
săvârşite  de  cel  bolnav,  ea  venind  ca  o  pedeapsă  pentru  aceste  păcate. 
Aflase  de  multe  ori  ce  se  întâmplă  în  zilele  de  sărbătoare  ale  sfinţilor, 
când  sanctuarele  respective  erau  pline  de  bolnavi  şi  muribunzi.  Unii 
bolnavi  disperaţi  mâncau  ceara  lumânărilor  ce  ardeau  în  faţa 
mormântului  sfântului  şi  uneori  chiar  feştilele  carbonizate. 

Suferind  alături  de  enoriaşii  săi,  pe  care  nu  îi  putea  ajuta  să  scape  de 
boli  şi  sărăcie,  preotul  GIOVANNI  s-a  aflat  mereu  în  conflict  cu  propria 
conştiinţă.  Neavând  cu  cine  să  discute  în  afara  parohiei  despre  îndoielile 
sale,  i  se  destăinuia  uneori  tovarăşei  sale  de  viaţă,  menajera  Rossana  şi 
mamă  a  fiicei  lor,  Alleria.  Iubindu-şi  tatăl  din  tot  sufletul,  Alleria  l-a 
înţeles  pe  nefericitul  de  el,  fiindu-i  alături  până  în  ultima  clipă  a  vieţii. 

La  61  de  ani,  înţeleptul  GIOVANNI  şi-a  luat  rămas  bun  de  la  viaţă, 
plecând  spre  lumea  lui  Dumnezeu,  pe  care  o  slujise  cu  devotament  mulţi 
ani  la  rând. 

Nina  Petre, 
18  martie  2013 


COMENTARIUL  LUI  ELY 

Parohul  Giovanni  Lastini  s-a  luptat  constant  să  trăiască  o  viaţă  de 
sfinţenie,  pe  măsura  talantului  său,  şi  să  se  îngrijească  de  toţi  enoriaşii 
săi  pentru  a  înlătura  sentimentul  de  nesiguranţă  materială,  fizică  şi 
morală  care  le  domina  cugetele. 

îmi  iau  clipe  de  meditaţii  şi  caut  să  mă  regăsesc  în  personajul  care 
mi-a  transmis  o  minunată  karmă,  un  destin  pe  care  îl  regăsesc  în  mine  şi, 
nu  întâmplător,  cele  mai  grele  şi  disperate  momente  din  viaţa  mea,  au 
fost  uşor  şi  pe  rând  îndepărtate  prin  dreapta  credinţă  şi  continua 
rugăciune  şi  chemare  a  sfinţilor. 

Sfinţii  sunt  mijlocitorii  noştri,  sunt  legătura  noastră  cu  Dumnezeu. 
Iar  bogăţia  şi  puterea,  aparenţele,  toate  sunt  până  la  urmă  deşertăciune. 

Eu  îl  chem  pe  Dumnezeu  să  rămână  cu  mine,  căci  e  târziu  în  viaţa 
mea,  îl  rog  să-mi  dăruiască  din  El  cât  mai  mult  şi  atunci  când  mi-a  fost 
mai  greu  mi-a  dăruit  totul. 

în  povestirea  karmei  V  şi  din  istoria  ei,  mă  întâlnesc  cu  tatăl  lui 
Giovanni,  învăţătorul  satului  Leorito,  care  a  trăit  o  viaţă  modestă,  în 
rugăciune  şi  smerenie,  educându-şi  copii  cu  multe  cunoştinţe  despre 
religie  şi  istorie. 

Numai  că  vicisitudinile  vremii  -  mai  ales  în  perioada  ocupaţiei 
Regatului  Sicilian  de  către  spanioli,  care  nu  au  încurajat  cu  nimic 
dezvoltarea  economică,  fapt  care  a  dus  la  creşterea  sărăciei,  foametei, 
bolilor  în  rândul  populaţiei  peninsulei  -  l-au  făcut  pe  bătrânul  Leorito  să 
îşi  schimbe  întreaga  viaţă,  să  renunţe  la  locurile  natale  şi  să  se  mute  la 
oraş  împreună  cu  familia.  în  viaţa  aspră  de  la  ţară,  cu  toată  dorinţa  lui 
Leorito  de  a  educa  religios  populaţia,  aceştia  continuau  să  îşi  caute 
refugiu  în  superstiţii,  cu  credinţe  şi  practici  magice  păgâne. 

De  aceea,  la  moartea  bunicilor,  ucişi  de  nişte  hoţi  care  le  luaseră 
bijuteriile,  banii  şi  icoanele  de  argint,  toată  familia  lui  Giovanni  Lastini  s- 
au  mutat  la  oraş. 

Am  hotărât  să  mă  mut  în  altă  ţară,  alt  oraş,  am  făcut  acest  pas  când 
am  simţit  că  sunt  nedreptăţită  şi  neîmplinită  profesional,  când  tot 
viitorul  copiilor  mei  era  gata  de  a  se  nărui,  la  fel  ca  şi  tatăl  lui  Giovanni, 
pentru  viitorul  copiilor  şi  pentru  că  uneori  avem  nevoie  să  curăţim  şi  să 
sfinţim  permanent  tot  ceea  ce  ne  înconjoară,  dar  cu  atât  mai  mult  pe  noi 
înşine,  am  plecat  departe  peste  oceane... 

Asemenea  lui  Giovanni,  am  primit  de  la  tatăl  meu,  o  educaţie  aleasă, 
dar  mai  ales  onestă,  şi  în  timp  ce  Giovanni,  la  22  de  ani,  ajunge  preot 
ajutător  la  o  biserică  de  la  periferia  oraşului  în  care  locuia,  eu  la  24  de  ani 
ajung  doctor  tot  la  o  periferie  a  unui  oraş,  acolo  undeva. 

Continuând  ce  mi  s-a  dat  în  karmă  şi  ceva  talente  pedagogice,  şi  ceva 
smerenie,  cât  şi  cele  de  a  vindeca  răni,  boli  şi  suferinţe  trupeşti,  am  mers 
mai  departe,  continuând  în  sensul  pozitiv  karma  ce-mi  era  destinată. 

Pentru  că  am  locuit  foarte  aproape  de  Catedrala  Sf.  Iosif  din 
Bucureşti,  ceva  mi  se  trasmitea  de  fiecare  dată  când  auzeam  clopotele 
care  sunau  de  câteva  ori  pe  zi,  ca  o  melodie,  unică  şi  nerepetabilă,  şi 
numai  la  anumite  ore  ca:  dimineaţa  la  6,  prânz  12,  seara  la  18  şi  noaptea 
la  12.  Sunetul  acestora  era  ca  o  melodie  de  mine  ştiută  şi  parcă 
recunoscută  în  mine  venind  parcă  de  undeva  şi  auzită  cândva. 

De  multe  ori,  clopotele  astea  pe  care  le  vedeam  cum  bat  şi  crucea 
luminoasă  de  pe  catedrală,  care  se  aprindea  numai  la  marile  sărbători  şi 
care  lumina  puternic  în  jur  până  departe  la  mine...  îmi  trimiteau  în  suflet 
mesaje  de  mult  ştiute,  mesaje  karmice  înnăscute  în  mine,  venite  parcă  de 
undeva  şi  pe  care  numai  eu  le  puteam  înţelege. 

Despre  clopote  se  pot  spune  foarte  multe  lucruri,  atât  de  multe  că  nu 
încap  în  aceste  rânduri.  în  ceea  ce  priveşte  bolile,  savanţii  au  stabilit  că 
sunetul  de  clopot  nimiceşte  virusul  hepatitei  şi  al  multor  alte  boli 
infecţioase... 

Trăiesc  acum  ceea  ce  scriu  pentru  că  abia  acum  înţeleg  mai  mult 
perioada  copilăriei  şi  adolescenţei,  când  îmi  veniseră  nu  de  multe  ori 
dorinţe  de  a  merge  la  mănăstire,  loc  minunat  de  refugiu  şi  salvare  a 
sufletului  pierdut. 

Deşi  ateismul  comunist  şi-a  pus  amprenta  asupra  societăţii  noastre, 
trăirile  karmice  sunt  intense  şi  vin  să  ne  continuăm  ceva  început  cândva, 
iar  atunci  când  se  poate,  ne  putem  desăvârşi,  dar  numai  atunci  când  se 
poate. 

Normal  că  opreliştile  comuniste  au  făcut  ca  acele  minunate  clopote 
să  nu  mai  fie  auzite  (cam  între  anii  1972-1989),  deranjau  auzul  fin  al 
imbecililor,  cumva  pe  al  prea-înalţilor  vremii,  atei  şi  călăi  care  au  lăsat 
urme  adânci  de  suferinţe,  săpate  în  sufletele  noastre  şi  a  întregii 
spiritualităţi  intelectuale. 

Preotul  Giovanni  a  aderat  la  doctrina  marilor  teologi  care  au  pus 
bazele  teoretice  ale  culturii  relicvelor.  Prea  multe  aspecte  ale  vieţii  şi 
mentalităţii  medievale  sunt  contradictorii.  Ele  par  chiar  iraţionale,  dacă 
nu  contrare  naturii.  Dar  până  în  secolul  al  XVII-lea,  biserica  nu  îşi 
definise  încă  în  mod  complet  dogmatica,  iar  învăţăturile  ei  nu 
pătrunseseră  pe  deplin  în  mase.  Astfel,  viaţa  religioasă  a  oamenilor  de 
rând  continua  să  se  alimenteze  cu  superstiţii,  cu  credinţe  şi  practici 
magice  păgâne,  care  au  exercitat  o  presiune  permanentă  asupra  doctrinei 
oficiale,  influenţând  continuu  atitudinea  oamenilor  bisericii  la  toate 
nivelele. 

Cultul  relicvelor  apăruse  şi  Bizanţul,  Franţa,  Germania,  Anglia, 
Spania,  se  luau  la  întrecere  să  adune  un  număr  cât  mai  mare  de  relicve;  şi 
nu  numai  regatele,  ci  şi  regiunile,  mănăstirile,  oraşele  şi  persoane 
particulare. 

Dar  pentru  că  teologi  dintre  cei  mai  distinşi  puneau  adeseori  la 
îndoială  autenticitatea  lor,  asemenea  şi  preotului  paroh  Giovanni,  se 
impunea  proba  focului,  iar  dacă  relicva  aruncată  în  foc  rămânea  intactă, 
însemna  că  e  autentică. 

în  acea  vreme  se  punea  mare  bază  pe  miracole  şi  vindecări  datorate 
lor,  lucru  care,  de  altfel,  a  rămas  şi  în  zilele  noastre  aproape  neschimbat. 

„Credinţa  este  adesea  însoţită  de  ideea  apariţiei  miracolului 
vindecării  bolilor  trupului”  -  scria  Sf.  Ioan  Hrisostomul. 

De  aceea,  şi  azi  oamenii  continuă  să  viziteze  lăcaşuri  sfinte  şi  fac 
pelerinaje  la  locurile  sfinte,  în  care  ating  icoane  şi  relicve  făcătoare  de 
minuni  pentru  a-i  ajuta  la  diferitele  vindecări  şi  nevoi. 

Există  un  plan  al  divinităţii,  al  creatorului,  în  care  noi  ne  folosim  de 
simboluri  pentru  a  putea  identifica  lucrurile  vizibile,  lucruri  neînţelese  de 
noi,  pentru  a  le  demonstra  pe  cele  invizibile. 

Liturghia  creştină  este  şi  ea  un  act  al  devoţiunii,  dacă  vrei  un  act  al 
simbolismelor:  relicvele,  rugăciunile,  sacramentele  sunt  tot  atâtea 
simboluri,  şi  ele  raportate  la  spaţiu  şi  cultură. 

Biserica  pe  plan  circular  este  o  imagine  a  perfecţiunii  simbolizată, 
geometric  de  figura  cercului.  Aproape  toate  bisericile  ating  architectural 
simbolismul  cercului  şi  sferelor.  Biserica  pe  plan  de  cruce  este  tot  o 
figurare  simbolică  legată  de  crucificarea  lui  Hristos.  Microcosmosul 
creaţiei  are  în  matricea  divină  şi  elemente  simbolice  cum  sunt  cercul, 
sfera  şi  crucea. 

Preotul  Giovanni,  în  credinţa  şi  sfinţenia  sa,  în  iubirea  de 
Dumnezeu,  a  reuşit  să  creeze  o  adevărată  comunitate  religioasă  în 
parohia  sa.  Invocând  doctrina  evanghelică,  el  i-a  învăţat  să  creadă  în 
bunăvoinţa  divinităţii  şi  să  ceară  ajutorul  sfinţilor. 

Aşa  cum  spunea  şi  Vladimir  Ghika:  „Nu  putem  şti  dacă  suntem 
vrednici  de  iubire  sau  de  ură,  ştim  doar  atât,  că,  vrednici  sau  nu, 
Dumnezeu  ne  iubeşte“.  De  aceea,  la  61  de  ani,  înţeleptul  Giovanni  şi-a 
luat  rămas  bun  de  la  viaţă,  plecând  spre  lumea  lui  Dumnezeu,  a  iubirii  şi 
înălţării  veşnice. 

Am  împlinit  61  de  ani  şi  continui  această  karmă  ce  mi-a  fost  dată  de 
predecesorii  mei,  ea  nu  poate  fi  anulată,  e  ca  o  consecinţă  la  cauzalitate  şi 
trebuie  numai  schimbată,  şi  asta  în  sensul  bun.  Karma  nu  e  o  pedeapsă, 
karma  ne  ajută  să  ne  studiem,  să  ne  redescoperim  pe  noi  înşine,  să  luăm 
lecţii  din  trecut  şi  să  ne  schimbăm  în  prezent,  dând  sens  pozitiv  liniei 
karmice  pe  mai  departe. 

Prin  karma  sau  destinul  meu  s-a  născut  o  legătură,  e  legătura  mea  cu 
trecutul  şi  viitorul. 

Aceste  legături  sunt  ghidate  de  legi  universale,  uneori  suntem 
obligaţi  să  luăm  lecţii  care  se  repetă  şi  nu  numai,  să  revedem  locuri  sau  să 
recunoaştem  fapte  care  ne  obligă  la  decizii  importante  şi  unice  în  linia 
noastră  karmică. 

De  aceea,  eu  mă  regăsesc  zilnic  studiindu-mi  karma  şi  îndreptând 
linia  ei  pentru  un  destin  bun,  pe  care  trebuie  să  îl  merit  şi  eu  şi  cei  care 
vin  să  mă  ajute  la  desăvârşire. 

Să  ne  rugăm  lui  Dumnezeu  să  ne  dea  putere,  să  ne  dea  forţa  şi 
credinţa  ca  să  putem  răzbi  în  vremurile  ce  vor  veni,  care  nu  sunt  deloc 
uşoare. 

Am  avut  obstacole,  am  avut  greutăţi,  dar  din  ce  în  ce  se  măresc  după 
nevinovăţia  pe  care  Dumnezeu  ne-o  dă  ca  să  purtăm  cununa  neamului 
nostru  şi  în  credinţa  biruinţei  noastre  la  Judecata  lui  Hristos,  în  biruinţa 
învierii  lui  Hristos. 

Orice  karmă  şi  destin  împlinit,  în  sensul  iubirii,  ne  duce  la  înviere  şi 
reîntoarcere  pentru  desăvârşirea  liniei  noastre  karmice. 

Luminiţa  aceea  care  mi-a  licărit  în  suflet  la  început  a  devenit  o 
lumină  puternică,  biruitoare,  de  care  nu  mă  mai  pot  dispensa. 

îmi  încep  dimineaţa  cu  Mântuitorul  în  gând,  îl  port  peste  zi 
pretutindeni  cu  mine,  îmi  închei  ziua  mulţumindu-i  pentru  tot  ce  mi-a 
dăruit. 

Ceea  ce  am  preluat  de  la  preotul  Giovanni  Lastini,  este  faptul  că  am 
învăţat  să  nu  reproşez,  să  nu  răspund  agresiv,  să  am  răbdare  ca  acele 
momente  dificile  din  viaţa  mea  să  treacă...  să  cred  şi,  mai  ales,  să  mă  rog. 

Prin  urmare,  nici  fericirea  nu  este  întâmplătoare,  la  fel  nici  suferinţa. 

Cu  toţii  avem  momentele  noastre  de  disperare...  Vremurile  grele  nu 
durează  niciodată  la  infinit,  trebuie  să  fiu  puternică  ca  să  ajung 
indestructibilă. 

7  mai  2013 


Episodul  6  -  ISSAKRA 

ISSAKRA  VANELIOS  (1462-1530)  s-a  născut  într-o  localitate  situată 
în  nordul  insulei  Creta,  care  astăzi  se  numeşte  Iraklion.  Părinţii  ei,  Iankos 
şi  Soliră,  au  avut  trei  copii:  unica  fată,  ISSAKRA,  şi  doi  băieţi  (Runos, 
Dannis). 

Insula  Creta  având  o  poziţie  geografică  privilegiată,  reprezenta  un 
nod  esenţial  pentru  traficul  maritim  din  estul  Mării  Mediterane.  Fostă 
posesiune  bizantină  până  în  secolul  13,  a  trecut  ulterior  în  stăpânirea 
veneţienilor,  rămânând  în  această  situaţie  până  în  anul  1669,  când  a  fost 
cucerită  de  turci. 

Iankos,  mic  meseriaş  priceput  la  reparatul  încălţămintei,  şi-a  crescut 
copiii  în  condiţii  modeste.  Nevasta  lui,  Soliră,  contribuia  cu  ceva  bani  la 
bugetul  familiei  lucrând  ca  menajeră  în  casa  unui  negustor  bogat. 
ISSAKRA,  primul  copil  născut  de  Soliră,  s-a  ocupat  de  gospodărie  în  lipsa 
mamei  de  cum  a  fost  în  stare  să  muncească.  Fraţii  ei,  mereu  ocupaţi  cu 

joaca,  i-au  fost  de  ajutor  după  ce  şi-au  înţeles  rolul  pe  care  îl  aveau  de 
îndeplinit  în  familie.  Iankos,  ocupat  toată  ziua  cu  recondiţionarea 
încălţărilor,  era  deseori  solicitat  şi  de  marinarii  străini  care  coborau  pe 
ţărm.  Fără  a  se  gândi  la  nimic  rău,  el  obişnuia  să  o  trimită  pe  ISSAKRA  în 
căutarea  clienţilor  care  îşi  aşteptau  repararea  încălţărilor. 

într-o  zi  nefericită,  un  marinar  marocan  a  chemat-o  pe  fată  la  bordul 
corăbiei,  promiţându-i  o  sumă  de  bani  pentru  reparaţia  efectuată  de  tatăl 
ei.  Nebănuind  ce  o  aşteaptă,  fata  i-a  dat  marocanului  cizmele  peticite, 
aşteptând  plata  promisă.  Până  să  se  dezmeticească,  marinarii  au  pornit 
corabia,  care  s-a  îndepărtat  rapid  de  ţărm.  Temându-se  de  bătaie, 
ISSAKRA  a  stat  liniştită,  aşteptând  îngrijorată  să  vadă  ce  se  va  mai 
întâmpla  cu  ea.  După  zile  şi  nopţi  de  călătorie,  răpitorul  a  coborât  la 
ţărmul  unei  localităţi  exotice,  unde  se  vorbeau  limbi  necunoscute. 
Corabia  marocanilor  ajunsese  în  ţara  lor,  portul  în  care  acostase 
numindu-se  Ceuta. 

în  acea  perioadă,  portul  Ceuta  se  afla  sub  stăpânire  spaniolă.  în 
aceeaşi  zi,  fata  a  fost  vândută  ca  sclavă  unui  afacerist  în  oraş,  care  a 
păstrat-o  pentru  familia  lui.  Fiind  bună  gospodină,  cei  doi  soţi  spanioli, 
stăpânii  ei,  au  dat-o  ca  ajutor  la  bucătărie,  unde  sclava  ISSAKRA  şi-a 
făcut  datoria  fără  a  se  plânge  vreodată  de  ceva.  Era  o  biată  copilă  în 
vârstă  de  14  ani  şi  simţea  nevoia  de  a  fi  îndrumată  şi  ocrotită  de  cineva, 
fie  că  era  vorba  despre  bucătăreasă,  sclavă  şi  ea,  sau  de  nevasta 
stăpânului,  Dona  Alta. 

Anii  au  trecut,  ISSAKRA  s-a  maturizat,  devenind  o  fată  foarte 
frumoasă,  cuminte  şi  ascultătoare.  Avea  20  de  ani,  când  stăpânul  ei  a 
anunţat-o  că  i-a  găsit  un  tânăr  dornic  să  o  ia  de  soţie.  Pretendentul  era 
unul  dintre  mercenarii  berberi  care  alcătuiau  corpul  de  pază  al 
stăpânului,  Don  Arnaldo.  Adul  Rannah  avea  22  de  ani,  când  a  fost 
cununat  de  stăpânii  lui  cu  sclava  grecoaică.  ISSAKRA  l-a  acceptat  pe 
Adul,  deşi  nu  îl  iubea,  bucurându-se  de  promisiunea  stăpânei  că  va 
deveni  femeie  liberă  după  căsătoria  cu  Adul. 

Liberă  ca  în  copilărie  nu  a  mai  fost  niciodată,  fiindcă,  din  stăpânirea 
soţilor  Arrantas,  a  trecut  în  grija  soţului,  care  s-a  dovedit  a  fi  posesiv  şi 
capricios  încă  din  prima  zi  ce  a  urmat  ritualului  de  cununie.  Proaspăta 
familie  a  primit  o  odaie  într-o  casă  separată  de  palatul  stăpânului,  iar 
după  naşterea  primului  copilaş  li  s-a  mai  dat  încă  una. 

Treptat,  în  decurs  de  câţiva  ani,  Adul  a  fost  numit  şef  al  grupului  de 
paznici  ai  stăpânului,  fiind  nevoit  să  îl  însoţească  pretutindeni  pe  unde  îl 
chemau  treburile.  Don  Arnaldo  se  ocupa  cu  schimbul  de  mărfuri,  având 

şi  el  o  corabie,  ca  toţi  marii  afacerişti,  nava  transportând  diverse  mărfuri 
pe  apele  Mediteranei. 

Primul  copil  adus  pe  lume  de  ISSAKRA  a  fost  o  fetiţă  foarte 
frumoasă,  pe  care  au  numit-o  Sunnam.  Copila,  creştinată  de  soţii 
Arrantas  ca  şi  părinţi  ai  ei,  a  primit  o  educaţie  catolică  severă,  care  a 
transformat-o  într-o  tânără  evlavioasă  şi  foarte  ascultătoare.  Cei  trei  fraţi 
ai  lui  Sunnam  s-au  numit  Runbal,  Marruh  şi  Yugder.  Cu  toţii  au  fost 
antrenaţi  de  tatăl  lor  încă  de  mici  în  intenţia  de  a  deveni  paznici  ai 
stăpânului,  la  fel  ca  şi  el.  Educaţia  lor  militărească  le-a  fost  de  mare 
ajutor,  mai  ales  după  moartea  lui  Adul,  la  doar  46  de  ani,  care  a  fost  ucis 
într-o  încăierare  cu  nişte  hoţi. 

Don  Arnaldo  murind  şi  el  în  urma  unei  crize  de  rinichi,  fiul  său  cel 
mare,  Ajundo,  a  preluat  întreaga  proprietate  a  tatălui,  inclusiv  toate 
afacerile  lui.  Familia  Rannah  i-a  rămas  fidelă,  neavând  altceva  mai  bun 
de  ales.  Văduva  ISSAKRA,  devenită  bună  prietenă  cu  Dona  Alta,  îşi 
depăna  uneori  amintirile  din  copilărie,  povestind  despre  casa  şi  familia  ei 
de  pe  îndepărtata  insula.  Stăpâna,  femeie  bună  la  suflet,  i-a  îngăduit 
ISSAKREI  să  plece  în  Creta  împreună  cu  fiica  ei  pentru  a-şi  revedea 
rudele. 

Ajunse  în  mica  localitate,  cele  două  vizitatoare  au  găsit  mormintele 
părinţilor  ISSAKREI  şi  casa  ocupată  de  o  familie  pe  care  ea  nu  o 
cunoştea.  Fraţii  ei  vânduseră  întreaga  moştenire  înainte  de  a  părăsi 
insula  spre  a  se  stabili  în  sudul  Italiei. 

Revenită  în  Ceuta,  ISSAKRA  şi-a  reluat  viaţa  obişnuită,  ocupându-se 
de  bucătăria  ei  şi  a  stăpânilor.  Până  la  68  de  ani,  şi-a  văzut  copiii 
căsătoriţi,  reuşind  să  îşi  cunoască  şi  nepoţii.  Copiii  ei  au  fost  consideraţi 
oameni  liberi,  fiind  mult  ajutaţi  de  Dona  Alta  şi  de  fiii  ei  să  îşi  facă  fiecare 
un  rost  în  viaţă. 

ISSAKRA,  îmbătrânind  frumos,  ca  o  urmaşă  demnă  a  neamului  său 
cretan,  s-a  bucurat  mereu  de  respectul  tuturor  celor  care  o  înconjurau,  fie 
că  îi  erau  stăpâni,  rude  sau  prieteni.  La  68  de  ani,  stând  liniştită  în  curte, 
pe  scaunul  ei  obişnuit,  şi-a  revăzut  întreaga  viaţă,  bucurându-se  că  nu  îşi 
amintea  să  fi  comis  vreo  faptă  de  care  să-i  fi  fost  ruşine.  S-a  stins  în  zorii 
unei  zile  frumoase  şi  liniştite,  aşa  cum  fusese  şi  sufletul  ei  minunat. 

Nina  Petre,  8  mai  2013 


COMENTARIUL  LUI  ELY 

Urmărind  povestea  tinerei  ISSAKRA  VANELIOS,  poveste  care 
adaugă  ceva  la  karma  mea,  în  dreptul  meu,  recunosc  simplitatea  faptelor, 

a  existenţei  femeii  din  evul  mediu:  sclava  ISSAKRA,  o  fată  simplă  care 
creşte  într-o  familie  modestă,  a  unui  cizmar  şi  a  unei  menajere,  de  la  care 
ea  învaţă  devotamentul  pentru  munca  cinstită  şi  viaţa  modestă,  perioada 
în  care  insula  Creta  se  afla  sub  ocupaţie  veneţiană. 

Viaţa  tinerei  grecoaice  se  petrece  într-o  epocă  în  care  sclavia  femeii 
era  un  ritual  practicat  în  mai  toate  ţările  lumii  la  acea  vreme.  Femeia  nu 
avea  drepturi  egale  cu  bărbatul,  ea  fiind  exploatată,  folosită  şi  vândută, 
fiind  considerată  proprietatea  bărbatului.  Sclavii  se  puteau  căsători  doar 
cu  consimţământul  stăpânului.  Dacă  cei  doi  soţi  aveau  stăpâni  diferiţi, 
consimţământul  ambilor  stăpâni  era  necesar,  în  caz  contrar  ei  erau 
despărţiţi  şi  copiii  lor  împărţiţi  între  stăpâni. 

Legile  promulgate  în  acea  perioadă  făceau  sclavia  şi  mai  crudă: 
pedeapsa  cu  moartea  era  tot  mai  des  întâlnită.  Conform  unor  legi  din 
perioada  1500  „un  sclav  care  viola  o  femeie  trebuia  condamnat  să  fie 
ars  de  viu“.  Legislaţia  era  de  asemenea  menită  să  ajute  şi  încurajeze 
comerţul  cu  sclavi.  Singurul  drept  al  unui  sclav  era  cel  la  viaţă,  stăpânul 
fiind  deci  obligat  să-l  ţină  în  viaţă. 

Tânăra  grecoaică  ISSAKRA  nu  are  libertate,  ea  este  furată  de  un 
marocan  din  insula  Creta,  şi  vândută  apoi  ca  sclavă  în  portul  spaniol 
Ceuta,  unde  va  continua  să  se  adapteze  la  condiţia  ei  nouă  de  sclavă, 
muncind  în  bucătăria  stăpânilor  şi  nu  numai,  sperând  la  o  zi  a 
reîntoarcerii  ei  pe  pământurile  natale. 

Pare  destul  de  greu  să  caut  asemănări  dintre  mine  şi  sclava 
ISSAKRA,  le  voi  găsi  şi  prezenta  imediat,  pentru  că  diferenţele  de  viaţă 
sunt  evidente  şi  de  necomparat  atât  din  punctul  de  vedere  al  vieţii 
sociale,  personale,  cât  şi  ca  viaţa  de  femeie. 

Ceea  ce  pot  observa  şi  se  aseamănă  mult  cu  felul  meu  de  a  fi  este 
puterea  ISSAKREI  de  adaptare  la  nou,  mă  refer  la  noua  ei  viaţă  de  sclavă. 
Deşi  încă  o  copilă,  departe  de  cei  dragi  ei,  ea  se  conformează  la  noua 
viaţă,  care  nu  este  de  loc  uşoară,  se  supune  şi  acceptă  orice  muncă  i  se 
impune,  se  lasă  folosită,  umilită,  renunţă  la  sentimente,  trăieşte  în 
aşteptare,  în  propria-i  promisiune  că  va  reuşi  să  se  întoarcă  într-o  zi  la  cei 
dragi,  la  famila  ei  pierdută. 

Din  punct  de  vedere  istoric,  sclavia  înseamnă,  prin  definiţie,  negarea 
egalităţii  între  oameni,  iar  filozofic  sclavii  erau  consideraţi  o  specie  aparte 
si  inferioară. 

5 

Sclavia  poate  fi  definită  şi  ca  o  „stare  de  totală  dependenţă  politică, 
socială  şi  economică  în  care  se  află  ţinută  o  ţară,  o  categorie  socială,  un 
individ. 

Cum  ştim,  sclavia  a  fost  dintotdeauna  o  parte  integrantă  a  societăţii 
umane  şi  nu  a  fost  niciodată  abolită,  cel  mult  a  fost  înlocuită  de  la  forma 
ei  simplă  la  una  mai  complexă.  Iată  o  privire  de  ansamblu  asupra  istoriei 
fenomenului  care  mai  prosperă  şi  astăzi. 

Biblia  nu  se  pronunţă  nici  ea  în  clar,  împotriva  sclaviei.  în  Noul 
Testament,  Iisus  vindecă  un  sclav  şi  îl  laudă  pe  proprietar  pentru 
credinţa  acestuia.  Nu  îl  condamnă  pe  proprietar  şi  nu  face  nici  o  remarcă 
privitoare  la  posesia  de  sclavi. 

Sfântul  Pavel  le  spunea  proprietarilor  de  sclavi:  „Nu  îi  ameninţaţi, 
căci  stăpânul  şi  al  lor  şi  al  vostru  se  află  în  ceruri  şi  nu  părtineşte  pe 
nimeni”  (Efeseni  6:9).  Vechiul  Testament  merge  puţin  mai  departe  şi 
recomandă  tratamentul  binevoitor  faţă  de  sclavi. 

Tot  din  textul  povestei  noastre  mai  aflăm  că  Sunnam,  primul  copil  al 
ISSAKREI,  a  fost  creştinată  catolic  şi  educată  într-o  manieră  destul  de 
severă. 

Cel  mai  probabil  motiv  pentru  această  discrepanţă  morală  este 
redactarea  Bibliei  într-o  epocă  în  care  sclavia  nu  doar  că  era  răspândită, 
dar  era  şi  perfect  integrată  în  societate,  deci  nu  merită  prea  mare  atenţie 
din  moment  ce  toată  lumea  era  familiarizată  cu  subiectul.  în  plus,  sclavii 
de  atunci  erau  trataţi  ceva  mai  uman  decât  cei  ‘moderni,’  foarte  mulţi 
ajungând  să-şi  câştige  libertatea. 

Dacă  dorim  să  ne  întoarcem  în  zilele  noastre,  putem  descoperi  o 
formă  diferită  de  ‘sclavie  modernă’,  apărută  şi  raportată  la  individ,  care, 
aparent,  se  consideră  liber,  o  libertate  care  nu  îi  dă  voie  să  vorbească, 
deşi  poate,  nu  îi  dă  voie  să  lucreze,  deşi  poate,  nu  îi  dă  voie  să  efectueze  o 
grămadă  de  lucruri  dorite  sau  visate,  pentru  că  aceleaşi  legi  bizare, 
crunte,  îngrădesc  încă  libertăţile  noastre. 

Nu  definesc  aici  ‘sclavagismul  modern’  actual  şi  nici  nu  pot 
exemplifica  cu  nimic,  decât  cu  un  singur  aspect  şi  anume  dependenţa 
noastră  şi  lipsa  libertăţii  care  ne  este  determinată  de  bănci.  Noi  toţi 
suntem  transformaţi  în  sclavii,  supuşii  băncilor,  care,  chipurile,  ne  ajută 
cu  împrumuturi  să  ne  îmbunătăţim  şi  să  ne  asigurăm  confortul  necesar 
existenţei  noastre,  confort  pe  care  îl  plătim  înapoi  cu  un  disconfort 
raportat  în  procente  de  dobândă  pentru  bancheri.  De  fapt,  mulţi  nu  ştiu 
că  niciodată  nu  îşi  vor  plăti  înapoi  datoria,  ci  numai  dobânda  la 
împrumut,  mereu  mărită  în  avantajul  bogaţilor  şi  proprietarilor  de  bănci! 

Se  mai  poate  spune:  „ascute-ţi  dinţii,  viaţa  e  o  junglă”,  din  care  poţi 
ieşi  ca  leul,  în  frunte,  sau  jumulit  ca  o  găină.  Libertatea  este  relativă  şi 

dispune  de  ea  numai  o  anume  categorie  de  oameni,  cea  cu  banii,  nu  cu 
materia  cenuşie... 

în  Codul  lui  Hammurabi  din  Babilon  (1760  î.H.)  este  menţionată 
sclavia,  ca  o  practică  veche.  Unii  filosofi  din  antichitate  accentuează  ideea 
că  unii  oameni  se  nasc  într-o  stare  de  sclavie,  prin  urmare  este  moral  să 
profiţi  de  ei.  De  multe  ori  sclavia  se  instituia  ca  urmare  a  imposibilităţii 
plăţii  datoriilor,  de  altfel  şi  azi  practicată. 

Forma  de  sclavie  pe  care  o  cunoaşte  ISSAKRA  este  dintre  cele  mai 
crunte  şi  nu  poate  fi  comparată  cu  vremurile  noastre,  cu  toate  că  şi  noi 
suntem  folosiţi,  exploataţi  intelectual,  fizic  şi  moral,  la  bunul  plac  al 
elitelor...  Elitele  de  azi  au  o  poziţie  privilegiată  în  raport  cu  masele,  dar 
aceasta  nu  se  datorează  calităţilor  şi  performanţelor,  ci  mai  ales  puterii 
lor  financiare... 

Astfel,  elita  se  transformă  în  ‘nomenklatura  marxismului’  care  a 
structurat  ideea  că  proprietatea  se  raportează  elitelor,  iar  comunismul 
merge  pe  criteriul  stratificării  proprietăţii  trecând  la  înţelegerea  elitelor 
exclusiv  prin  accesul  la  putere. 

De  aceea,  forma  de  sclavie  din  evul  mediu  îi  asigura  doar  viaţa 
ISSAKREI  şi  familiei  ei,  adică  numai  dreptul  la  viaţă,  pe  când  azi...  avem 
proprietăţi,  drepturi  la  finanţare,  multe  alte  drepturi  şi  ne  ‘sclavagim’ 
pentru  a  le  păstra. 

Problemele  nostre  de  azi  nu  sunt,  prin  urmare,  decât  niscai  lacomi 
de  pe  Wall  Street,  din  Hollywood,  care  au  construit  actualul  sistem 
mondial,  financiar  şi  monetar. 

întorcându-mă  la  ISSAKRA,  o  găsim  la  început  o  copilă,  apoi  o 
adultă  şi  o  mamă  a  4  copii,  care  trăieşte  o  viaţă  de  sclavă  alături  de  soţul 
ei,  şi  el  sclav,  împreună  cu  care  îşi  educă  copiii  în  spiritul  muncii, 
corectitudinii,  şi  devotamentului  pentru  stăpânii  lor,  lucru  care  îi  va 
aduce  ISSAKREI  bucuria  izbânzii  finale,  de  a-şi  vedea  copii  eliberaţi  de 
sclavie. 

Aceeaşi  bucurie  o  împărtăşim  şi  noi  azi,  adică  şi  eu,  dar  într-o  altă 
formă,  căutăm  competiţia,  mânuim  tehnologia  şi  trăim  alert  şi  repede,  ne 
bucurăm  de  ce  putem  realiza  profesional  în  cadrul  comunităţilor  sau 
societăţilor  în  care  trăim.  Ce  este  însă  trist  este  că  nu  mai  vedem  că 
stăpânii  noştri,  mai-marii  proprietari  cărora  le  slujim  şi  ne  vindem 
capacităţile  fizice  şi  intelectuale,  nu  mai  au  nevoie  de  mult  de  valori,  de 
inteligenţe,  ci  de  nişte  oameni  care  să  le  aducă  mulţi  bani  în  conturile  lor! 
Vorbim  din  nou  de  o  sclavie?  o  sclavie  aparent  invizibilă,  decentă,  alertă 
şi  competitiv  tehnologică. 

Pentru  grecii,  spaniolii  şi  bizantinii  din  evul  mediu,  vocaţia  unui 
sclav  era  munca.  Mai  târziu,  am  văzut  că  munca  l-a  înnobilat  pe  om 
(Marx),  dar  am  mai  văzut  că  nu  l-a  eliberat. 

Evocând  o  epocă  mai  îndepărtată,  în  care  grecii  nu  dispuneau  încă 
de  forţă  de  muncă  servilă,  un  comedian  din  secolul  al  V-lea  î.Hr.  scria: 
„în  acea  vreme,  femeia  trebuia  să  preia  toată  corvoada  gospodăriei”.  Şi  în 
zilele  noastre  sunt  femei  care  muncesc  foarte  greu  să  îşi  crească  copii,  să 
îi  menţină  la  şcoli.  Cazul  meu  este  acuma  îmbunătăţit,  ca  să  zic  aşa,  copiii 
mei  fiind  mari,  dar  nu  de  mult,  am  avut  şi  eu  o  perioadă  grea,  în  care 
munca,  creşterea  şi  îngrijirea  copiilor,  a  familiei  au  fost  responsabilităţi 
pe  care  le-am  îndeplinit  cu  seroizitate  şi  conştiinciozitate. 

De  aceea,  ISSAKRA  rămâne  pentru  mine  un  exemplu  de  disciplină, 
dacă  vrei,  o  disciplină  a  muncii  şi  luptei  pentru  existenţă  până  la  sfârşitul 
zilelor  ei.  Karma  mea  continuă  negreşit  cu  această  disciplină  a  muncii 
transmisă  şi  care  mi-a  fost  impusă  de  ISSAKRA  şi  o  voi  urma  până  la 
sfârşitul  zilelor  mele. 

Ca  şi  ISSAKRA,  am  ajuns  pe  noi  pământuri,  şi  spre  deosebire  de  ea, 
care  numai  a  muncit,  eu  am  început  să  învăţ  din  nou,  deşi  credeam  că 
ştiu  destule,  mi-am  folosit  timpul  liber  să  vizitez  locuri  minunate,  am 
muncit  şi  muncesc  făcând  lucruri  care  îmi  plac,  ajutând  pe  cei  în 
suferinţă,  împlinind  un  vis  al  ISSAKREI,  pe  care  ea  mi  l-a  dat  şi  eu  l-am 
continuat. 

Am  reuşit  să  trăiesc  decent,  modest  şi  să  nu  cer  prea  mult,  să  nu 
alerg  lacom  după  averi  care  te  înglodesc  în  datorii  şi  apoi  te  supun! 
Fiecare  emigrant  venit  aici  alege  calea  de  a  învăţa,  de  a  munci,  de  a  plăti 
împrumuturile,  mai  ales  pentru  examenele  grele  de  atestare  profesională. 
Drumul  ales  de  mine  cu  20  de  ani  în  urmă,  îmi  aminteşte  de  drumul 
ISSAKREI.  Că  şi  ea,  m-am  trezit  în  faţa  unor  greutăţi  pe  care  nu  ştiam 
dacă  am  să  le  trec  şi,  ca  şi  ea,  am  reuşit  să  mă  mă  regăsesc  din  nou,  prin 
muncă  şi  supunere... 

Conform  unor  studii  realizate  de  organizaţii  anti-sclavagiste,  în 
epoca  contemporană  există  mai  mulţi  sclavi  decât  în  oricare  altă  epocă 
din  istorie,  dar  ce  este  mai  trist  este  că,  dintre  aceştia,  jumătate  sunt 
copii.  Se  estimează  că  aproximativ  27  de  milioane  de  oameni  se  află  în 
prezent  subjugaţi,  şi  asta  neincluzându-i  pe  cei  care  deţin  un  statut 
echivalent.  Preţul  de  azi  se  reduce  la  90$,  în  vreme  ce  în  trecut  se 
estimează  că  ar  fi  ajuns  undeva  pe  la  40.000$...  Un  studiu  realizat  de 
Universitatea  din  Berkeley  arată  că  11.000  de  cetăţeni  americani  sunt  în 
condiţie  de  sclavie. 

Draga  noastră  eroină,  ISSAKRA,  m-a  ajutat  să  reconstitui  drumul 
vieţii  mele,  să  mă  adaptez  la  nou  pe  pământuri  necunoscute  şi,  ca  ea,  să 
mă  calific  la  ce  mi  se  cerea,  să  mă  încurajez  şi  să  visez,  ca  şi  ea,  că  într-o  zi 
voi  reuşi  şi  voi  face  ca  cei  ce  îmi  urmează,  copiii  şi  nepoţiii  mei,  să  fie  mai 
bine,  mai  independenţi,  să  îşi  aleagă  drumul  dorit  în  realizarea  unui 
viitor  mai  bun. 

Cred  că  am  reuşit,  continuând-o  pe  ISSAKRA,  care  le-a  adus 
libertatea  ei  şi  copiilor  ei.  Şi  eu  am  reuşit  ca  nepoţii  mei  să  nu  mai  ajungă 
discriminaţi,  să  se  bucure  şi  să  beneficieze,  la  fel  ca  cei  de  aici,  de 
drepturi  egale,  democratice  şi  absolut  ca  ale  celor  naturalizaţi,  născuţi  şi 
crescuţi  aici. 

Ca  şi  ISSAKRA,  am  muncit  să  pot  să  câştig  încrederea  şi  să  pot  să  mă 
afirm  din  nou  profesional.  în  cazul  ei,  fiind  o  femeie  simplă,  s-a  străduit 
să  efectueze  toate  muncile  din  bucătărie  cât  mai  bine  şi  pe  placul 
stăpânilor,  iar  în  cazul  meu  să  pot  să  fiu  pe  placul  societăţii  canadiene. 

Aşa  cum  mi-ai  amintit  că  ISSAKRA  este  o  străbună  spirituală  de  care 
pot  să  fiu  mândră,  recunosc  că  mă  regăsesc  în  ISSAKRA  atât  în  ceea  ce 
priveşte  disciplina  muncii  şi  a  supunerii  la  muncă,  cât  şi  în  ceea  ce 
priveşte  reuşita  la  visul  libertăţii,  o  libertate  la  care  aspiră  creştinul,  care 
este  astfel  şi  libertatea  interioară  de  a  împlini  voinţa  lui  Dumnezeu. 

Din  păcate,  timpul  ISSAKREI  a  apus  de  mult,  dar  un  alt  timp  începe, 
şi  istoria  se  repetă  sub  acelaşi  slogan:  „Ordo  ab  chao”  (la  ordine  prin 
haos)!  Cu  toate  acestea,  îi  mulţumesc  ISSAKREI  încă  o  dată,  şi  cine  ştie, 
de  câte  ori  voi  reuşi. 

Concluzia  mea  ar  fi  una  dramatică:  individul  nu  este  şi  nu  poate  fi 
liber  vreodată;  mai  mult  decât  atât,  el  este  o  simplă  „jucărie  a  sorţii”.  Aş 
adăuga  că  lupta  pentru  un  loc  de  muncă  şi  goana  după  bani  ne  fac  să  fim 
străini  printre  ai  noştri,  se  deschid  prăpăstii  între  cei  care  sunt  de  un 
neam  cu  noi  şi,  dând  din  coate  ca  să  ne  descurcăm,  lovim  şi-i  dăm  la  o 
parte  pe  cei  mai  slabi. 

Mila  şi  dragostea  se  pierd  astfel  şi,  peste  noapte,  ajungem  de 
nerecunoscut.  Puterea  corupe  şi  puterea  absolută  corupe  absolut. 

Societatea  ne  reduce  la  un  singur  scop  în  viaţă  şi  anume  de  a  fi 
plătiţi. 

Nu  este  normal  ca  din  punct  de  vedere  tehnologic  să  fim  unde 
suntem,  iar  din  punct  de  vedere  al  timpului  liber,  al  libertăţii  materiale  şi 
al  spiritualităţii  să  decădem  într-un  ev-mediu  high-tech  pe  zi  ce  trece 
(forţaţi  de  sistem,  de  taxe,  de  asigurări  obligatorii,  de  rate  la  casă  etc). 

Oamenii  devin  din  ce  în  ce  mai  ignoranţi,  spre  bucuria 
exploatatorilor.  Sistemul  ne  face  şi  ne  vrea  ignoranţi,  ca  să  fii  mereu 
dependenţi,  să  greşim  ca  să  plătim.  De  aceea,  trebuie  să  ne  corectăm  să 
nu  dorim  mai  mult  decât  avem,  fără  să  acumulăm  bunuri  care  ar  putea  fi 
dreptul  altuia. 

Fiecare  din  noi  avem  nevoie  de  un  exemplu  de  viaţă  spirituală  şi 
morală,  cum  este  pilda  vieţii  şi  muncii  sclavei  ISSAKRA. 

Frumuseţea  morală  a  ISSAKREI,  ca  o  urmaşă  demnă  a  neamului  său 
cretan  şi  care  s-a  bucurat  mereu  de  respectul  familiei  ei,  al  stăpânilor,  şi 
tuturor  celor  care  o  înconjurau,  a  făcut  ca  la  cei  68  de  ani  să  se  despartă 
frumos,  bucurându-se  că  viaţa  i-a  dat  prilejul  de  a  săvârşi  o  mulţime  de 
fapte  bune,  fapte  care  i-au  adus  desăvârşirea. 

Această  întâlnire  karmică,  ca  şi  celelate  5  avute  mai  înainte,  nu  mă 
surprinde,  chiar  îmi  place,  este  normal  să  se  desfăşoare  aşa,  mă  bucur  şi 
doresc  ca  în  continuare  să  reuşesc  să  mă  modelez  în  funcţie  de  ceea  ce 
îmi  doresc  să  fiu  şi  să  fac.  Episoadele  karmice  1  -  6  au  un  rol  important  în 
viaţa  mea,  ele  constituind  ajutorul  pentru  ca  eu  să  pot  evolua  spiritual  în 
sensul  rezolvării  unor  probleme  relaţionale  sau  unor  datorii  karmice 
rămase  din  celelalte  vieţi  anterioare. 

Născută  Vărsătoare,  trebuie  că  am  o  karmă  de  reconstrucţie,  de 
trecere  de  la  ideal  spre  concret.  Dacă  în  alte  vieţi  anterioare  mi-am  creat 
o  karmă  de  vise  nerealizate,  trebuie  ca  în  această  viaţă  să  le  concretizez. 
Acumulările  şi  experienţele  strămoşilor  din  vieţile  anterioare,  lecţiile 
acelor  vieţi,  dacă  le  voi  înţelege  corect,  mă  vor  ajuta  la  îndeplinirea 
sarcinilor  mele  karmice  în  continuare. 

11  iunie  2013 


Episodul  7  -  RHU 

Filipineza  RHU  MAR  DAH  (1384-1448)  s-a  născut  într-o  comunitate 
indigenă  aflată  în  apropierea  ţărmului  nord-estic  al  insulei  Luzon. 
Ulterior,  după  moartea  lui  RHU,  micul  sat  a  dispărut,  fiind  distrus  de  un 
incendiu  puternic.  în  perioada  vieţii  sale,  insula  se  afla  în  sfera  de 
influenţă  a  regatului  indonezian  Srivijaya,  din  direcţia  căruia  s-a 
răspândit  islamismul. 

Tatăl  fetei,  Rron,  a  crescut-o  împreună  cu  nevasta  lui,  Lhali,  până 
când  fetiţa  a  împlinit  2  ani.  După  aceea,  fiind  părăsit  de  Lhali,  care  a  fugit 
cu  un  bărbat  venit  cu  barca  de  pe  insula  Samar,  şi-a  crescut  singur  fiica, 

nedorind  să  îşi  ia  altă  nevastă.  RHU  a  trăit  în  mare  sărăcie  cât  timp  a  stat 
cu  tatăl  ei.  De  la  8  ani,  a  fost  obligată  să  se  scufunde  în  apa  mării,  în 
căutare  de  perle  şi  vietăţi  comestibile.  Rron  ascundea  perlele  scoase  din 
scoici,  dorind  să  adune  astfel  o  comoară  cu  ajutorul  căreia  să  devină  un 
om  bogat. 

Lacom  de  bani,  şi-a  vândut  fata  unui  negustor  în  vârstă  de  25  de  ani 
sosit  din  Taiwan,  care  i-a  dat  o  pungă  de  galbeni.  Rhano  vizitase  de  mai 
multe  ori  insula,  împrietenindu-se  cu  băştinaşii  care  locuiau  pe  ţărmul 
mării.  Achiziţiona  de  la  ei  plute  gata  făcute,  pe  care  le  ducea  în  ţara  lui. 
Rhano  mai  avea  obiceiul  de  a  cumpăra  fetiţe  frumoase  cu  scopul  de  a  le 
vinde  pe  mulţi  bani  unor  familii  bogate  care  trăiau  pe  alte  insule.  Fetele 
ajungeau  sclave,  iar  viitorul  lor  era  incert.  Aflând  de  la  Rron  că  omul 
dorea  să  ajungă  boier,  i-a  dat  banii  necesari  pentru  a-şi  putea  construi  o 
casă  în  schimbul  delicatei  RHU,  care  avea  doar  14  ani.  După  ritualul  de 
căsătorie,  Rhano  a  lăsat-o  pe  RHU  la  tatăl  ei  şi  s-a  pregătit  de  plecare, 
afirmând  că  va  reveni  după  rezolvarea  unor  afaceri  urgente. 

în  anul  următor,  fata  a  devenit  mamă,  născându-1  pe  fiul  ei,  Ronilo. 
Rron,  care  între  timp  îşi  construise  casa  mult  dorită  şi  se  însurase  a  doua 
oară,  s-a  bucurat  de  nepotul  său,  neavând  încă  niciun  copil  de  la  noua 
nevastă.  Cele  două  femei  l-au  crescut  pe  Ronilo  cu  toată  afecţiunea 
pornită  din  sufletele  lor  de  copile  nevinovate. 

Rhano  a  revenit  după  2  ani  şi  jumătate,  arătându-se  foarte  uimit  de 
frumuseţea  fiului  său.  Fără  a  sta  mult  pe  gânduri,  le-a  dat  celor  din 
familie  o  nouă  pungă  cu  bani,  a  eliberat-o  pe  RHU  de  cununia  cu  el  şi  i-a 
luat  băiatul,  fără  a  ţine  seama  de  disperarea  mamei.  RHU  nu  şi-a  mai 
văzut  băiatul  multă  vreme. 

S-a  recăsătorit  la  21  de  ani  cu  un  agricultor  din  sat  care  se  numea 
Durkindo  şi  era  cu  6  ani  mai  în  vârstă  decât  ea.  Cu  banii  primiţi  de  la 
Rhano  îşi  cumpărase  împreună  cu  Rron  o  suprafaţă  mare  de  teren 
cultivabil,  pe  care  munceau  agricultori  liberi,  plătiţi  de  ei.  Durkindo,  unul 
dintre  aceştia,  îi  cucerise  inima  frumoasei  stăpâne,  îndrăznind  să  o  ceară 
pe  RHU  în  căsătorie. 

Din  unirea  lor  plină  de  iubire  au  rezultat  trei  copilaşi.  Pe  Dumki, 
mama  ei  a  născut-o  la  23  de  ani.  Primul  băiat,  Konor,  a  sosit  la  2  ani 
după  surioara  lui.  Mezinul  Danike  a  fost  adus  pe  lume  când  RHU  avea  29 
de  ani. 

Afaceristul  Rhano  a  mai  trecut  de  câteva  ori  pe  la  vila  lor,  aducându- 
le  de  fiecare  dată  câte  o  sumă  mare  de  bani.  Le-a  povestit  despre 

progresele  fiului  său  în  creştere  şi  dezvoltare,  dar  nu  l-a  adus  niciodată  cu 
el. 

RHU  împlinise  45  de  ani  şi  trăia  fericită  cu  familia  ei,  când  un  bărbat 
frumos  şi  voinic  a  coborât  pe  mal  din  eleganta  lui  ambarcaţiune. 
Căutând-o  pe  RHU,  i-a  mărturisit  că  este  Ronilo.  Băiatul  reuşise  să  îşi 
viziteze  mama  fiindcă  tatăl  său  murise  de  curând,  fiind  ucis  de  nişte 
piraţi.  Peste  câteva  zile,  Ronilo  şi-a  luat  rămas  bun,  dispărând  pentru 
totdeauna  din  viaţa  mamei  sale. 

RHU  a  mai  trăit  19  ani  după  această  tristă  întâmplare,  bucurându-se 
de  copiii  şi  nepoţii,  care  o  iubeau  foarte  mult. 

La  64  de  ani,  pe  când  supraveghea  construcţia  unei  case  noi  pentru 
una  dintre  nepoate,  o  grindă  s-a  prăbuşit  peste  ea,  distrugându-i  coloana 
vertebrală.  Femeia  a  zăcut  cu  dureri  cumplite  câteva  zile,  după  care  zeul 
islamic  i-a  chemat  sufletul  în  lumea  lui. 

Nina  Petre, 
10  iunie  2013 


COMENTARIUL  LUI  ELY 

Filipineza  RHU  MAR  DAH  este  o  altă  predecesoare  a  mea,  cea  care 
mă  ajută  să  îmi  reconstitui  linia  karmică,  şi  acolo  unde  RHU  nu  a  reuşit, 
eu  voi  defini,  într-un  alt  fel,  linia  karmei,  tocmai  pentru  a  îndrepta  tot 
ceea  ce  ea  nu  a  reuşit. 

Trăind  pe  insula  Luzon,  viaţa  RHU-ei  nu  este  uşoară  şi,  încă  din 
copilărie,  ea  este  părăsită  de  mama  ei  şi  este  nevoită  să  se  descurce 
singură,  cu  singura  ei  îndeletnicire  de  a  aduna  perle  din  scoicile  pe  care 
le  vâna  de  pe  fundul  mării... 

E  adevărat  că,  de  câte  ori  văd  filme  cu  scafandri  sau  filme  în  care  iau 
contactul  vizual  cu  imagini  subacvatice,  am  uneori  vaga  impresie  că  eu 
sunt  sub  apă  şi  săvârşesc  ceva,  experimentez  ceva  sau  întreprind  ceva  ce 
am  mai  făcut  cândva,  chiar  cred  că  recunosc  ceva  din  flora  şi  fauna 
subacvatică,  adică  îmi  vine  uşor  să  mă  transpun  în  imagine.  Feerie, 
culoare  şi  linişte  în  lumea  marină,  lume  pe  care  RHU  a  întâlnit-o  şi  a 
trimis  mesaje  karmice  misterioase  celor  ce  i-au  urmat,  adică  mie. 

Oare  asta  să  vină  de  la  micuţa  RHU?  Sigur  că  da! 

Spre  deosebire  de  femeile  sclave  -  cum  am  văzut-o  pe  ISSAKRA,  o 
altă  străbună  spirituală  de  care  pot  să  fiu  mândră,  dar  a  cărei  viaţă  se 
situează  într-o  perioadă  mult  mai  dificilă,  în  care  ea  este  intens 
exploatată,  folosită  fără  să  îşi  recâştige  statutul  de  om  liber,  decât  mult 
mai  târziu,  pe  la  sfârşitul  vieţii  -  filipineza  RHU,  deşi  ajunge  şi  ea  să  fie  o 

femeie  vândută  asemenea  unei  sclave,  totuşi  se  bucura  de  prezenţa 
continuă  a  familiei  lângă  ea.  Chiar  aşa  cum  era,  cu  un  tată  avar,  ea 
trăieşte  şi  munceşte  în  familie,  lângă  tatăl  ei,  şi  încet,  încet  ea  se  ridică  la 
o  condiţie  socială  bună,  are  şi  posibilităţi  materiale,  ducând  o  viaţă  destul 
de  bună,  putem  spune,  mai  ales  după  ce  a  fost  eliberată  de  constrângerea 
unei  căsătorii  forţate. 

Eu  continui  o  karmă  în  care,  la  fel  ca  şi  ea  muncesc  onest,  îmi  ajut 
familia  de  aici  şi  din  ţară  şi  caut  să  menţin  cât  mai  pozitiv  acest  destin 
karmatic. 

Trăieşte,  intr-adevăr,  fără  soţul  ei,  care  a  cumpărat-o  spre  a-şi  ajuta 
tatăl  financiar  şi  care  ulterior  a  părăsit-o,  luându-i  şi  copilul  pe  care  ea  l-a 
iubit. 

Văd  că  în  viaţa  anterioară  părinţii  mei  au  lipsit  şi  nu  au  făcut  mare 
lucru,  pentru  ca  în  această  viaţă  să  mă  regăsesc  cu  un  tată  şi  o  mamă 
care  nu  m-au  lăsat  şi  m-au  ajutat  să  cresc,  să  învăţ  şi  să  mă  realizez 
profesional. 

Dacă  în  viaţa  anterioară  am  fost  singură,  fără  mamă  şi  numai  un 
tată,  în  viaţa  actuală  am  o  familie  frumoasă  şi  nu  sunt  atât  de  singură, 
având  şi  un  frate. 

Dacă  în  viaţa  anterioară  m-am  căsătorit  devreme  la  14  ani,  cu  forţa, 
şi  fără  să  mă  gândesc  la  vreo  dragoste,  fără  să  am  voie  la  vreo  opinie  şi  ca 
apoi  să  mă  recăsătoresc  şi  să  îmi  refac  viaţa,  acuma  eu  mă  regăsesc,  în 
continuarea  acestei  karme  lăsate  de  RHU,  alături  de  un  singur  bărbat, 
căsătorie  bazată  pe  sentimente  de  iubire,  fără  să  fie  nevoie  să  am  altă 
alegere  pentru  un  alt  bărbat,  soţul  meu  fiind  ceea  ce  mi-am  dorit,  o 
căsătorie  în  iubire  şi  înţelegere,  alături  cei  doi  copii  şi  de  toată  familia 
mea. 

RHU  devenise  o  căutătoare  de  perle,  apoi  o  agricultoare  şi  o 
gospodină,  care  a  agonist  bunuri  pe  care  le-a  împărţit  în  familia  ei  cu  cei 
dragi,  cei  trei  copii  ai  săi  şi,  mai  târziu,  cu  nepoţii  ei. 

Există  multe  legende  şi  povestiri  care  au  avut  drept  inspiraţie  ‘perla’, 
această  micuţă  sferă  opacă  cu  strălucire  blândă  şi  rece  deopotrivă.  După 
unele  teorii,  perlele  reprezintă  simbolul  lacrimilor  vărsate  în  urma 
suferinţelor  nemeritate  care  sunt  bine  primite  de  Dumnezeul  iubirii  şi  al 
îndurării. 

Conform  unei  legende  din  insula  Ceylon,  Adam  şi  Eva  ar  fi  petrecut 
500  de  ani  în  acest  loc.  Lacrimile  pe  care  le-au  vărsat  pentru  moartea 
tragică  a  lui  Abel  au  creat  un  lac  pe  fundul  căruia  s-au  găsit  mai  târziu 
perle  de  o  strălucire  fantastică  şi  nestemate  „născute  din  dragoste  şi 

durere”.  Mai  târziu,  s-a  spus  despre  perlă  că  era  piatra  dragostei:  „Este 
cea  care  face  frumuseţea  irezistibilă...  Ea  oferă  castitate  celei  care  o 

9 

posedă,  candoare  fecioarei  şi  puritate  tinerei  femei.  Piatra  delicată  care 
simbolizează  credinţa,  puritatea  şi  ardoarea  religioasă;  îmblânzeşte 
caracterele  violente,  aduce  pace  în  suflet,  îndepărtează  certurile  şi  oferă 
linişte...”  O  doamnă  din  înalta  societate  britanică  scria:  „Perla  va  fi 
simbolul  blânzilor  resemnaţi,  al  iubirilor  permise  şi  al  tandreţii.  Iubirea 
unei  femei  pentru  colierul  său  de  perle  este  diferită  de  cea  pentru 
diamantele  sale...  iar  perla  o  iubeşte  pe  cea  care  o  poartă  la  sânul  ei.” 

Am  adăugat  aceste  citate,  intenţionat  pentru  a  vedea  cât  este  de 
implicată  RHU  în  a  aduce  ‘perle’  de  pe  fundul  apelor  şi  a  le  oferi  spre 
vânzare  pieţii  din  acea  vreme. 

Poate  că  ‘perla’  gingaşă  i-a  adus  lui  RHU  mai  târziu  bucuria  de  a 
putea  munci  pe  propriul  ei  pământ,  cumpărat  de  ea  şi  familia  ei,  cât  şi 
recăsătorirea  cu  un  al  doilea  soţ  pe  care  îl  iubea  şi  alături  de  care  a  avut 
trei  copii. 

RHU,  exact  ca  şi  o  ‘perla’,  este  simbolul  credinţei,  al  iubirii  care 
aduce  pacea  în  suflet,  al  devoţiunii  pentru  familia  ei. 

RHU  trăieşte  o  viaţă  bună  alături  de  familia  ei  şi  se  bucură  de  copii  şi 
mai  târziu  de  nepoţi. 

Mă  regăsesc  şi  văd  că  RHU  mi-a  transmis  o  karmă  bună  şi,  ca  şi  ea, 
am  continuat  să  am  o  familie,  copii  şi  nepoţi. 

Ceea  ce  am  de  continuat  acum  e  să  am  grijă  să  îmi  păstrez  în  linişte, 
pace  şi  bucurie  familia,  să  menţin  o  karmă  pozitivă,  transmisă  mie  de 
filipineza  RHU. 

RHU,  în  tot  ce  ea  a  întreprins  şi  viaţa  ei,  este  şi  rămâne  un  exemplu 
de  abnegaţie  şi  efort  de  supravieţuire  şi,  în  acelaşi  timp,  de  respect  şi 
iubire  pentru  aproapele,  respectiv  pentru  familie. 

Aşa  este,  credeţi-mă  pe  cuvânt,  gândurile  uneori  ne  ajută  să  ne 
formulăm  viaţa,  în  aşa  fel  încât  mintea  umană  este:  „How  people  treat 
others  is  their  karma  and  how  they  react  is  yours”  ... 

Le  ştiu  şi  le  văd  şi  sunt  destul  de  inteligentă  să  le  înţeleg. 

Cred  că  a  iubi  fără  a  avea  nici  o  pretenţie,  iubirea  care  trebuie 
dăruită  şi  nu  cerută,  aceasta  e  karma  ce  o  voi  oferi  pentru  a  continua  ce 
mi  s-a  dat,  atunci  lăsaţi-mă  să  dăruiesc  şi  fie  ca  aceasta  să  fie  cea  mai 
bună  recompensă. 

Ca  multe  alte  persoane,  mă  regăsesc  şi  îmi  asum  riscul...  în  viaţă 
suntem  cu  un  scop  şi  anume  să  învăţăm  ceva,  să  ne  împlinim  karma, 

numai  trebuie  să  ştim  să  luăm  o  anumită  atitudine  şi  să  facem  o  alegere 
bună  în  tot  ceea  ce  vrem  să  desăvârşim. 

îy  iulie  2013 


Episodul  8  -  MANDU 

Amerindianul  MANDU  SIKE  (1303-1349)  s-a  născut  intr-un  trib 
ascuns  într-o  pădure  ce  poate  fi  localizată  astăzi  între  masivul  muntos 
Cerron  (la  nord),  munţii  Cordillera  Merida  (la  sud)  şi  Laguna  Maracaibo 
(la  vest)  -  în  zona  de  nord-vest  a  Venezuelei.  în  apropierea  vechii  aşezări 
amerindiene  s-a  dezvoltat  ulterior  oraşul  Mene  Grande. 

Părinţii  lui  MANDU  proveneau  din  triburi  diferite.  Tatăl  său,  Ajoje, 
era  un  indian  jirajara,  iar  mama  lui,  Lokdene,  femeie  arawak.  Ajoje  o 
furase  pe  Lokdene  în  timp  ce  ea  culegea  plante  şi  fructe  din  pădure. 
Drept  urmare,  bărbaţii  din  cele  două  triburi  avuseseră  un  război  în  toată 
legea,  din  care  ieşiseră  învingători  combatanţii  lui  Ajoje,  el  având  astfel 
dreptul  de  a  păstra  fata  definitiv.  Lokdene  i-a  dăruit  patru  copii:  doi 
băieţi  (MANDU,  Londeke)  şi  două  fete  (Urrn,  Mossunu). 

Ocupaţiile  bărbaţilor  din  comunitatea  lor  erau  diferite  de  ale 
femeilor.  în  timp  ce  ei  umblau  toată  ziua  în  căutare  de  vânat  sau  peşte, 
femeile  munceau  în  interiorul  şi  împrejurul  colibelor,  având  drept 
atribuţii  creşterea  copiilor,  prepararea  hranei,  confecţionarea  unor  vase 
şi  statuete  din  lut,  sculptarea  unor  obiecte  mici  din  lemn  (statuete 
reprezentatnd  oameni  şi  animale,  pandantive  etc).  în  zilele  cu  vreme  rea, 
Ajoje  confecţiona  din  lemn  scaune  joase,  iar  din  piatră  făcea  şiraguri  de 
lamele  foarte  subţiri,  pe  care  bărbaţii  şi  le  purtau  la  diverse  ritualuri. 

Fetele  au  crescut  pe  lângă  mama  lor,  ajutând-o  la  tot  ce  erau  în  stare 
să  facă.  Băieţii,  aflându-se  mereu  în  preajma  tatălui,  au  învăţat  de  mici 
tainele  vânătorii,  ale  pescuitului  şi,  mai  ales,  ale  luptei  cu  adversarii  din 
alte  triburi  ascunse  în  pădure,  care  se  încumetau  să  intre  la  vânătoare  pe 
teritoriul  stăpânit  de  satul  său. 

Tatăl  lui  Ajoje  fusese  vrăjitor  în  tinereţe,  dar  se  lăsase  de  această 
ocupaţie,  fiindcă  era  îndrăgostit  şi  dorea  să  îşi  ia  o  nevastă  în  colibă.  îi 
lăsase  greaua  misiune  a  ghicitului  şi  vindecărilor  fratelui  său,  Niroro, 
care  se  pregătea  de  plecare  în  altă  lume,  fiind  foarte  bătrân.  Dintre  toţi 
băieţii  satului,  Niroro  îl  alesese  pe  MANDU  ca  urmaş  al  misiunii  sale.  Aşa 
a  aflat  băiatul,  la  doar  16  ani,  că  urma  să  trăiască  singur  în  coliba  lui 
Niroro,  preluând  după  moartea  lui  tot  ce  avea  bătrânul  în  ştiinţă  şi 


NINA  PETRE  -  Vieţile  anterioare  ale  spiritului  Voi. 6 


pag.  114 


obiecte.  La  17  ani,  MANDU  şi-a  incinerat  maestrul,  după  ce  l-a 
împachetat  în  lut  şi,  depunând  jurământul  celibatului,  a  început 
pretenţioasa  munca  de  vrăjitor. 

Timp  de  29  de  ani,  MANDU,  supranumit  Sike  (înţeleptul),  s-a 
dedicat  cu  onoare,  pasiune  şi  putere  de  sacrificiu  ghidării  spirituale  şi 
salvării  unor  membri  ai  comunităţii  din  ghearele  morţii  timpurii.  în 
acelaşi  timp,  el  avea  şi  misiunea  conducerii  etapelor  incinerării  şi 
adăpostirii  cadavrelor  în  locuri  ascunse.  Ritualurile  funerare  erau  însoţite 
de  ofrande  în  fructe,  peşti,  păsări  şi  animale  vânate  din  pădure.  Alături 
de  cadavru,  bărbaţii  aşezau  figurine  din  lut  ce  reprezentau  oameni  sau 
animale.  Toate  erau  vrăjite  de  MANDU  cu  incantaţii  şi  gesturi  numai  de 
el  ştiute,  având  rolul  de  a  întări  sufletul  mortului,  pentru  ca  el  să-i  ajute 
pe  cei  rămaşi  în  viaţă,  veghind  mereu  asupra  lor  de  pe  lumea  cealaltă.  La 
toate  ritualurile  funerare,  bărbaţii  care  îl  ajutau  pe  MANDU  fluierau, 
cântau  la  tobe,  imitau  glasurile  animalelor,  în  timp  ce  el  îşi  murmura  sau 
urla  incantaţiile,  rostind  printre  ele  formulele  magice  care  trimiteau 
sufletul  mortului  pe  lumea  cealaltă. 

întreaga  populaţie  a  satului,  numărând  mai  puţin  de  100  de  suflete, 
credea  că  obiectele  şi  forţele  naturii  erau  înzestrate  cu  puteri  superioare 
celor  ale  oamenilor.  Mai  mult  chiar,  considerau  că  o  fiinţă  sau  un  obiect 
au  însuşirea  şi  puterea  magică  de  a  proteja  omul,  iar  între  fiecare  om  şi 
un  anumit  animal  din  care  provine  el  şi  familia  lui  (sau  clanul  său)  există 
un  raport  magic.  Morţilor  li  se  cuvenea  cinstea  unui  cult  funerar, 
deoarece  defuncţii  continuau  să  participe  la  viaţa  naturii  şi  a  comunităţii. 
Fiecare  familie  îşi  confecţiona  statuetele  pe  care  dorea  să  le  aibă  alături  la 
ritualul  funerar.  Femeile  care  nu  puteau  naşte  copii  îşi  făceau  statuete 
din  lemn  sau  lut  reprezentând  capete  feminine,  iar  înţeleptul  MANDU  le 
vrăjea,  urmărind  astfel  sporirea  fertilităţii  lor. 

Viaţa  lui  MANDU  a  durat  jumătate  cât  cea  a  predecesorului  său, 
Niroro.  Simţindu-se  puternic  în  lupta  cu  duhurile  bolilor,  el  a  supus  la 
ritualuri  de  vindecare  oameni  grav  bolnavi,  de  multe  ori  necunoscând 
originea  maladiei  lor.  Treptat,  trupul  său  a  preluat  duhuri  (energii) 
periculoase,  care  l-au  făcut  din  ce  în  ce  mai  slab  în  lupta  cu  ele.  La  46  de 
ani,  MANDU  semăna  cu  un  cadavru  viu.  Simţindu-se  inutil  în  existenţa 
lui,  i-a  predat  întreaga  ştiinţă  nepotului  său,  Lorrok,  apoi,  într-o  noapte 
bântuită  de  furtună  şi-a  pus  capăt  zilelor  înghiţind  o  otravă  puternică. 

Gestul  de  renunţare  la  viaţa  săvârşit  de  MANDU  într-un  moment  de 
disperare  maximă  i-a  produs  spiritului  o  traumă  extrem  de  grea,  pe  care 
s-a  străduit  să  şi-o  repare  timp  de  sute  de  ani.  Aşa  putem  explica 

repetarea  ocupaţiei  de  vindecător  în  întrupările  următoare:  Issakra, 
Genevieve,  iar  în  această  viaţă,  doctoriţa  Ely.  Gândurile  tale  de  suicid,  la 
care  sper  că  ai  renunţat  pentru  totdeauna,  au  fost  provocate  nu  numai  de 
anumite  decepţii  familiale,  dar  şi  de  karma  sinucigaşului,  preluată  de  la 
modestul  MANDU. 

Nina  Petre, 
îy  iulie  2013 


Episodul  9  -  RANDU 

Caraibiana  RANDU  (1224-1268)  s-a  născut  într-o  mică  aşezare 
tribală  de  pe  malul  lacului  denumit  ulterior  Alacranes,  acesta  fiind  situat 
în  zona  central-nordică  a  insulei  numită  de  băştinaşi  Cubanacan.  După 
două  secole  şi  jumătate  de  la  naşterea  ei,  conchistadorul  Cristofor 
Columb  a  ancorat  lângă  ţărmul  Cubei,  exclamând:  Tierra  mas  hermosa 
que  ojos  humanos  vieron!  (Cel  mai  frumos  pământ  pe  care  ochii 
omeneşti  l-au  văzut  vreodată!)  într-adevăr,  Cuba  este  de  o  frumuseţe 
impresionantă. 

în  perioada  vieţii  eroinei  noastre,  insula  era  locuită  de  triburi 
provenind  de  pe  continentul  sud-american:  arauaci,  tupieni  şi  caraibi. 
Tribul  din  care  făcea  parte  RANDU  era  caraibian.  Caraibii  porniseră  din 
jungla  de  la  gurile  fluviului  Orinoco  şi,  descoperind  insulă  după  insulă, 
poposiseră  în  diverse  locuri,  printre  care  şi  teritoriul  Cubei. 

Părinţii  lui  RANDU,  Tonod  (tatăl)  şi  Luku  (mama),  au  avut 
doisprezece  copii,  dintre  care  au  supravieţuit  doar  patru:  două  fete 
(RANDU,  Liko)  şi  doi  băieţi  (Runudu,  Mikal).  Ceilalţi  opt  copii  au  fost 
ucişi  de  reptile,  insecte  şi  luptători  ai  triburilor  rivale. 

RANDU  a  trăit  toată  viaţa  în  micul  sat  adăpostit  de  pădurea  deasă. 
Casa  părinţilor  era  construită  din  piloni  de  lemn  întreţesuţi  cu  frunze  şi 
fibre  vegetale.  Acoperişul  înalt,  ţuguiat,  era  făcut  din  frunze  de  palmieri 
pentru  ca  ploile  repezi  să  se  scurgă  uşor.  De  grinzi  erau  atârnate 
hamacuri,  iar  pe  pereţi  se  aflau  armele  de  luptă  şi  vânătoare.  Alimentele, 
aduse  din  pădure  în  coşuri  mari  de  nuiele,  se  transformau  în  hrană  pe 
vatra  de  argilă,  fierbând  în  vase  de  lut.  Luku  şi  fetele  ei,  după  ce  au 
crescut,  făceau  cele  mai  grele  munci.  Copiii,  cât  au  fost  mici,  s-au  bucurat 
de  multă  libertate.  Nefiind  bătuţi  şi  nici  puşi  la  muncă,  se  jucau  toată 
ziua. 

La  vârsta  pubertăţii,  fetele  au  început  să  muncească  alături  de  mama 
lor,  iar  băieţii  erau  duşi  zilnic  în  casa  comună  a  războinicilor,  unde  tatăl 
lor  îi  iniţia  în  mânuirea  armelor.  Vrăjitorul  satului  avea  obligaţia  de  a-i 
obişnui  cu  practicile  magiei.  Caraibii  erau  o  populaţie  de  războinici. 
Bărbaţii  din  satul  lui  RANDU  aveau  suliţe,  scuturi,  arcuri  şi  săgeţi,  cuţite. 
Erau  de  înălţime  medie,  aveau  muşchi  puternici,  piele  arămie,  păr  negru 
lins,  pomeţii  obrajilor  puţin  proeminenţi.  Originea  lor  strămoşească  se 
afla  în  ţinuturile  Asiei.  De  mult,  în  vremuri  imemoriale,  au  migrat  pe 
continentul  nord  şi  sud  american  peste  puntea  formată  de  Alaska. 
Originea  lor  ar  putea  fi  comună  cu  cea  a  eschimoşilor  şi  a  laponilor. 
Treptat,  aceşti  oameni  s-au  extins  din  nord  spre  sud,  ajungând  până  în 
arhipelagul  Antilelor. 

Bărbaţii  din  tribul  lui  RANDU  aveau  o  înfăţişare  atletică,  trăsături 
regulate,  părul  lung  şi  priviri  foarte  agere.  Corpul  lor  era  tatuat  cu  desene 
colorate.  împodobirea  trupului  cu  desene  reprezenta  o  artă  sofisticată. 
Bărbaţii  se  vopseau  unii  pe  alţii,  separat  de  femei.  Vopsirea  se  făcea  cu 
substanţe  vegetale  sau  minerale,  cu  linii  frânte,  şerpuite  sau  cercuri,  toate 
având  sensuri  magice.  Simbolistica  lor  era  specifică  sexului,  vârstei, 
importanţei  deţinute  în  trib.  Desenele  se  deosebeau  de  la  o  ocazie  la  alta: 
nuntă,  luptă,  vânătoare,  ceremonie  sacră  sau  o  altă  sărbătoare.  Vopsirea 
corpului  reprezenta  un  limbaj  al  activităţilor  şi  datinilor.  Pictarea 
trupului  nu  era  un  lucru  simplu.  Pentru  desenele  mai  complicate  se 
folosea  priceperea  unor  meşteri  specializaţi.  Motivele  desenate  acopereau 
fruntea,  obrajii,  braţele,  pieptul,  abdomenul,  coapsele  şi,  uneori,  spatele. 

Tondo  era  un  meşter  talentat  în  astfel  de  lucrări,  având  grijă  ca  fiii 
lui  să  îi  moştenească  preţioasa  ocupaţie.  Fetele  au  învăţat  de  la  mama  lor, 
Luku,  tainele  tatuajului.  Pe  RANDU  o  fascinau  încă  de  mică  obiectele  de 
podoabă.  Fata  dorind  neapărat  să  devină  confecţioner  de  talismane, 
coliere,  brăţări,  cingători,  cercei,  belciuge  de  pus  în  nas,  Luku  i-a  dat-o 
drept  ucenică  surorii  ei,  Kandu,  care  locuia  într-un  sat  apropiat.  De  la  io 
ani  până  la  13,  când  părinţii  au  măritat-o,  RANDU  a  învăţat  meşteşugul 
confecţionării  podoabelor  pentru  femei. 

Obiectele  de  podoabă,  fiind  de  mare  diversitate,  puteau  fi  făcute 
numai  de  oameni  care  aveau  înzestrarea  nativă  de  a  le  învesti  cu  puteri 
deosebite.  Toţi  membrii  triburilor  caraibiene  aveau  credinţa  că  puterea 
animalelor  sălbatice  ucise  de  ei  va  trece  în  trupul  vânătorului  şi  al 
fiecărui  om  care  va  purta  fragmente  de  oase  sau  colţi  de  fiară. 

împlinind  13  ani  şi  fiind  considerată  bună  de  măritat,  RANDU  a 
revenit  alături  de  părinţi,  unde  ginerele  era  deja  pregătit  de  nuntă. 

Endomo,  vânător  iscusit  şi  războinic  de  temut,  la  doar  19  ani  a  devenit 
bărbatul  şi  stăpânul  eroinei  noastre.  Lăsată  în  pace  să  îşi  vadă  mai 
departe  de  preocupările  obişnuite,  la  care  se  adăugau  şi  cele  de  gospodină 
în  noua  familie,  ea  s-a  preocupat  intens  de  confecţionarea  podoabelor  şi 
talismanelor.  Endomo,  foarte  mulţumit  de  ea,  îi  aducea  deseori 
materialele  necesare  meşteşugului  ei. 

La  15  ani,  RANDU  a  devenit  mamă  pentru  prima  oară.  Băieţelul 
născut  de  ea,  Urruru,  a  primit  un  frăţior  când  avea  7  ani.  Menorc,  la  fel 
de  războinic  ca  şi  Urruru,  a  reprezentat  un  motiv  de  mândrie  pentru  tatăl 
său.  RANDU  a  născut  şi  două  fetiţe:  Norki  şi  Eldoro.  Femeia  şi-a  făcut 
datoria,  învăţându-le  meşteşugul  confecţionării  obiectelor  de  podoabă, 
dar  şi  tainele  tatuajului. 

La  44  de  ani,  RANDU  era  deja  o  femeie  obosită  de  muncă, 
îmbătrânită  înainte  de  vreme.  Dorind  să  facă  totul  perfect,  şi-a  uzat 
trupul  peste  măsură.  Ar  mai  fi  trăit  totuşi  dacă  nu  ar  fi  otrăvit-o  rivala  ei, 
cea  de-a  doua  nevastă  a  lui  Tondo,  care  locuia  într-o  casă  apropiată.  Aşa 
a  sfârşit  această  femeie  delicată,  artistă  pricepută,  mamă  iubitoare  şi 
soţie  devotată.  RANDU  a  trăit  în  vremuri  încărcate  de  violenţă,  când 
lupta  pentru  supravieţuire  şi  avantaje  familiale  ajungea  până  la  crimă. 

Nina  Petre, 
31  august  2013 


Episodul  10  -  SHAKDEN 

Norvegianul  SHAKDEN  RUNDHUR  (1132-1199)  s-a  născut  în 
oraşul-port  Oslo  (întemeiat  în  secolul  11).  Părinţii  lui,  Krass  şi  Lenke,  au 
avut  trei  copii:  un  singur  băiat  (SHAKDEN)  şi  două  fete  (Krimmi  şi 
Daske). 

Krass,  descendent  din  navigatori  vikingi,  renunţase  la  comerţul 
naval  în  favoarea  celui  terestru  după  naşterea  celui  de-al  treilea  copil, 
SHAKDEN.  Fericit  că  soţia  îi  dăruise  mult  aşteptatul  fiu,  bărbatul  a 
considerat  că  familia  lui  nu  mai  trebuia  să  trăiască  lipsită  de  prezenţa  lui 
ocrotitoare. 

Neîntrecuţi  navigatori,  vikingii  au  întreprins  în  secolele  8-11 
îndrăzneţe  expediţii  care  i-au  purtat  din  Norvegia  până  pe  coastele 
Angliei,  Franţei,  în  Islanda,  Groenlanda,  în  America  de  Nord  şi  chiar  în 
Marea  Mediterană.  Adoptarea  creştinismului,  la  începutul  secolului  11, 
urmată  de  expansiunea  comercială,  construcţia  de  noi  oraşe  şi 


NINA  PETRE  -  Vieţile  anterioare  ale  spiritului  Voi. 6 


pag.  118 


stabilizarea  politică  din  perioada  domniei  regelui  Olaf  III  cel  Paşnic 
(1066-1093)  i-a  determinat  pe  mulţi  navigatori  vikingi  să  se  aşeze  pe 
moşiile  lor  sau  să  îşi  înceapă  afaceri  profitabile  în  oraşe  atât  în  ţara  lor, 
cât  şi  în  teritoriile  cucerite  de  ei. 

Krass  avea  rude  stabilite  în  nord-vestul  Franţei,  unde  norvegienii 
întemeiaseră  ducatul  Normandiei,  în  Islanda,  Anglia  sau  în  Italia  de  Sud 
şi  Sicilia,  unde  fusese  fondat  statul  normand.  Nu  dragostea  de  aventură 
sau  dorinţa  de  a  înfrunta  necunoscutul  au  fost  cauzele  care  i-au  împins 
pe  strămoşii  lui  Krass  (şi  ai  lui  SHAKDEN)  pe  drumurile  de  apă  spre  ţări 
străine  şi  nici  nu  au  fost  îndemnaţi  de  vreun  spirit  războinic.  Nerodnicia 
pământului  din  ţara  lor  i-a  silit  să  îşi  caute  aiurea  mijloace  de  trai.  Au 
învăţat  pirateria  odată  cu  vânătoarea,  pescuitul  şi  agricultura.  în  urma 
creşterii  numerice  a  populaţiei,  condiţiile  grele  de  trai  resimţindu-se  cu 
deosebită  intensitate,  expediţiile  de  pradă  s-au  intensificat. 

Odată  cu  dezvoltarea  relaţiilor  feudale,  ţărănimea  norvegiană, 
pentru  a  scăpa  de  sclavie,  a  început  în  număr  tot  mai  mare  să  îşi 
părăsească  locurile  de  baştină,  întreprinzând  acţiuni  de  colonizare,  cum 
au  fost  cele  din  Islanda,  Groenlanda,  insulele  Orcade,  sau  participând  la 
expediţiile  piratereşti  asupra  ţinuturilor  de  coastă  ale  continentului 
european.  Din  cauza  soldaţilor  vikingi,  drumurile  Europei  deveniseră 
primejdioase,  dar  în  acelaşi  timp  negustorii  scandinavi  au  contribuit  la 
intensificarea  traficului  comercial,  iar  marinarii  nordici  au  unit  cu  noi  căi 
pe  ape  două  continente. 

Fiul  comerciantului  Krass  a  crescut  în  atmosfera  de  negustorie  a 
părinţilor  săi.  învăţat  de  mic  să  negocieze  preţurile,  să  aşeze  mărfurile  în 
depozitul  de  lângă  casă  după  ce  le  scotea  din  lăzi,  saci  şi  baloturi, 
SHAKDEN  s-a  considerat  la  vârsta  de  17  ani  suficient  de  priceput  pentru 
a-şi  începe  comerţul  la  mare  distanţă.  S-a  îmbarcat  pe  corabia  unui 
prieten  al  părinţilor  lui  şi,  timp  de  24  de  ani,  a  călătorit  în  jurul 
continentului  european. 

Alături  de  colegii  săi  marinari,  a  colaborat  cu  negustorii  varegi  care 
aduceau  prin  Rusia  bijuterii  de  aur  şi  argint,  pietre  preţioase,  mirodenii, 
mătăsuri  orientale,  pe  care  le  vindeau  pe  insula  Gotland.  în  bazinul  Marii 
Nordului  cel  mai  mare  centru  comercial  era  Haithabu.  Un  alt  important 
centru  de  schimburi  al  normanzilor  era  Hamburg.  în  Anglia,  ţara  cu  care 
raporturile  comerciale  erau  mai  intense,  negustorii  normanzi  beneficiau 
de  anumite  drepturi  portuare  la  intrarea  prin  estuarul  Tamisei.  în  nordul 
Europei,  o  zonă  deosebit  de  activă  în  domeniul  schimburilor  comerciale 
era  Flandra.  Aceasta,  o  regiune  cu  câmpii  bogate,  creştea  mari  turme  de 

oi,  oraşele  ei  dezvoltându-se  prin  industria  manufacturieră  textilă. 
Stofele  flamande  erau  foarte  mult  cerute  de  negustorii  sosiţi  din  ţări 
îndepărtate.  Calitatea  lor  deosebită  era  dată  şi  de  adaosul  de  lână 
englezească,  excelentă  din  punct  de  vedere  calitativ. 

Timp  de  24  de  ani,  SHAKDEN  a  adus  în  ţara  lui  mărfuri  de  strictă 
necesitate,  contribuind  astfel  la  bunăstarea  poporului  său.  La  41  de  ani, 
bolnav  de  reumatism,  s-a  întors  la  familia  lui  în  somptuoasa  casă  din 
Oslo,  lângă  care  îşi  construise  un  depozit  imens.  La  27  de  ani,  făcuse 
nunta  cu  Riendha,  o  fată  de  18  ani,  pe  care  o  ştia  de  când  se  născuse, 
părinţii  lor  fiind  prieteni  şi  buni  vecini  pe  aceeaşi  stradă.  Riendha  i-a 
dăruit  doi  copii:  fiica  lor  se  numea  Drinli,  iar  băiatul,  Radundo.  La  fel  ca 
şi  el  în  copilărie,  copiii  lui  au  devenit  buni  negustori  prin  însăşi  viaţa  din 
cadrul  familiei.  Depozitul  fiind  plin  cu  mărfuri,  mama  şi  copiii  aveau 
mereu  de  lucru  la  sortarea  şi  evaluarea  produselor.  SHAKDEN,  revenit 
definitiv  acasă,  negocia  toată  ziua  preţurile,  în  port  sau  la  depozit. 

în  mod  firesc,  Drinli  s-a  măritat  cu  un  negustor,  prieten  al  părinţilor 
ei,  iar  Radundo,  călcând  pe  urmele  tatălui,  a  plecat  pe  mare  la  18  ani. 
Copiii  nu  i-au  făcut  niciodată  necazuri  lui  SHAKDEN.  Obişnuiţi  cu 
disciplina  muncii,  nu  se  mai  gândeau  şi  la  altceva  în  plus  decât  să  îşi  ajute 
părinţii  atât  cât  le  îngăduiau  puterile. 

Cu  toate  durerile  trupului,  SHAKDEN  a  trăit  67  de  ani,  muncind 
până  în  ziua  sfârşitului  trupesc.  De  mulţi  ani,  obişnuia  să  consume  zilnic 
băuturi  alcoolice  tari,  care  îi  amorţeau  durerile  reumatice  şi  îi  menţineau 
tonusul  vital.  Enervându-se  în  timpul  discuţiei  cu  un  negustor  prea 
lacom  de  bani,  SHAKDEN  a  suferit  o  comoţie  cerebrală,  aceasta  fiind 
agravată  de  cănile  cu  vin  tare  consumate  în  timpul  zilei.  Trecerea  spre 
cele  veşnice  i-a  fost  uşoară,  fără  durerile  pe  care  le  suportase  ani  la  rând. 

Nina  Petre, 
9  octombrie  2013 

ERIKA 


EPISOADE  SPIRITUALE  COMENTATE  ANTERIOR 

1  ®  Jira  Mires  (1893-1944) 

2  ®  Adwi  Zakiri  (1802-1869) 

3  0  Tancredo  Lavi  (1723-1784) 

4®  TinekLemre  (1629-1681) 

5  0  Haidu  Nam  (1540-1598) 

6®  Kanike  (1492-1526) 

7  ®  Alexina  Dorikou  (1413-1468) 

8  O  Hans  von  Lovenken  (1329-1308) 

9  ®  Nawrikin  (1244-1297) 

10  O  Nehdun  (1140-1196) 

11  ®  Raika  Smenova  (939-1001 ) 

12  ®  Tumkir  (844-910) 


RESTUL  EPISOADELOR  SPIRITUALE 
13®  Helda  (714-782) 

14  O  Gotrul  (603-639) 

15®  Irenka  (521-576) 

16  0  Dagfinn  (403-467) 

Episodul  13  -  HELDA 


Germanca  HELDA  (714-782)  s-a  născut  în  localitatea  Salzburg, 
situată  la  acea  vreme  în  ducatul  Bavariei.  Astăzi,  oraşul  Salzburg  se  afla 
în  vestul  Austriei,  aproape  de  graniţa  cu  Germania. 

în  epoca  antică,  Bavaria  a  fost  locuită  de  celţi.  A  făcut  parte  din 
provincia  Rhaetia  romană,  apoi  a  fost  invadată  de  bavari,  de  la  care  şi-a 
primit  numele.  Bavarii  au  înfiinţat  o  formaţiune  statală  numită  iniţial 
ducat.  Reşedinţa  ducală  se  afla  în  Regensburg.  în  perioada  vieţii  eroinei 
noastre,  ducatul  Bavariei  a  fost  condus  de  ducii  din  familia  Agilolfingilor: 
Theodon,  Theodebert,  Grimoald,  Theodebald,  Tassilo  II,  Ugbert,  Odilo  şi 
Tassilo  III. 

Părinţii  HELDEI  avau  origine  germanică.  Modesta  lor  casă  era 
situată  pe  teritoriul  nobilului-luptător  Ugderth.  Ogdurm,  tatăl  HELDEI, 
muncea  ca  şef  al  servitorilor  de  la  curtea  nobilului.  Merille,  nevasta  lui, 
era  bucătăreasa-şefă  din  reşedinţa  principală  a  nobilului  -  o  construcţie 
masivă  cu  mai  multe  odăi,  înconjurată  de  un  zid  de  apărare  împotriva 
năvălitorilor  barbari. 

HELDA  era  singurul  copil  rămas  în  viaţă  al  soţilor  Ogdurm  şi 
Merille.  înainte  de  naşterea  ei,  le  muriseră  doi  băieţi,  unul  de  un  an,  iar 
celălalt  de  trei  ani.  în  neamul  lui  Ogdurm  exista  un  blestem:  să  moară 
băieţii  înainte  de  a  ajunge  oameni  maturi.  Merille  avea  convingerea  că 
bărbatul  ei  şi  toţi  strămoşii  lui  participaseră  la  prea  multe  lupte  în 
tinereţea  lor. 

Nici  HELDA  şi  nici  părinţii  ei  nu  aveau  ştiinţă  de  carte.  Schimburile 
de  mărfuri  aveau  loc  fără  monede. 

La  13  ani,  HELDA  a  fost  angajată  cameristă  în  subordinea  stăpânei 
Magdorna.  Până  la  17  ani,  când  stăpânii  au  măritat-o  cu  un  nepot  de-al 
lor,  fata  şi-a  slujit  stăpâna  cu  mult  devotament.  Se  afla  mereu  lângă 
doamna  Magdorna,  îndeplinindu-i  toate  poruncile.  Lipsea  de  lângă  ea 
numai  noaptea,  când  femeia  dormea  cu  soţul  ei.  De  la  celelalte  servitoare, 
a  învăţat  să  fie  o  gospodină  desăvârşită,  ea  având  grijă  de  cele  trei  camere 
ale  stăpânei:  dormitorul,  sufrageria  şi  camera  de  primire  a  prietenelor. 

împlinind  17  ani,  doamna  Magdorna  i-a  dat-o  de  nevastă  unuia 
dintre  nepoţii  ei,  lăsându-se  cu  greu  înduplecată  de  acesta.  Luptătorul 
Rogdern,  membru  al  corpului  de  pază  şi  război,  mereu  la  dispoziţia 
stăpânului,  se  îndrăgostise  de  frumoasa  cameristă  şi  o  dorea  neapărat  de 
nevastă.  Era  cu  8  ani  mai  în  vârstă  decât  HELDA. 

La  2  ani  după  nuntă,  HELDA  i-a  dăruit  primul  fiu,  pe  micuţul 
Uberth.  Au  mai  trecut  4  ani  până  la  naşterea  fiului  cel  mic,  Orbung. 
Rugăciunile  disperate,  de  zi  şi  noapte,  ale  mamei  lor  la  toţi  zeii  protectori 
ai  tribului  său  germanic  au  ajutat  mult  la  neutralizarea  blestemului 
strămoşesc.  Uberth  şi  Orbung  au  depăşit  cu  bine  anii  copilăriei  şi  ai 
adolescenţei,  rămânând  în  viaţă,  obişnuindu-se  cu  ocupaţia  de  luptători 
în  armata  stăpânului. 

Uberth  s-a  căsătorit  la  26  de  ani  cu  Meglere,  o  fată  de  17  ani.  Au  avut 
doi  băieţi,  care  au  reuşit  să  ajungă  la  vârsta  maturităţii.  Orbung, 
participant  neobosit  la  lupte,  se  ocupa  şi  cu  obţinerea  armelor  de  la 
meşterii  făurari  ai  stăpânului.  S-a  căsătorit  la  24  de  ani  cu  Omra,  o  tânără 
de  16  ani.  Au  avut  doi  copii,  o  fată  şi  un  băiat.  Nici  fiul  Omrei  nu  a 
decedat  în  copilărie. 

Totuşi,  blestemul  a  căzut  pe  familia  HELDEI  în  cele  din  urmă,  când 
ea  împlinise  respectabila  vârstă  de  68  de  ani.  Uberth,  fiul  ei  cel  mare, 
ajuns  la  49  de  ani,  a  fost  ucis  de  o  spadă  duşmană  într-o  luptă  crâncenă 
dusă  de  armata  noului  stăpân,  fiul  nobilului  Ugderth,  care  murise  cu  ani 
în  urmă.  Atacul  tribului  barbar,  dornic  să  ocupe  teritoriul  bavarez,  a  fost 
respins  cu  imense  sacrificii  umane  din  ambele  tabere.  Bătrânul  Rogdern, 
ajuns  la  76  de  ani,  şi-a  primit  acasă  fiul  mort  în  luptă,  adus  într-o  căruţă 
de  camarazii  lui.  HELDA,  în  disperarea  ei,  a  suferit  un  atac  de  cord  la 
câteva  ore  după  aducerea  fiului  decedat.  Au  fost  înhumaţi  unul  lângă 
celălalt  într-o  groapă  din  cimitirul  satului.  Alături  zăceau  osemintele 
părinţilor  ei.  Rogdern,  greu  încercat  de  durerea  pierderii  soţiei  şi  a  fiului 
cel  mare,  a  mai  trăit  câteva  luni  până  la  obştescul  sfârşit. 

Viaţa  HELDEI,  înregistrată  clipă  de  clipă  în  memoria  energetică  a 
propriului  spirit,  şi-a  transmis  peste  veacuri  karma,  distribuind-o  asupra 
tuturor  succesorilor  acelei  femei.  De  la  moartea  HELDEI  au  trecut  multe 
veacuri,  neobositul  vostru  spirit  întrupându-se  în  Africa,  Europa,  Asia, 
Australia,  Islanda,  Filipine.  Experienţa  lui  de  viaţă  terestră  este  imensă. 
Justificăm  astfel  dorinţa  ta  de  autoperfecţionare  ca  fiinţă  umană  a  zilelor 
noastre. 

Nina  Petre,  8  ianuarie  2018 


COMENTARIUL  ERIKĂI 

„Am  citit  cu  mare  atenţie  descrierea  pesonajului  Helda.  Mă  regăsesc 
foarte  mult  în  personajul  acestei  femei  în  acest  moment  al  vieţii  mele.  Să 
vă  explic: 

Avem  un  apartament  aici  unde  locuim,  pe  care  îl  dăm  spre  închiriere 
la  turiştii  care  vin  să  viziteze  aceste  locuri  minunate.  Odată  ce  clientul 
pleacă,  apartamentul  trebuie  curăţat  şi  aranjat  din  nou,  aşteptând 
următorii  turişti  care  îl  vor  ocupa  pentru  o  perioadă  de  timp.  Sunt  ca  o 
cameristă,  numai  că,  de  această  dată,  stăpânul  sunt  eu  însumi.  Ceea  ce 
pot  spune  este  că  îmi  place  ceea  ce  fac  şi  fac  cu  mare  drag,  chiar  dacă 
uneori  sunt  contra-cronometru.  Ochiul  este  format,  prestând  deja  atenţie 
la  orice  detaliu.  Poate,  câteodată,  acord  prea  multă  atenţie  la  orice  mic 
detaliu.  Din  acest  motiv  am  început  să  lucrez  cu  mine  în  ceea  ce  priveşte 
micile  detalii  şi  învăţ  să  dau  importanţă  detaliilor  care  merită  în  acel 
moment  şi  totodată  să  nu  intru  în  prea  multe  detalii... 

Am  observat  din  nou  că  şi  Helda,  personajul  nostru,  şi-a  iubit  foarte 
mult  familia.  îmi  aduc  aminte  că,  odată  cu  terminarea  facultăţii,  mi-am 
spus  mie  însămi  chiar  aşa:  „Eu  trebuie  să  îmi  găsesc  soţul  şi  vreau  o 
familie,  că  fără  acestea  viaţa  mea  nu  are  sens,  iar  apoi  mă  voi  gândi  şi  la 
carieră”. 

Mă  asemăn  mult  cu  Helda  şi  prin  faptul  că  intr-adevăr,  îmi  place 
foarte  mult  să  mă  rog  la  entităţile  superioare.  îmi  aduc  aminte  că  mama 
îmi  tot  dădea  cărticele  de  rugăciuni  şi  îmi  spunea  că  sunt  bune  să  le  citesc 
şi  să  mă  rog,  dar  să  fiu  sinceră,  nu  am  reuşit  să  mă  rog  citind  din 
cărticele.  Simţeam  că  nu  sunt  ascultată.  Citeam  cuvinte  pe  care  nici  nu  le 
înţelegeam  sensul  şi  mă  simţeam  ca  un  roboţel.  Chiar  i-am  spus  mamei 
după  un  timp  că  eu  nu  pot  să  mă  rog  aşa.  Mie  îmi  place  să  mă  rog  cu 
cuvintele  mele.  Şi  asta  o  fac  zi  şi  noapte  oriunde  aş  fi,  la  cumpărături,  în 
maşină,  aşteptând  pe  cineva...  Am  avut  şi  momente  mai  grele  în  viaţă, 
unde  simţeam  că  sunt  blocată,  parcă  legată  de  mâini  şi  de  picioare.  în 
acele  momente,  rugându-mă  şi  plângând,  ceream  o  călăuzire,  care  nu 
întârzia  să  apară.  Simţeam  că  nu  are  cum  să  nu  mă  ajute. 

Mi-am  pus  întotdeauna  întrebarea:  „Care  este  îngerul  sau  divinitatea 
mea  preferată?”  Pentru  că  mai  toţi  au  pe  cineva  preferat  la  care  se  roagă. 
Eu  încă  nu  ştiu.  Mă  rog  la  toţi  cei  care  îmi  vin  în  minte  din  religia  noastră 
ortodoxă.  Câteodată  mă  rog  şi  aşa,  fără  să  am  în  minte  un  nume  sau  o 
imagine,  şi  îmi  place  aşa  de  mult  sentimentul  de  pace  şi  linişte  pe  care  îl 
simt  în  interiorul  meu  în  momentele  acelea. 

Ne  dorim  un  copil,  dar  aşteptăm  momentul  potrivit,  deocamdată. 
Am  început  să  mă  rog  pentru  un  copil  sănătos,  inteligent  şi  înalt  evoluat, 
încă  de  pe  la  jumătatea  anului  2015.  încă  de  când  eram  mai  mică  mă 
rugam  aşa,  dar  am  început  să  mă  rog  mai  intens  şi  constant  din  2015.  Şi 
aici  este  o  asemănare  cu  personajul  Helda,  care  se  ruga  mult  pentru  ca 

cei  doi  copii  ai  ei  să  depăşească  blestemul  strămoşesc  şi  să  poată  trăi.  De 
când  am  început  să  mă  rog  constant,  am  început  să  simt  că  sunt 
responsabilă  să  aduc  pe  lume  un  copil  sănătos,  dar  lupta  aia  interioară, 
că  nu  îmi  vedeam  corpul  fiind  în  stare  să  ducă  o  sarcină  până  la  capăt,  m- 
a  făcut  să  nu  mă  grăbesc  şi  să  mă  rog,  aşteptând  călăuziri,  care  nu  s-au 
lăsat  aşteptate.  Călăuzirile  şi  răspunsurile  la  întrebările  mele  le-am 
primit  prin  intermediul  persoanelor  cum  ar  fi  doctor  homeopat,  iridiolog, 
stomatolog,  dietician,  coach  transformaţional,  dumneavoastră,  dar  şi 
prin  intermediul  cărţilor  şi  internetului. 

Nu  reuşeam  şi  nici  acum  nu  îmi  imaginez  să  aduc  pe  lume  un  copil 
fiind  inconştientă.  Adică,  ceva  de  genul  că  am  băut,  m-am  ameţit  şi  am 
rămas  însărcinată  şi  apoi  e  un  şoc  să  aflu  după  câteva  luni  că  sunt 
însărcinată.  Singurul  fapt  că  ar  trece  3  luni  sau  mai  mult  şi  eu  habar  nu 
aş  avea  că  sunt  însărcinată,  că  nu  pot  vorbi  cu  bebeluşul  sau  să-i  citesc 
cărţi  interesante  m-ar  face  să  mă  simt  tare  prost. 

M-a  surprins  moartea  Heldei  prin  durerea  pe  care  a  trebuit  să  o 
îndure,  dar  am  simţit  cât  de  mult  şi-a  iubit  copii,  aşa  de  mult,  încât  în 
momentul  în  care  fiul  cel  mare  a  fost  adus  acasă  mort,  inima  ei  a  încetat 
să  mai  bată.  într-adevăr,  foarte  dureros,  dar  totuşi  spiritul  Heldei  s-a 
încarnat  în  personajul  nr.  12,  Tumkir,  care,  vorbind  cu  spiritele 
strămoşilor,  neutralizând  şi  ea  un  blestem  care  căzuse  pe  tatăl  ei  şi 
demonstrând  consătenilor  că  rugăciunile  către  entităţile  pozitive  pot 
neutraliza  energiile  negative,  a  fost  foarte  bine  văzută  de  aceştia,  iar 
satisfacţia  cea  mai  mare  a  lui  Tumkir  a  fost  faptul  că  unul  din  băieţii  ei  a 
moştenit  darul  său  de  a  comunica  cu  spiritele,  acesta  din  urmă  fiind 
declarat  şeful  satului  (shaman). 

Deci,  durerea  şi  disperarea  pe  care  Helda  le-a  trăit  la  vederea  fiului 
ei  mort  s-au  recompensat  ulterior  prin  satisfacţia  şi  bucuria  de  a  avea  un 
fiu  care  conduce  şi  are  grijă  de  întregul  sat." 

15  ianuarie  2018 


Episodul  14  -  GOTRUL 

Eroul  nostru,  GOTRUL  (603-639)  s-a  născut  într-o  comunitate  de 
greci  situată  în  nordul  Peninsulei  Anatolia,  aproape  de  ţărmul  sudic  al 
Mării  Negre.  Astăzi,  în  zona  respectivă,  se  află  oraşul  Kefken,  localitate  ce 
aparţine  Turciei. 

în  timpul  vieţii  lui  GOTRUL,  Anatolia  era  un  teritoriu  inclus  în 
Imperiul  Bizantin.  în  perioada  Evului  Mediu  timpuriu,  Anatolia  a 
reprezentat  stindardul  Imperiului  Bizantin  împotriva  puterii  perşilor  şi 
arabilor,  până  când  regiunea  a  căzut  în  mâinile  turcilor  selgiucizi  (în  anul 

1071). 

Părinţii  lui  GOTRUL  erau  greci.  Spyros  şi  Aleka  îl  aveau  numai  pe  el. 
Primul  copil,  o  fetiţă,  murise  la  câteva  zile  după  naştere.  Nici  băiatul  şi 
nici  părinţii  lui  nu  aveau  ştiinţă  de  carte.  Viaţa  de  negustori  i-a  obligat  să 
calculeze  bine  banii  şi  să  facă  schimburi  de  mărfuri  fără  utilizarea 
banilor.  Spyros  muncea  ca  negustor  pe  mare,  călătorind  cu  propria 
corabie  de  la  ţărmul  sudic  spre  cel  nordic  al  Mării  Negre.  Din  porturile  de 
la  nordul  Mării,  aducea  piei  şi  blănuri  de  animale,  aur,  argint,  aramă  şi 
sclave.  Aleka  îl  ajuta  să  îşi  vândă  mărfurile,  muncă  la  care  s-a  asociat  şi 
fiul  lor,  GOTRUL,  la  scurtă  vreme  după  ce  a  împlinit  10  ani. 

La  12  ani,  tatăl  i-a  permis  să  îl  însoţească  în  prima  călătorie  spre 
nordul  Mării  Negre.  Fascinat  de  mărfurile  preţioase  aduse  acasă, 
GOTRUL  a  decis  să  facă  un  astfel  de  comerţ  cât  îi  va  sta  în  puteri. 

La  26  de  ani,  s-a  căsătorit  cu  grecoaica  Filippa,  o  fată  de  15  ani.  Au 
avut  doi  băieţi.  Pe  Grigoris,  mama  lui  l-a  născut  când  avea  19  ani. 
Hemakos,  fiul  cel  mic,  a  sosit  după  2  ani  de  la  naşterea  fratelui  cel  mare. 
Fericirea  familiei  nu  a  durat  mult.  Filippa  avea  25  de  ani,  Grigoris,  6  ani, 
iar  Hemakos,  4  ani,  când  GOTRUL  a  pierit  în  adâncul  Mării  Negre,  cu  tot 
cu  nava  pe  care  călătorea,  din  cauza  unei  furtuni  puternice.  Resturi  din 
fosta  corabie  au  plutit  pe  apă,  fiind  aruncate  de  valuri  pe  ţărmul 
Anatoliei.  Aşa  a  aflat  nefericita  Filippa  că  rămăsese  văduvă. 

Avea  doi  copii  mici  de  crescut  fără  tată,  iar  ea  nu  putea  să  facă 
munca  lui  GOTRUL.  Au  ajutat-o  doi  negustori,  prieteni  cu  GOTRUL, 
aducându-i  piei  de  animale,  din  care  ea  se  pricepea  să  confecţioneze 
cojoace.  Alimente  şi  haine  i-a  adus,  ani  la  rând,  un  văduv  care  se 
îndrăgostise  de  ea  încă  de  pe  vremea  când  trăia  GOTRUL.  A  iubit-o  până 
când  a  murit  şi  el. 

Grigoris,  băiatul  cel  mare,  a  învăţat  cojocăria  de  la  mama  lui.  Un 
meşter  blănar  l-a  ajutat  să  înceapă  confecţionarea  unor  haine  de  blană. 
Grigoris  şi-a  luat-o  de  nevastă  pe  Glykeria,  o  fată  de  17  ani,  grecoaică  din 
comunitatea  lor.  Ea  a  născut  două  fetiţe. 

Hemakos  a  ajuns  negustor  pe  Marea  Neagră,  moştenind  această 
chemare  de  la  tatăl  său,  GOTRUL,  care  murise  înecat  la  doar  36  de  ani. 
Tânărul  s-a  căsătorit  la  21  de  ani  cu  grecoaica  Xenia.  Fata  avea  16  ani 
când  a  ajuns  mireasă.  După  aceea,  a  dat  viaţă  la  trei  băieţi. 

Filippa  şi  fiii  ei  au  trăit,  fiecare,  peste  60  de  ani.  Pe  GOTRUL  l-au 
pomenit  cu  smerenie  până  la  sfârşitul  vieţii. 

De  la  moartea  lui  GOTRUL  şi  până  la  întruparea  spiritului  său  în 
România  au  trecut  1343  de  ani,  perioadă  îndelungată  în  care  temerarul 
spirit  a  mai  trăit  în  trupuri  omeneşti  în  Europa,  Africa,  Asia,  Australia, 
Filipine,  Islanda.  Karma  spirituală,  nemuritoare  peste  veacuri,  s-a 
distribuit  asupra  tuturor  succesorilor  spirituali  ai  grecului  GOTRUL. 

De  la  GOTRUL  ţi-au  sosit  influenţe  karmice  cu  rol  puternic  asupra 
vieţii  tale.  Menţionez: 

-  plăcerea  de  a  locui  în  apropierea  unor  ape  mari,  a  căror  întindere 
pare  nesfârşită; 

-  iubirea  şi  devotamentul  pentru  propria  familie; 

-  puterea  de  sacrificiu  spre  binele  celor  apropiaţi  de  sufletul  tău; 

-  talentul  în  activităţi  comerciale. 

Nina  Petre,  22  ianuarie  2018 


COMENTARIUL  ERIKĂI 

„Povestea  lui  Gotrul  mi-a  adus  în  minte  o  întâmplare  din  vremea 
facultăţii. 

într-o  vacanţă  de  vară,  am  fost  la  mare  cu  sora  mea  şi  nişte  prieteni. 
Eram  cu  toţii  în  apă  şi  ne  ţineam  de  mâini,  sărind  peste  valurile  agitate 
care  se  formau  la  ţărm.  într-o  fracţiune  de  secundă,  m-am  trezit  sub  apă, 
dând  cu  capul  de  nisip  şi  fiind  atrasă  ca  un  magnet  la  fundul  apei.  Pentru 
o  clipă,  eu  nu  am  reacţionat  în  nici  un  fel.  Nu  puteam  să  cred  că  eram  sub 
apă  şi  nu  reacţionam  în  nici  un  fel.  Prietena,  care  încă  mă  mai  ţinea  de 
mână,  m-a  tras  afară  din  apă  întrebându-mă:  "Ce  faci?  Nu  mai  ieşi 
odată?" 

A  fost  un  moment  ciudat....  şi  mintea  nu  reuşea  să  înţeleagă  cum  de 
nu  am  reacţionat  în  niciun  fel  în  acele  momente  şi  că  cea  care  a 
reacţionat  mai  repede  decât  mine  nu  am  fost  eu,  ci  prietena  mea. 

De  când  sunt  mică  tânjesc  după  apă.  Odată,  am  făcut  insolaţie  de  cât 
am  stat  în  apă.  Totuşi,  după  acea  întâmplare  din  vacanţa  de  vară,  am 
început  să  am  o  oarecare  frică  de  apă...  Când  sunt  la  mare,  în  apă,  o 
siguranţă  îmi  dă  faptul  că  ating  nisipul  cu  picioarele.  Nu  mă  duc  să  înot 
în  ape  adânci. 

Da,  este  adevărat.  îmi  place  foarte  mult  să  locuiesc  lângă  apă.  De 
mică  visam  să  mă  stabilesc  într-un  oraş  lângă  mare.” 

g  februarie  2018 

Episodul  15  -  IRENKA 


IRENKA  (521-576)  s-a  născut  într-o  comunitate  de  gepizi  aşezaţi  în 
Câmpia  Pannoniei,  teritoriu  aflat  astăzi  în  componenţa  Ungariei. 

Provincia  romană  Pannonia  a  fost  înfiinţată  în  anul  10  î.Hr..  în 
epoca  migraţiilor  barbare,  Pannonia  a  făcut  parte  din  Imperiul  hunilor 
(secolele  4-5),  al  gepizilor  (secolele  5-6)  şi  al  avarilor  (secolele  6-8). 

Gepidul  Beremud,  căsătorit  cu  Horatia,  femeie  de  origine  romană, 
avea  două  fiice.  IRENKA  era  cu  3  ani  mai  în  vârstă  decât  sora  ei,  Avagisa. 
Fetele  nu  au  avut  ştiinţă  de  carte,  dar  mama  lor  le-a  învăţat  să  fie  bune 
gospodine.  Părinţii  cultivau  legume  şi  cereale,  iar  pe  lângă  casă  creşteau 
animale  destinate  hranei  şi  schimbului  în  natură  necesar  vieţii  familiei. 

Pe  Avagisa  a  luat-o  de  nevastă  la  15  ani  gospodarul  gepid  Badwila, 
un  tânăr  de  24  ani  care  se  ocupa  şi  cu  negustoria.  Au  avut  patru  copii, 
două  fete  şi  doi  băieţi. 

IRENKA  s-a  măritat  la  16  ani  cu  gepidul  Ulphilas,  un  tânăr  de  23 
ani,  gospodar  harnic  şi  bun  negustor.  La  18  ani,  IRENKA  i-a  dat  naştere 
lui  Giselric,  unicul  lor  copil.  Băiatul  a  devenit  şi  el  un  negustor  abil, 
călătorind  mult  pentru  a  face  schimb  de  mărfuri  cu  alte  comunităţi  din 
Pannonia.  S-a  căsătorit  la  22  de  ani  cu  Hilduara,  o  fată  de  17  ani,  care  a 
născut  un  băiat. 

Gilseric  avea  27  de  ani,  când  în  Pannonia  au  năvălit  hoardele 
avarilor.  Era  în  anul  566.  Sălbatici  şi  duri  în  comportament,  avarii  i-au 
exterminat  pe  localnicii  gepizi  care  li  s-au  împotrivit. 

Avarii  erau  o  veche  populaţie  nomadă  de  neam  huno-tătar,  originară 
din  Mongolia.  Cunoscuţi  chinezilor  sub  numele  de  juan-juan,  ei  au 
întemeiat  în  secolul  5  un  imperiu  care  se  întindea  din  nordul  Coreei  până 
în  Turkestanul  oriental.  Sub  conducerea  războinicului  Baian  (565-602), 
au  reuşit  să  ocupe  regiunile  corespunzătoare  astăzi  Ungariei  şi 
Transilvaniei,  exterminându-i  pe  gepizi  în  anul  566. 

Triburile  avarilor  (juan-juan)  vorbeau  o  limbă  mongolică.  în  fruntea 
lor  se  afla  un  kaghan  (han).  Avarii  erau  nomazi.  Nu  cunoşteau 
agricultura.  în  afară  de  creşterea  vitelor,  se  ocupau  şi  cu  vânătoarea. 
Aveau  legături  economice  cu  China,  obţinând  de  la  negustorii  chinezi 
orez,  mei,  ţesături,  îmbrăcăminte,  arme.  Ca  toţi  nomazii,  erau  interesaţi 
să  achiziţioneze  produse  agricole  şi  meşteşugăreşti  (de  la  oraşe). 

Aristocraţia  avarilor  era  formată  din  hani.  Bogăţia  hanilor  se  baza  pe 
exploatarea  triburilor  aflate  sub  stăpânirea  lor. 

Hanul  avar  Baian  a  ocupat  cu  armata  lui  teritoriul  unde  locuia 
IRENKA  în  anul  566.  Bărbaţii  care  au  încercat  să  apere  satul  au  fost  ucişi. 
Printre  ei  se  afla  şi  Ulphilas,  soţul  IRENKĂI.  La  52  de  ani,  Ulphilas  a 
luptat  până  când  avarii  i-au  tăiat  mâinile.  Giselric,  spre  norocul  lui,  se 
ascunsese  într-o  pădure  sălbatică  împreună  cu  nevasta  şi  copilul  său. 

Femeile  frumoase  din  sat  au  fost  luate  sclave  şi  duse  în  faţa  hanului 
Baian  şi  a  luptătorilor  din  garda  lui.  Dintre  toate,  pe  IRENKA  a  plăcut-o 
hanul  cel  mai  mult.  A  păstrat-o  pentru  plăcerile  lui,  pe  celelalte  le-a  oferit 
războinicilor  avari.  La  45  de  ani,  frumoasa  IRENKA  a  ajuns  nevasta 
barbarului  Baian.  Ceea  ce  l-a  cucerit  de  cum  a  văzut-o  era  părul  ei  des, 
ondulat  şi  blond,  moştenit  de  la  mama  ei,  romana  Horatia. 

După  câteva  zile  şi  nopţi  de  convieţuire  cu  hanul  Baian,  IRENKA  a 
început  să  negocieze  salvarea  vieţii  fiului  ei,  Giselric,  a  soţiei  şi  copilului 
acestuia.  Hanul  a  fost  de  acord  să  fie  lăsaţi  în  viaţă  şi  să  fie  reprimiţi  în 
sat.  La  chemarea  IRENKĂI  printr-un  om  de  încredere,  Giselric  a  revenit, 
purtând  cu  el  o  mare  cantitate  de  aur,  pe  care  i-a  pus-o  la  picioare 
hanului.  Acesta  l-a  iertat  pentru  că  era  fiul  unui  gepid  şi  l-a  trimis  spre 
Dunăre,  să  caute  mărfuri  necesare  ocupanţilor  avari. 

Timp  de  10  ani,  câţi  i-a  mai  fost  îngăduit  să  trăiască,  IRENKA  şi-a 
urmat  noul  bărbat  peste  tot  pe  unde  avarul  dorea  să  ajungă.  Fire  dură  şi 
orgolioasă,  Baian  nu  suporta  nicio  împotrivire  din  partea  cuiva. 

IRENKA  ajunsese  la  55  de  ani  şi  tot  frumoasă  era.  Părul  ei  blond,  cu 
bucle  aurii  îi  înnebunea  pe  avari.  Spre  ghinionul  ei,  unul  dintre  servitorii 
lui  Baian  s-a  îndrăgostit  nebuneşte  de  ea.  Nefericitul  îi  apărea  în  cale  cât 
putea  de  des  pentru  a  o  vedea  măcar  câteva  clipe.  I  s-a  raportat  hanului 
despre  îndrăzneala  servitorului.  Judecata  şi  execuţia  au  fost  rapide: 
servitorului  i  s-a  tăiat  capul  şi  i  s-au  aruncat  rămăşiţele  pe  câmp,  iar  pe 
IRENKA  a  înjunghiat-o  hanul  drept  în  inimă.  Generos  de  această  dată, 
Baian  le-a  poruncit  câtorva  servitori  să  o  îngroape  departe  de  tabăra  lui, 
în  prezenţa  Hilduarei  şi  a  copilului  acesteia.  Giselric  era  plecat  departe, 
cu  treburile  lui  comerciale. 

Orice  moarte  violentă,  non-paşnică,  cum  s-ar  mai  spune,  generează 
o  karmă  negativă.  Una  este  când  omul  zace  şi  apoi  moare  liniştit,  împăcat 
cu  şinele  său,  şi  alta  este  când  moartea  este  provocată  de  o  crimă  sau  de 
un  accident.  în  aceste  ultime  două  situaţii,  spiritul  rămâne  traumatizat  şi 
poate  suporta  el  însuşi  consecinţe  nedorite  pe  lumea  cealaltă. 

Karma,  în  adevăratul  înţeles  al  acestui  cuvânt,  reprezintă  urmările 
vieţii  unui  om  sau  a  mai  multor  oameni,  fiinţe  prezente  în  succesiunea 

încarnărilor  unui  spirit.  O  moarte  violentă  poate  să  favorizeze  apariţia 
altor  morţi  violente  de-a  lungul  secolelor. 

Nina  Petre, 
îg  februarie  2018 


COMENTARIUL  ERIKĂI 

„Trebuie  să  vă  scriu  opiniile  mele  în  legătură  cu  acest  personaj,  care 
m-a  lăsat  fără  cuvinte  prin  moartea  nedreaptă.  Adevărul  este  că  am  tot 
aşteptat  să  văd  ce  asemănări  găsesc  cu  acest  personaj.  Extraordinar  de 
frumoasă,  eu  nu  mă  consider.  Mă  simt  normală,  ca  să  zic  aşa.  Nu  am  pus 
niciodată  accent  pe  cum  arăt.  Nu  mi  s-a  întâmplat  să  se  îndrăgostească 
cineva  nebuneşte  de  mine  sau  de  felul  cum  arăt,  încât  să-mi  creeze 
probleme.  Pe  soţul  meu  l-a  atras  foarte  mult  felul  meu  de  a  gândi.  Nu  am 
crezut  niciodată  că  din  cauza  frumuseţii  ţi-ai  putea  pierde  chiar  şi  viaţa. 

Pentru  Irenka,  familia  a  fost  pe  primul  plan.  Cum  este  şi  pentru 
mine.  Cred  că  a  fost  destul  de  curajoasă  că  să  negocieze  viaţa  fiului  său, 
cu  toate  că  nu  cred  că  i-a  făcut  plăcere  să  fie  soţia  lui  Baian.  Şi  totodată, 
mă  gândesc  că  Baian  a  iubit-o  de  a  luat-o  de  soţie.  Că  ar  fi  putut  doar  să  o 
ţină  pentru  plăcerile  lui  şi,  când  s-ar  fi  săturat  şi-ar  fi  luat  o  altă  iubită. 

Este,  oricum  o  povestire  tragică.  Nu  reuşesc  încă  să  o  asimilez...  mai 
bine  spus,  moartea  ei  m-a  lăsat  fără  cuvinte.  O  moarte  atât  de  nedreaptă. 
Dacă  i-ar  fi  făcut  ochi  dulci  servitorului,  aş  fi  putut  să  spun  că  o  vină  a 
avut,  cu  toate  că  ar  fi  fost  nedrept  să  fie  omorâtă  şi  pentru  aşa  ceva. 

întrebare:  karma  negativă  generată  de  moartea  Irenkăi  mai  are  forţă 
să  atragă  accidente  violente  în  viaţa  mea  chiar  dacă  au  trecut  mii  de  ani? 
Cum  se  „vindecă”  o  astfel  de  karmă?  Prin  rugăciuni? 

îmi  aduc  aminte  ca  mi  s-a  ghicit  în  palmă  când  eram  în  vremea 
facultăţii.  Trei  persoane  diferite  mi-au  spus  că  „văd”  că  voi  avea  un 
accident,  că  ceva  se  va  întâmpla  când  voi  avea  38  de  ani.  Să  sperăm  că 
bunul  Dumnezeu  are  grijă  de  mine! 

întrebare:  gestul  lui  Baian,  crima  pe  care  el  a  comis-o,  nu  îi 
generează  şi  lui  o  karmă  negativă? 

22  martie  2018 

Episodul  16  -  DAGFINN 


Eroul  nostru  DAGFINN  (403-467)  s-a  născut  într-o  comunitate 
germanică  aşezată  în  sud-vestul  Scandinaviei.  Astăzi  putem  localiza 
teritoriul  satului  în  care  a  trăit  acesta  în  apropierea  oraşului  norvegian 
Egersund,  port  la  Marea  Nordului.  Strămoşii  lui  migraseră  din  sudul 
Mării  Baltice. 

Fierarul  Oyvind  avea  cu  nevasta  lui,  Kine,  doi  băieţi.  Fiul  cel  mare, 
DAGFINN,  era  cu  4  ani  mai  în  vârstă  decât  fratele  mai  mic,  Yngve.  Cei 
doi  băieţi  nu  au  avut  de  la  cine  să  înveţe  carte,  dar  au  ajuns  foarte  buni 
meseriaşi,  învăţând  de  la  tatăl  lor  să  confecţioneze  unelte  din  fier,  arme 
din  aramă  şi  să  construiască  ambarcaţiuni  rezistente  şi  uşoare  pentru 
deplasări  pe  apa  mării. 

Yngve  era  mai  priceput  la  construcţia  bărcilor  decât  fratele  său.  La  22 
de  ani,  şi-a  luat-o  de  nevastă  pe  frumoasa  Ingvild,  o  fată  de  17  ani,  care  i- 
a  dăruit  o  fetiţă,  pe  Gunvor. 

DAGFINN  era  foarte  talentat  la  fierărie.  Din  mâinile  lui  ieşeau  cuţite, 
pumnale,  furci,  securi  de  luptă,  vârfuri  de  lance,  unelte  agricole.  Pentru 
toate  acestea  avea  nevoie  de  mari  cantităţi  de  metale,  care  se  obţineau  cu 
greutate  de  la  vecinii  din  nordul  Danemarcei. 

La  14  ani,  a  plecat  pe  Marea  Nordului  împreună  cu  tatăl  său,  Oyvind, 
într-o  barcă  solidă  făcută  de  ei,  transportând  unelte,  arme,  piei  şi  blănuri 
de  animale.  Ajunşi  în  nordul  Danemarcei,  le-au  oferit  localnicilor, 
primind  în  schimb  bucăţi  de  fier  şi  aramă.  Reveniţi  în  satul  lor,  s-au  pus 
pe  treabă,  confecţionând  noi  produse  ce  urmau  să  ia  calea  apei  înainte  de 
venirea  anotimpului  rece. 

DAGFINN  s-a  căsătorit  la  20  de  ani  cu  Dagrun,  o  fată  de  16  ani.  Au 
avut  doi  băieţi.  Pe  Torgils,  mama  lui  l-a  născut  la  19  ani,  iar  pe  Varg,  la  22 
ani. 

Torgils  a  rupt  tradiţia  de  meseriaşi  a  neamului  sau,  preferând  să 
ajungă  războinic.  Şi-a  format  un  grup  de  luptători  voinici  şi  neînfricaţi, 
bine  dotaţi  cu  armele  făcute  de  tatăl,  unchiul  şi  bunicul  său,  având 
deseori  ocazia  să  le  folosească  împotriva  barbarilor  ce  năvăleau  de  pe 
mare  sau  de  pe  uscat.  Torgils  s-a  căsătorit  la  23  de  ani  cu  Jorunn,  o  fetiţă 
de  14  ani.  Ea  a  născut  un  singur  copil,  pe  fiica  lor  Hildur. 

Varg,  fratele  lui  Torgils,  ajunsese  un  foarte  bun  fierar,  lucrând  arme 
din  ce  în  ce  mai  eficiente.  Căsătorit  la  22  de  ani  cu  Borgild,  o  fată  de  16 
ani,  a  avut  cu  ea  doi  băieţi:  Sjurd  şi  Trond. 

După  ce  trecuse  de  40  de  ani,  DAGFINN  nu  mai  călătorea  pe  mare.  îl 
chinuiau  durerile  de  oase,  din  cauza  frigului  şi  a  umezelii.  îi  plăcea  mult 
să  pescuiască,  asigurând  peştele  necesar  întregii  familii.  Mergea  la 
vânătoare  cu  alţi  gospodari  din  sat  şi  creştea  vitele  necesare  alimentaţiei. 

Pământul  de  cultură,  pădurea,  păşunile  şi  apele  din  apropiere  erau 
folosite  în  comun  de  toate  familiile.  Comunitatea  formată  din  zeci  de 
oameni  era  condusă  de  adunarea  poporului.  Pentru  femei  există  un 
respect  profund,  deoarece  ele  dădeau  viaţă  urmaşilor  ce  vor  continua 
tradiţiile  strămoşeşti  şi  vor  revigora  populaţia  lor  germanică. 

La  64  de  ani,  gospodarul  DAGFINN  încă  mai  trebăluia  toată  ziua.  La 
pescuit  nu  voia  să  renunţe,  cu  toate  că  oasele  lui  umflate  şi  dureroase  îl 
chinuiau  zilnic.  în  toamna  anului  467,  o  ploaie  rece  l-a  prins  la  pescuit  în 
barca  lui,  omul  ajungând  cu  greutate  la  ţărm.  Răcit  la  plămâni,  a  zăcut  2 
zile  şi  2  nopţi.  în  zorii  celei  de-a  treia  zi,  febra  l-a  învins,  bietul  om 
rămânând  fără  suflare. 

Din  viaţa  harnicului  DAGFINN  au  ajuns  până  la  tine,  influenţe 
karmice  frumoase,  pozitive,  mobilizatoare  pentru  personalitatea  ta. 
Menţionez  câteva  dintre  ele: 

-  Chemarea  depărtărilor,  a  călătoriilor  lungi  pe  apă; 

-  Talentul  comercial; 

-  Plăcerea  de  a  face  comerţ; 

-  Spiritul  gospodăresc,  calitatea  de  foarte  bună  gospodină; 

-  Ca  o  reacţie  karmică  la  viaţa  tensionată  a  lui  DAGFINN  şi  a 
consătenilor  lui,  la  tine  se  manifestă  repulsia  pentru  folosirea  armelor, 
teama  de  războaie,  de  crime,  dezgustul  faţă  de  cei  care  comit  furturi. 

M-ai  întrebat  despre  efectul  morţii  antecesoarei  Irenka.  Despre 
karma  negativă  generată  de  moartea  ei  pot  să  spun  că  s-a  distribuit  în 
veacurile  următoare  asupra  succesorilor  ei  spirituali. 

Karma  spirituală  rămâne  în  grija  spiritului.  El  decide,  împreună  cu 
spiritele  superioare  care  îl  supraveghează,  când  soseşte  vremea  potrivită 
pentru  anularea  unei  karme  pozitive  sau  negative.  Oamenii  din  toate 
timpurile  şi-au  trăit  viaţa,  cu  bune  şi  cu  rele,  fără  a  şti  ce  calcule  şi-au 
făcut  spiritele  lor.  Karma  negativă  nu  se  vindecă  prin  rugăciuni,  ci  prin 
fapte  menite  să  anuleze  greşelile  altor  generaţii. 

Faptul  că  anumite  persoane  care  ţi-au  ghicit  în  trecut  au  afirmat  că 
vei  avea  o  cumpănă,  un  accident  sau  altceva  periculos,  nu  trebuie  luat 
drept  literă  de  lege,  ci  ca  un  avertisment  mobilizator,  care  te  îndeamnă  la 
prudenţă  în  viaţa  de  zi  cu  zi. 

Gestul  lui  Baian,  cel  care  a  comis  o  crimă,  i-a  generat  spiritul  său  o 
karmă  negativă.  Cu  siguranţă  că  unii  dintre  succesorii  acelui  spirit  au 
avut  de  suferit  din  cauza  faptei  lui  Baian. 

Nina  Petre, 
22  martie  2018 


COMENTARIUL  ERIKĂI 

„Vă  mulţumesc  foarte  mult  pentru  relatarea  celui  de-al  16-lea 
personaj,  Dagfin.  Viaţa  lui  se  pare  că  a  fost  cât  de  cât  paşnică.  Este  un 
personaj  liniştit,  care  şi-a  văzut  de  familie,  de  munca  lui  ca  fierar  şi  de 
pasiunea  lui  pentru  pescuit.  Nu  am  pasiune  pentru  pescuit  şi  nu  mănânc 
nici  peşte  şi  nici  carne.  în  ultimul  timp,  am  devenit  sensibilă  la  modul  în 
care  sunt  tratate  în  zilele  noastre  animalele  si  la  tot  ceea  ce  este  viu.  Prea 

5 

multă  teroare  se  vede  în  ochii  animalelor  care  sunt  crescute  într-o 
manieră  greşită  şi  disperată  a  omului  de  a  produce  cât  mai  multă  carne 
pentru  populaţie  şi  pentru  a  se  îmbogăţi  de  pe  urma  suferinţelor  bietelor 
animale. 

Cred  în  evoluţia  speciei  umane  şi  cred  că  în  viitorul  apropiat  omul  nu 
va  mai  fi  nevoit  să  mănânce  carne,  care  conţine  o  energie  de  joasă 
calitate  (ex:  frica  şi  teroarea  animalelor  înainte  de  a  muri  se  acumulează 
în  muşchii  animalelor  pe  care  noi  o  mâncăm),  şi  care,  această  energie  de 
joasă  calitate  se  acumulează  în  corpul  eteric  al  omului.  Omul  poate  utiliza 
alte  surse  de  hrană,  precum  legume  şi  fructe,  care  îi  dau  o  energie  de  o 
calitate  cu  mult  superioară  cărnii;  şi  aceasta  se  acumulează  în  corpul 
eteric  al  omului,  dar  producându-i  pozitivitate  şi  gânduri  frumoase. 

îmi  place  tare  mult  ceea  ce  a  scris  Scarlat  Demetrescu  în  cartea  sa 
intitulată  „Viaţa  dincolo  de  mormânt”  despre  corpul  nostru  fizic  şi 
anume: 

„Acestui  corp,  pentru  a  servi  cât  mai  bine  spiritului  nostru,  trebuie 
să-i  procurăm  alimente  din  cele  mai  simple,  mai  apropiate  de  natură, 
formate  din  particule  cât  mai  fine,  care  prin  absorbţie  să  formeze  un  corp 
sensibil,  bun  reflector  în  exterior  a  ceea  ce  produce  spiritul  şi  un  bun 
primitor  al  impresiilor  lumii  fizice  şi  astrale...  Vom  evita  carnea, 
narcoticele  şi  băuturile  alcoolice,  pentru  că  aceste  substanţe  introduse  în 
corpul  nostru  fizic  îl  întunecă  şi  îl  fac  nesimţitor  la  vibraţiile  eterice 
venite  din  lumea  invizibilă  şi  rău  intepretator  al  voinţei  şi  înţelegerii 
spiritului  nostru.” 

Rezonez  foarte  mult  şi  cu  ceea  ce  scrie  dumnealui  referitor  la 
evoluţia  omului: 

„Cine  doreşte  să  progreseze  mai  repede  spiritual,  cine  doreşte  să 
scurteze  din  numărul  revenirilor  în  mii  şi  mii  de  vieţi  fizice,  acela  nu  are 
decât  să  acorde  mai  multă  atenţie  aerului  pe  care  îl  respiră,  apei  pe  care  o 
bea,  alimentelor  pe  care  le  consumă  -  mai  ales,  niciodată  carne,  tutun  şi 
băuturi  alcoolice.” 

Revenind  la  personajul  nostru,  am  observat  că  îmi  vine  destul  de 
natural  să  estimez  valoarea  lucrurilor  pe  care  le  văd.  Estimez  valoarea 
obiectului  în  mintea  mea.  îmi  dau  seama,  pur  şi  simplu,  dacă  este  un 
obiect  care  merită  preţul  respectiv  sau  nu.  Când  vreau  să  cumpăr  un 
lucru,  îmi  fac  mai  întâi  o  idee  despre  cum  vreau  să  fie  obiectul  respectiv, 
cât  de  mare,  ce  culoare,  cam  cât  să  coste...  iar  când  mă  duc  la 
cumpărături,  nu  mă  las  influenţată  de  nimeni,  nici  de  soţul  care  îmi 
spune:  „Hei,  nu  cred  că  o  să-l  găseşti  la  un  aşa  preţ...  cu  siguranţă  costă 
mai  scump”.  Interesant  este  că,  atunci  când  mă  duc  la  cumpărături,  mă 
simt  ca  şi  cum  mă  duc  la  vânătoare.  Intru  prin  toate  magazinele,  caut  în 
stânga  şi  în  dreapta,  şi  până  la  urmă,  găsesc  ceea  ce  caut,  iar  asta  îmi  dă  o 
mare  satisfacţie. 

9 

Nu  ştiam  eu  de  unde  îmi  vine  asa  de  natural  să  estimez  valoarea 

9  9 

lucrurilor.  Acum  am  înţeles.  Am  preluat  de  la  Dagfin. 

Si  cred  că  de  la  el  am  mai  luat  si  atentia  la  detalii.  Am  ochiul  destul 

9  9  9 

de  bine  format  şi  cam  critic.  De  când  eram  mică,  ochiul  cădea 
întotdeauna  pe  ceea  ce  era  stricat,  pe  ceea  ce  nu  mergea,  pe  ceea  ce  nu 
funcţiona  şi  îi  lipsea  ceva....  îmi  place  ca  lucrurile  să  iasă  cât  mai  perfecte 
şi  am  energia  necesară  de  a  sta  focalizată,  concentrată  şi  să  le  migălesc 
până  când  îmi  ies  cât  mai  perfecte.  Aşa  sunt  şi  la  scris.  Nu  aveţi  idee  cât 
timp  îmi  ia  ca  să  scriu  o  scrisoare.  Scriu,  apoi  şterg,  iar  scriu  şi  iar  şterg, 
până  când  îmi  iese  aşa  cum  simt  eu  că  trebuie.  Nu  reuşesc  să  fac  lucrurile 
de  mântuială  sau  la  repezeală. 

Este  adevărat,  nu-mi  plac  războaiele  şi  nu  am  nicio  pasiune  pentru 
arme  sau  cutite. 

9 

Doamna  Nina,  vă  mulţumesc  extraordinar  de  mult  pentru 
explicaţiile  pe  care  mi  le-aţi  dat.  Voi  reflecta  asupra  personajelor  deja 
analizate. 

7  aprilie  2018 

GIULIA 


EPISOADE  SPIRITUALE  COMENTATE  ANTERIOR 

1  ®  Assah  Firkedi  (1892-1941) 

2  O  Runok  Rassundener  (1803-1876) 

3  ®  Melinda  Duras  (1713-1798) 

4  ®  Nidru  Matah  (1624-1688) 

5  O  Ulle  Ristok  (1530-1612) 

6  ®  Aritina  Kemolu  (1441-1503) 

RESTUL  EPISOADELOR  SPIRITUALE 

7  O  Janos  Kerekes  (1356-1420) 

8  ®  Nirr  Kha  (1301-1340) 

9  O  Surral  Adhimi  (1253-1289) 


Episodul  7  -  JANOS 

Ungurul  JANOS  KEREKES  (1356-1420)  a  văzut  lumina  zilei  într-un 
târguşor  de  câmpie  care  astăzi  se  numeşte  Debrecen.  Părinţii  săi,  Julius 
şi  Karena,  au  avut  trei  copii:  un  băiat  (JANOS)  şi  două  fete  (Illona, 
Margit).  Julius  avea  înalta  funcţie  de  guvernator  al  provinciei,  fiind 
mereu  plecat  în  diverse  locuri  unde  apăreau  probleme  deosebite  în 
rândul  populaţiei.  Om  de  încredere  al  regelui  Ludovic  I  cel  Mare  de 
Anjou,  baronul  Kerekes  era  un  om  bogat  şi  influent.  Soţia  lui,  Karena, 
fiică  de  boieri,  locuia  vara  la  ţară,  în  conacul  situat  pe  moşia  primită  ca 
dar  de  nuntă  de  la  părinţii  ei.  Karena  şi-a  crescut  cu  multă  grijă  cei  trei 
copii,  reuşind  să  îşi  căsătorească  fetele  cu  fii  de  boieri,  iar  pe  băiat  l-a 
încredinţat  cu  tot  sufletul  celor  capabili  să  facă  din  el  un  bun  militar. 

JANOS  şi-a  început  cariera  militară  la  18  ani,  intrând  în  solda 
regelui  Ungariei  şi  al  Poloniei,  Ludovic  cel  Mare.  Timp  de  6  ani,  tânărul 
ofiţer  a  activat  cu  mult  devotament  în  aceeaşi  unitate  militară, 
remarcându-se  ca  un  luptător  neînfricat  pentru  cauza  regelui  şi  a  ţării 
sale. 

Echilibrul  vieţii  i-a  fost  tulburat  de  o  mare  iubire,  aceasta 
determinându-1  să  îşi  părăsească  definitiv  ţara  natală,  după  ce  împlinise 
24  de  ani.  într-una  din  misiunile  sale  de  luptă,  l-a  cunoscut  pe  contele 
polonez  Zdenek  Simetzki,  un  afacerist  bine  cunoscut  în  cadrul  armatei 
ungare  ca  bun  furnizor  de  armament.  Zdenek,  împreună  cu  nevasta  şi 
fiica  sa,  Varnava,  au  făcut  o  vizită  familiei  Kerekes  la  reşedinţa  din 
Debrecen.  Cei  doi  tineri  s-au  plăcut  de  la  prima  vedere,  iar  părinţii  lor  au 
început  să  facă  planuri  de  căsătorie. 

Varnava  avea  19  ani  şi  locuia  mai  mult  la  Varna,  în  Bulgaria,  unde  se 
aflau  bunicii  din  partea  mamei.  Acolo  ar  fi  dorit  să  rămână  definitiv  după 
căsătorie.  JANOS  s-a  deplasat  până  la  Varna,  unde  i-a  cunoscut  pe 
bunicii  fetei.  Aceştia,  oameni  bogaţi,  averea  lor  provenind  din  comerţul 
cu  arme  al  bunicului,  locuiau  într-o  vilă  superbă,  pe  care  urmau  să  i-o 
dea  nepoatei  lor  ca  dar  de  nuntă.  îndrăgostit  nebuneşte,  JANOS  a 
renunţat  la  serviciul  său  în  armată  ungară,  fiind  primit  în  rândul 
militarilor  care  activau  sub  steagul  Regatului  Bulgariei. 

Viaţa  tinerei  familii  a  început  ca  un  vis  minunat.  Cei  doi  soţi  se 
divinizau  reciproc,  iar  din  iubirea  lor  puternică  au  rezultat  patru  copii 
superbi.  Fata  lor,  Sarulia,  blondă  cu  ochii  albaştri,  arăta  ca  un  înger. 
Fraţii  ei  mai  mici,  Johann,  Arlek  şi  Rodion,  aveau  încă  de  mici  apucături 
de  soldaţi.  Tatăl  lor  i-a  dus  de  multe  ori  să  asiste  la  instrucţia  militarilor 
aflaţi  în  subordinea  lui,  iar  fiii  săi  au  luat  totul  în  serios,  învăţând  să  lupte 
atât  cât  i-au  ţinut  puterile.  Viaţa  tuturor  semăna  cu  o  poveste  plină  de 
situaţii  încântătoare,  iar  Varnava  era  de-a  dreptul  uimită  de  norocul  vieţi 
sale. 

JANOS,  care  deţinea  informaţii  asupra  pericolului  care  pândea  la 
graniţele  ţării,  era  din  ce  în  ce  mai  puţin  optimist,  pe  măsură  ce  trecea 
timpul.  Avea  40  de  ani,  o  soţie  devotată  şi  patru  copii  minori,  când  viaţa 
lui  şi  a  celorlalţi  din  familie  s-a  schimbat  atât  de  mult,  încât  trecutul  cel 
frumos  părea  că  se  îndepărtează  necruţător.  La  sfârşitul  secolului  14,  cele 
două  regate  bulgare  care  aveau  reşedinţele  la  Vidin  şi  Târnovo  au  căzut 
sub  loviturile  turcilor  otomani.  JANOS  a  avut  de  ales  între  o  moarte 
sigură  şi  cariera  de  militar  otoman.  A  ales-o  pe  cea  de-a  doua,  gândindu- 
se  la  familia  lui,  care  s-ar  fi  descurcat  cu  greu  fără  ajutorul  său.  Era  cea 

de-a  doua  schimbare  importantă  în  viaţa  sa  militară,  el  dorind  doar  să  îşi 
facă  datoria,  neţinând  seama  de  ambiţiile  politice  ale  celor  ce  conduceau 
ţara. 

Dominaţia  otomană  a  adus  cu  ea  decăderea  economică  şi  oprimarea 
poporului  bulgar,  acesta  găsindu-şi  sprijin  sufletesc  doar  în  Biserica 
Ortodoxă.  Larga  autonomie  acordată  de  înalta  Poartă  Otomană 
paşalâcului  bulgar  a  provocat  cu  timpul  scufundarea  ţării  într-o  proastă 
guvernare  şi  corupţie  puternică.  Otomanii  şi-au  păstrat  o  gestiune  directă 
doar  asupra  armatei  şi  a  sistemului  de  impozite.  Militarul  Kerekes,  om 
cinstit  şi  drept,  a  îndurat  multe  nedreptăţi  şi  umilinţe,  gândindu-se  de 
fiecare  dată  că  Dumnezeu  îi  dăruise  viaţa  cu  un  anumit  scop,  iar  pe  acela 
numai  Cel  de  Sus  îl  cunoştea. 

JANOS  a  îmbătrânit  de  timpuriu,  pe  chipul  său  citindu-se 
dezamăgirea  omului  care  îşi  pierduse  încrederea  în  dreptatea  omenească. 
La  64  de  ani,  când  încă  mai  era  un  ofiţer  activ,  a  fost  ucis  într-o  luptă, 
departe  de  ţara  care  îl  adoptase  şi  îi  dăduse  şansa  de  a-şi  întemeia  o 
familie.  JANOS  a  murit  în  timp  ce  îşi  făcea  datoria  în  profesia  pe  care 
singur  şi-o  alesese,  ca  un  tânăr  naiv  ce  era,  visând  la  libertatea  şi 
prosperitatea  poporului  ungar. 

Nina  Petre, 
23  noiembrie  2012 


COMENTARIUL  GIULIEI 

Ca  de  obicei,  un  alt  episod  palpitant...  plin  de  complicaţii,  alegeri, 
iubiri,  dezamăgiri  şi  sfârşit...  De  mică  mi-a  plăcut  şi  îmi  place  uniforma 
militară  şi  de  mică  mi-am  dorit  să  mă  fac  avocat,  psiholog  ori  poliţist... 
dar  viaţa,  deciziile  m-au  dus  în  Italia,  unde  sunt  casnică...  Mă  surprinde 
sau  poate  nu...  din  nou  am  lăsat  casa,  familia,  totul  pentru  iubire...  exact 
acelaşi  lucru  l-am  făcut  şi  acum...  Observ  că  am  fost  frunză-n  vânt,  când 
de-o  parte,  când  de  alta...  şi  asta  mi-a  lăsat  un  gust...  nu  spun  amar...  dar 
un  oftat...  La  fel,  şi  faptul  că  a  îmbătrânit  devreme,  la  fel  se  întâmplă  şi 
acum,  păr  alb,  senzaţie  de  bătrâneţe  deşi...  vârsta  terestră  nu  spune  deloc 
asta.  în  schimb...  am  momente  când  mă  simt  bunică,  când  văd  răutatea  şi 
toate  rudele  sale...  mă  deprimă...  Da,  ar  trebui  să  re  re  re  re  citesc  pentru 
a  înţelege  schimbarea  bruscă...  pentru  că  deocamdată  nu  ştiu  dacă  aş 
putea  fi  capabilă  de  aşa  ceva...  simt  că,  atunci  când  iubesc,  merg  până  în 
pânzele  albe...  Acum  am  o  dovadă  în  plus  în  a  iubi  România  şi  oamenii. 

23  noiembrie  2012 

Episodul  8  -  NIRR 

Episodul  vieţii  comorezei  NIRR  KHA  (1301-1340)  este  destul  de 
exotic  şi  pitoresc,  el  introducându-ne  în  atmosfera  umilei  societăţi 
formate  din  imigranţi  africani,  malgaşi,  asiatici.  NIRR  a  văzut  lumina 
zilei  într-o  mică  aşezare  tribală  compusă  din  refugiaţi  de  etnie  bantu, 
sosiţi  cu  pirogile  de  pe  coasta  est-africană,  aceasta  aparţinând  statului 
Monomotapa  (denumirea  actuală:  Mozambic).  Insula  Ngazidja 
(denumire  ulterioară:  Grande  Comore),  situată  în  nordul  arhipelagului 
Comore,  este  dominată  de  masivul  muntos  denumit  Kartala. 

Pădurile  din  zona  muntelui  adăposteau  în  secolul  14  câteva  sate  cu 
refugiaţi  care  trăiau  liberi,  insula  nefiind  încă  descoperită  de  navigatorii 
europeni.  în  majoritate  africani  de  pe  coasta  de  est,  şi-au  păstrat  încă 
două  secole  obiceiurile  şi  cultura  după  venirea  pe  lume  a  eroinei  noastre. 
Membrii  tribului  bantu  căreia  îi  aparţinea  NIRR  se  ocupau  cu  agricultura 
şi  cunoşteau  tehnologia  de  obţinere  a  fierului. 

Părinţii  lui  Nirr,  Runhand  (tatăl)  şi  Lurruku  (mama),  au  avut  şapte 
copii:  trei  fete  (NIRR,  Hdamt,  Runku)  şi  patru  băieţi  (Moht,  Ndumur, 
Maderk,  Lonkasr).  Runhand  împreună  cu  ceilalţi  bărbaţi  din  sat  îşi 
petrecea  zilele  procurând  hrana  necesară  celor  rămaşi  acasă:  femeile, 
bătrânii  neputincioşi,  copiii.  Nevasta  lui  se  ocupa  cu  îngrijirea  copiilor, 
pregătirea  hranei  şi  alte  treburi  gospodăreşti.  Fetele  i-au  stat  alături  de 
cum  le-a  adus  pe  lume,  despărţindu-se  de  ea  după  ce  au  fost  luate  ca 
neveste  de  tineri  săraci  ca  şi  ele.  Băieţii,  după  ce  au  fost  iniţiaţi  de  tatăl 
lor  în  toate  ocupaţiile  bărbăteşti,  şi-au  convins  părinţii  să  emigreze  spre 
coasta  de  vest  a  insulei,  unde  localnicii  se  descurcau  mai  bine  cu  traiul 
zilnic,  datorită  relaţiilor  de  schimb  în  natură  cu  navigatorii  africani. 

NIRR,  fata  cea  mică,  avea  15  ani,  când  întreaga  familie  condusă  de 
Runhand  şi  băieţii  cei  mari  (Moht  şi  Ndumur),  s-a  deplasat  spre  litoralul 
vestic.  Acolo  au  găsit  o  comunitate  paşnică,  reuşind  să  fie  primiţi  pe 
teritoriul  acesteia.  în  decurs  de  câteva  luni,  viitorul  copiilor  mai  mari  a 
început  să  se  contureze  într-un  mod  promiţător  de  normalitate.  Hdamt  şi 
Runku  au  fost  luate  de  neveste  de  către  doi  tineri  sosiţi  din  marele  stat 
Monomotapa  şi  duse  în  familiile  lor  de  dincolo  de  apă.  Băieţii,  puternic 
ataşaţi  sufleteşte  de  insula  natală,  şi-au  făcut  un  rost  din  schimburile 
comerciale  cu  africanii  care  debarcau  deseori,  solicitând  bucăţi  de  fier  şi 
obiecte  de  cult  specifice  etniei  bantu. 

Marea  creatoare  de  statuete  din  lemn  care  îi  înfăţişau  pe  zeii  apei, 
soarelui  şi  ai  pădurilor  era  micuţa  NIRR,  supranumită  Kha  (înţeleaptă). 
NIRR  avea  o  imaginaţie  inepuizabilă  în  cioplirea  şi  împodobirea 

statuetelor,  fiecare  dintre  ele  fiind  înzestrată  cu  puterea  magică  de  a  face 
bine.  Această  putere  îi  era  atribuită  printr-o  rugăciune  născocită  de 
tânăra  fată,  având  la  origine  vechile  incantaţii  folosite  de  bătrânii  tribului 
de  la  poalele  muntelui  pe  care  îl  părăsise  împreună  cu  întreaga  familie. 
Cu  siguranţă  că  rugăciunile  oferite  celor  dornici  să-i  cumpere  statuetele 
avuseseră  efect,  deoarece  numărul  solicitanţilor  a  crescut  intr-un  mod 
surprinzător  în  decurs  de  câţiva  ani. 

Renumele  de  mare  înţeleaptă  s-a  răspândit  în  mod  constant,  iar  fata 
şi-a  găsit  repede  un  bărbat  pe  placul  ei.  Mantu,  îndrăgostit  peste  măsură 
de  NIRR,  a  cerut-o  de  nevastă,  fiind  acceptat  imediat.  Având  drept 
ocupaţie  principală  comerţul  cu  barca,  el  adunase  în  ultimii  ani  materiale 
suficiente  pentru  a-şi  construi  o  colibă.  La  19  ani,  Mantu  era  pregătit  să 
îşi  aducă  o  nevastă  pe  proprietatea  lui,  aceasta  fiind  compusă  din  colibă 
plus  ceva  teren  în  jur.  NIRR,  mai  tânără  cu  2  ani  decât  bărbatul  ei,  îşi 
cunoştea  atribuţiile  casnice,  datorită  mamei  care  o  învăţase  ani  de  zile  să 
fie  o  bună  gospodină. 

Harnică  din  fire,  NIRR  termina  repede  ce  avea  de  făcut  în 
gospodărie,  aşezându-se  după  aceea  în  colţul  său  de  lucru  la  statuete. 
Mantu  îi  aducea  la  fiecare  întoarcere  de  peste  apă  bucăţele  de  lemn 
preţios,  fibre  vegetale  obţinute  din  tulpini  de  plante  şi  tot  felul  de 
amulete,  păpuşele  şi  statuete  găsite  în  peregrinările  sale  pe  ţărmul 
african.  NIRR  le  cerceta  pe  toate  cu  mare  atenţie,  îşi  întreba  soţul  ce  rol 
aveau  în  rugăciunile  oamenilor,  apoi  îşi  concepea  propriile  creaţii, 
învestindu-le  cu  puteri  magice  binefăcătoare.  Păstra  pentru  familia  ei 
doar  acele  obiecte  de  cult  pe  care  le  considera  cele  mai  eficiente  şi 
puternice  în  alungarea  forţelor  răului.  NIRR  credea  în  existenţa  forţelor 
binelui  din  natură,  dar  era  conştientă  şi  de  apariţia  unor  fiinţe  nevăzute 
duşmănoase,  care  împiedicau  oamenii  să  fie  pe  deplin  fericiţi.  Fiind 
înzestrată  nativ  cu  darul  de  a  percepe  influenţa  forţelor  binelui  şi  ale 
răului,  ea  născocea  mereu  noi  chipuri  magice  din  lemn  şi  fibre  naturale, 
adăugându-le  noi  şi  noi  puteri  purificatoare.  Astfel,  ajunsese  la  vârsta  de 
30  de  ani  să  confecţioneze  obiecte  de  cult  specializate  în  vindecarea  unor 
boli,  în  salvarea  iubirii  unor  perechi  aflate  în  pragul  despărţirii  sau  în 
chemarea  norocului  pentru  copiii  din  familiile  sărace. 

NIRR  a  devenit  mamă  de  patru  ori,  aducându-i  la  lumina  zilei  pe 
fiica,  Haartun,  şi  pe  fiii  Murrun,  Rukdu,  Roaln.  Mantu  a  fost  un  soţ 
cumsecade  şi  tată  grijuliu  până  într-o  zi.  Din  cauza  deselor  drumuri  peste 
apă,  a  avut  acolo  câteva  iubite.  Una  dintre  ele,  dorindu-1  foarte  mult,  a 
apelat  la  priceperea  unui  vrăjitor  bătrân  spre  a-1  despărţi  pe  Mantu  de 

familia  lui.  Poate  că  vrăjile  bătrânului  au  avut  efectul  urmărit  sau  iubirea 
i-a  întunecat  mintea  bărbatului,  el  nemairevenind  în  mijlocul  familiei  de 
pe  insulă.  Fiul  cel  mare,  Murrun,  şi-a  căutat  tatăl,  găsindu-1  în  noua  lui 
colibă,  unde  avea  deja  un  copil  micuţ.  Refuzul  lui  Mantu  de  a  reveni  la 
prima  familie  a  stârnit  disperare  în  sufletul  soţiei  şi  copiilor  săi.  NIRR  s-a 
închis  în  sine,  a  tăcut  şi  a  răbdat,  dovedind  multă  voinţă  şi  puterea  de  a 
înţelege  păcatele  omeneşti.  Copiii  au  rămas  alături  de  ea,  fiindu-i  un 
sprijin  sigur  şi  neîntrerupt. 

La  39  de  ani,  înţeleaptă  NIRR,  care  ajutase  cu  talentul  şi  bunătatea 
ei  mii  de  oameni,  şi-a  oprit  bătăile  inimii,  înghiţind  o  licoare  foarte 
toxică,  preparată  din  venin  de  şarpe.  Astfel  a  luat  sfârşit  o  viaţă  trăită  în 
demnitate,  care  nu  s-ar  fi  putut  schimba  niciodată. 

Cu  cât  ne  îndepărtăm  mai  mult  de  perioada  zilelor  noastre,  găsim 
oameni  din  ce  în  ce  mai  deosebiţi,  capabili  să  înfrunte  vitregiile 
vremurilor  grele  în  care  au  trăit.  Deosebirea  esenţială  dintre  ei,  cei  de 
demult,  şi  noi,  supravieţuitorii  de  astăzi,  este  faptul  că  trăim  mai  comod 
din  punct  de  vedere  material,  dar  complicaţiile  vieţii  cotidiene  sunt  mai 
mari  decât  cele  din  trecutul  îndepărtat.  Cu  toate  acestea,  avem  încă  multe 
lecţii  de  învăţat,  strămoşii  spirituali  reprezentând  adesea  pentru  noi 
modele  de  oameni  care  au  ştiut  să  se  descurce  în  orice  fel  de  condiţii 
sociale  şi  politice. 

Nina  Petre, 
5  februarie  2013 


COMENTARIUL  GIULIEI 

Impresionantă  viaţă...  impresionantă.  Sunt  obişnuită  cu  "viaţa  grea" 
dar  şi  cu  "micile  plăceri"  şi  de  ar  fi  să  aleg,  atunci  aleg  şcoala  vieţii,  a  vieţii 
grele  de  unde  îmi  pot  lua  exemple  de  tot  felul.  Să  vă  povestesc...  am 
cunoscut,  acum  aproape  4  ani,  pe  cineva,  un  domn,  fiu  de  preot...  printre 
altele...  meşteşugar  şi  cioplitor  în  lemn!  îmi  aduc  aminte  că  am  fost 
fascinată  de  lucrările  sale  şi  l-am  rugat  să  mă  înveţe  şi  pe  mine  artă  sa... 
Din  păcate,  nu  a  mai  apucat...  viaţa  şi  drumurile...  a  plecat  spre  mai  bine 
în  anul  2011. 

De  mică  am  crezut  că  toţi  oamenii  sunt  buni  indiferent  de  ceea  ce  fac 
şi  este  imposibil  să  nu  fie  schimbare  în  bine...  dacă  se  doreşte  cu 
adevărat...  Gândul  ăsta  îl  am  şi  acum  şi  poate  de  aceea  am  acceptat, 
iertat,  uitat  unele  lucruri,  situaţii,  gânduri...  Am  ales  să  văd  partea  bună, 
să  ofer  un  zâmbet,  o  îmbrăţişare,  un  gând  bun  celor  ce  au  nevoie.  Am 
încă  darul  de  a  "mirosi"  situaţiile  şi,  în  general,  funcţionează  bine.  Aici... 

lumea  este  foarte  diferită  de  mine,  persoanele  sunt  atât  de  oarbe  şi  pline 
de  egoism  şi  invidie,  încât  şi  binele  făcut  uneori  este  privit  cu 
suspiciune...  încât  stau  în  carapacea  mea,  la  dospit,  până  când  reuşesc  să 
ies  precum  un  trandafir... 

5  februarie  2013 


Episodul  9  -  SURRAL 

Egipteanul  SURRAL  ADHIMI  (1253-1289)  s-a  născut  într-o 
localitate  din  delta  Nilului  (denumită  astăzi  Minuf).  Părinţii  lui,  Kandil 
(tatăl)  şi  Ande  (mama),  au  avut  şapte  copii:  trei  fete  (Sono,  Rain,  Kagre) 
şi  patru  băieţi  (SURRAL-Mahmud,  Agdazar,  Hammed,  Lorral). 

Soţii  Adhimi  erau  sclavi  pe  moşia  unui  nobil  latifundiar.  Kandil 
muncea  în  grădina  cu  plante  comestibile,  iar  nevasta  lui,  având  rolul  de 
bucătăreasă,  făcea  mâncare  toată  ziua.  Părinţii  şi  copiii  locuiau  înghesuiţi 
într-o  odaie  mare  care  făcea  parte  dintr-o  clădire  situată  la  o  distanţă  de 
câţiva  zeci  de  metri  de  palatul  stăpânului. 

Cei  şapte  copii  au  crescut  în  preajma  părinţilor,  fetele  ajutând  la 
bucătărie,  iar  băieţii,  pe  terenul  agricol.  Soţii  Adhimi  nu  au  cerut  să  fie 
eliberaţi  pentru  buna  lor  purtare  faţă  de  stăpânul  Ramahan  şi  nevasta  lui, 
Allieh.  Au  dorit  totuşi  să  fie  lăsaţi  liberi  copiii  lor  când  vor  ajunge  la 
vârsta  adolescenţei.  Fetele  au  vrut  să  rămână  pe  moşie,  dar  băieţii  s-au 
îndreptat  spre  Cairo,  în  căutare  de  patroni  de  la  care  puteau  învăţa 
meserii  aducătoare  de  bune  venituri  băneşti. 

Fratele  cel  mare,  SURRAL,  şi-a  luat  primul  rămas  bun  de  la  părinţi 
şi  stăpân,  bine  sfătuit  de  Ramahan  să  se  apuce  de  negustorie.  După  cum 
era  datina  în  comunităţile  musulmane,  cei  care  fuseseră  sclavi  păstrau 
relaţii  bune  cu  foştii  stăpâni,  aceştia  rămânând  pentru  ei  un  fel  de 
mentori.  Ramahan,  om  cumsecade,  l-a  eliberat  la  14  ani  pe  SURRAL,  dar 
nu  l-a  lăsat  de  capul  său  în  marea  capitală,  unde  băiatul  avea  nevoie  de 
protecţia  unor  oameni  serioşi.  Trimiţându-i  o  scrisoare  prietenului  său 
Norrek,  negustor  de  mobilă  şi  ţesături,  bunul  Ramahan  l-a  rugat  să  îl 
primească  drept  ucenic-vânzător  pe  plăpândul  băiat,  lăudându-1  foarte 
tare  pentru  cuminţenia  şi  devotamentul  său. 

Bucuros  şi  el  de  ocazia  săvârşirii  unei  fapte  bune,  Norrek  i-a  arătat 
băiatului  depozitul  ticsit  cu  ţesături  din  mătase,  bumbac  şi  lână,  la  care  se 
adăugau  covoarele  minunate  destinate  caselor  locuitorilor  bogaţi.  într-o 
încăpere  separată,  se  aflau  piese  de  mobilier  încrustate  cu  lemn  de  mare 

valoare,  fildeş  şi  sidef.  Norrek  mai  avea  de  vânzare  lămpi,  candelabre, 
vase  decorative  de  aramă.  Marfa  se  vindea  direct  din  depozit,  odaia  de 
alături  servind  drept  loc  de  negociere  a  preţurilor.  Copleşit  de  bogăţia  din 
depozitul  noului  stăpân,  SURRAL  a  jurat  cu  mâna  pe  Coran  că  îşi  va  face 
datoria  de  vânzător  fără  a-şi  supăra  patronul  cu  vreo  faptă  nelalocul  ei. 

în  anii  următori,  pe  măsură  creşterii  salariului,  Norrek  îl  anunţa 
prin  porumbei  călători  pe  nobilul  Ramahan  că  angajatul  său  se  află  pe 
drumul  cel  bun,  dând  semne  că  va  putea  ajunge  un  negustor  important 
pentru  capitală. 

Venindu-i  vremea  de  căsătorie,  la  19  ani,  SURRAL  i-a  cerut  sprijinul 
patronului,  având  în  el  o  încredere  deplină,  ca  şi  cum  i-ar  fi  fost  un 
adevărat  tată.  Norrek  i-a  recomandat-o  pe  Bashal,  o  fetiţă  de  16  ani,  fiica 
unui  negustor  de  legume,  pe  care  o  cunoştea  bine,  fiind  bun  prieten  cu 
tatăl  ei.  Cei  doi  tineri  s-au  plăcut,  iar  înţelegerea  dintre  părinţi  a  fost 
încheiată.  Pentru  SURRAL,  Norrek  i-a  ţinut  loc  de  tată,  părinţii  lui 
aflându-se  încă  sclavi  la  ţară.  Bunul  Norrek  i-a  oferit  mirelui  un 
consistent  dar  de  nuntă,  cu  ajutorul  căruia  băiatul  şi-a  putut  cumpăra  o 
casă  la  marginea  oraşului. 

Viaţa  de  familie  a  celor  doi  a  început  frumos,  între  ei  crescând 
sentimentul  de  iubire  ca  o  floare  minunată,  care  îşi  deschidea  noi  petale 
în  fiecare  zi.  Bashal,  educată  de  părinţi  ca  o  fată  de  familie  onorabilă,  s-a 
comportat  în  casa  ei  aşa  cum  o  învăţase  propria  mamă:  supusă  în  relaţia 
cu  soţul  şi  devotată  în  creşterea  celor  şase  copii.  Fetele,  Lunsad,  Adre  şi 
Manes,  şi-au  ascultat  mama,  neieşind  vreodată  din  cuvântul  ei.  Băieţii, 
Agdal,  Hassan  şi  Ludren,  fiind  mai  în  vârstă  decât  surorile  lor,  au  avut 
mare  grijă  de  ele,  după  decesul  tatălui. 

Copiii  încă  nu  erau  aşezaţi  la  rostul  lor,  când  şi-au  pierdut  tatăl, 
acesta  având  doar  36  de  ani.  în  oraş  izbucnise  o  epidemie  de  ciumă,  care 
făcea  numeroase  victime.  îngrozit  de  ceea  ce  se  întâmpla  zilnic  pe  străzile 
oraşului,  SURRAL  şi-a  trimis  întreaga  familie  la  ţară,  unde  locuiau 
părinţii  lui.  Rămas  singur,  s-a  dedicat  întru  totul  muncii  din  depozit,  ziua 
ocupându-se  de  mărfuri  împreună  cu  Norrek,  iar  noaptea  stând  de  pază, 
ca  nu  cumva  hoţii  să-i  atace,  aşa  cum  făceau  prin  tot  oraşul.  Din 
nefericire  pentru  el,  şobolanii  infectaţi  fugiţi  de  pe  corăbii  au  năvălit  şi  în 
depozitul  lui  Norrek.  Drama  celor  doi  bărbaţi  a  fost  inevitabilă:  s-au 
îmbolnăvit  şi  au  murit  amândoi,  printre  mărfurile  lor  dragi,  refuzând  să 
revină  acasă.  Au  fost  găsiţi  de  sanitarii  care  adunau  cadavrele.  I-au  dus 
într-un  loc  unde  se  ardeau  nenorociţii  purtători  de  boală. 

După  stingerea  epidemiei  şi  revenirea  în  casa  lor,  care  fusese  prădată 
de  hoţi,  Bashal  şi  copiii  au  continuat  să  trăiască,  fiind  nevoiţi  să  se 
descurce  fără  îndrumarea  şi  sprijinul  regretatului  SURRAL.  în  amintirea 
lor,  rămăsese  viu,  fiindcă  niciunul  dintre  ei  nu  îi  văzuse  cadavrul.  Tot  vii 
erau  şi  sfaturile  minunate  cu  care  le  călăuzise  copilăria.  Bashal,  văduva 
neconsolată,  şi-a  ascuns  chipul  suferind  în  spatele  unui  voal  negru,  pe 
care  şi-l  scotea  numai  în  preajma  copiilor  şi  nepoţilor  ei.  Fiul  cel  mare  al 
lui  Agdal,  semănând  foarte  bine  cu  bunicul  său,  i-a  adus  bunicii  o  mare 
mângâiere  şi  un  sprijin  de  nădejde  în  ultima  parte  a  vieţii.  Bashal  a  reuşit 
să  supravieţuiască  până  la  vârsta  de  55  de  ani,  plecând  în  sfârşit  în 
căutarea  iubitului  soţ  pe  lumea  cealaltă. 

în  secolul  13,  speranţa  de  viaţă  era  mai  mică  decât  cea  de  astăzi,  mai 
ales  din  cauza  războaielor  şi  a  epidemiilor.  SURRAL  a  fost  un  om  de 
mare  suflet,  crescut  într-o  familie  de  sclavi  care  nu  şi-au  urât  niciodată 
stăpânii.  Aceştia,  ajunşi  oameni  în  vârstă,  l-au  ajutat  pe  Surral  în  cel  mai 
greu  moment  al  vieţii  sale,  adăpostindu-i  familia,  deşi  se  puteau  teme  de 
extinderea  epidemiei  şi  pe  moşia  lor. 

Nina  Petre, 
2  aprilie  2013 


COMENTARIUL  GIULIEI 

Cu  riscul  de  a  mă  repeta,  mai  spun  încă  o  dată:  sunteţi  fenomenală 
în  tot  ceea  ce  faceţi. 

Am  început  să  citesc...  ca  de  obicei,  pe  repede  înainte...  şi,  ca  de 
obicei  în  timpul  citirii,  mă  gândeam:  am  avut  multe  experienţe  ce  au  avut 
legătură  mai  mult  sau  mai  puţin  cu  lumea  arabă,  cu  musulmanii  şi 
credinţa  lor  în  trecut...  Acum  nu  ştiu  bob  de  limbă  arabă,  dar  pe  undeva 
mă  atrage,  mă  intrigă...  îmi  place.  Viaţa  de  sclav...  de  multe  ori  în  această 
viaţă,  am  folosit  expresia:  nu  sunt  sclav  pe  plantaţie,  nu  am  fost  câştigată 
la  belciuge  (vorba  bunicii),  dar  cu  toate  astea,  am  fost.  Iar  atuul  meu, 
dacă  se  poate  numi  aşa,  au  fost  părinţii,  ce  au  contribuit  la  creşterea  şi 
educarea  mea  atât  cât  au  putut  şi  cu  resursele  avute... 

Lemnul,  mobila,  ţesăturile...  îmi  plac  enorm...  "Parfumul"  lemnului, 
al  mobilei  abia  lăcuite,  al  ţesăturilor  proaspăt  vopsite...  îmi  plac  tare 
mult;  cred  că  mi-ar  reuşi  să  vând  mobilă  ori  ţesături...  anticariat...  posibil 
şi  doar  după  ce-mi  umplu  casa  per  prima.  Iată  de  ce  evit  să  promit  de  cele 
mai  multe  ori! 

îmi  ţin  întotdeauna  promisiunile,  indiferent  de  ...  iar  atunci  când 
sunt  pusă  a  promite...  se  întâmplă  o  mică  tragedie  interioară...  pentru  că 

îmi  ţin  promisiunea.  Iar  când  cineva,  oricine,  îmi  promite  ceva,  orice  şi 
nu-şi  ţine  promisiunea...  uneori  o  iau  personal,  deşi  nu  este  aşa  de  cele 
mai  multe  ori... 

Am  observat  că  în  ultimle  poveşti  "am  plecat"  destul  de  repejor...  ori 
venin  de  şarpe,  ori,  acum,  ciuma... 

Vă  mai  spun  ceva...  de  micuţă,  din  ce  reuşesc  să  îmi  aduc  aminte,  nu 
reuşeam  să  urăsc  pe  nimeni,  nu  îmi  aduc  perfect  aminte  dacă  am  fost  un 
copil  supus,  dar  îmi  aduc  aminte  că  ascultam  cu  nesaţ  orice  povestioară 
spusă  de  bătrâni...  şi  încercam  să  găsesc  mereu  partea  bună  şi  de  folos... 

3  aprilie  2013 

ILINCA 


EPISOADE  SPIRITUALE  COMENTATE  ANTERIOR 

1  ®  Edith  Norwick  (1897-1942) 

2  ®  Aleuh  Kadwari  (1802-1873) 

3  O  Lorron  Hamdeli  (1712-1788) 

4  ®  Konikdi  Rudalen  (1625-1674) 

5  ®  Rikka  Skedvi  (1526-1598) 

6  O  Rukdharwe  Hashkan  (1443-1501) 

7  ®  Mundi  Seke  (1350-1415) 

8  O  Runuk  (1242-1316) 

9  ®  Raddia  (1134-1210) 

10  ®  Rikke  (1020-1098) 

11  O  Rundhag  (920-972) 

12  ®  Kvila  (844-898) 

RESTUL  EPISOADELOR  SPIRITUALE 

13  ®  Nunvile  (715-786) 

14  O  Khardil  (633-689) 

15  O  Danuk  (528-588) 

16  ®  Alexandrina  (441-510) 

Episodul  13  -  NUNVILE 

Egipteanca  NUNVILE  (715-786)  a  văzut  lumina  zilei  pentru  prima 
oară  în  casa  părinţilor  ei,  situată  în  mica  localitate  Kafr  ad  Dawwar  (la 
sud  de  oraşul  Alexandria).  Părinţii  ei,  Yurdil  (tatăl)  şi  Yadige  (mama), 
aveau  două  fete.  NUNVILE  era  cu  6  ani  mai  în  vârstă  decât  sora  ei,  Dyah. 
între  ele  mai  existase  un  băieţel,  decedat  la  vârsta  de  2  ani,  din  cauza 
unei  infecţii  respiratorii. 

Familia  ducea  o  viaţă  modestă,  veniturile  lui  Yurdil  provenind  din 
munca  de  controlor  al  caravanelor  care  se  îndreptau  spre  Alexandria. 
Având  o  fire  cinstită,  nu  îi  şantaja  pe  negustori  dacă  mărfurile  lor  nu 
corespundeau  cu  cerinţele  cumpărătorilor.  Se  mulţumea  cu  modestul 
salariu  primit  de  la  slujbaşii  guvernatorului  din  Alexandria.  Yadige, 
gospodină  excelentă,  şi-a  educat  fetele  conform  principiilor  islamului  şi 
ale  normelor  de  comportare  impuse  de  civilizaţia  arabă. 

Devenit  parte  a  Imperiului  Bizantin  în  anul  395,  Egiptul  trecuse  sub 
stăpânire  arabă  în  perioada  639-641.  Arabii  le-au  impus  egiptenilor  o 
nouă  religie  -  islamul  -  şi  ca  limba  oficială,  araba.  în  primii  35  de  ani  din 
viaţa  lui  NUNVILE,  Egiptul  s-a  aflat  sub  domnia  califilor  ce  aparţineau 
dinastiei  Omeyazilor  (capitala  lor  era  în  Damasc),  făcând  parte  din 
ramura  Maruanizilor: 

1)  Suleiman  ibn  Abd  al-Malik  (715-717);  2)  Umăr  ibn  Abda  al-Aziz 
(717-720);  3)  Iazid  II  ibn  Abd  al-Malik  (720-724);  4)  Hisham  ibn  Abd  al- 
Malik  (724-743);  5)  al-Ualid  II  ibn  Iazid  (743-744);  6)  Iazid  III  ibn  al- 
Ualid  (744);  7)  Ibrahim  ibn  al-Ualid  (744),  8)  Maruan  II  al-Himar  ibn 
Muhammad  ibn  Abd  al-Malik  (744-750). 

în  anul  750,  Egiptul  a  trecut  sub  stăpânirea  califatului  Abbasid. 
Capitala  acestuia  se  afla  în  Bagdad.  Numele  dinastiei  vine  de  la  al-Abbas 
ibn  Abd  al-Muttalib  ibn  Hashim,  unchiul  profetului  Muhammad.  Până  în 
anul  786,  asupra  Egiptului  au  domnit  4  califi  Abbasizi: 

1)  Abu’l-Abbas  as-Saffah  ibn  Muhammad  (750-754);  2)  Abu  Djafar 
Abdallah  al-Mansur  ibn  Muhammad  (754-775);  3)  Abu  Abdallah 
Muhammad  al-Mahdi  ibn  al-Mansur  (775-785);  4)  Abu  Muhammad 
Musa  al-Hadi  ibn  al-Mahdi  (785-786). 

Ca  funcţionar  al  administraţiei  califului,  Yurdil  lipsea  de  acasă  multe 
zile  la  rând,  lăsându-şi  familia  să  se  descurce  cu  ajutorul  servitorilor.  Cu 
toate  că  nu  au  avut  studii  elementare,  cele  două  surori  deveniseră  încă 
din  perioada  copilăriei  ţintele  unor  tineri  dornici  de  căsătorie.  Pe 
NUNVILE  a  luat-o  de  la  părinţi  un  bărbat  de  29  de  ani,  după  o  tocmeală 

de  câteva  săptămâni.  Negocierea  fiind  încheiată,  NUNVILE  a  devenit 
nevasta  medicului  Abdul. 

Ea  avea  doar  15  ani  şi  jumătate,  iar  el  era  văduv  de  un  an.  Soţia  îi 
murise,  din  cauza  unei  boli  de  inimă,  lăsându-1  cu  trei  copii  mici. 
NUNVILE  aflase  dinainte  drama  prin  care  trecuse  Abdul.  Fiind  ea  însăşi 
o  copilă,  se  gândise  mai  mult  la  joaca  împreună  cu  micuţii  medicului 
decât  la  faptul  că  urma  să  le  devină  mamă  vitregă. 

Sosind  în  casa  bărbatului,  naiva  NUNVILE  a  găsit  două  fetiţe  şi  un 
băiat.  Surry,  fata  cea  mică,  avea  doar  un  an.  Sora  ei,  Naide,  împlinise  3 
ani.  Fratele  lor,  Saddar,  avea  6  ani.  De  copii  se  ocupau  o  doică  şi  două 
servitoare.  Abdul  i-a  spus  de  la  început  nedumeritei  neveste  că  nu-i  va 
pretinde  să  le  devină  mamă,  fiind  bucuros  dacă  le  va  fi  o  soră  bună  şi 
iubitoare. 

NUNVILE  s-a  maturizat  alături  de  copiii  ei  şi  de  cei  ai  soţului.  La  17 
ani,  a  născut-o  pe  Nyad.  Primul  băiat,  Audyg,  a  sosit  după  2  ani  de  la 
naşterea  fetiţei.  Al  doilea  băiat,  Nurrim,  a  apărut  când  fratele  lui  avea  3 
ani.  Ultimul  băiat,  Abdullah,  era  cu  3  ani  mai  mic  decât  Nurrim.  Casa  era 
plină  de  copii,  iar  părinţii  îi  adorau  pe  toţi.  Orfanii  lui  Abdul  au 
considerat-o  pe  NUNVILE  drept  sora  lor  mai  mare,  bună  prietenă  şi 
confidentă  de  încredere.  Ferindu-şi  secretele  de  tatăl  lor,  i  le  încredinţau 
lui  NUNVILE,  care  tăcea  ca  peştele.  Era  extrem  de  discretă,  dorind  ca  în 
casa  lor  să  fie  mereu  pace  şi  veselie. 

Abdul  muncea  zi  şi  noapte  pentru  ca  familia  lui  să  nu  ducă  lipsă  de 
hrană  şi  îmbrăcăminte.  Pleca  deseori  în  Alexandria,  unde  avea  numeroşi 
pacienţi  şi  o  casă  în  care  îi  primea  sau  îi  vizita  la  domiciliu.  înţelegerea 
dintre  cei  doi  soţi  era  perfectă.  Fiecare  îi  era  recunoscător  celuilalt  pentru 
motive  mărturisite  sau  păstrate  în  adâncul  cugetului.  NUNVILE  învăţase 
treptat  să  îşi  iubească  bărbatul,  transformându-se  din  copila  firavă  şi 
timidă  într-o  femeie  dolofană,  vorbăreaţă  şi  autoritară.  Avea  câteva 
prietene  discrete  ca  ea,  făcându-şi  dese  vizite,  împreună  cu  toţi  copiii  lor. 

Anii  au  trecut  pe  neobservate,  copiii  au  crescut,  s-au  maturizat,  iar 
părinţii  au  îmbătrânit.  Pe  fete  le-au  dat  unor  bărbaţi  din  Alexandria.  Cei 
patru  băieţi,  deveniţi  bărbaţi  în  toată  firea,  şi-au  văzut  de  drumul  lor. 
Saddar  a  rămas  în  apropierea  părinţilor,  căsătorindu-se  cu  fata  unor 
vecini.  Bun  negustor,  câştiga  bine  din  comerţul  cu  fructe.  Băieţii  lui 
NUNVILE  şi-au  ales  meserii  diferite  de  cea  a  tatălui.  Audyg  şi  Nurrim  s- 
au  orientat  spre  armată,  devenind  ofiţeri  în  unitatea  militară  din 
Alexandria.  Abdullah  a  plecat  pe  mare,  ajungând  luptător  în  flota 

califului.  De  foarte  puţine  ori,  reuşeau  să  se  reunească  la  aniversările 
părinţilor,  simţindu-se  cu  toţii  fericiţi. 

în  anul  786,  când  NUNVILE  avea  71  de  ani,  iar  Abdul,  85,  a  izbucnit 
o  epidemie  de  ciumă  în  Alexandria.  Băieţii  lui  NUNVILE  şi-au  dus 
familiile  spre  sud,  la  ţară.  Surorile  lor  au  fugit  şi  ele  din  oraşul  devenit 
cimitir.  Bătrânul  Abdul,  încă  în  putere,  s-a  dus  în  Alexandria,  pentru  a 
vedea  ce  se  întâmplase  acolo.  Fiind  medic,  i-a  ajutat  pe  sanitari  timp  de 
câteva  zile,  apoi  a  revenit  acasă.  Din  nefericire,  contactase  cumplită 
boală.  NUNVILE  s-a  molipsit  şi  ea.  După  câteva  zile,  au  decedat,  zăcând 
unul  lângă  celălalt,  nedorind  să  se  despartă  nici  pe  lumea  cealaltă. 

Nina  Petre, 
20  septembrie  2014 


COMENTARIUL  ILINCĂI 

Se  pare  că  am  prins  ceva  rădăcini  în  Egipt,  spiritul  şi-a  mai  ales  o 
dată  acest  loc  prin  viaţa  lui  Aleuh.  Şi  constat  că,  nu  întâmplător,  port  la 
gât,  de  mai  bine  de  15  ani  o  cruciuliţă  de  inspiraţie  egipteană. 

Pot  spune  că  am  moştenit  din  plin  de  la  Nunvile  discreţia,  oamenii 
(cunoscuţi  sau  străini)  mi  se  destăinuie  fără  ca  eu  să  le  cer  asta,  primind 
în  schimb  atenţie,  discreţie  şi  respect. 

Tot  de  la  Nunvile,  manifest  foarte  puternic  dorinţa  de  joacă  şi 
dragostea  pentru  copii.  Acum  fac  voluntariat  cu  copii,  mă  regăsesc  foarte 
bine  în  ceea  ce  fac. 

Şi,  nu  în  ultimul  rând,  şi  nu  doar  de  la  Nunvile,  îmi  dau  seama  de  ce 
până  în  prezent  am  putut  iubi  un  singur  bărbat,  chiar  dacă  am  avut 
alternative.  E  un  lucru  asupra  căruia  mai  am  de  reflectat  pentru  a-mi 
crea  armonie  în  actuala  viaţă. 

30  septembrie  2014 


Episodul  14  -  KHARDIL 

Persanul  KHARDIL  (633-689)  s-a  născut  în  oraşul  Shiraz,  localitate 
istorică  situată  în  sud-vestul  Persiei.  în  anul  1935  a  fost  schimbată 
denumirea  ţării  din  Persia  în  Iran. 

Părinţii  lui  KHARDIL,  Takir  (tatăl)  şi  Nunare  (mama),  au  avut  şapte 
copii.  Şase  dintre  ei  au  decedat  la  vârste  mici,  din  cauza  unor  boli  grave 
pe  care  medicii  din  Shiraz  nu  le-au  putut  trata,  pentru  că  nu  le  cunoşteau 

cauzele.  Se  zvonea  prin  oraş  că  militarii  din  neamul  lui  Takir  omorâseră 
mulţi  copii.  Blestemul  femeilor  rămase  fără  copiii  lor  căzuse  pe  toţi 
bărbaţii  acestui  neam. 

Unicul  supravieţuitor,  KHARDIL,  s-a  bucurat  de  multă  grijă  din 
partea  ambilor  părinţi,  aceştia  oferindu-i  toate  condiţiile  necesare  unei 
bune  dezvoltări  fizice  şi  psihice.  Takir  i-a  adus  băiatului  profesori  acasă, 
până  când  KHARDIL  a  împlinit  18  ani. 

Era  în  anul  651,  cel  în  care  Imperiul  Persan  al  Sassanizilor  a  căzut 
sub  loviturile  cuceritorilor  arabi.  în  acelaşi  an,  la  conducerea  Persiei  a 
venit  un  calif  omeyad.  La  începutul  secolului  7,  sărăcia  poporului, 
răscoalele  interne,  intrigile  de  la  curtea  regilor  sassanizi,  nepriceperea  lor 
politică  au  slăbit  enorm  capacitatea  de  rezistenţă  a  Imperiului  Sassanid. 
Ca  urmare,  între  anii  604  şi  611,  triburile  arabe  ce  invadaseră  sudul  ţării 
au  învins  armata  persană.  în  anul  651,  Persia  devenise  o  provincie  a 
noului  Imperiu  arabo-islamic. 

Dinastia  arabă  a  Omeyazilor  a  condus  un  stat  feudal  care  a  cuprins 
între  hotarele  sale  şi  teritoriul  Persiei.  Capitala  aflându-se  la  Damasc, 
statul  s-a  mai  numit  Califatul  din  Damasc.  Numele  dinastiei  vine  de  la 
Omeya,  un  strămoş  al  lui  Muauia  ibn  Abu  Sufian,  întemeietorul  ei. 
Dinastia  a  avut  două  ramuri:  cea  a  Sufianizilor  (urmaşii  lui  Abu  Sufian 
ibn  Hârb,  tatăl  lui  Muauia)  şi  cea  a  Maruanizilor.  Aceasta  a  început  cu 
Maruan  I,  fiul  lui  Al-Hakam,  vărul  lui  Abu  Sufian. 

în  decursul  vieţii  eroului  nostru,  KHARDIL,  asupra  ţării  sale  au 
domnit  trei  califi  sufianizi  şi  doi  califi  maruanizi.  Califii  sufianizi  au  fost: 
Muauia  I  ibn  Abu  Sufian  (661-680);  Iazid  I  ibn  Muauia  (680-683); 
Muauia  II  ibn  Iazid  (683-684).  Califii  maruanizi:  Maruan  I  ibn  al-Hakam 
ibn  Abu’l-Asa  ibn  Omeya  (684-685);  Abd  al-Malik  ibn  Maruan  (685- 
705). 

Tânărul  KHARDIL  şi-a  început  stagiul  militar  la  18  ani,  sub  noua 
conducere  arabă  a  ţării  sale.  Tatăl  său,  Takir,  fost  administrator  militar 
pe  vremea  regilor  persani,  îşi  pierduse  funcţia  în  condiţiile  ocupaţiei 
arabe  a  oraşului.  Acumulase  o  avere  imensă  şi  îi  venise  vremea  să  profite 
de  confortul  vieţii  omului  bogat. 

KHARDIL  a  luptat  pe  diverse  fronturi  până  la  30  de  ani,  când  s-a 
retras  din  activitatea  militară.  îşi  făcuse  datoria  faţă  de  patrie  şi  calif, 
primise  bani  şi  părţi  din  prăzile  de  război  şi  era  hotărât  să  îşi  găsească  o 
ocupaţie  civilă  în  Tabriz.  La  31  de  ani,  în  664,  a  fost  angajat  ca  funcţionar 
în  administraţia  oraşului,  ocupaţie  care  i-a  adus  venituri  importante  în 
anii  următori. 

La  32  de  ani,  s-a  căsătorit  cu  Liahe,  femeia  pe  care  o  iubea  de  multă 
vreme,  rămasă  văduvă  după  moartea  soţului,  un  negustor  bogat.  Avea 
doar  20  de  ani  şi  nu  devenise  mamă.  Primul  copilaş  născut  de  Liahe  a 
murit  la  câteva  ore  după  naştere.  îngrozit,  KHARDIL  şi-a  revenit  cu  greu 
din  şocul  pierderii  băieţelului.  îl  obseda  vechiul  blestem  al  neamului, 
care  ucisese  şapte  dintre  copiii  născuţi  de  Nunare.  Disperarea  lui 
KHARDIL,  bine  ascunsă  în  mintea  lui,  nu  cunoştea  margini.  Remuşcările 
îl  ardeau  pe  suflet,  amintindu-şi  că  şi  el  ucisese  copii  în  campaniile 
militare. 

Suferinţa  lui  mocnită  a  luat  sfârşit  după  4  ani  de  la  moartea  primului 
copilaş.  Fericită,  Liahe  l-a  născut  pe  Kurdudhal.  Băieţelul,  voinic, 
mâncăcios  şi  mereu  zâmbitor,  a  crescut  mare,  spre  bucuria  părinţilor. 
Aşa  cum  făcuseră  şi  părinţii  lui,  KHARDIL  i-a  oferit  fiului  său  condiţii  de 
viaţă  excepţionale,  dorind  ca  el  să  ajungă  un  om  influent  în  oraşul  lor. 

Cu  toate  că  devenise  un  om  foarte  bogat,  KHARDIL  voia  să 
muncească,  bucurându-se  la  fiecare  prelungire  a  funcţiei  sale  de 
administrator  teritorial.  Oraşul  Tabriz  ajunsese  un  fel  de  republică 
oligarhică,  dominată  de  familiile  marilor  negustori.  Terenurile  din  jurul 
oraşului  intraseră  în  proprietatea  statului,  dar  erau  lăsate  în  folosinţa 
vechilor  proprietari,  în  schimbul  unor  impozite  usturătoare.  Fiind  un 
înalt  funcţionar,  proprietăţile  lui  KHARDIL  nu  fuseseră  confiscate  de 
slujbaşii  califului. 

Administrarea  provinciei  se  afla  în  atribuţia  organismelor  locale, 
fiind  controlată  de  guvernator.  Formarea,  de-a  lungul  timpului,  a  marilor 
latifundii  a  agravat  discordiile  şi  conflictele  dintre  clasele  sociale, 
nemulţumite  de  abuzurile  guvernatorului.  KHARDIL,  om  cinstit  şi  drept, 
fiindcă  aşa  îl  educaseră  părinţii,  s-a  străduit  ani  de  zile  să  facă  dreptate  şi 
pace  în  rândul  tuturor.  Aflându-se  între  cerinţele  populaţiei  şi  pretenţiile 
guvernatorului,  nu  reuşea  întotdeauna  să  îi  mulţumească  pe  toţi  cu 
acţiunile  sale.  Nedorind  să  îşi  descarce  nervii  şi  amarul  din  suflet  asupra 
soţiei  şi  copilului,  se  comporta  în  familie  cu  mult  calm  şi  înţelepciune.  La 
fiecare  sosire  acasă,  îşi  lăsa  la  intrare  toate  grijile  serviciului. 

Stăpânirea  de  sine  şi  calmul  aparent  l-au  costat  viaţa.  La  56  de  ani, 
consumul  nervos  şi  lipsa  de  exteriorizare  i-au  provocat  o  boală  gravă, 
manifestată  prin  febră,  slăbirea  puterii  fizice  şi  a  capacităţii  de  muncă. 
Evoluţia  maladiei  necunoscute  i-a  lăsat  neputincioşi  pe  medicii  aduşi 
lângă  patul  său.  S-a  stins  după  câteva  luni  de  suferinţă.  Boală  care  l-a 
ucis  pe  înţeleptul  KHARDIL  a  fost  numită,  după  mulţi  ani,  leucemie. 

Nina  Petre,  2  octombrie  2014 

COMENTARIUL  ILINCĂI 

Trei  trăsături  ale  personalităţii  lui  Khardil  mi  s-au  transmis  puternic 
în  această  viaţă  şi  anume: 

-  dorinţa  de  a  împăca  şi  sprijini  fiecare  parte  aflată  intr-un  conflict; 

-  nemanifestarea  în  exterior  a  frământărilor  interioare; 

-  grija  şi  responsabilitatea  în  gestionarea  veniturilor  proprii. 

Până  acum  un  an  şi  ceva,  am  fost  o  persoană  care  extrem  de  rar 
vorbea  despre  ce  o  frământa.  Nici  măcar  faţă  de  mine  însămi  nu  eram 
deschisă.  De  cele  mai  multe  ori,  chiar  dacă  terminam  cu  nişte  probleme, 
tot  le  căram  cu  mine,  adăugându-le  la  oboseala  şi  greutăţile  pe  care  le  tot 
purtam.  însă,  de  când  am  început  autocunoaşterea,  mi-am  dat  seama  că 
singurul  remediu  este  să  trăieşti  conştient  în  momentul  prezent.  Este 
important  să  învăţăm  lecţii  din  trecut  şi  să  ne  aducem  aminte  de  ele,  dar 
trebuie  să  ne  şi  putem  detaşa  de  trecutul  nostru. 

Mă  bucur  că,  totuşi,  după  acea  perioadă  de  activitate  militară  în  care 
a  luptat  împotriva  propriilor  semeni,  Khardil  şi-a  dat  seama  că  acţiunile 
lui  au  fost  împotriva  firii.  A  constatat  ulterior  că  suntem  legaţi  între  noi  şi 
că  ceea  ce  i  se  întâmplă  unuia  ne  afectează  pe  toţi. 

3  octombrie  2014 


Episodul  15  -  DANUK 

Patagonezul  DANUK  (528-588)  s-a  născut  intr-un  trib  de  nomazi 
aşezat  temporar  în  zona  cuprinsă  între  lacurile  Musters  şi  Colhue  Huapi 
(denumiri  actuale).  în  apropierea  locului  în  care  DANUK  a  văzut  lumina 
zilei  pentru  prima  oară  s-a  dezvoltat  după  multe  secole  oraşul  de 
imigranţi  Sarmiento,  aparţinând  statului  Argentina  şi  regiunii  istorice 
numite  Patagonia. 

Părinţii  lui  DANUK,  Numuri  (tatăl)  şi  Karru  (mama),  au  avut 
treisprezece  copii.  Zece  dintre  ei  au  decedat,  din  cauza  condiţiilor  grele 
de  trai.  Au  rămas  în  viaţă  o  fată,  Dukne,  şi  cei  doi  băieţi,  DANUK  şi 
Lordo.  Ultimul  născut,  Lordo,  era  cu  7  ani  mai  tânăr  decât  DANUK.  Sora 
lor,  Dukne,  avea  cu  2  ani  mai  mult  decât  Lordo. 

Familia  lui  DANUK  aparţinea  populaţiei  de  indieni  sud-americani 
numită  tehuelches.  Navigatorul  Magellan  i-a  poreclit  „patagoni”, 
denumirea  provenind  din  limba  spaniolă,  unde  pata  înseamnă  labă, 
picior.  Fiind  încălţaţi  cu  nişte  opinci  foarte  mari,  confecţionate  din  piei 

neargăsite  de  animale  sălbatice,  tehuelcii  lăsau  pe  pământul  moale  sau  pe 
nisip  urme  uriaşe.  Chiar  şi  statura  lor,  mai  ales  a  bărbaţilor,  era  de  uriaşi. 

Ajungând  la  vârsta  potrivită  pentru  a  fi  declarat  bărbat  matur,  sfatul 
înţelepţilor  i-a  permis  lui  DANUK  să  îşi  vopsească  faţa  cu  roşu,  în  jurul 
ochilor  să  îşi  dea  cu  galben,  iar  în  mijlocul  obrajilor  să  îşi  picteze  două 
inimi.  Şi-a  vopsit  părul  în  alb,  s-a  îmbrăcat  în  piei  de  animal  (guanaco,  o 
specie  de  lama),  şi-a  confecţionat  opinci  din  piele  asemănătoare  unor 
ghete.  Tatăl  său,  Numuri,  i-a  dat  un  arc  scurt  şi  gros,  având  coarda  făcută 
din  intestinul  unui  guanaco.  Mănunchiul  de  săgeţi  din  trestie  avea 
vârfurile  făcute  din  cremene  albă  şi  neagră,  ascuţită  cu  o  piatră. 

Fiind  acceptat  la  adunările  bărbaţilor,  lui  DANUK  i  s-a  dat  cuvântul 
de  fiecare  dată  pentru  a-şi  prezenta  propunerile  de  îmbunătăţire  a  vieţii 
tuturor.  La  19  ani,  a  fost  primit  în  grupul  bărbaţilor  înţelepţi,  majoritatea 
oameni  bătrâni,  ale  căror  sfaturi  contribuiseră  mult  de-a  lungul  anilor  la 
supravieţuirea  etniei  lor. 

DANUK  ştia  să  ghicească  viitorul,  prevestind  pericolele  ce  se  puteau 
abate  asupra  tribului.  Având  auzul  foarte  fin,  el  simţea  apropierea  unor 
duşmani  din  alte  triburi,  care  voiau  să  îi  alunge  spre  ţinuturi  mai  puţin 
bogate  în  vânat  şi  peşte. 

La  24  de  ani,  DANUK  şi-a  luat-o  de  nevastă  pe  Mimhe,  o  fată  de  15 
ani.  Aceasta  i-a  dăruit  nouă  copii.  Şapte  dintre  ei  au  murit,  din  cauza 
unor  infecţii  nevindecate  prin  eforturile  bătrânului  vraci. 
Supravieţuitoarele,  Ranu  şi  Temi,  două  fete  frumoase  şi  deştepte,  au 
întregit  grupul  de  prezicători  constituit  de  tatăl  lor. 

DANUK,  deşi  avea  o  statură  uriaşă,  era  blajin,  înfăţişarea  lui  fiind 
deosebit  de  atrăgătoare.  Când  sălta  şi  juca  la  festivităţile  tribului,  se 
întâmpla  ca  tălpile  lui  să  intre  în  pământ.  Vocea  i  se  îngroşa  când,  cu 
mâinile  ridicate  către  cer,  invoca  zeii  protectori  ai  tehuelcilor.  Presimţind 
apropierea  unor  războinici  periculoşi,  striga  cu  putere  numele  lui 
Setebos,  zeitate  protectoare,  un  fel  de  diavol,  folosită  la  alungarea 
duşmanilor. 

Pe  nevasta  lui,  Mimhe,  era  straşnic  de  gelos,  iar  pe  fetele  lui  le  apăra 
de  oricine  le-ar  fi  putut  cauza  vreun  rău.  Mimhe  învăţase  de  la  mama  ei 
să  îşi  trateze  familia  cu  tăieturi  de-a  lungul  frunţii,  pe  braţe,  picioare  şi 
alte  locuri  de  pe  corp,  lăsând  sângele  să  curgă  şiroaie.  Vraciul  spunea  că 
sângele  acela  nu  mai  voia  să  stea  în  trup,  provocându-le  oamenilor  multe 
suferinţe. 

DANUK  purta  părul  foarte  lung,  legat  cu  un  şnur  în  jurul  capului,  în 
care  îşi  punea  săgeţile  înainte  de  a  pleca  la  vânătoare.  Nevasta  şi  fetele  lui 

nu  erau  foarte  înalte,  ci  mai  mult  grase.  Mimhe  umbla  vopsită  şi 
îmbrăcată  ca  bărbatul  ei.  Când  DANUK  şi  ceilalţi  bărbaţi  voiau  să  vâneze 
guanaco,  prindeau  un  pui  şi  îl  legau  de  un  tufiş.  Animalele  adulte  veneau 
să  se  joace  cu  puiul,  încercând  să  îl  elibereze.  Stând  ascunşi,  vânătorii  le 
omorau  cu  săgeţile.  Apoi,  alergând  mai  iute  decât  guanaco,  reveneau 
victorioşi  cu  prada  printre  ai  lor,  împărţind  frăţeşte  hrana  atât  de 
necesară  tuturor. 

Carnea  era  consumată  crudă,  împreună  cu  rădăcini  dulci  numite 
„chapae”.  Din  chapae  femeile  făceau  o  pulbere  albă,  păstrată  în  oale  de 
pământ,  folosită  pentru  hrană,  dar  şi  în  ritualurile  tribului,  când  bărbaţii 
şi-o  turnau  în  cap.  Pe  lângă  Setebos,  mai  aveau  şi  alte  zeităţi  protectoare, 
numite  Cheleulle.  DANUK  şi  alţi  bărbaţi  povesteau  că  ele  aveau  coarne 
pe  cap,  un  păr  lung  care  le  acoperea  picioarele  şi  aruncau  foc  pe  gură. 

La  ritualurile  de  înmormântare,  înţelepţii  tribului,  printre  care  se 
afla  şi  DANUK,  vopsiţi  pe  tot  corpul,  ca  să  semene  cu  diavolii  lor,  jucau 
foarte  veseli  în  jurul  răposatului.  La  60  de  ani  i  s-a  întâmplat  şi  lui 
DANUK  să  fie  cinstit  prin  bucuria  obştei,  lipsind  din  mijlocul 
dănţuitorilor.  Murise  în  deplinătatea  forţelor  sale,  nu  de  vreo  boală 
gravă,  ci  de  lovitura  unui  trunchi  de  copac.  Pusese  ochii  pe  un  pom  înalt, 
din  care  voia  să  cioplească  un  fel  de  buturugi  ce  puteau  servi  drept 
scaune  la  adunările  înţelepţilor.  A  fost  ultima  dată  când  intuiţia  lui 
DANUK  nu  a  funcţionat  bine:  în  loc  să  se  ferească  de  trunchiul  ce  se 
înclinase  periculos,  stătea  sub  el,  crezând  că  se  va  prăbuşi  în  partea 
opusă.  Strivit  de  uriaşa  greutate,  omul  şi-a  dat  duhul  după  câteva  ore, 
suferind  dureri  cumplite. 

Nina  Petre, 
8  noiembrie  2014 


COMENTARIUL  ILINCĂI 

Am  amânat  răspunsul  până  când  a  venit  scadenţa.  Asta  pentru  că  am 
tot  strâns  „dovezi”  legate  de  sfatul  dumneavoastră  de  a-mi  urma  intuiţia. 
Am  simţit  şi  eu,  în  special  în  ultimul  an,  că  am  această  capacitate,  pe  care 
o  blochez  din  cauza  minţii,  superficialităţii  şi  a  lipsei  unei  practici 
constante  cu  mine  însămi.  Lucrez  asupra  unirii  inimii  cu  mintea  şi  sper 
ca  mintea  să  cedeze  primul  loc. 

Tot  legat  de  sfatul  dumneavoastră  de  a-mi  exersa  talentul  pedagogic, 
şi  eu  am  simţit  această  nevoie  şi  chiar  am  început  să  am  o  activitate  mai 
mare  în  cadrul  unei  fundaţii,  în  asistarea  copiilor  în  diverse  activităţi  şi  la 
pregătirea  temelor.  Şi  sper  să  reuşesc  în  viitor,  când  voi  avea  un  spaţiu 

adecvat,  să  pot  face  consiliere  prin  artă.  E  un  început,  vreau  să  fie  şi  mai 
mult. 

La  fel  de  bine  aţi  remarcat  că  nu-mi  place  violenţa  îndreptată  asupra 
oamenilor  şi  animalelor.  Şi  dacă  DANUK  ucidea  animale  pentru  hrană, 
mie  mi  se  pare  nedrept  să  ucizi  astăzi  animale  şi  să  faci  din  carnea  lor 
un  aliment  de  bază,  în  condiţiile  în  care  natura  ne  oferă  atâtea  soiuri  de 
plante  din  care  putem  lua  toţi  nutrienţii  necesari.  Ocazional,  mai  gust 
carne,  într-o  colectivitate  de  exemplu,  când  chiar  nu  am  de  ales. 

5  decembrie  2014 


Episodul  16  -  ALEXANDRINA 

ALEXANDRINA  (441-510)  s-a  născut  în  orăşelul  Avezzano,  situat  la 
est  de  Roma.  Părinţii  ei,  Hanimedo  şi  Ilaria,  au  avut-o  numai  pe  ea. 
Hanimedo,  cel  mai  bun  medic  din  localitate,  i-a  transmis  fiicei  sale 
pasiunea  pentru  tratarea  oamenilor  bolnavi  şi  mai  ales  satisfacţia 
deosebită  de  a  le  salva  viaţa  celor  aflaţi  în  prag  de  moarte.  împreună  cu 
mama  ei,  ALEXANDRINA  se  deplasa  la  casele  bolnavilor,  spre  a-i  fi  de 
ajutor  doctorului  Hanimedo. 

La  data  naşterii  fetei  şi  încă  35  de  ani  după  aceea,  Avezzano  şi 
regiunea  înconjurătoare  s-au  aflat  pe  teritoriul  Imperiul  Roman  de  Apus. 
ALEXANDRINA,  părinţii  ei  şi  toate  rudele  lor  erau  latini  catolici.  în  anul 
476  s-a  produs  prăbuşirea  Imperiului  Roman  de  Apus,  împăratul 
Romulus  Augustulus  fiind  detronat  de  năvălitorii  heruli.  Aceştia  au 
stăpânit  teritoriile  cucerite  până  în  anul  493.  în  acel  an,  herulii  au  fost 
alungaţi  de  alţi  năvălitori,  ostrogoţii.  Aceştia  au  domnit  în  peninsula 
italică  până  în  anul  553,  când  a  fost  cucerită  de  Imperiul  Bizantin. 

Eroina  noastră,  vindecătoarea  ALEXANDRINA,  s-a  căsătorit  la  19 
ani  (în  anul  460)  cu  moşierul  latin  Arrundo  şi  s-a  mutat  în  vila  lui  de  pe 
moşia  mult-departată  de  oraş.  Bărbatul  era  cu  10  ani  mai  în  vârstă  decât 
ALEXANDRINA.  în  anul  precedent  căsătoriei  lor,  îi  murise  soţia  la 
naşterea  micuţului  Adriano.  Băieţelul  a  supravieţuit,  spre  bucuria  şi 
consolarea  tatălui.  Sincer  şi  cinstit  din  fire,  Arrundo  i-a  povestit 
ALEXANDRINEI  înainte  de  căsătorie  despre  drama  suferită  în  urmă  cu 
un  an  şi  faptul  că  avea  în  casa  de  la  moşie  un  băieţel  orfan  de  mamă, 
crescut  cu  o  doică  şi  două  servitoare. 

ALEXANDRINA  cunoştea  bine  toate  dramele  şi  bucurile  familiilor 
din  Avezzano,  fiindcă  le  tratase  bolile  de  cum  împlinise  15  ani.  Drama 

viitorului  soţ  o  aflase  din  gura  lui,  dar  nu  îi  refuzase  propunerea  de 
căsătorie.  Micuţul  Adriano  abia  se  ţinea  pe  picioruşele  firave  când 
vindecătoarea  ALEXANDRINA  l-a  luat  în  grija  ei.  După  3  ani,  buna  şi 
frumoasa  mămică  i-a  dăruit-o  pe  surioara  Lauria.  Aceasta  avea  4  anişori, 
când  a  sosit  cea  de-a  doua  fetiţă,  Augusta. 

Familia  trăia  fericită  la  ţară,  deplasându-se  rareori  la  oraş  pentru  a- 
şi  vizita  rudele.  Părinţii  lui  Arrundo  nu  mai  trăiau.  Muriseră  când  el  avea 
14  ani,  ucişi  de  o  epidemie  de  holeră  care  decimase  majoritatea 
locuitorilor  din  Avezzano.  ALEXANDRINA  a  trăit  liniştită  cu  întreaga 
familie  până  la  35  de  ani.  Arrundo  se  ocupa  intens  de  moşia  lui,  recoltele 
obţinute  anual  constituind  baza  existenţei  familiei  sale.  ALEXANDRINA 
devenise  celebră  în  satul  de  pe  moşie,  dar  şi  în  alte  localităţi  învecinate. 
Aproape  zilnic  soseau  bolnavi,  aduşi  cu  tot  felul  de  căruţe  şi  căleşti, 
femeia  străduindu-se  din  răsputeri  să  le  salveze  viaţa. 

în  anul  476,  când  ea  împlinise  35  de  ani,  au  început  temerile, 
nesiguranţa  vieţii,  obligaţiile  impuse  de  noii  stăpâni  ai  regiunii,  herulii. 
Aceştia  reprezentau  o  veche  populaţie  germanică,  originară  din  peninsula 
scandinavă.  în  jurul  anului  260,  un  grup  de  războinici  heruli  s-a  aliat  cu 
goţii,  din  dorinţa  de  a  invada  regiunile  greceşti,  reuşind  să  întemeieze  un 
regat  pe  malurile  Dunării,  în  nordul  Traciei.  Invazia  lor  în  peninsula 
italică  şi  în  Roma  (unde  au  ajuns  în  anul  476),  sub  conducerea  regelui 
Odoacru,  a  dus  la  căderea  Imperiului  Roman  de  Apus. 

Odoacru,  căpetenie  de  origine  germană,  ajunsese  ofiţer  în  garda 
imperială  romană  în  anul  472,  conducând  miliţiile  barbare  formate  din 
heruli,  sciri,  rugi,  turcilingi.  în  476,  Odoacru  l-a  detronat  pe  Romulus 
Augustulus,  punând  capăt  Imperiului  Roman  de  Apus.  S-a  proclamat 
guvernator  al  Italiei,  în  numele  împăratului  Orientului,  Zenon.  A 
întreţinut  bune  relaţii  cu  vizigoţii  până  când  Zenon,  nemulţumit  de 
creşterea  puterii  lui,  l-a  trimis  pe  regele  ostrogoţilor,  Theodoric, 
împotriva  lui. 

Pe  jumătate  romanizat,  Odoacru  s-a  străduit  să  păstreze  ordinea 
administrativă  imperială,  având  grijă  să  le  distribuie  soldaţilor  săi 
terenuri  vaste,  însumând  o  treime  din  pământurile  Italiei.  Este  uşor  de 
înţeles  că  terenurile  respective  rezultau  din  confiscarea  moşiilor 
latifundiarilor  autohtoni. 

Moşierul  Arrundo,  aflându-se  în  marele  pericol  de  a-şi  pierde  toate 
bunurile  materiale,  a  negociat  cu  noua  administraţie  instalată  de  regele 
Odoacru.  Le-a  oferit  barbarilor  majoritatea  produselor  agricole,  păstrând 

doar  necesarul  pentru  el  şi  familia  lui.  La  fel  a  făcut  cu  păsările  şi  vitele 
crescute  cu  mare  trudă  de  către  servitorii  lui. 

Neconfiscarea  moşiei  a  fost  decisă  de  şeful  trupelor  din  Avezzano, 
după  ce  a  primit  în  dar  herghelia  formată  din  cai  excepţionali,  rezistenţi 
la  lupte  de  lungă  durată.  Un  alt  motiv  important  de  iertare  a  moşierului 
Arrundo  a  fost  re  numele  soţiei  lui  de  bună  vindecătoare.  Peste  tot  pe 
unde  ajunsese,  ALEXANDRINEI  i  se  spunea  „Mama  Viaţa”.  Moşia  şi  casa 
au  fost  salvate  cu  preţul  pierderii  liniştii  celor  doi  soţi.  Ajungând  un  fel  de 
sclavă  în  slujba  herulilor  din  zonă,  ALEXANDRINA  era  purtată  la  orice 
oră  din  zi  şi  din  noapte  către  trupele  barbarilor  spre  a  le  trata  rănile  şi 
bolile.  Abia  dacă  mai  avea  timp  să  se  ocupe  de  familia  ei. 

Pe  Lauria,  fata  cea  mare,  i-a  cerut-o  un  şef  herul  din  Avezzano, 
gestul  acestuia  neîngăduind  un  eventual  refuz.  Lauria,  ajunsă  nevastă  de 
luptător  herul,  a  trăit  17  ani  cu  el  în  Avezzano,  având  împreună  trei  copii, 
în  anul  493,  bărbatul  i-a  fost  ucis  într-o  luptă  cu  noii  atacatori,  militarii 
ostrogoţi.  ALEXANDRINA  a  luat-o  acasă  la  moşie  împreună  cu  cei  trei 
copilaşi  orfani  de  tată. 

Abia  se  liniştiseră  cu  viaţa  sub  stăpânii  veniţi  de  departe,  când  au 
năvălit  alţii  peste  ei.  Au  trecut  prin  aceleaşi  situaţii  dramatice  ca  în  urmă 
cu  17  ani,  când  herulii  se  năpustiseră  asupra  lor.  De  data  aceasta,  erau 
ostrogoţii  lui  Theodoric. 

Ostrogoţii  reprezentau  o  ramură  a  goţilor  originari  din  teritoriul 
actual  al  Ucrainei.  Prima  lor  invazie  în  Imperiul  Roman  s-a  petrecut  în 
anul  269.  în  anul  488,  s-au  deplasat  spre  Italia,  sub  conducerea  lui 
Theodoric.  L-au  învins  pe  Odoacru  în  anul  489,  întemeind  un  stat  cu 
capitala  în  Ravenna.  Regele  ostrogoţilor,  Theodoric,  a  dus  o  politică  de 
pacificare  a  barbarilor  şi  a  latinilor.  Promovând  principiul  purităţii 
etnice,  a  interzis  căsătoriile  mixte  şi  a  făcut  distincţie  în  cadrul  funcţiilor 
şi  al  prerogativelor:  ostrogoţii  au  primit  sarcini  militare,  iar  dintre  latini  a 
recrutat  personalul  administrativ. 

Armata  ostrogoţilor  a  cucerit  oraşul  Avezzano  şi  întreaga  regiune  în 
anul  493.  Au  urmat  aceleaşi  negocieri  între  stăpânii  locali  ai 
pământurilor  şi  şefii  militari  ca  în  anul  476.  Prestigul  lui  Arrundo  de 
moşier  generos  şi  al  ALEXANDRINEI  de  bună  tămăduitoare  a  ajuns 
repede  la  urechile  celor  care  se  pregăteau  să  înfiinţeze  o  administraţie 
locală.  Lui  Arrundo  i  s-a  oferit  un  post  de  conducere  în  Avezzano,  fiind 
obligat  să  se  mute  în  oraş  împreună  cu  soţia.  La  ţară  au  rămas  Lauria  şi 
copiii  ei.  Având  62  de  ani,  Arrundo  ajunsese  un  fel  de  consilier  municipal 
aflat  în  slujba  şefilor  militari  ostrogoţi. 

ALEXANDRINA  împlinise  52  de  ani.  Se  simţea  încă  în  putere,  fapt 
ce  a  obligat-o  să  devină  terapeuta  ostrogoţilor  bogaţi  din  oraş.  Pe 
Augusta  o  măritase  la  18  ani  cu  un  tânăr  negustor  din  Avezzano.  Adriano, 
ajuns  la  34  de  ani,  învăţase  de  la  tatăl  său  cum  să  îşi  administreze  propria 
moşie,  unde  locuia  împreună  cu  nevasta  şi  cei  doi  copii. 

Theodoric  a  fost  cel  mai  vestit  dintre  regii  romano-barbari.  El  s-a 
înconjurat  de  latini  cultivaţi,  stimulând  apariţia  unei  renaşteri  a  culturii 
romane. 

ALEXANDRINA,  eroina  noastră,  a  trăit  sub  dominaţia  ostrogoţilor 
17  ani,  tot  atâţia  cât  trăise  în  condiţiile  stăpânirii  herulilor.  în  anul  510, 
împlinise  69  de  ani.  Fiind  bolnavă  de  rinichi  şi  inimă,  se  deplasa  cu  mare 
greutate  la  familiile  bogate,  unde  era  nevoie  de  vasta  ei  experienţă 
terapeutică.  Obştescul  sfârşit  a  surprins-o  în  timp  ce  revenea  acasă  de  la 
o  vizită  făcută  într-o  familie  prietenă.  Vehiculul  tras  de  doi  cai  a 
zdruncinat-o  cam  tare.  Ajunsă  în  sfârşit  acasă,  femeia  nu  mai  avea  suflul 
vieţii. 

Arrundo  a  supravieţuit  doar  câteva  săptămâni  după  decesul  soţiei. 
Era  bogat,  celebru  pentru  priceperea  lui  în  administrarea  averilor,  dar  se 
simţea  foarte  sărac  după  pierderea  ALEXANDRINEI.  Ea  reprezentase 
izvorul  său  de  energie  vitală,  creierul  minunat  care  îl  sfătuise  în  cele  mai 
grele  şi  periculoase  acţiuni. 

Nina  Petre, 
11  decembrie  2014 

LIZA 


EPISOADE  SPIRITUALE  COMENTATE  ANTERIOR 

1  ®  Caria  Fantini  (1891-1940) 

2®  Alexia  Toudou  (1811-1874) 

3  0  Darruko  (1713-1790) 

4  ®  Olena  Sirkova  (1622-1684) 

5  0  Numbunu  (1534-1589) 

6  ®  Axina  Rădici  (1441-1503) 

7  0  Kravon  (1312-1389) 

RESTUL  EPISOADELOR  SPIRITUALE 

8  ®  Evdokia  Kiriaku  (1206-1280) 


Episodul  8  -  EVDOKIA 

Grecoaica  EVDOKIA  KIRIAKU  (1206-1280)  s-a  născut  în  istoricul 
oraş  Atena.  Părinţii  ei,  Iannis  şi  Karida,  aveau  doi  copii.  EVDOKIA  era  cu 
2  ani  mai  în  vârstă  decât  fratele  mai  mic,  Tiros.  Iannis  Kiriakos  era 
negustor  de  fructe  şi  ulei  de  măsline,  produsele  fiind  obţinute  pe 
plantaţia  lui  din  afara  oraşului. 

Sub  dominaţia  bizantină  (în  secolele  7-12),  Atena  a  decăzut  până  la 
rolul  de  centru  de  provincie.  Cucerită  de  latini  în  timpul  celei  de-a  patra 
cruciade  (în  anul  1204),  a  fost  sediul  unui  ducat  independent,  rămânând 
în  această  situaţie  până  la  ocupaţia  otomană.  Atena  a  căzut  sub 
dominaţia  turcă  în  anul  1456.  La  acea  vreme,  EVDOKIA  nu  se  mai  afla  de 
mult  în  viaţă. 

După  naştere,  micuţa  EVDOKIA  a  ajuns  în  grija  medicilor  chirurgi 
din  cel  mai  mare  spital  atenian.  Fetiţa  se  născuse  cu  talpa  piciorului 
drept  răsucită,  fapt  ce  ar  fi  împiedicat-o  la  mers  toată  viaţa.  Kiriakos, 
ajutat  cu  mulţi  bani  de  tatăl  său,  Kiril,  comerciant  naval,  a  reuşit  să  achite 
5  operaţii  extrem  de  costisitoare.  Fetiţa  lui  a  fost  internată  în  pavilionul 
rezervat  cetăţenilor  bogaţi,  unde  îngrijirea  era  mult  mai  bună  decât  în 
secţiile  destinate  oamenilor  săraci. 

La  11  ani,  EVDOKIA  a  ajuns  sub  supravegherea  unui  medic  tânăr, 
care  îşi  urmase  studiile  în  Roma.  Se  numea  Aleris  Nastos  şi  era  originar 
din  Atena.  Părinţii  lui  decedaseră  de  curând,  din  cauza  unei  epidemii  de 
variolă.  Acest  eveniment  nefericit  l-a  obligat  pe  Aleris  să  revină  definitiv 
în  Atena,  renunţând  la  cariera  strălucită  pe  care  ar  fi  putut  să  o  aibă  în 
Roma.  Averea  lăsată  de  părinţi  era  considerabilă,  fiind  compusă  din  două 
case  mari  şi  o  grădină  cu  portocali  şi  lămâi  la  ţară.  Ultima  operaţie  la 
piciorul  EVDOKIEI  a  fost  făcută  de  Aleris  când  fata  împlinise  12  ani. 

în  perioada  următoare,  timp  de  aproape  un  an,  ea  s-a  prezentat 
periodic  la  control  în  cabinetul  privat  al  medicului,  amenajat  într-una  din 
casele  lui.  Frumuseţea  şi  inteligenţa  fetei,  la  care  se  adăuga  atracţia  ei 
vizibilă  către  binefacerile  Medicinii,  l-au  determinat  pe  Aleris  să  se 
îndrăgostească  de  ea.  Nici  EVDOKIA  nu  s-a  eschivat  în  exprimarea 
sentimentului  de  iubire  ce  luase  fiinţă  în  sufletul  ei.  La  13  ani  arăta  ca  o 
fată  de  18  ani,  fiind  bine  dezvoltată  la  trup  şi  la  minte. 

într-o  zi,  s-au  înţeles  ca  ea  să  nu  mai  plece  din  casa  lui  şi  să  înceapă 
pregătirile  pentru  căsătorie.  Nunta  lor  a  fost  minunată,  mireasa  având 
doar  13  ani,  iar  mirele,  28.  Primul  copilaş  a  sosit  după  2  ani,  EVDOKIA 
născându-1  pe  Renis  la  15  ani.  După  încă  2  ani,  a  apărut  micuţa  Kira. 
EVDOKIA  l-a  născut  pe  Dikos,  băiatul  cel  mic,  după  ce  împlinise  24  de 
ani. 

La  19  ani,  a  intrat  ca  infirmieră  voluntară  în  spitalul  unde  medicii  îi 
salvaseră  piciorul  deformat  prin  naştere.  Avea  o  dorinţă  imensă  de  a-şi 
demonstra  recunoştinţa  faţă  de  întregul  colectiv  al  spitalului  şi  faţă  de 
Dumnezeul  creştinilor  pentru  că  ajunsese  un  om  normal,  sănătos, 
căsătorit  şi  mama  a  nişte  copii  superbi.  Părinţii  şi  soţul  nu  au  încercat  să 
o  oprească  din  drumul  ales.  Mama  ei,  Karida,  i-a  crescut  copiii,  având 
grijă  şi  de  Dikos,  care  a  apărut  mai  târziu. 

Spitalul  în  care  lucra  EVDOKIA  era  administrat  de  comunitatea 
religioasă  a  oraşului.  Personalul  feminin  din  spital  avea  un  rol  esenţial. 
Surorile  erau  călugăriţe  novice  sau  alte  femei  provenind  din  diverse 
straturi  sociale.  Cele  sărace,  fără  familie,  se  bucurau  de  întreţinere 

gratuită  până  la  moarte.  Pentru  serviciile  mai  grele  (curăţenie,  bucătărie, 
spălatul  rufelor  etc)  erau  ajutate  de  servitori. 

EVDOKIA  a  lucrat  ca  infirmieră  voluntară  până  la  vârsta  de  30  de 
ani,  când  a  considerat  că  experienţa  muncii  din  spital  era  suficientă 
pentru  a-şi  ajuta  soţul,  ajuns  medic  independent  în  propriul  cabinet. 
Fiica  lor,  Kira,  împlinise  13  ani  şi  se  pregătea  de  nuntă,  cum  făcuse  şi 
mama  ei  cu  ani  în  urmă.  Fata  s-a  măritat  cu  un  medic  tânăr,  prieten  cu 
tatăl  ei.  Renis,  băiatul  cel  mare,  învăţa  la  Roma,  dorind  să  devină  un 
medic  mai  vestit  decât  tatăl  său.  Dikos,  la  6  anişori,  se  învârtea  toată  ziua 
pe  moşia  bunicilor,  pregătindu-se  să  ajungă  un  bun  negustor. 

Aleris,  ajuns  la  45  de  ani,  s-a  bucurat  nespus  de  hotărârea  soţiei. 
Fusese  îngrijorat  ca  ea  să  nu  contacteze  vreo  boală  gravă  din  spital.  Spre 
norocul  ei,  EVDOKIA  şi-a  început  munca  de  asistent  a  soţului  ca  femeie 
sănătoasă,  voinică,  energică,  având  o  putere  de  sacrificiu  imensă.  Au 
lucrat  împreună  timp  de  30  de  ani. 

La  75  de  ani,  Aleris  era  deja  obosit  de  prea  multă  muncă.  Şi-a  închis 
cabinetul,  continuând  să  se  bucure  de  viaţă  alături  de  draga  lui  nevastă. 
Au  trăit  fericiţi  până  în  anul  1280,  când  EVDOKIA  l-a  părăsit,  sufletul  ei 
plecând  în  lumea  lui  Dumnezeu.  Avea  74  de  ani  şi  o  inimă  care  pulsa  din 
ce  în  ce  mai  slab,  până  când  s-a  oprit  din  cauza  căldurii  excesive,  într-o 
noapte  toridă  de  vară.  Bătrânul  Aleris,  la  89  de  ani,  a  mai  trăit  câteva  luni 
după  ce  şi-a  îngropat  soţia. 

Nina  Petre, 
10  august  2015 

NICOLETA 


EPISOADE  SPIRITUALE  COMENTATE  ANTERIOR 

1  ®  Carmen  Vasquez  (1893-1936) 

2  O  Akti  (1813-1891) 

RESTUL  EPISOADELOR  SPIRITUALE 

3  ®  Maria  da  Rojes  (1751-1810) 

4  ®  Oksana  Vladimirovna  Petrova  (1700-1743) 

5  O  Marcos  Karadulos  (1612-1690) 

6  ®  Iii  a  La  li  (1542-1601) 

7  O  Horuo  Kari  (1485-1532) 

8  ®  Tiona  Dares  (1403-1460) 

9  O  Tuko  (1329-1378) 

10  ®  Lurki  Dukko  (1241-1288) 

11  ®  Liza  Slavinkaia  (1136-1209) 


Episodul  3  -  MARIA 

Spaniola  MARIA  DA  ROJES  (1751-1810)  s-a  născut  în  oraşul 
Malaga.  Părinţii  Măriei  se  numeau  Vranco  şi  Luisa.  Soţii  Da  Rojes  au 
avut  patru  copii:  două  fete  (MARIA,  Astera)  şi  doi  băieţi  (Joao,  Eliseo). 
Familia  fiind  săracă,  ducea  în  Malaga  o  viaţă  plină  de  lipsuri.  Vranco 
muncea  cu  ziua  la  diverşi  patroni,  făcând  de  toate,  câştigând  cu  greu 
banii  necesari  pentru  mâncare  şi  ceva  haine  pentru  nevasta  şi  fiul  său, 

Eliseo.  După  ce  băiatul  a  împlinit  5  anişori,  disperarea  l-a  făcut  pe  tatăl 
său  să  decidă  plecarea  definitivă  în  Portugalia,  unde  locuiau  părinţii  lui  şi 
fratele  său,  Ardalo. 

Născut  în  Portugalia,  Vranco  fugise  de  acasă  la  16  ani,  însoţind 
familia  Luisei,  prietena  sa  de  suflet.  După  ce  s-au  căsătorit,  a  venit  repede 
pe  lume  fiul  lor  Eliseo.  în  timpul  pregătirilor  pentru  plecarea  în 
Portugalia,  Luisa  şi-a  dat  seama  că  rămăsese  din  nou  însărcinată.  Au 
amânat  plecarea,  aşteptând  naşterea  copilului.  A  venit  pe  lume  o  fetiţă 
frumoasă  şi  vioaie,  pe  care  au  botezat-o  MARIA,  la  fel  ca  pe  mătuşa  lui 
Vranco,  devenită  călugăriţă  într-o  mănăstire  din  Portugalia. 

MARIA  împlinind  un  anişor  de  viaţă,  întreaga  familie  a  pornit  la 
drum.  Ajunşi  în  Porto,  oraşul  natal  al  lui  Vranco,  au  poposit  la  părinţii 
lui,  care  încă  se  mai  aflau  în  viaţă.  Atât  bătrânii,  cât  şi  întreaga  familie  a 
lui  Ardalo  i-au  primit  cu  braţele  deschise,  adăpostindu-i  în  casa 
părintească.  Arturo  şi  Analeja  au  preluat  cei  doi  nepoţi,  ocupându-se  de 
ei  zi  şi  noapte.  în  decurs  de  câţiva  ani,  au  văzut  lumina  zilei  încă  o  fetiţă 
(Astera)  şi  un  băieţel  (Joao).  împreună  cu  fratele  său,  Vranco  s-a  ocupat 
cu  negoţul  de  băuturi,  ocupaţie  deosebit  de  profitabilă  în  acele  vremuri. 

Fata  cea  mare,  MARIA,  parcă  venise  dintr-o  altă  lume.  Avea  o  fire 
meditativă,  privea  la  apa  oceanului  ore  întregi,  şoptind  câte  ceva  atât  de 
încet,  încât  numai  ea  înţelegea  ce  spune.  într-o  zi,  sora  ei  mai  mică, 
Astera,  a  întrebat-o  ale  cui  sunt  numele  pe  care  le  rostea  în  şoaptă.  Fata  i- 
a  răspuns:  „Ale  prietenilor  mei”.  Astera  a  continuat,  întrebând-o  cine 
sunt  prietenii  ei,  iar  MARIA  a  răspuns:  „îngerii  care  mă  păzesc  tot 
timpul”. 

împlinind  16  ani,  MARIA  şi-a  exprimat  dorinţa  de  a  o  cunoaşte  pe 
Dona  Maria,  mătuşa  ei  de  la  mănăstire.  Vranco,  ştiind  unde  se  afla 
lăcaşul  sfânt,  şi-a  dus  fiica  unde  îi  ceruse.  Mănăstirea  era  ascunsă  într-o 
zonă  împădurită  din  nordul  ţării,  în  apropierea  graniţei  cu  Spania.  Dona 
Maria,  stareţa  mănăstirii,  şi-a  recunoscut  nepotul,  iar  acesta  i-a 
prezentat-o  pe  fiica  sa.  Profund  intimidată  şi  impresionată  de  aerul 
înţelept  pe  care  îl  răspândea  în  jurul  ei  bătrâna  stareţă,  MARIA  nu  putea 
să  scoată  nicio  vorbă.  Plimbată  prin  sala  de  rugăciune,  fata  a  zărit  câteva 
statui  cu  îngeri.  A  exclamat  uimită:  „Iată-i  pe  prietenii  mei!  I-am  căutat 
toată  viaţa!”. 

Fiind  primită  cu  multă  dragoste  de  către  Dona  Maria,  ucenica  şi-a 
început  fericită  viaţa  monahală.  Deşteaptă  şi  dornică  de  cunoaştere,  a 
învăţat  cu  răbdare  tot  ce  i  se  dădea  spre  formarea  ei  ca  o  vrednică 
slujbaşă  a  credinţei  adevărate.  MARIA  a  învăţat  carte  la  mănăstire,  fiind 

iniţiată  în  tainele  scrisului  şi  ale  citirii  de  către  o  măicuţă  profesoară. 
Fiind  foarte  ascultătoare  şi,  mai  ales,  rudă  cu  maica  stareţă,  MARIA  a 
avut  acces  la  vasta  bibliotecă  din  sfântul  lăcaş,  unde  erau  ascunse  cu 
mare  grijă  numeroase  cărţi  rare,  scrise  de  mari  învăţaţi  ai  ţării.  în  decurs 
de  câţiva  ani,  eroina  noastră  a  devenit  o  erudită  autodidactă,  cunoscând 
nu  numai  religie,  ci  şi  istoria  plus  geografia  Portugaliei. 

Mănăstirea  în  care  se  afla  era  intens  frecventată  de  oameni  săraci  şi 
bogaţi  aflaţi  în  căutarea  înţelepciunii  măicuţelor,  care  aveau  pentru  ei 
nenumărate  cuvinte  de  mângâiere.  Până  la  apusul  vieţii  sale,  MARIA  a 
fost  vizitată  adeseori  de  părinţii,  fraţii  şi  nepoţii  ei.  La  59  de  ani,  era  deja 
istovită  de  viaţă,  devenind  din  ce  în  ce  mai  neputincioasă.  A  închis  ochii 
într-o  noapte,  pe  când  se  ruga  la  îngerii  ei  să  îi  grăbească  sfârşitul. 
Dorinţa  i-a  fost  îndeplinită,  iar  sufletul  şi  spiritul  său  au  ajuns  pe  lumea 
cealaltă. 

După  3  ani  de  la  înălţarea  spiritului  la  Cer,  a  venit  pe  lume 
eschimosul  AKTI,  a  cărui  viaţă  liberă  şi  aspră  a  completat  ceea  ce-i  lipsise 
călugăriţei  MARIA:  libertatea  de  mişcare. 

Nina  Petre, 
18  mai  2012 


COMENTARIUL  NICOLETEI 

Deşi  a  fost  ultima  din  şirul  de  reîncarnări,  mă  simt  cea  mai  legată  de 
aceasta  şi,  pur  şi  simplu,  mă  bucur  foarte  mult  că  a  existat  o  astfel  de 
reîncarnare.  Existenţa  ei  îmi  este  de  mare  folos. 

18  mai  2012 


Episodul  4  -  OKSANA 

OKSANA  VLADIMIROVNA  PETROVA  (1700-1743)  s-a  născut  intr- 
un  mic  orăşel  din  Finlanda  care  astăzi  poartă  denumirea  de  Imatra  şi  este 
situat  în  vecinătatea  graniţei  cu  Rusia. 

Părinţii  ei  se  numeau  Vladimir  Oleg  şi  Maria.  Soţii  Petrov  au  avut 
patru  copii,  adică  o  fată  (OKSANA)  şi  trei  băieţi  (Gaidar,  Alexei, 
Viaceslav).  Vladimir  provenea  dintr-o  familie  de  nobili  din  Moscova  şi 
era  cel  mai  mic  copil  al  lor.  La  20  de  ani,  el  a  călătorit  până  în  Finlanda, 
unde  tatăl  său  avea  un  frate.  Acolo  a  cunoscut-o  pe  Maria,  viitoarea  lui 
nevastă,  fata  fiind  de  origine  finlandeză.  Ocupându-se  cu  comerţul,  la  fel 

ca  şi  părinţii  Măriei,  Vladimir  s-a  hotărât  să  rămână  în  casa  socrilor,  care 
au  promis  că  îl  vor  ajuta  la  creşterea  viitorilor  săi  copii. 

Primul  născut  a  fost  o  fetiţă,  pe  care  au  botezat-o  OKSANA.  La  un  an 
după  naşterea  ei,  i-au  vizitat  părinţii  lui  Vladimir,  care  i-au  dat  ca 
moştenire  moşia  lor  de  pe  malul  lacului  Ladoga  şi  casa  din  orăşelul 
Sortavala.  Tentată  de  averea  primită  în  dar,  tânăra  familie  Petrov  s-a 
mutat  în  Sortavala,  o  frumoasă  localitate  rusească  situată  pe  malul 
lacului  Ladoga,  la  mică  distanţă  de  orăşelul  finlandez  Imatra.  După 
stabilirea  în  Rusia,  soţii  Petrov  au  mai  avut  încă  trei  copii,  băieţi  pe  care 
i-au  iubit  ca  pe  ochii  din  cap. 

OKSANA,  copilul  cel  mai  mare  şi  singura  lor  fată,  a  fost  crescută  cu 
profesori  aduşi  acasă,  iar  la  14  ani,  tatăl  său  a  dus-o  în  Moscova,  la 
bunici,  pentru  studii  de  pension  şi  căsătorie.  OKSANA,  copil  deosebit  de 
ascultător  şi  cu  bun  simţ,  nu  şi-a  supărat  niciodată  bunicii.  Drept 
răsplată,  Aleksandr  şi  Anisia  şi-au  îmbogăţit  nepoata  cu  toată  averea  care 
le  mai  rămăsese.  Astfel,  la  18  ani,  eroina  noastră  a  devenit  proprietara 
casei  din  Moscova  în  care  locuia  cu  bunicii  săi,  la  care  se  adăuga  o  moşie 
mare  în  afara  oraşului,  foarte  profitabilă  prin  recoltele  de  cereale 
obţinute  în  fiecare  an. 

OKSANA,  deşi  cunoştea  trei  limbi  străine  (franceza,  finlandeza  şi 
tătara),  nu  a  avut  voie  să  muncească,  fiind  foarte  bogată.  S-a  căsătorit  la 
20  de  ani  cu  un  tânăr  nobil  din  Moscova,  bogat  ca  şi  ea.  Marel  Ivanov 
provenea  din  marea  nobilime  moscovită,  ai  cărei  fii  urmau  cariera 
militară,  fiind  călăuziţi  de  puternice  idealuri  patriotice.  în  anul  1720, 
când  OKSANA  şi  Marel  au  făcut  nunta,  mirele  avea  26  de  ani  şi  purta 
gradul  de  ofiţer  activ  în  armata  ţarului  Petru  I  cel  Mare. 

Sub  domnia  lui  Petru  I,  armata  rusă  a  fost  modernizată  după 
modelul  occidental.  Marel  a  participat  împreună  cu  corpul  său  de  armată 
la  războiul  ruso-suedez,  iar  câştigarea  acestui  război  i-a  conferit  Rusiei 
calitatea  de  putere  dominantă  în  regiunea  Mării  Baltice.  Deşi  Marel  era 
plecat  la  lupte  perioade  îndelungate  de  timp,  a  reuşit  totuşi  să  îi  facă 
nevestei  sale  cinci  copii,  adică  două  fete  (Armeda,  Larisa)  şi  trei  băieţi 
(Leonard,  Ivan,  Marik).  OKSANA,  femeie  curajoasă,  şi-a  crescut  copiii  în 
condiţiile  vieţii  nesigure  şi  zbuciumate  a  soţiilor  de  militari.  Fetele  ei  au 
învăţat  la  pensionul  francez  din  Moscova,  iar  băieţii  şi-au  urmat  tatăl  în 
cariera  militară,  plecând  la  lupte,  după  împlinirea  vârstei  de  20  ani. 

Rănit  într-o  luptă  cu  cazacii  din  sudul  ţării,  Marel  s-a  retras  din  viaţa 
militară  înainte  de  a  împlini  40  de  ani.  Având  o  avere  imensă,  care 

cuprindea  şi  multe  hectare  de  pământ  în  zona  de  câmpie,  fostul  militar  a 
început  drumurile  destinate  administrării  averii  sale. 

în  anul  1742,  fiul  cel  mare  al  soţilor  Ivanov,  Leonard,  a  fost  rănit 
grav  într-o  luptă  dusă  la  graniţa  de  est  a  ţării.  Transportat  acasă  la 
părinţii  săi,  curajosul  combatant  Leonard  şi-a  dat  sufletul,  după  o 
suferinţă  grea,  care  a  durat  câteva  săptămâni.  Mama  lui,  OKSANA,  s-a 
îmbolnăvit  grav  de  inimă  după  ce  şi-a  îngropat  fiul.  Nemaiputând 
suporta  dorul  de  cel  mai  drag  copil  al  ei,  femeia  a  plecat  după  el,  la  numai 
43  de  ani.  A  murit  regretând  că  nu  s-a  rugat  destul  la  Dumnezeu  pentru 
a-L  îndupleca  să  îi  salveze  fiul  de  la  obştescul  sfârşit. 

OKSANA  fusese  o  femeie  educată  în  spiritul  unei  credinţe  ferme  în 
puterea  Divinităţii  de  a  aduce  mult  bine  în  vieţile  oamenilor.  Moartea 
fiului  iubit  i-a  produs  o  prăbuşire  a  întregului  echilibru  sufletesc  pe  care 
l-a  avut  o  viaţă  întreagă.  Fusese  o  femeie  neînfricată,  călită  în  lupta  cu 
timpul,  care  şi-a  aşteptat  bărbatul  cu  încrederea  neclintită  că  Dumnezeu 
i-1  va  aduce  întotdeauna  teafăr  din  războaie.  Faptul  că  tocmai  fiul  cel 
mare  şi-a  pierdut  viaţa  din  cauza  carierei  militare  i-a  provocat  bietei 
femei  o  groază  imensă,  de  care  nu  a  mai  putut  scăpa  nici  în  clipa  morţii. 

Soţul  ei,  Marel,  nu  i-a  povestit  niciodată  ce  înseamnă  războiul. 
OKSANA  a  trăit  ani  de  zile  cu  impresia  că  războiul  însemna  un  fel  de 
piesă  de  teatru  cu  soldaţi,  aşa  cum  văzuse  pe  scena  marelui  teatru 
moscovit.  Ea  nu  şi-a  imaginat  niciodată  că  bunul  ei  soţ  sau  fiul  cel  mare 
ar  fi  fost  vreodată  în  stare  să  ucidă,  să  schingiuiască,  să  prade  şi  să 
distrugă  sate  întregi  sau  să  violeze  femei  din  zonele  ocupate.  Spre  norocul 
ei,  a  murit  înainte  de  a  cunoaşte  faptele  oribile  ale  curajoşilor  militari  din 
armata  ţaristă. 

Dragă  Nicoleta,  conform  convingerilor  mele,  omul  de  astăzi  nu  se 
poate  transpune  în  pielea  antecesorilor  spirituali,  identificându-se  cu  ei. 
Niciodată  doi  sau  mai  mulţi  oameni  nu  au  fost  şi  nu  vor  fî  identici.  Fiinţa 
umană  este  o  entitate  unică  pe  Pământ  şi  în  Univers.  Nici  măcar  clonele 
nu  pot  fi  identice,  deoarece  au  spirite  şi  suflete  diferite.  Ţinând  cont  de 
acest  punct  de  vedere,  acceptarea  problemelor  karmice  preluate  de  la 
antecesorii  spirituali  se  simplifică  mult.  Antecesorii  spirituali  sunt  nişte 
rude  îndepărtate  ale  omului  de  astăzi.  Ei  sunt  rude  spirituale,  spre 
deosebire  de  rudele  din  arborele  genealogic,  care  sunt  rude  genetice.  Prin 
urmare,  noi,  cei  de  astăzi,  nu  putem  să  ne  identificăm  cu  antecesorii 
spirituali,  cum  nu  putem  să  facem  lucrul  acesta  nici  cu  strămoşii  noştri 
genetici.  Acceptăm  ideea  că  problemele  karmice  din  această  viaţă 
reprezintă  consecinţele  unor  fapte  bune  sau  rele  ale  antecesorilor 

spirituali,  iar  rolul  nostru  este  de  a  corecta  ceea  ce  ei  au  greşit  şi  să 
valorificăm  faptele  lor  frumoase. 

Nina  Petre, 
16  ianuarie  2012 


COMENTARIUL  NICOLETEI 

în  ceea  ce  priveşte  viaţa  antecesoarei  Oksana,  pot  să  îţi  spun  că 
dintotdeauna,  dar  mai  ales  după  ce  m-am  măritat,  am  simţit  că  trebuie  să 
mă  ghidez  după  faptul  că  nu  e  voie  să  mă  ataşez  puternic  de  nimeni,  îmi 
era  frică  să  nu  mă  ataşez,  ştiam  că  nu  îmi  face  bine.  Tatăl  meu  îmi  spunea 
adesea  că  sunt  o  „sălbatică”,  pentru  că  eram  cam  rezervată  în  ceea  ce 
priveşte  căldura  sufletească  ce  o  emanam,  dintr-o  anumită  protecţie  a 
mea  (nu  înţelegeam  nici  eu  de  ce  s-ar  putea  ca  mama  mea  să  fi  suferit  de 
aceeaşi  problemă).  Mai  apoi  în  viaţa  mea,  am  fost  considerată  de  către 
soţul  meu  „rece”,  pentru  că  nu  m-am  ataşat  de  el.  Simţeam  că  ar  fi  foarte 
dureros  dacă  m-aş  ataşa  de  cineva  şi  l-aş  pierde,  şi  am  acţionat  în 
consecinţă.  Acest  lucru  mi-a  ghidat  viaţa,  dar  crede-mă  că  nu  m-a  prea 
ajutat  sau  nu  mă  ajută  această  frică-autoprotecţie,  pentru  că  aş  dori  să 
mă  pot  deschide  mai  mult  şi  să  mă  las  în  voia  iubirii  de  semeni  cu  mai 
multă  încredere  şi  fără  frică.  A  fost  chiar  o  perioadă  în  viaţa  mea  când  am 
căutat  tot  ce  se  putea  găsi  despre  cuvântul  ATAŞAMENT,  eram  obsedată 
de  a  nu  mă  ataşa. 

16  februarie  2012 


RĂSPUNSURILE  NINEI 

Dragă  Nicoleta,  viaţa  omului,  la  fel  ca  şi  destinul  său,  se  pot  compara 
cu  harta  străzilor  unui  mare  oraş.  Omul  merge  multă  vreme  pe  o  stradă, 
până  când  ajunge  la  o  intersecţie,  unde  are  de  ales:  îşi  continuă  drumul 
mai  departe  pe  aceeaşi  stradă  sau  porneşte  pe  o  stradă  laterală.  în  acest 
al  doilea  caz,  viaţa  lui  va  suferi  o  schimbare,  în  bine  sau  în  rău.  Viaţa  de 
astăzi  şi  cea  de  mâine  riscă  să  devină  din  ce  în  ce  mai  complicată,  aşa  că 
fiecare  om  trebuie  să  se  gândească  de  o  mie  de  ori  înainte  de  a  lua  o 
hotărâre  importantă  pentru  el  şi  pentru  cei  din  jur. 

Nina  Petre, 
17 februarie  2012 

Cu  privire  la  corelaţia  dintre  viaţă  şi  destin,  este  o  certitudine  faptul 
că  nu  tot  ce  este  prevăzut  în  destin  se  îndeplineşte  în  timpul  unei  singure 

vieţi.  Există,  totuşi,  excepţii  destul  de  rare.  Mă  refer  la  acei  oameni  care 
îşi  parcurg  destinul  în  totalitate.  După  moarte,  ei  ajung  foarte  repede  în 
lumea  celor  mai  înalţi  îngeri,  care  nu  vor  mai  fi  obligaţi  să  se  încarneze. 
Legea  karmei  se  aplică  numai  în  cazul  celor  care  nu  se  află  la  ultima 
încarnare.  Datorită  acestei  legi,  rămân  pentru  viaţa  următoare  o  mulţime 
de  pedepse  neispăşite  şi  recompense  binemeritate. 

Am  observat  tendinţa  ta  de  a  lua  drept  literă  de  lege  tot  ce  este 
înregistrat  în  destin.  Această  situaţie  se  poate  observa  mai  ales  la 
persoanele  care  apelează  la  serviciile  astrologilor.  Ţin  să  te  asigur  că  nici 
destinul  omului  şi  nici  viaţa  lui  nu  se  bazează  pe  calcule  matematice. 
Destinul  este  o  reţea  energetică  extrem  de  fină  care  se  întrepătrunde  cu 
aura  omului.  Prin  urmare,  destinul  influenţează  viaţa,  iar  viaţa 
influenţează  destinul.  Aşa  cum  în  viaţă  nimic  nu  este  fix,  ea  aflându-se 
într-o  permanentă  schimbare,  tot  aşa  şi  destinul  se  modifică  pentru  a  se 
pune  de  acord  cu  viaţa.  Destinul  este  constituit  pe  „n”  variante,  cu  scopul 
de  a  se  adapta  la  modul  în  care  fiinţa  omenească  doreşte  să  îşi  ducă 
traiul. 

încă  o  chestiune  pe  care  trebuie  să  ţi-o  explic:  viitorul  se  formează 
din  clipele  trecutului  şi  ale  prezentului.  Noţiunile  de  trecut,  prezent  şi 
viitor  sunt  convenţionale,  ca  şi  limbajul  omului  în  totalitatea  lui.  De  fapt, 
viaţa  este  un  prezent  continuu.  Cuvântul  „astăzi”  l-ai  folosit  şi  „în  trecut”, 
dar  îl  vei  folosi  şi  în  zilele  următoare.  Proverbul  românesc  „cum  îţi 
aşterni,  aşa  vei  dormi”  conţine  foarte  mult  adevăr.  Astăzi  îţi  pregăteşti 
paşii  din  zilele,  lunile  şi  anii  următori. 

Mi-ai  spus  că  doreşti  să  ştii  acele  elemente  din  vieţile  tale  anterioare 
care  îţi  influenţează  viaţa  actuală.  Poate  că  ai  aflat  din  diverse  surse 
ezoterice  că  un  spirit  uman  are  în  spatele  său  mii  şi  mii  de  încarnări.  Nu 
este  vorba  doar  de  7,  aşa  cum  afirmă  unii  neiniţiaţi  în  colaborarea  cu 
lumea  spiritelor.  Acum  înţelegi  de  ce  nu  vei  putea  niciodată  să  îţi  cunoşti 
toate  vieţile  anterioare  şi  nici  cuantumul  problemelor  karmice  rezultate 
din  ele.  Să  îţi  relatez  TOATE  faptele  bune  sau  rele  săvârşite  de 
predecesorii  tăi  spirituali  este  practic  imposibil,  din  cauza  numărului 
extrem  de  mare  al  acestora.  Nici  nu  ar  avea  rost  o  astfel  de  descoperire, 
deoarece,  pe  măsură  ce  ne  îndepărtăm  de  viaţa  actuală,  pătrunzând  în 
negura  trecutului  spiritual,  influenţa  vieţilor  anterioare  este  din  ce  în  ce 
mai  slabă  asupra  omului  de  astăzi. 

Nina  Petre,  27  martie  2009 

Episodul  5  -  MARCOS 

Grecul  MARCOS  KARADULOS  (1612-1690)  s-a  născut  în  localitatea 
Gerolimenas,  situată  pe  ţărmul  sud-vestic  al  peninsulei  Pelopones,  la 
confluenţa  dintre  apele  Mării  Ionice  şi  cele  ale  Mării  Mediterane. 
Vecinătatea  masivului  muntos  Taygetos  completa  farmecul  naturii 
exotice. 

Părinţii  lui  Marcos  se  numeau  Tikos  şi  Evghenia.  Soţii  Karadulos 
aveau  şase  copii,  adică  trei  băieţi  (MARCOS,  Ionnas,  Kristof)  şi  trei  fete 
(Lanista,  Marila,  Heraklia). 

Veniturile  părinţilor  erau  modeste,  provenind  din  comerţul  cu 
produse  piscicole  practicat  de  Tikos  şi  din  prăjiturile  pe  care  le  prepara 
Evghenia  pentru  familiile  bogate  din  târguşorul  lor,  dar  şi  din  vecinătatea 
lui.  Tikos  avea  o  barcă  modestă  şi  doi  pescari  angajaţi  de  el,  care  îi 
aduceau  zilnic  peşte  şi  alte  vietăţi  comestibile.  Talentul  Evgheniei  la 
pregătirea  dulciurilor  a  fost  moştenit  de  fetele  ei,  care  au  ajuns  mari 
gospodine,  calitate  pentru  care  au  ajuns  neveste  de  bărbaţi  înstăriţi. 
Băieţii  au  crescut  aproape  de  tatăl  lor,  învăţând  să  pescuiască  şi  să  vândă 
recolta  piscicolă. 

MARCOS  a  plecat  cu  barca  la  pescuit  după  împlinirea  vârstei  de  5 
ani.  Băiatul  adora  marea,  cu  toate  vietăţile  ei,  care  îl  fascinau, 
întorcându-se  de  la  pescuit,  el  pregătea  masa  pentru  toată  familia, 
plăcându-i  foarte  mult  să  prepare  peştele  şi  fructele  de  mare.  La  15  ani, 
era  deja  un  bucătar  priceput,  deschizându-şi  împreună  cu  tatăl  şi  fraţii 
săi  o  mică  bodegă  pentru  marinarii  care  coborau  la  ţărm.  Treptat,  localul 
său  a  primit  şi  clienţi  localnici,  dar  şi  drumeţi  aflaţi  în  trecere  prin 
localitate.  Afacerea  bărbaţilor  din  familia  Karadulos  a  devenit  din  ce  în  ce 
mai  prosperă,  fiecare  dintre  ei  luându-şi  partea  de  câştig. 

Căsătoria  lui  MARCOS  cu  Axinia  a  avut  loc  în  anul  în  care  el 
împlinea  24  de  ani,  iar  fata,  17  ani.  Axinia  provenea  din  mamă  turcoaică 
şi  tată  grec.  Rudele  din  partea  turcă  i-au  favorizat  mult  afacerea  lui 
MARCOS,  fiind  nevoie  de  aşa  ceva.  Peloponesul  se  afla  sub  dominaţia 
Imperiului  Otoman,  iar  cine  nu  se  avea  bine  cu  ocupanţii  turci,  corupţi  şi 
răzbunători,  nu  ajungea  bine. 

MARCOS  şi  Axinia  au  avut  şase  copii,  la  fel  ca  şi  părinţii  lui.  Cele 
două  fete  s-au  măritat  cu  negustori  turci,  plecând  cu  ei  în  ţara  lor.  Băieţii, 
patru  la  număr,  au  moştenit  talentul  în  afaceri  al  tatălui,  MARCOS  fiind 
foarte  mândru  de  ei.  Datorită  lor,  clanul  pescăresc  al  neamului  Karadulos 
s-a  consolidat,  afacerile  extinzându-se  şi  la  vânzarea  unor  mărfuri  furate 
de  militarii  turci  din  diverse  teritorii  ocupate  de  Imperiul  Otoman. 

MARCOS  a  trăit  78  de  ani,  suficient  pentru  a-şi  vedea  copiii  şi 
nepoţii  ajunşi  oameni  bogaţi,  stabiliţi  în  mai  multe  localităţi  din 
Pelopones  şi  Creta.  Eroul  nostru  suferise  în  ultimii  ani  de  viaţă  cu  inima, 
rinichii  şi  ficatul.  Avea  trupul  foarte  uzat,  din  cauza  muncii  grele,  pe  care 
o  începuse  în  fragedă  pruncie.  Fusese  un  bărbat  foarte  energic,  un  om 
care  nu  putea  să  stea  la  odihnă  nici  măcar  o  zi  pe  săptămână.  Odihna  lui 
era  munca,  iar  când  vedea  banii  primiţi  de  la  clienţi,  simţea  cum  îi 
sporeau  puterile,  devenind  din  ce  în  ce  mai  entuziast  în  ceea  ce  făcea. 
După  70  de  ani,  s-a  mai  domolit,  stând  liniştit  pe  scaunul  său  comod  din 
spatele  localului,  în  odaia  pe  care  şi-o  făcuse  birou. 

Moartea  lui  MARCOS  a  declanşat  scindarea  clanului  format  de  el. 
Scăpaţi  de  supravegherea  „bătrânului”,  fiii  şi  nepoţii  lui  au  început  să 
ridice  diverse  pretenţii  la  împărţirea  averii,  aşa  că  văduva  Axinia  a  făcut 
multe  şedinţe  cu  ei  până  când  i-a  mulţumit  pe  toţi.  Cu  datoria  împlinită  şi 
sufletul  plin  de  dorul  revederii,  femeia  şi-a  urmat  soţul  pe  lumea  cealaltă, 
pregătită  pentru  revederea  cea  mare. 

Nina  Petre, 
9  aprilie  2012 


Episodul  6  -  ILIA 

ILIA  LALI  (1542-1601)  a  trăit  în  Siam  (Thailanda).  S-a  născut  într-o 
comunitate  tribală  adăpostită  de  o  pădure  sălbatică,  aflată  la  distanţă  de 
câţiva  zeci  de  kilometri  spre  nord-vest  de  oraşul  Bangkok.  în  apropierea 
vechii  aşezări  de  localnici  thai  se  găseşte  astăzi  marele  oraş  Suphan  Buri. 

Părinţii  eroinei  noastre  s-au  numit  Hrud  (tatăl)  şi  Naorali  (mama). 
Cei  doi  au  avut  doisprezece  copii,  dintre  care  au  supravieţuit  până  la 
vârsta  maturităţii  doar  opt.  Ceilalţi  patru  copii  au  decedat  la  vârste 
fragede,  din  cauza  unor  infecţii  specifice  zonei.  Dintre  cei  rămaşi  în  viaţă, 
trei  au  fost  fete  (ILIA,  Lurun,  Naori),  iar  ceilalţi,  băieţi  (Duruk,  Ianarti, 
Ludeng,  Mudruh,  Sadur). 

întreaga  comunitate  căreia  îi  aparţineau  număra  aproape  100  de 
suflete.  Cu  toţii  erau  analfabeţi  şi  nu  cunoşteau  altă  civilizaţie  decât  a  lor. 
în  pădurile  exotice  din  vestul  ţării  trăiau  numeroase  triburi  la  care 
civilizaţia  impusă  celor  din  oraşe  nu  pătrunsese.  Hrud  îşi  hrănea 
numeroasa  familie  din  vânat  şi  pescuit.  Nevasta  lui,  Naorali,  se  ocupa  de 
îngrijirea  copiilor,  prepara  hrană  şi  împletea  pălării  de  soare  din  fibrele 
unor  plante  aduse  de  bărbatul  ei. 

Deschiderea  porturilor  siameze  către  navigatorii  portughezi,  în  anul 
1516,  a  provocat  pătrunderea  unor  elemente  noi  de  civilizaţie,  care  au 
condus  la  emanciparea  modestelor  oraşe  ale  Siamului  (Thailanda).  în 
consecinţă,  a  început  exodul  sălbaticilor  thai  spre  localităţile  unde  puteau 
să  ajungă  la  o  viaţă  mai  bună.  Dominaţia  birmaneză  instalată  asupra 
Siamului  în  anul  1556  a  accentuat  migraţia  tinerilor  din  triburi  spre 
oraşele  din  ce  în  ce  mai  înfloritoare.  Treptat,  numeroase  aşezări  tribale 
au  dispărut,  lăsând  în  urma  lor  obiceiuri  şi  secole  de  istorie. 

Cei  cinci  băieţi  ai  soţilor  Hrud  şi  Naorali  au  plecat  de  acasă  în 
căutarea  norocului,  pierzându-se  în  lume.  Fetele  au  rămas  lângă  părinţii 
lor,  temându-se  să  plece  în  lumea  largă.  Aflaseră  de  la  drumeţii 
ocazionali  că,  prin  oraşe,  numeroase  fete  de  la  ţară  ajunseseră  sclavele 
unor  oameni  bogaţi.  Lurun  şi  Naori  şi-au  găsit  bărbaţi  în  tribul  lor, 
plecând  în  lume  alături  de  ei. 

Mezina  familiei,  ILIA  Lali,  şi-a  ales  o  cale  a  destinului  diferită  de  cea 
a  surorilor  sale.  împlinise  deja  15  ani  şi  nu  dorea  să  se  mărite.  Simţindu- 
se  puternic  atrasă  de  ritualurile  bătrânei  vrăjitoare  Mduhur,  fata 
devenise  asistenta  acesteia  de  cum  împlinise  8  ani.  Mduhur  se  pregătea 
să  plece  la  cele  veşnice  şi  dorea  să  o  lase  pe  ILIA  în  locul  ei,  fiindcă 
puţinii  localnici,  femei  şi  bătrâni,  nu  aveau  altă  persoană  care  să  le 
trateze  bolile.  ILIA  s-a  gândit  multe  zile  şi  nopţi  la  viitorul  ei,  străduindu- 
se  să  se  vadă  peste  câţiva  zeci  de  ani.  Imaginea  obţinută  era  mereu 
aceeaşi:  o  femeie  singură,  fără  bărbat  şi  copii,  dedicându-şi  viaţa  salvării 
civilizaţiei  tribului  din  care  făcea  parte.  Apropiindu-se  de  împlinirea 
vârstei  de  16  ani,  când  fetele  deveneau  majore  şi  putea  decide  singure 
asupra  viitorului  lor,  ILIA  şi-a  anunţat  părinţii  că  va  deveni  urmaşa 
vrăjitoarei  Mduhur.  Părinţii  au  încurajat-o  în  hotărârea  ei,  privind-o  ca 
pe  o  fiinţă  ce  urma  să  fie  venerată  de  întreaga  lor  comunitate.  Obţinând 
binecuvântarea  dragilor  ei  părinţi,  ILIA  s-a  alăturat  prietenei  sale 
Mduhur,  mutându-se  în  coliba  ei. 

După  câteva  luni,  bătrâna  şi-a  luat  rămas  bun  de  la  lumea  celor  vii, 
trimiţându-şi  sufletul  în  lumea  zeilor  pe  care  îi  slujise  toată  viaţa. 
Rămasă  singură  în  coliba  austeră,  ILIA  şi-a  văzut  de  treburile  obişnuite, 
străduindu-se  să  salveze  vieţile  tuturor  bolnavilor  din  sat.  Singurătatea 
nopţilor  o  apăsa  uneori,  dar  nu  dorea  să  îşi  aducă  vreun  bărbat  în  colibă. 
Ştiinţa  primită  de  la  Mduhur  o  obliga  să  rămână  fecioară.  în  felul  acesta, 
puterea  ei  vindecătoare  şi  comunicarea  cu  zeii  atotputernici  îşi  păstrau 
intensitatea  nealterată  de  influenţele  nedorite  ale  unor  bărbaţi.  Mulţi 

tineri  şi  bărbaţi  maturi  au  îndrăgit-o  pe  ILIA,  dar  ea  s-a  priceput  să-i  ţină 
la  distanţă,  sfătuindu-i  să  plece  în  lume,  cât  mai  departe  de  ea. 

Ajunsă  femeie  matură,  deşi  castă,  ILIA  ştia  să-i  dea  oricui  un  sfat 
folositor,  dar  nu  numai  atât.  Ea  putea  să  scoată  bolile  mai  uşoare  din 
trupurile  celor  suferinzi,  folosind  obiecte  de  ritual,  incantaţii  şi  formule 
de  comunicare  cu  spiritele  vindecătoare  din  pădure.  în  zorii  unor  zile  pe 
care  le  considera  prielnice,  ILIA  culegea  plante  de  leac,  pe  care  le  folosea 
la  diverse  fierturi  sau  cataplasme  vindecătoare.  Mai  ştia  să  ajute  femeile 
la  naştere  şi  să  aline  durerea  celor  care  se  pregăteau  să  plece  dintre  cei 
vii.  ILIA  primise  de  la  răposata  Mduhur  incantaţia  care  scotea  sufletul 
din  trupul  muribundului  şi  îl  trimitea  cu  binecuvântări  spre  lumea  zeilor 
naturii. 

Curăţenia  fizică  şi  sufletească  a  vindecătoarei  ILIA  era  aproape 
desăvârşită.  Ea  folosea  plante  parfumate  pentru  întreţinerea  corporală, 
iar  sufletul  şi-l  ferea  de  trăiri  periculoase,  cum  erau  ura,  invidia,  setea  de 
răzbunare. 

La  59  de  ani,  eroina  noastră  şi-a  presimţit  sfârşitul.  Obosită  de 
numeroşii  ani  dedicaţi  binelui  obştii  sale,  dorea  să  plece  la  odihna 
veşnică.  Pregătind-o  pe  nepoata  ei  Sukami  spre  a-i  duce  munca  mai 
departe,  ILIA  şi-a  respectat  jurământul  de  vraci,  care  o  obliga  să  îşi 
transmită  ştiinţa  unei  alte  fecioare.  Sukami  s-a  ocupat  de  ritualul 
incinerării  mătuşii  sale,  trimiţându-i  sufletul  spre  lumea  celor  fericiţi  şi 
nemuritori. 

Nina  Petre, 
19  octombrie  2011 


Episodul  7  -  HORUO 

HORUO  KARI  (1485-1532)  s-a  născut  pe  marea  insulă  situată  în 
sudul  continentului  sud-amercian  numită  de  către  conchistadorii 
spanioli  Tierra  del  Fuego  (Ţara  de  Foc),  după  anul  1550. 

în  timpul  vieţii  eroului  nostru,  insula  era  locuită  de  o  comunitate  de 
amerindieni  numită  yaghan.  Partea  din  insulă  cuprinzând  lacul  denumit 
ulterior  Fagnano  aparţine  astăzi  statului  Argentina.  Pe  malul  acelui  lac  se 
afla  tribul  în  care  a  văzut  lumina  zilei  HORUO  Kari. 

Părinţii  lui  se  numeau  Madu  (tatăl)  şi  Luh  (mama).  Cei  doi  au  avut 
unsprezece  copii,  dintre  care  au  rămas  în  viaţă  doar  cinci,  adică  două  fete 

(Duil,  Mnoh)  şi  trei  băieţi  (HORUO,  Lamuh,  Burro).  Ceilalţi  şase  copii  au 
decedat  la  vârste  fragede,  din  cauza  frigului  şi  a  unor  infecţii. 

întreaga  familie  trăia  din  ce  îi  oferea  natura:  peşte,  alte  vietăţi 
comestibile,  plante,  fructe.  Madur  pleca  în  zori  împreună  cu  ceilalţi 
bărbaţi  ai  tribului,  întorcându-se  când  ziua  se  apropia  de  sfârşit  cu 
coşurile  încărcate  de  vânat.  în  timpul  zilei,  femeile  şi  copiii  mai  mari 
culegeau  fructe  şi  plante  comestibile.  Viaţa  zecilor  de  suflete  din 
comunitatea  lor  era  monotonă,  dar  le  plăcea  tuturor.  Iernile  erau  cumplit 
de  friguroase,  dar  făceau  parte  din  ceea  ce  le  oferea  natura. 

HORUO  şi-a  luat  nevastă  la  aproape  20  de  ani,  considerând  că  îi 
venise  vremea  să  aibă  familia  lui.  înaintea  ritualului  nupţial  (mireasa  lui 
fiind  o  fată  de  14  ani,  pe  care  o  strigau  Ahr),  tânărul  îşi  construise  o 
colibă  solidă,  cu  ajutorul  tatălui  său.  Ahr  era  foarte  harnică,  ştiind  de  la 
mama  ei  cum  să  se  ocupe  de  familie.  Primul  lor  copil  a  sosit  la  scurtă 
vreme  după  mutarea  lui  Ahr  în  coliba  HORUO.  Era  un  băieţel  frumos  şi 
voinic,  pe  care  l-au  numit  Thon.  După  el,  au  venit  de-a  lungul  anilor  încă 
şapte  copii,  adică  patru  fete  şi  trei  băieţi.  Au  ajuns  cu  toţii  la  vârsta 
maturităţii,  fiind  foarte  rezistenţi  la  frig  şi  boli,  la  fel  ca  părinţii  lor. 

Viaţa  lui  HORUO  nu  a  fost  lungă.  La  47  de  ani  a  trecut  pe  lumea 
cealaltă,  regăsindu-şi  zeii  lui  cei  dragi,  pe  care  îi  invocase  adesea  în 
momentele  când  se  simţea  în  pericol.  într-o  zi  mohorâtă  şi  ploioasă,  a 
fost  urmărit  de  cel  mai  mare  duşman  al  său:  tânărul  Rah,  care  o  iubea  la 
nebunie  pe  fata  cea  mică  a  lui  HORUO.  Rah  o  ceruse  de  nevastă  pe 
frumoasa  Du  de  mai  multe  ori,  dar  de  fiecare  dată  întâmpinase  refuzul 
categoric  al  tatălui  ei.  HORUO  îl  ura  pe  Rah,  fiindcă  bărbatul  încercase  să 
o  seducă  pe  Du  înainte  de  a  o  cere  de  nevastă.  Lucrul  acesta  însemna  o 
mare  jignire  pentru  familia  fetei,  iar  părinţii  ei  dovedeau  demnitate  dacă 
refuzau  să-i  dea  fata.  Ura  dintre  Rah  şi  familia  fetei  ajunsese  vestită 
printre  locuitorii  tribului.  Bătrânul  vraci  Umu,  conducătorul  lor  spiritual, 
i-a  chemat  la  împăcare  pe  HORUO  şi  pe  Rah,  dar  cei  doi  nu  au  ajuns  la 
nicio  înţelegere.  Nici  Ahr,  mama  fetei,  nu  putea  trece  peste  ofensa  adusă 
fiicei  sale.  Femeia  îşi  amintea  cum  păcătuise  în  pădure  cu  HORUO,  dar 
aceasta  se  petrecuse  după  ce  el  o  ceruse  de  nevastă. 

Timp  de  câţiva  ani,  disputa  dintre  Rah  şi  părinţii  lui  Du  s-a 
accentuat,  ajungând  la  apogeu  când  fata  i-a  fost  dată  unui  alt  bărbat, 
înnebunit  de  furie,  Rah  a  avut  de  ales  între  două  crime:  uciderea  mirelui 
sau  a  tatălui  fetei.  Ticălosul  l-a  ales  pe  HORUO  drept  victimă  a  răzbunării 
sale.  Lovit  în  cap  cu  o  bâtă  folosită  de  obicei  la  vânătoare,  omul  a  murit 
pe  loc.  Avea  doar  47  de  ani  şi  poate  că  ar  fi  atins  suta,  conform  obiceiului 

din  neamul  său.  După  lovirea  victimei,  Rah  a  fugit  din  sat,  dar  a  fost 
prins  de  potera  organizată  de  conducătorul  satului.  Bărbaţii  l-au  adus 
înapoi  şi,  de  faţă  cu  toată  suflarea  satului,  a  fost  ucis  cu  bâtele,  aşa  cum 
procedase  şi  el  cu  victima  sa. 

Nina  Petre, 
22  decembrie  2011 


COMENTARIUL  NICOLETEI 

Am  avut  o  emoţie  extraordinar  de  mare  înainte  de  a-ţi  deschide 
emailul.  Eu  ştiu  că  am  o  legătură  foarte  mare  cu  Horuo.  Ţi-am  spus  intr- 
un  email  anterior.  Am  simţit  fizic  că  am  murit  în  acea  viaţă  de  o  lovitură 
la  nivelul  capului,  anul  trecut  în  vară.  Mă  văd  foarte  limpede.  Am  făcut  şi 
o  regresie,  cred  că  în  2007,  şi  ştiu  că  soţul  actual  a  luat  o  botă,  un  fel  de 
toiag  şi  a  dat  în  mine  până  am  murit. 

Din  păcate,  mie  încă  îmi  e  teamă  de  soţul  meu.  Trebuie  să  fiu  foarte 
prudentă  ce  îi  spun,  pentru  că,  dacă  aş  face  o  mişcare  greşită  şi  aş  dori  să 
mă  îndepărtez  de  el,  are  tendinţa  să  mă  ameninţe  şi  îmi  spune  că 
sentimentele  lui  se  vor  transforma  în  ură  şi  răzbunare.  Aş  dori  cumva  să 
pot  închide  acest  cerc  karmic,  să  nu  se  mai  repete  şi  aş  dori  să  îl  pot 
închide  cât  mai  curând. 

Mă  şantajează  sentimental,  ştie  că  sufăr  foarte  mult,  şi  îmi  spune  că, 
dacă  mă  îndepărtez  de  el,  nu  o  să  mai  ţină  copiii  la  mine.  Nu  degeaba  mi 
s-a  dat  şansa  să  mă  reîntâlnesc  cu  el  în  această  viaţă,  deci  aş  dori,  de  data 
asta,  să  îmi  rezolv  problema. 

23  decembrie  2011 


Episodul  8  -  TIONA 

Portugheza  TIONA  DARES  (1403-1460)  s-a  născut  într-o  mică 
localitate  portuară  situată  în  vestul  ţării,  pe  ţărmul  Oceanului  Atlantic. 
Ea  deservea  traficul  maritim  comercial  între  porturile  Mării  Mediterane, 
cele  de  pe  ţărmul  britanic  şi  din  nordul  continentului  european.  După 
mulţi  ani,  localitatea  s-a  dezvoltat  ca  oraş,  primind  numele  de  Figueira  da 
Foz. 

Părinţii  TIONEI,  Aleno  şi  Zia,  se  ocupau  cu  comerţul  de  ţesături. 
Acestea  erau  achiziţionate  de  pe  corăbiile  care  acostau  la  ţărm  sau 
proveneau  din  modestul  atelier  al  Ziei,  amenajat  într-o  odaie  din  spatele 

casei.  Zia  primise  de  la  mama  ei  un  război  de  ţesut  stofe,  covoare  şi 
carpete,  pe  care  îl  păstra  cu  mare  grijă.  Aleno  îi  aducea  cantităţi  mari  de 
lână,  bumbac  şi  mătase,  pe  care  ea  le  folosea  la  ţesut. 

Cele  două  fete,  TIONA  şi  Marila  (mai  tânără  cu  4  ani  decât  TIONA) 
şi-au  ajutat  mama  la  lucru  de  cum  s-au  putut  ţine  pe  picioare.  Zia 
muncea  toată  ziua,  la  fel  ca  şi  bărbatul  ei.  Dacă  nu  ţesea,  stătea  cu  Aleno 
în  port  alegând  firele  de  lână,  bumbac  şi  mătase  sau  achiziţionând 
baloturi  cu  stofe  şi  mătăsuri.  Acestea  intrau  la  vânzare  în  depozitul 
familiei,  ce  fusese  construit  de  Aleno  lângă  poarta  casei.  Banii  se 
strângeau  anual,  fiind  transformaţi  în  obiecte  de  aur  şi  bijuterii,  bine 
ascunse  în  cufere  masive  adăpostite  în  pivniţa  casei. 

TIONA  şi  Marila  trăiau  liniştite,  dezvoltându-se  frumos,  prin  grija 
părinţilor  şi  a  bunicii  Maria,  mama  Ziei.  Bunicul  Ledoro  murise  înecat  cu 
6  ani  înainte  de  naşterea  TIONEI.  De  atunci,  Maria  se  mutase  în  casa 
fiicei  sale,  ajutând-o  mult  la  treburile  gospodăreşti  şi  la  creşterea 
fetiţelor.  Urmând  exemplul  mamei  şi  bunicii,  fetele  au  învăţat  tot  ce  le 
trebuia  să  devină  gospodine  excelente,  criteriu  esenţial  de  selecţie  a 
domnişoarelor  bune  de  măritat. 

TIONA  împlinise  17  ani,  când  l-a  cunoscut  în  port  pe  marinarul 
veneţian  Amedeo  Castardi.  Acesta  sosise  pe  o  corabie  încărcată  cu  marfă 
şi  îşi  căuta  clienţi  printre  cei  care  aşteptau  la  ţărm.  Aleno  şi  Zia,  însoţiţi 
de  TIONA,  şi-au  luat  mărfurile  care  îi  interesau,  invitându-1  pe  Amedeo 
în  casa  lor  pentru  plată  şi  o  masă  îmbelşugată.  Soţii  Dares  erau  foarte 
primitori,  obişnuind  să  îi  invite  la  masă  pe  toţi  prietenii  şi  colaboratorii 
lor.  Mâncarea  preparată  de  bunica  Maria  era  gustoasă,  iar  vinurile  servite 
de  Aleno  le  dădeau  tuturor  o  stare  de  bună  dispoziţie. 

Amedeo  a  revenit  în  casa  familiei  Dares  după  6  luni,  pentru  a  o  cere 
pe  TIONA  în  căsătorie.  Deşi  avea  multe  iubite  prin  diverse  porturi,  el  nu 
reuşise  să  dea  uitării  ochii  frumoşi  ai  TIONEI  şi  nici  atitudinea  ei 
rezervată,  specifică  fetelor  cuminţi  şi  bine  educate.  Au  făcut  nunta  în  casa 
familiei  Dares,  iar  după  o  săptămână,  s-au  îmbarcat,  îndreptându-se  spre 
Veneţia,  oraşul  de  reşedinţă  al  mirelui. 

Amedeo,  la  cei  28  de  ani  ai  săi,  avea  o  avere  frumoasă,  obţinută  din 
comerţul  naval.  Obişnuia  să  navigheze  pe  corabia  tatălui  său,  Pierro. 
Acesta,  după  un  atac  al  piraţilor  marocani,  rămăsese  cu  un  picior 
paralizat  şi  renunţase  la  călătoriile  pe  mare.  Casa  din  Veneţia  era 
confortabilă,  reuşind  să  adăpostească  noua  familie  Castardi. 

Oraşul  lor,  de  care  erau  foarte  îndrăgostiţi  cu  toţii,  fusese  fondat  pe 
insulele  din  Laguna  Veneta,  datorită  sosirii  unor  mari  grupuri  de 

refugiaţi,  în  urma  recuceririi  de  către  bizantini  a  teritoriilor  ocupate  de 
ostrogoţi  (între  anii  535-553)  şi  a  invaziei  longobarde  din  anul  569.  La 
sfârşitul  secolului  7  şi  începutul  celui  următor,  primejdia  longobardă  a 
determinat  comunităţile  de  pescari  din  lagună  să  se  constituie  într-o 
formaţiune  politică  numită  Comune  Venetiarum,  sub  conducerea  unui 
doge  (duce).  La  începutul  secolului  9,  s-a  născut  şi  noul  centru  al 
ducatului,  oraşul  Veneţia.  Acesta,  datorită  dezvoltării  sale  economice  şi 
comerciale,  favorizate  de  poziţia  geografică,  a  devenit  la  sfârşitul 
secolului  11  o  importantă  putere  maritimă  şi  principalul  intermediar  în 
comerţul  dintre  Orient  şi  Occident. 

Organizarea  internă  a  Republicii  Veneţiene  s-a  întemeiat  pe  regimul 
aristocratic.  Marile  familii  de  negustori  şi  armatori  deţineau  controlul 
asupra  principalelor  organe  de  guvernământ,  cărora  le  era  suprapus  un 
doge  viager,  controlat  intens  spre  a  nu  evolua  la  nivel  de  monarhie.  în  cei 
40  de  ani  ,cât  a  locuit  TIONA  în  Veneţia  (1420-1460),  oraşul  a  fost 
condus  de  dogii:  Tommaso  Mocenigo  (1414-1423),  Francesco  Foscani 
(1423-1457),  Pasquale  Malipiero  (1457-1462). 

Amedeo  şi  Pierro  nu  aparţineau  clasei  înalte  a  aristocraţiei 
veneţiene,  ei  fiind  negustori  cu  venituri  mijlocii.  Pasionat  de  comerţul 
maritim,  Amedeo  a  preluat  la  18  ani  afacerea  tatălui  său,  urmând  să 
străbată  Mediterana  în  lung  şi  în  lat,  poposind  în  marile  porturi 
comerciale.  Pentru  cumpărarea  unei  corăbii  de  pază,  Pierro  s-a 
împrumutat  cu  dobândă  la  un  cămătar.  Biserica  tolera  împrumuturile 
acordate  reprezentanţilor  comerţului  maritim,  considerând  că  riscurile 
negustorilor  erau  mult  mai  mari  pe  mare  decât  pe  uscat.  Atacurile 
navelor-pirat  puteau  să  apară  oricând,  corăbiile  pline  cu  mărfuri  aflându- 
se  în  pericolul  de  a  fi  prădate  şi  scufundate. 

La  fel  ca  toţi  marii  negustori  veneţieni,  Amedeo  îşi  avea  şi  el  un 
depozit  cu  mărfuri  în  fiecare  port  important,  condus  de  un  administrator 
numit  de  el.  Fără  a  ţine  seama  de  religia  partenerilor  săi  de  afaceri  şi 
gândindu-se  exclusiv  la  profit,  el  a  întreţinut  relaţii  comerciale  chiar  şi  cu 
lumea  islamică,  descărcând  în  porturile  arabe  mărfuri  dintre  cele  mai 
solicitate:  lemn  de  construcţie  a  navelor,  fier  din  apropiatele  regiuni 
slave,  dar  mai  ales  sarea  recoltată  din  laguna.  Dinspre  nordul  Europei, 
soseau  în  Veneţia  transporturi  pe  uscat  cu  fier,  cositor  şi  sclavi.  Amedeo 
îşi  lăsa  mărfurile  în  oraşe  importante:  Alexandria,  Constantinopol  sau 
Antiohia. 

TIONA,  eroina  noastră,  deşi  era  o  fată  simplă,  crescută  în  condiţii 
modeste,  s-a  adaptat  uşor  noii  situaţii  în  care  ajunsese  după  căsătorie. 

Ascunzându-şi  adânc  în  suflet  dorul  de  părinţi,  sora  şi  pământul  natal,  s- 
a  străduit  de  la  început  să  câştige  respectul  şi  iubirea  părinţilor  lui 
Amedeo.  Ea  nu  putea  să  conceapă  viaţa  de  familie  lipsită  de  iubire. 
Văzând  că  soţul  ei  pleca  de  acasă  foarte  calm,  fără  a  lacrima  când  îşi  lua 
rămas  bun  de  la  ea  şi  copii,  TIONA  a  considerat  că  aşa  era  normal,  ca 
bărbatul  să  fie  mai  stăpân  pe  sine  decât  femeia  lui.  Nelăsând  să  se 
întrevadă  zbuciumul  sufletesc  şi  emoţiile  veşnicelor  aşteptări,  TIONA  s-a 
concentrat  asupra  treburilor  gospodăreşti  şi  creşterii  celor  trei  copii. 

La  19  ani,  a  născut-o  pe  Ariasta,  o  fetiţă  vioaie  şi  frumoasă  ca  un 
înger.  După  3  ani,  a  sosit  frăţiorul  ei  Luciano.  După  încă  2  ani,  a  apărut 
Laura,  încheind  seria  naşterilor  dificile,  care  i-au  pus  femeii  viaţa  în 
pericol  de  fiecare  dată.  Luciano  semăna  bine  cu  tatăl  lui  la  aspectul  fizic 
şi  la  comportament.  Având  doar  8  ani,  l-a  convins  pe  Amedeo  să  îl  ducă 
până  la  Constantinopol,  fiindcă  dorea  să  vadă  unde  locuiau  „turcii”. 
Băiatul  a  avut  o  viziune  a  ceea  ce  se  va  întâmpla  în  Constantinopol  după 
mulţi  ani:  invazia  turcilor.  în  mod  firesc,  Luciano  a  fost  continuatorul 
activităţii  maritime  a  neamului  Castardi. 

Ariasta  şi  Laura  i-au  fost  mamei  lor  atât  fiice  iubitoare,  cât  şi 
prietene  apropiate.  Fetele,  devenite  adolescente,  îşi  consolau  mama  în 
lungile  absenţe  ale  tatălui  lor,  când  nu  ştiau  că  se  întâmplă  cu  el  sau  dacă 
mai  aveau  şansa  de  a-1  revedea  viu  şi  nevătămat. 

Viaţa  de  familie  a  TIONEI  în  marele  oraş  unde  o  adusese  Amedeo 
când  avea  17  ani  a  fost  retrasă,  femeia  limitându-se  doar  la  ceea  ce  avea 
de  făcut  în  casă  şi  la  rarele  vizite  obligatorii  în  reşedinţele  familiilor 
prietene.  Dorind  să  reconstituie  cumva  perioada  fericită  a  copilăriei,  şi-a 
instalat  un  război  de  ţesut  într-o  odaie  din  casă,  unde  ieşeau  din  mâinile 
ei  carpete,  covoare  şi  şaluri  din  lână  fină  englezească.  Amedeo  nu  uita 
niciodată  să  îi  aducă  saci  plini  cu  fire  de  lână,  mătase  şi  bumbac,  ştiind  că 
ţesutul  reprezenta  pentru  soţia  lui  o  preocupare  plăcută. 

La  57  de  ani,  TIONA  se  putea  considera  o  femeie  fericită.  Fetele  erau 
căsătorite  şi  îi  dăruiseră  patru  nepoţi.  Luciano  călătorea  pe  mare,  în  locul 
tatălui  său,  care  se  retrăsese  din  comerţul  naval,  având  mari  necazuri  cu 
starea  sănătăţii.  Deşi  împlinise  68  de  ani,  Amedeo  nu  voia  să  renunţe  la 
întâlnirile  nocturne  cu  numeroşii  prieteni,  unde  se  iveau  şi  femei  uşoare. 
TIONA  considerându-1  drept  stăpânul  şi  binefăcătorul  ei,  nu  îi  reproşa 
nimic,  nici  măcar  atunci  când  bărbatul  sosea  în  zori,  mirosind  a  băutură, 
cu  chipul  răvăşit  de  oboseală. 

TIONA  suferea  de  mai  mulţi  ani  din  cauza  unor  crize  de  inimă  şi 
ficat.  Medicii  îi  administrau  calmante,  care  ajunseseră  să  nu  îşi  mai  facă 

efectul  aşteptat  de  bolnavă.  Sfârşitul  a  sosit  într-o  noapte,  când  TIONA 
îşi  aştepta  îngrijorată  soţul  să  se  întoarcă  din  oraş.  Nici  el  nu  se  simţise 
bine  cu  o  zi  în  urmă,  dar  nu  dorise  să  renunţe  la  întâlnirea  cu  prietenii.  în 
zori,  intrând  în  dormitorul  TIONEI,  a  găsit-o  rece  ca  gheaţa.  în  sfârşit, 
sărmana  scăpase  de  chinurile  lumeşti! 

Nina  Petre, 
io  decembrie  2013 


COMENTARIUL  NICOLETEI 

Ce  simt  eu  citind  despre  Tiona?  M-am  săturat  să  fiu  femeie.  Din  nou 
femeia  blândă,  răbdătoare,  înţelegătoare,  din  nou  un  bărbat  care  nu  este 
aproape  de  mine,  nu  îl  simt  aproape  de  mine.  în  această  viaţă  am  avut  o 
repulsie  faţă  de  bărbaţii  italieni,  nu  îi  pot  suferi,  deşi  se  zice  că  se  poartă 
frumos  cu  femeile,  ştiu  că  e  ceva  doar  de  suprafaţă. 

Din  nou  este  prezentă  legătura  cu  apa,  cu  întinderile  de  apă.  Ce  bine 
că  acum  m-am  retras  undeva  în  mijlocul  unui  continent,  să  nu  am  treabă 
cu  întinderile  de  apă. 

Şi  pentru  că  am  o  oarecare  saturaţie  în  ceea  ce  priveşte  poziţia  mea 
ca  femeie,  în  această  viaţă  îndeletnicirile  de  femeie  nu  îmi  sunt  prea  pe 
plac,  încă  de  când  m-am  născut,  deci  sub  nicio  formă  nu  am  afinităţi  cu 
ţesutul.  Se  pare  că  nu  mi-a  venit  să  cred  că  sunt  din  nou  femeie  în  această 
viaţă.  M-am  dus  să  nasc  de  parcă  mă  duceam  la  o  operaţie  în  spital,  am 
avut  un  şoc  când  am  văzut  cum  se  nasc  copiii,  nu  m-am  jucat  cu  păpuşile, 
cele  mai  bune  perioade  ale  vieţii  au  fost  când  am  făcut  scrimă,  karate  de 
performanţă,  când  am  tras  cu  puşca,  ba  am  şi  o  atracţie  faţă  de  tir  cu 
arcul,  la  mânuirea  cuţitelor,  într-un  cuvânt,  mă  pregătesc  să  fiu  un  bărbat 
în  adevăratul  cuvânt  în  viaţa  următoare.  Ba  chiar  m-am  orientat  să  am  o 
femeie  foarte  iubitoare,  gospodină,  înţeleaptă,  care  este  bărbat  în  această 
viaţă. 

Nina  Petre, 
3  ianuarie  2014 


Episodul  9  -  TUKO 

Amerindianul  TUKO  (1329-1378)  s-a  născut  într-un  sat  locuit  de 
mayaşi,  aflat  în  zona  montană  din  nord-estul  oraşului  Guatemala, 
capitala  actualei  republici  Guatemala.  Pe  locul  vechiului  sat  au  rămas 

doar  ruinele  unui  mic  templu  în  care  şi-a  trăit  o  parte  din  viaţa  eroul 
povestirii  noastre.  La  câţiva  kilometri  distanţă  s-a  dezvoltat,  după 
cucerirea  spaniolă,  oraşul  Jalapa. 

TUKO  provenea  dintr-o  familie  săracă.  Părinţii  lui,  Naduro  (tatăl)  şi 
Urilhe  (mama),  trăiau  din  agricultură,  vânat  şi  diverse  plante  comestibile 
recoltate  din  pădure.  Urilhe  a  născut  opt  copii,  dintre  care  şase  au  murit 
la  scurtă  vreme  după  acţiunea  de  deformare  a  craniului.  Singurii 
supravieţuitori  au  fost  TUKO  şi  fratele  său  mai  tânăr  cu  7  ani,  Nunuku. 
Condiţiile  de  viaţă  în  acea  zonă  vulcanică  erau  dificile,  din  cauza  climei 
aspre  şi  a  suprafeţelor  mici  de  teren  prielnic  agriculturii. 

Se  considera  că  locul  de  origine  al  poporului  Maya  ar  fi  fost  podişul 
Guatemalei,  situat  la  nord  de  zona  montană.  începând  cu  secolul  9  e.n., 
străvechea  civilizaţie  a  mayaşilor  a  început  să  se  altereze  sub  influenţa 
invaziei  triburilor  mexicane.  în  perioada  vieţii  lui  TUKO,  se  renunţase  la 
construcţia  unor  noi  centre  religioase,  dar  cele  existente  încă  mai  aveau 
un  rol  important  în  organizarea  vieţii  populaţiei.  Neexistând  o  capitală, 
un  centru  politic  dominant  asupra  teritoriului  şi  niciun  sistem  de 
guvernare  centralizat,  organizarea  social-politică  se  limita  la  influenţa 
numeroaselor  temple  conduse  de  preoţi.  Centrele  mai  importante  erau 
legate  de  drumuri,  amenajate  mai  ales  pentru  practicarea  schimburilor 
comerciale.  Templele  nu  aveau  armată  proprie,  folosind  grupuri  de 
bărbaţi  pentru  razii  sporadice  în  teritoriile  vecine,  urmărind  procurarea 
de  prizonieri. 

Templul  care  guverna  viaţa  locuitorilor  din  comunitatea  de  care 
aparţinea  familia  lui  TUKO  era  condus  de  unchiul  Dimasco,  fratele  lui 
Naduro.  Acesta,  un  om  de  o  inteligenţă  deosebită,  aflase  la  botezul  lui 
TUKO  despre  înclinaţia  băiatului  spre  viaţa  de  preot.  Ascultători,  cei  doi 
părinţi  şi-au  dus  băiatul  în  templu,  încredinţându-1  înţeleptului  Dimasco. 
La  15  ani,  TUKO  a  intrat  în  austeră  clădire,  părăsind-o  la  49  de  ani,  după 
încetarea  din  viaţă.  Slujitorii  existenţi  în  templu  l-au  transformat  pe 
tânărul  TUKO  intr-un  preot  adevărat,  capabil  să  lămurească  oamenii  de 
rând  în  privinţa  obligaţiilor  tradiţionale,  care  prevedeau:  cultul  zeilor, 
practicarea  sacrificiilor,  organizarea  ceremoniilor  şi  multe  altele. 

întreaga  viaţă  a  locuitorilor  era  supravegheată  şi  îndrumată  de 
preoţi.  Fiecare  familie  avea  obligaţia  de  a-i  întreţine  pe  slujitorii 
templului  cu  alimente,  haine  şi  alte  nevoi  personale.  Superstiţiile, 
credinţele,  ritualurile  şi  ceremoniile  dominau  viaţa  poporului.  în  toate 
acestea  intervenea  fiinţa  preotului.  înainte  de  a  naşte,  fiecare  femeie 
gravidă  avea  obligaţia  de  a  merge  în  pelerinaj  la  sanctuarul  zeiţei 

gravidităţii,  Ixchel.  După  naştere,  pruncul  era  imediat  supus  operaţiei  de 
deformare  a  craniului,  executată  de  preot.  Acesta  îşi  nota  cu  grijă  data  şi 
ora  naşterii,  făcând  horoscopul  precis  al  zilei  şi  orei  respective,  stabilind 
tipurile  de  ceremonii  care  îl  vor  urmări  pe  om  toată  viaţa.  După  ce  făcea 
horoscopul  pruncului,  TUKO  îi  dădea  ca  nume  denumirea  zilei  în  care  s-a 
născut.  Sub  supravegherea  lui  TUKO  se  executa  perforarea  lobului 
urechii,  a  buzei  inferioare  şi  a  septului  nazal,  toate  acestea  servind  la 
purtarea  ornamentelor  în  ureche,  buză  şi  nas. 

O  mare  importanţă  avea  ceremonia  ocazională  de  împlinire  a  vârstei 
pubertăţii  (12  ani  la  fete,  14  ani  la  băieţi).  După  ce  tânărului  i  se  alegea  un 
naş,  preotul  proceda  la  ritualul  alungării  spiritelor  rele.  Tânărul  se 
spovedea  preotului,  acesta  îl  binecuvânta,  în  timp  ce  toţi  cei  prezenţi 
trăgeau  solemn  câte  un  fum  de  tutun,  trecându-şi  pipa  unul  altuia. 
Părinţii  împărţeau  daruri  celor  prezenţi,  oferindu-i  zeului,  ca  ofrandă, 
vin.  Ceremonia  se  încheia  cu  un  banchet. 

în  timpul  ceremoniei  de  căsătorie,  preotul  rostea  o  cuvântare  în  care 
le  divulga  celor  prezenţi  condiţiile  prevăzute  în  contractul  matrimonial, 
apoi  tămâia  casa  şi  îi  binecuvânta  pe  miri.  Pedepsele  pentru  divorţ  şi 
adulter  se  luau  de  faţă  cu  preoţii:  divorţul  se  rezuma  la  alungarea  soţiei, 
în  cazul  adulterului,  femeia  păcătoasă  putea  fi  alungată  numai  cu  acordul 
soţului. 

Dornic  mereu  de  cunoaşterea  credinţelor  religioase  specifice 
poporului  său,  preotul  TUKO  şi-a  consacrat  mulţi  ani  din  viaţă  studiului 
acestora.  Potrivit  credinţelor  străvechi,  înaintea  lumii  în  care  trăia,  mai 
existaseră  numeroase  alte  lumi,  distruse  de  calamităţi  naturale  în  mod 
succesiv.  Creatoul  lumii,  zeul  Hunab,  i-a  făcut  pe  primii  oameni  din 
porumb.  Lumea  era  imaginată  ca  fiind  constituită  din  13  ceruri 
suprapuse,  fiecare  cer  fiind  dominat  de  un  zeu.  Cel  mai  de  jos  strat 
cosmic  era  considerat  pământul.  Sub  pământ,  există  9  lumi  stăpânite  de 
9  zei,  în  ultima  stăpânind  zeul  morţii,  Mitual.  Poporul  Maya  avea  o  frică 
teribilă  de  moarte. 

TUKO,  fiind  preot,  se  obişnuise  cu  ideea  că,  datorită  atribuţiilor  sale, 
i  se  vor  ierta  păcatele  după  ce  sufletul  său  va  ajunge  pe  tărâmul  zeilor. 
Legământul  celibatului  îl  obliga  să  îşi  rezolve  necesităţile  intime  în  modul 
cel  mai  discret.  La  49  de  ani,  încă  mai  iubea  o  femeie  din  sat,  căsătorită  şi 
mamă  a  cinci  copii,  pe  care  o  cunoscuse  cu  multă  vreme  în  urmă. 
Bărbatul  ei,  ştiindu-se  înşelat,  renunţase  la  setea  de  răzbunare,  nedorind 
să  o  alunge  în  pădure  pe  mama  copiilor  săi.  Sosind  într-o  zi  de  la 
vânătoare,  şi-a  găsit  nevasta  lângă  preot,  într-o  postură  intimă.  Prima  lui 

reacţie  a  fost  de  a  lua  bâta  de  lângă  casa  şi  de  a-şi  lovi  rivalul  în  cap. 
Căzut  la  pământ  cu  ţeasta  sfărâmată,  preotul  TUKO  a  rămas  fără  suflare. 

Chemaţi  de  urgenţă,  doi  preoţi  l-au  transportat  în  templu,  unde  au 
început  pregătirile  de  înmormântare.  Lui  TUKO  i  s-a  refuzat  incinerarea, 
din  cauza  decesului  în  condiţii  compromiţătoare.  Colegii  lui  s-au  rugat 
multe  ore,  sperând  că  trupul  şi  sufletul  nefericitului  nu  vor  ajunge  în 
ghearele  diavolilor.  L-au  învelit  intr-un  giulgiu  şi  i-au  umplut  gura  cu 
făină  de  porumb  ca  să  nu  rămână  flămând  pe  lumea  cealaltă.  L-au 
îngropat  sub  pardoseala  templului,  arătându-i  în  felul  acesta  că  l-au 
respectat  până  în  ultima  clipă  a  ritualului  de  înmormântare. 

Procedeele  tradiţionale  dure  ce  însoţeau  viaţa  obişnuită  a  poporului 
mayaş  nu  pot  fi  pe  placul  spiritelor  înalte  care  guvernează  Universul. 
Putem  înţelege  uşor  că  TUKO  era  în  acelaşi  timp  duhovnic,  predicator, 
teoretician  al  vieţii  după  moarte,  astrolog,  numerolog,  preot  practicant  în 
cazul  ritualurilor  şi  al  ceremoniilor,  dar  şi  măcelar,  atunci  când  chinuia 
pruncii  pentru  a  le  deforma  capetele  firave  şi  le  găurea  diverse  părţi  ale 
feţei.  La  vremea  lui,  TUKO  era  privit  de  populaţie  ca  un  slujbaş  al  zeilor. 
Acum,  când  avem  cu  toţii  o  cultură  superioară,  ne  dăm  seama  că 
personalitatea  lui  a  fost  contradictorie.  Tot  contradictorie  i-a  fost  şi  viaţa 
intimă.  Pe  de  o  parte,  le  sfătuia  pe  neveste  să  rămână  credincioase 
bărbaţilor,  iar  pe  de  altă  parte  trăia  de  multă  vreme  cu  nevasta  altuia. 

Nina  Petre, 
io  ianuarie  2014 


COMENTARIUL  NICOLETEI 

Iată  ce  am  de  spus  în  legătură  cu  TUKO: 

Am  o  oroare  extraordinară,  întotdeauna  am  avut,  cel  puţin  în  această 
viaţă,  când  era  vorba  de  „sacrificări”.  Eu  pur  şi  simplu  nu  înţeleg  şi 
condamn  sacrificările  de  orice  gen  şi,  mai  ales,  în  numele  divinităţii. 

E  foarte  bine  că  am  fost  preot,  în  altă  viaţă  călugăriţă  sau 
vindecătoare,  îmi  place  orice  legătură  cu  divinitatea.  Şi  acum  fac  tot  ce 
pot  pentru  a  fi  în  legătură  permanentă  cu  divinitatea.  Chiar  mi-ar  fi 
plăcut  să  fiu  preoteasă.  Singura  problemă  este  că,  momentan,  prefer 
legătura  directă  cu  divinitatea  şi  nu  printr-o  instituţie,  respect  biserica, 
dar  nu  este  o  condiţie  suficientă. 

5 

îmi  pare  rău  că  TUKO  avea  o  personalitate  contradictorie,  inclusiv  în 
viaţa  intimă.  După  părerea  mea,  el  era  conştient  de  asta,  dar  era  prea  slab 
să  facă  altfel.  Şi-a  făcut  datoria  de  preot,  s-a  pus  în  slujba  comunităţii 
conform  cu  obiceiurile  străbunilor. 

în  această  viaţă,  principiul  meu  este  de  a  respecta  soţiile  altor 
bărbaţi,  că  doar  eu  însămi  sunt  femeie.  Nu  am  acceptat  o  relaţie  de  lungă 
durată  decât  cu  o  persoană  singură,  nu  îmi  plac  complicaţiile  sub  nicio 
formă.  Viaţa  e  şi  aşa  complicată.  îmi  place  ca  o  relaţie  să  fie  frumoasă, 
bazată  pe  prietenie  pe  iubire. 

Tuko  era  predicator.  Tare  aş  fi  dorit  să  am  darul  acesta.  Eu  am 
probleme  de  comunicare.  Nu  ştiu  să  exprim  sau  să  redau  aşa  cum  aş  dori 
fenomenele  pe  care  le  ştiu  şi  le  înţeleg. 

Tuko  era  duhovnic.  Ei,  asta  da,  sunt  persoane  care  vin  la  mine  şi  se 
destăinuie  spunând  că  nu  înţeleg  de  ce,  dar  le  este  foarte  uşor  să  îşi  spună 
păsurile,  sunt  o  bună  ascultătoare  şi,  mai  important  decât  atât,  ştiu  să  le 
aduc  pacea  în  suflet  cu  vorbele  mele.  Când  simt  ce  trebuie  să  le  spun,  e 
uşor,  sunt  cazuri  în  care  rog  Divinitatea  să  vorbească  persoanei  prin  gura 
mea. 

Tuko  era  teoretician  al  vieţii  de  după  moarte.  Mă  preocupă  viaţa  de 
după  moarte.  Am  asistat  la  perioada  de  dinainte  de  moarte  şi  la  moartea 
a  trei  persoane.  Ştiu  ce  au  gândit,  prin  ce  au  trecut  şi  cum  au  murit.  Eu 
însămi  îmi  trăiesc  viaţa  aşa  cum  pot  pentru  a  putea  trece  dincolo  cât  mai 
lin,  cât  mai  conştient,  cât  mai  împăcată.  Mă  interesează  tot  ce  trebuie  să 
ştiu  ca  să  pot  fi  pregătită  cât  mai  bine. 

A  fost  o  perioadă  în  2012  când  am  asistat  la  înmormântarea  a  5 
persoane,  4  din  ele  îmi  erau  rude.  Fără  să  doresc  sau  să  caut  aşa  ceva,  am 
început  să  simt  unde  era  sufletul  lor  în  timpul  priveghiului  şi  la 
înmormântare,  vedeam  prin  ochii  lor,  simţeam  ce  simt  ei,  pe  urmă  am 
mers  la  mormântul  lui  bunicu’  şi  am  încercat  să  îi  simt  spiritul  şi  am 
ascultat  ce  ne-a  transmis. 

Nu  am  înţeles  prea  bine  ce  s-a  întâmplat,  dar  eram  un  pic 
nedumerită  şi  nu  am  mai  ţinut  să  mai  merg  la  înmormântări  sau  să  intru 
în  contact  cu  ei.  Nici  nu  ştiu  dacă  să  o  mai  fac.  Ce  ar  însemna  oare?  E 

5 

bine,  e  rău?  La  ce  mi-ar  folosi  să  intru  în  acest  „joc”? 

Tuko  a  fost  omorât  cu  o  lovitură  la  cap  la  49  de  ani.  HORUO  KARI, 
care  a  trăit  în  perioada  anilor  1485-1532,  a  fost  şi  el  omorât  la  47  de  ani 
cu  o  lovitură  de  bâtă  la  cap.  La  o  regresie  făcută  în  timpuri  foarte 
îndepărtate,  am  fost,  tot  aşa,  lovită  cu  o  bâtă  până  am  murit. 

8  februarie  2014 

Episodul  10  -  LURKI 

LURKI  DUKKO  (1241-1288)  s-a  născut  în  oraşul  Tabriz,  situat  în 
nord-vestul  Persiei,  devenit  în  secolul  13  capitala  statului  feudal  condus 
de  dinastia  mongolă  a  Ilhanilor  (numită  şi  dinastia  Hulaguizilor).  Din 
anul  1935,  ţara  se  numeşte  Iran. 

în  perioada  vieţii  lui  LURKI,  oraşul  Tabriz  s-a  aflat  pe  teritoriul 
persan  dominat  de  Ilhani.  Influenţa  arabă  încă  mai  persista  asupra 
populaţiei  persane.  între  anii  604-611,  triburile  arabe  sosite  din  sud  au 
învins  cu  uşurinţă  armata  persană.  în  651,  arabii  au  înaintat  masiv  pe 
teritoriul  ţării,  Persia  devenind  astfel  o  provincie  a  noului  imperiu  arabo- 
islamic.  Califii  arabi,  regii  turkmeni,  hanii  mongoli  s-au  succedat  în 
alternanţă  cu  câteva  dinastii  locale  efemere,  până  în  anul  1502.  La  acea 
vreme,  LURKI  nu  se  mai  afla  printre  cei  vii. 

Civilizaţia  persană  cunoscuse  o  epocă  de  renaştere  sub  dinastiile 
naţionale  Samanidă  (850-932)  şi  Bouyidă  (932-999).  Ultima  dinastie  a 
fost  înlocuită  de  dinastiile  instaurate  de  diferiţi  invadatori  asiatici: 
dinastia  Ghaznevidă  (până  în  1040),  cea  Selgiucidă,  apoi,  între  1220- 
1502,  cea  mongolă.  Cucerirea  Persiei  de  către  mongoli  s-a  produs  în 
perioada  1220-1256. 

Dinastia  mongolă  a  Ilhanilor  era  formată  din  hani  subordonaţi 
Marelui  Han  din  Mongolia  (apoi  din  China).  Fiind  întemeiată  de  Hulagu 
(nepot  al  lui  Ginghis  Han),  s-a  numit  şi  dinastia  Hulaguizilor.  în  timpul 
vieţii  eroinei  noastre,  în  Persia  au  domnit  următorii  Ilhani:  Hulagu 
(1256-1265),  Abaka  (1265-1282),  Ahmad  Tekiider  (Takudar)  (1282- 
1284),  Arghun  (1284-1291). 

Nagud,  tatăl  lui  LURKI  activa  în  calitate  de  ofiţer  în  armata 
Ilhanului.  Mama  ei,  Mirre,  născuse  trei  fete:  LURKI,  Nakko,  Manhely. 
Principalii  stâlpi  ai  prestigiului  şi  forţei  imperiului  creat  de  Ilhani  erau 
armata  şi  administraţia.  Nagud,  aparţinând  clasei  vechii  nobilimi 
persane,  activa  într-o  trupă  de  cavalerie.  El  lupta  de  pe  cal,  fiind  înarmat 
cu  o  sabie  dreaptă,  buzdugan,  secure  şi  un  lasso. 

Casa  din  Tabriz  în  care  îşi  adăpostea  familia  era  construită  în  jurul 
unei  curţi  interioare,  în  care  se  afla  instalată  o  cadă  mare  pentru  apa 
menajeră.  Zidurile  fuseseră  ridicate  din  cărămidă  arsă,  iar  acoperişul, 
construit  din  bârne  de  lemn  şi  rogojini,  era  acoperit  cu  lut.  Pe  jos,  pe 
pământul  bătătorit,  se  aflau  covoare  ţesute  în  casă. 

Uniforma  lui  Nagud  se  compunea  dintr-o  tunică  lungă  până  la 
glezne,  strânsă  la  mijloc  cu  o  centură  de  piele,  de  care,  la  spate,  atârna 
pumnalul.  Avea  încălţăminte  de  piele,  iar  pe  cap  purta  o  beretă  de  fetru. 

Hrana  familiei  se  compunea  din  carne,  pâine  (din  făină  de  orz), 
mămăligă  de  mei,  dulciuri,  fructe,  vin  şi  bere.  Grâul  sosea  din  ţinuturile 
greceşti,  iar  vinul,  mai  ales  din  Siria. 

Toţi  membrii  familiei  lui  Nagud,  la  fel  ca  şi  el  şi  toate  rudele  lui,  erau 
generoşi,  ospitalieri  şi  politicoşi.  Ţineau  foarte  mult  la  curăţenia 
corporală.  în  zilele  de  sărbătoare,  se  îmbrăcau  cu  toţii  în  alb.  Deşi  în 
Persia  era  permisă  poligamia,  Nagud  se  mulţumea  cu  o  singură  nevastă, 
fiindcă  Mirre  îi  era  foarte  dragă.  Ea  îi  datora  soţului  ascultare  absolută. 
Aparţinând  castei  aristocraţiei,  Mirre  era  nevoită  să  ducă  o  viaţă  retrasă, 
izolată  în  perimetrul  vastei  clădiri,  putând  ieşi  din  curte  numai  cu  faţa 
acoperită.  După  căsătoria  cu  Nagud,  i  se  interzisese  dreptul  de  a  discuta 
cu  bărbaţi  în  afara  casei.  Ea  nu  mai  avea  voie  să  întreţină  relaţii  nici  cu 
rudele  cele  mai  apropiate  de  sex  masculin. 

Spre  dezamăgirea  soţului,  Mirre  nu  îi  dăruise  niciun  băiat.  De 
educaţia  fetelor  s-a  ocupat  numai  ea,  fără  ca  Nagud  să  aibă  vreo 
nemulţumire.  Pe  fete  le-a  dus  câţiva  ani  la  mica  şcoala  din  casa  preotului, 
unde  au  învăţat  să  scrie  şi  să  povestească  legende  referitoare  la  zeii  şi 
eroii  persani.  Au  primit  noţiuni  de  religie,  medicină  şi  drept.  LURKI  era 
mai  tânără  cu  4  ani  decât  Nakko,  iar  Manhely  avea  cu  3  ani  mai  puţin 
decât  LURKI.  Prima  căsătorită  a  fost  fata  cea  mare,  Nakko. 

Pe  LURKI  i-au  dat-o  la  17  ani  lui  Yandir  Dakan,  care  le  oferise 
părinţilor  fetei  o  sumă  foarte  mare  de  bani.  Căsătorindu-şi  toate  fetele, 
Nagud  şi  Mirre  s-au  ales  cu  o  avere  care  a  dublat-o  pe  cea  dinainte. 
Yandir,  medic  în  vârstă  de  28  de  ani,  îşi  alesese  cu  grijă  viitoarea  mireasă. 
Fiind  chemat  în  casele  celor  bogaţi,  ajunsese  să  cunoască  toată  oferta 
matrimonială  din  casta  aristocraţiei  oraşului.  Pe  LURKI  o  plăcuse  fiindcă 
fata  corespundea  tuturor  pretenţiilor  lui:  era  frumoasă,  bogată,  cuminte, 
politicoasă,  harnică  şi  posesoare  a  unui  nivel  de  cultură  remarcabil.  De  la 
primele  discuţii  cu  ea  rămăsese  uimit  câte  cunoştinţe  medicale  primise  în 
mica  şcoală  de  lângă  moschee. 

După  căsătorie,  LURKI  s-a  izolat  în  casa  soţului,  aşa  cum  cerea 
tradiţia.  Ce  văzuse  la  mama  ei,  aşa  făcea  şi  ea.  La  un  an  după  căsătorie,  a 
devenit  mamă  prin  naşterea  micuţei  Nehda.  Peste  3  ani,  a  apărut  primul 
băiat,  Ymud.  După  5  ani  de  la  naşterea  lui,  s-a  ivit  frumoasa  Loke. 
Ultimul  născut,  Nordan,  a  sosit  când  mama  lui  avea  30  de  ani.  Copiii  au 
crescut  cu  doică,  servitoare,  guvernantă  şi  profesori  aduşi  la  domiciliu 
(numai  pentru  fete).  Băieţii  au  studiat  până  la  vârsta  de  20  de  ani  la 
şcoala  ce  aparţinea  de  moschee.  După  terminarea  anilor  de  şcoală,  fiecare 
a  fost  trimis  la  armată. 

LURKI,  cu  toate  că  era  mama  a  patru  copii,  a  avut  timp  suficient  să 
citească  toate  tratatele  de  medicină  ale  lui  Yandir.  Era  preocupată  de 
sănătatea  copiilor  şi  a  soţului,  simţind  în  suflet  o  dorinţă  puternică  de  a 
vedea  numai  oameni  sănătoşi  în  jurul  ei.  Yandir  a  învăţat-o  numeroase 
metode  terapeutice,  el  făcând  parte  din  categoria  „medicilor  propriu- 
zişi”,  care  îşi  tratau  bolnavii  cu  ajutorul  plantelor.  înaintând  în  vârstă, 
LURKI  se  încumeta  să  îşi  trateze  prietenele,  slujnicele,  mama  şi  surorile, 
dar  numai  în  incinta  casei  sale.  Fiind  o  nobilă  din  înalta  societate,  nu 
avea  voie  să  se  ocupe  cu  medicina  în  locuinţele  altor  femei.  Despre 
pacienţi  bărbaţi  nici  nu  putea  fi  vorba.  Ei  ajungeau  în  grija  lui  Yandir  şi  a 
altor  medici  din  oraş. 

Asemenea  socrului  său,  Yandir  s-a  limitat  la  o  singură  nevasta.  O 
respecta  şi  o  iubea  pe  LURKI,  considerând-o  cea  mai  valoroasă  femeie 
dintre  toate  pe  câte  le  cunoştea. 

Viaţa  lor  conjugală  a  durat  doar  30  de  ani.  La  47  de  ani,  LURKI  a 
rămas  fără  suflare  într-un  mod  dramatic,  fiind  ucisă  de  pumnalul 
paznicului  casei.  Nevasta  acestuia,  care  slujea  ca  bucătăreasa,  rămăsese 
gravidă  pentru  a  opta  oară.  Locuia  cu  întreaga  familie,  soţul  şi  cei  şapte 
copii  într-o  clădire  mică  situată  la  o  mică  distanţă  de  casa  stăpânilor. 
Văzând  femeia  plângând  de  supărare,  fiindcă  nu  mai  dorea  să  aducă  în 
familie  încă  o  gură  de  hrănit,  LURKI  a  hotărât  să  o  ajute  în  pierderea 
sarcinii.  I-a  dat  femeii  să  bea  o  fiertură  din  plante  toxice,  pe  care  o 
folosise  şi  ea  după  naşterea  lui  Nordan.  Ştia  că  avortul,  odată  dovedit,  se 
pedepsea  cu  moartea.  Bucătăreasa  nu  a  rezistat  efectului  devastator  al 
licorii  miraculoase,  decedând,  din  cauza  hemoragiei  puternice  provocate 
de  pierderea  sarcinii.  LURKI  şi  Yandir  au  ajutat-o  cât  s-au  priceput,  dar 
bolnava  nu  a  putut  fi  salvată.  Bărbatul  ei,  paznicul,  distrus  de  furie  şi 
durere,  a  înjunghiat-o  pe  LURKI  în  faţa  soţului  ei.  La  47  de  ani,  femeia 
care  ajutase  numeroase  bolnave  şi-a  pierdut  viaţa,  fiindcă  îi  fusese  prea 
tare  milă  de  una  dintre  ele. 

Nina  Petre, 
13  februarie  2014 


COMENTARIUL  NICOLETEI 

îmi  pare  rău  să  constat  că  iar  am  fost  ucisă,  când  încă  nici  nu 
împlinisem  50  de  ani. 

în  această  viaţă  nu  am  vrut  să  mă  îndrept  către  a  studia  medicina  în 
şcoală,  sunt  preocupată  de  prevenţie,  de  sănătate,  pentru  ca  să  nu  se 

ajungă  la  nimic  din  ce  ar  putea  să  însemne  intervenţia  brutală  pe  corpul 
uman,  operaţii  şi  inclusiv  avorturi. 

Am  făcut  tot  posibilul  de  a  evolua  spiritual,  de  a  învăţa  legile  divine 
şi  sunt  în  curs  de  a  le  înţelege  şi  de  a  le  pune  în  practică  şi  de  a  le 
respecta. 

Nu  ştiu  ce  fel  de  credinţă  avea  Lurki,  dar  cu  siguranţă  nu  era 
conştientă  de  legile  divine,  care  acţionează  şi  dacă  le  cunoaştem,  şi  dacă 
nu. 

Din  acest  punct  de  vedere,  mă  bucur  că  în  această  viaţă  am  avut 
posibilitatea  de  a  trece  de  la  ignoranţă,  de  la  o  viaţă  debusolată  din  punct 
de  vedere  al  credinţei,  la  a  avea  nu  numai  credinţă,  ci  si  de  a  observa  si  de 
a  dori  să  înţeleg  fenomenele  care  se  petrec  cu  mine  şi  cu  cei  din  jur. 

16  martie  2014 


Episodul  11  -  LIZA 

Rusoaica  LIZA  SLAVINKAIA  (1136-1209)  s-a  născut  în  localitatea 
Azak  (denumirea  ulterioară  fiind  Azov),  port  comercial  situat  la  vărsarea 
fluviului  Don  în  Marea  Azov. 

Tatăl  ei,  negustorul  Fiodor  Slavinki,  originar  din  zona  Moscovei,  s-a 
stabilit  în  Azak  după  ce  a  cunoscut-o  pe  viitoarea  soţie.  Anuşka,  fiică  de 
negustor  din  Azak,  i-a  fost  dată  de  părinţi  lui  Fiodor  în  schimbul  unei 
mari  datorii  în  mărfuri  pe  care  aceştia  nu  reuşeau  să  i-o  achite. 

Din  iubirea  celor  doi  tineri  au  rezultat  trei  copii,  cu  toţii  fete:  LIZA, 
Svetlana  şi  Tiberia.  LIZA  era  cu  3  ani  mai  mică  decât  Svetlana,  iar  Tiberia 
avea  cu  5  ani  mai  puţin  decât  LIZA.  Fetele  au  crescut  în  atmosfera 
comercială  a  familiei,  ambii  părinţii  ocupându-se  cu  procurarea  şi 
vânzarea  unor  mărfuri  mult  cerute  de-a  lungul  Donului.  Au  învăţat  să 
scrie  şi  să  citească  împreună  cu  mama  lor,  care  primise  cunoştinţe 
sumare  de  la  o  boieroaică  bătrână,  ajunsă  văduvă  şi  săracă.  Pentru  cele 
trei  surori,  cea  mai  bună  perspectivă  de  viitor  era  să  fie  date  de  părinţi 
unor  negustori  bogaţi  sau  militari  cu  largi  perspective  de  a  face  avere. 
Doar  Svetlana  s-a  măritat  cu  un  militar.  LIZA  şi  Tiberia  au  ajuns  soţii  de 
negustori. 

Pe  LIZA  a  luat-o  de  nevastă  comerciantul  naval  Harid  Yareki,  un 
bărbat  de  29  de  ani,  originar  din  Azak,  ai  cărui  părinţi  proveneau  dintr- 
un  neam  de  khazari. 


NINA  PETRE  -  Vieţile  anterioare  ale  spiritului  Voi. 6 


pag.  185 


La  acea  vreme,  în  estul  Donului  se  aflau  comunităţile  khazarilor,  iar 
la  vest,  ale  cumanilor.  Ambele  popoare  erau  de  provenienţă  asiatică. 
Populaţia  khazară  îşi  avea  originea  etnică  incertă,  aceasta  fiind  finică  sau 
turcă.  Regatul  khazarilor  fusese  creat  în  secolul  6  între  cursul  mediu  al 
Niprului  şi  cursul  inferior  al  Volgăi,  având  capitala  în  localitatea  Itil. 
După  o  perioadă  înfloritoare,  când  şi-a  extins  teritoriul,  s-a  prăbuşit  în 
secolul  io,  din  cauza  înaintării  ruseşti.  La  început,  păgânii  khazari  s-au 
convertit  la  mozaism,  asimilând  elemente  din  cultura  iudaică,  bizantină 
şi  musulmană.  în  secolul  13,  au  fost  împrăştiaţi  de  mongoli. 

Căsătoria  LIZEI  cu  Harid  a  avut  loc  în  anul  1154.  Ea  împlinise  18  ani, 
iar  el,  29.  Trecut  prin  numeroase  peripeţii,  după  ce  călătorise  10  ani  pe 
Marea  Mediterană  şi  Marea  Azov,  Harid  cunoscuse  multe  femei,  cuminţi 
şi  necuminţi.  Pe  niciuna  nu  o  dorise  de  nevastă.  Cunoscând-o  pe  LIZA, 
prin  intermediul  prietenului  său  Fiodor,  tatăl  fetei,  bărbatul  simţise  că  i-a 
venit  vremea  să  se  aşeze  în  casa  lui,  cu  nevastă  şi  copii.  La  LIZA  îi  plăcea 
totul.  Fata  era  frumoasă,  delicată  la  trup,  foarte  politicoasă,  iar  mintea  ei 
sclipea  de  inteligenţă.  La  18  ani,  gândea  ca  un  negustor  matur,  cunoscând 
bine  categoriile  de  mărfuri  şi  sursele  de  unde  puteau  fi  aduse.  învăţase  de 
la  părinţi  să  le  aprecieze  valoarea  şi  să  ceară  pe  ele  bani  sau  alte  mărfuri 
la  schimb.  Fără  îndoială  că  LIZA  semăna  bine  cu  mama  ei,  iar  pentru 
Harid  acesta  era  un  motiv  de  mare  mulţumire. 

După  căsătoria  cu  aleasa  lui,  Harid  a  renunţat  la  călătoriile  pe  mare. 
Şi-a  deschis  un  depozit  de  marfă  în  apropierea  portului  şi  a  început  să 
achiziţioneze  produse  de  la  negustorii  veneţieni,  care  soseau  mereu, 
neobosiţi,  pe  corăbiile  lor.  înţelegându-se  bine  cu  Fiodor,  socrul  sau,  îl 
folosea  ca  intermediar,  acesta  plasând  o  parte  din  mărfuri  altor 
negustori,  care  le  vindeau  de-a  lungul  Donului. 

Până  la  20  de  ani,  când  a  născut-o  pe  fata  cea  mare,  Yandra,  LIZA  şi- 
a  ajutat  soţul  în  depozit,  colaborând  cu  negustorii  de  dimineaţă  până 
seara,  alături  de  el.  Sosirea  Yandrei  în  familie  a  îndepărtat-o  pe  mama  ei 
temporar  de  la  munca  din  depozit.  împlinind  un  an,  fetiţa  i-a  fost  dată  în 
grijă  bunicii  Yadil,  mama  lui  Harid.  Aceasta,  rămânând  văduvă,  se 
mutase  în  casa  fiului  său.  Yandra  împlinise  3  anişori,  când  familia  s-a 
mărit  cu  încă  un  membru.  Surioara  Sybira  apăruse  fără  ca  Yandra  să 
înţeleagă  de  unde  venise.  După  încă  3  ani,  surpriza  le-a  fost  imensă: 
mama  lor  îl  scosese  la  iveală  pe  Sunkar,  frăţiorul  pe  care  l-au  întâmpinat 
cu  mare  entuziasm.  LIZA  împlinind  30  de  ani,  şi-a  întregit  familia  cu  cel 
de-al  doilea  fiu,  Hrimir. 

în  creşterea  celor  patru  copii,  bunicile  au  avut  un  rol  covârşitor. 
După  naşterea  primului  băiat,  Harid  a  rugat-o  pe  Anuşka  să  renunţe  la 
munca  de  negustor  în  favoarea  LIZEI,  de  care  el  nu  se  mai  putea  lipsi  în 
activităţile  comerciale.  Rămaşi  în  grija  bunicilor,  copiii  nu  şi-au 
incomodat  părinţii  în  munca  lor,  care  avea  drept  scop  esenţial  mărirea 
averii,  ce  urma  să  le  fie  împărţită  cu  dreptate  la  vârsta  majoratului. 

LIZA  şi  Harid  cumpărau  de  la  veneţieni  sare,  vin,  lână,  bumbac, 
fierul  necesar  fabricării  armelor  şi,  bineînţeles,  sclavii  necesari  în  toate 
gospodăriile  mari.  LIZA  avea  şi  ea  câteva  sclave  pentru  treburile 
gospodăreşti,  casa  fiind  mare,  ca  şi  depozitul  cu  mărfuri.  Spre  deosebie 
de  alte  stăpâne  din  oraş,  ea  nu  le  bătea  niciodată.  Dacă  greşeau  în  munca 
lor,  le  dojenea  cu  blândeţe,  avertizându-le  că,  la  repetarea  abaterilor,  le 
va  trimite  ca  marfă  „pe  Don”,  ele  riscând  să  ajungă  la  muncile  agricole. 

Mereu  neobosită  şi  plină  de  optimism,  LIZA  a  fost  un  om  al  muncii 
cât  au  ţinut-o  puterile,  adică  până  la  70  de  ani.  Copiii  au  crescut,  fiecare 
făcându-şi  un  rost  în  viaţă  după  cum  s-a  priceput.  Fetele  s-au  măritat  cu 
bărbaţi  din  regiunea  Donului,  aşezându-se  la  casele  lor.  Băieţii  şi-au 
folosit  averea  primită  de  la  părinţi  pentru  a  prospera  ca  negustori, 
mergând  pe  urmele  tatălui  şi  bunicului  lor. 

împlinind  70  de  ani,  trupul  harnicei  LIZA  a  început  să  slăbească. 
Femeia  nu  mai  avea  suficientă  poftă  de  mâncare,  obosea  repede,  iar 
inima  i  se  zbătea  în  piept  la  orice  motiv  de  îngrijorare  sau  spaimă.  Oasele 
o  dureau  mai  ales  noaptea  şi  respira  greu.  în  nopţile  de  nesomn,  mai 
adăuga  câte  o  poezie  în  voluminosul  jurnal  pe  care  îl  păstrase  din  vremea 
adolescenţei. 

La  73  de  ani,  abia  mai  reuşea  să  îşi  viziteze  copiii  şi  numeroşii 
nepoţi.  într-o  noapte  senină,  cu  cerul  plin  de  stele,  femeia  privea  pe 
geam,  când  s-a  prăbuşit  dintr-o  dată,  rămânând  fără  suflare.  Servitoarea 
care  dormea  în  camera  alăturată  a  sosit  în  grabă,  speriată  de  zgomotul 
căderii  LIZEI  pe  podea.  Chemat  în  grabă,  Harid,  bătrânul  soţ  de  84  de 
ani,  şi-a  găsit  nevasta  dormindu-şi  somnul  de  veci.  Durerea  despărţirii  de 
soţia  lui  dragă  i-a  scurtat  viaţa,  stingându-se  şi  el  după  câteva  săptămâni. 

Nina  Petre, 
2  aprilie  2014 

SABINA  VISU 


EPISOADE  SPIRITUALE  COMENTATE  ANTERIOR 
1®  Nanette  Vernouil  (1894-1940) 


RESTUL  EPISOADELOR  SPIRITUALE 

2  ®  Lina  Serdes  (1803-1867) 

3  O  Tinuako  (1712-1770) 


Episodul  2  -  LINA 

LINA  SERDES  (1803-1867)  s-a  născut  în  localitatea  Manta,  port  la 
Oceanul  Pacific,  aflată  astăzi  pe  teritoriul  Republicii  Ecuador. 

La  data  naşterii  LINEI  şi  până  în  anul  1822,  ţara  ei  a  făcut  parte  din 
Viceregatul  Noua  Grenadă.  După  aceea,  până  în  1830,  a  aparţinut 
Federaţiei  Marea  Columbie.  La  10  august  1809,  o  juntă  militară  condusă 
de  generalul  Juan  Pio  Montufar  a  proclamat  independenţa  ţării,  mişcarea 
de  eliberare  fiind  înăbuşită  temporar  de  către  trupele  spaniole.  După 
înfrângerea  spaniolilor  în  bătălia  de  la  Pichincha  (în  24  mai  1822),  ţara 
LINEI  a  fost  inclusă  în  Republica  Federativă  Marea  Columbie.  După 
destrămarea  acesteia,  s-a  proclamat  independentă  (la  13  mai  1830). 

în  1835,  ţara  a  primit  denumirea  de  Ecuador,  datorită  liniei 
ecuatorului  care  îi  traversează  teritoriul.  Secolul  19  a  fost  marcat  de 
antagonismul  dintre  liberali  şi  conservatori,  concretizat  prin  frecvente 
lovituri  de  stat  militare  şi  războaie  civile,  toate  acestea  afectând 
dezvoltarea  ţării. 

Tatăl  LINEI,  farmacistul  Eduardo  Serdes,  provenit  din  părinţi  de 
origine  spaniolă,  era  căsătorit  cu  frumoasa  Kigre,  indiancă  de  etnie 
aymara.  Dintre  cei  şapte  copii  născuţi  de  Kigre,  patru  au  murit  de  boli 
grave,  neputând  fi  salvaţi  nici  de  medicamentele  tatălui  şi  nici  de  plantele 

miraculoase  ale  mamei.  Au  supravieţuit  o  fată  (LINA)  şi  doi  băieţi  mai 
mici  decât  ea  (Augusto  şi  Tikral). 

Toată  familia,  părinţi  şi  copii,  s-a  angrenat  puternic  în  vânzarea 
medicamentelor  şi  a  plantelor  tămăduitoare,  fiind  nevoită  să 
supravieţuiască.  Vindecătoarea  Kigre  trăise  într-un  trib  din  munţi  până 
când  tânărul  farmacist  Eduardo,  mare  amator  de  călătorii  montane,  o 
luase  de  lângă  familia  ei. 

După  căsătoria  cu  Eduardo,  femeia  se  obişnuise  să  îşi  ajute  vecinii 
bolnavi  folosind  descântece,  fierturi  din  plante  culese  de  pe  crestele 
Anzilor  şi  tot  felul  de  unsori,  ale  căror  reţete  le  cunoştea  de  la  mama  ei. 

LINA  s-a  obişnuit  de  mică  să  îşi  ajute  părinţii  în  munca  lor,  servind 
clienţii  în  mica  farmacie  a  lui  Eduardo,  însoţindu-şi  mama  în  casele 
bolnavilor  şi  plecând  uneori  spre  zona  montană  cea  mai  apropiată 
împreună  cu  tatăl  şi  fraţii  ei.  Se  întorceau  cu  saci  plini  de  plante, 
adevărate  comori  pentru  meseria  lor. 

LINA  avea  17  ani  (în  1820),  când  s-a  căsătorit  cu  medicul  Adriano 
Caredis.  Acesta,  la  28  de  ani,  se  încumetase  să  se  căsătorească,  sperând 
că  în  LINA  îşi  găsise  idealul  feminin.  O  plăcea  pentru  frumuseţea  ei  fizică 
şi  sufletească,  hărnicia  cunoscută  de  tot  oraşul  şi  priceperea  în  folosirea 
metodelor  de  vindecare  tradiţionale.  Adriano  era  un  medic  bun,  cu 
studiile  urmate  în  Caracas,  dar  lipsa  unor  medicamente  eficiente  pentru 
anumite  boli  îl  determina  să  apeleze  deseori  la  farmacia  şi  nevasta  lui 
Eduardo.  Aşa  o  cunoscuse  pe  superba  LINA.  îl  cuceriseră  ochii  ei  negri 
alungiţi  spre  tâmple,  tenul  de  culoare  brun-roşcată,  moştenit  de  la  mama 
ei,  şi  neobişnuita  agilitate  în  mişcări,  specifică  indienilor  aymara. 

La  20  de  ani,  LINA  l-a  născut  pe  Tiberius.  Era  în  anul  1823.  în  1829, 
a  sosit  şi  băiatul  cel  mic,  Viledo,  LINA  având  atunci  26  de  ani.  în  primii 
10  ani  de  căsătorie,  LINA  şi  soţul  ei  au  avut  o  viaţă  agitată,  cu  trei  aspecte 
esenţiale:  1)  Viaţa  de  familie  ca  soţi,  părinţi  şi  buni  gospodari;  2) 
Activitatea  profesională,  el  lucrând  ca  medic  în  propriul  cabinet,  fiind 
ajutat  de  LINA,  ca  asistentă  medicală;  3)  Ajutorul  acordat  zi  şi  noapte  în 
oraş  şi  în  afara  lui  unui  număr  mare  de  luptători  ai  rezistenţei 
antispaniole. 

De  cei  doi  copii  se  ocupau  Kigre,  bunica  lor,  şi  cele  două  servitoare 
indiene  din  casă.  LINA  şi  Adriano  lipseau  mult,  plecând  deseori  din  oraş, 
fără  a  le  spune  celor  de  acasă  unde  voiau  să  ajungă.  Temându-se  de  a-i  fi 
descoperită  activitatea  revoluţionară,  Adriano  sosea  noaptea  în  locuinţe 
conspirative,  majoritatea  din  afara  oraşului,  situate  în  zone  izolate,  unde 
patrulele  spaniole  nu  ajungeau.  Adriano  pleca  şi  în  munţi,  uneori  însoţit 

de  LINA,  vizitând  colibele  indienilor  în  care  zăceau  civili  şi  militari  răniţi 
în  luptele  cu  armata  spaniolă. 

Proclamarea  independenţei  Ecuadorului,  în  1830,  le-a  adus  o 
imensă  uşurare  soţilor  Caredis.  Drumurile  conspirative  au  încetat,  iar  ei 
s-au  putut  ocupa  mai  mult  de  copiii  lor.  Tiberius  împlinise  7  anişori  şi 
începuse  să  meargă  la  şcoală.  Viledo  avea  doar  un  an  şi  dorea  să  se  joace 
toată  ziua  cu  mama  lui.  Cei  doi  băieţi,  demni  urmaşi  ai  părinţilor  şi 
bunicilor  din  partea  mamei,  au  luat  calea  terapeuticii.  Tiberius  a  devenit 
farmacist,  iar  Viledo,  medic,  amândoi  cu  studiile  urmate  în  Caracas 
(Venezuela). 

LINA  şi-a  ajutat  soţul  până  în  ultima  zi  a  vieţii.  Trăise  64  de  ani,  era 
mândră  de  trecutul  ei,  dar  trupul  prea  uzat  de  muncă  şi  griji  dădea  semne 
de  oboseală.  Un  stop  cardiac  a  trimis-o  în  lumea  tăcerii.  LINA  a  murit 
frumos,  ca  un  stejar  tăiat  fulgerător. 

Nina  Petre, 
14  octombrie  2015 


COMENTARIUL  SABINEI 

„Mă  încăpăţânez  de  câţiva  ani  să  nu  prea  iau  medicamente  sau  foarte 
puţine.  Părinţii  mi-au  dat  să  iau  mereu  vitamine  în  copilărie.  Probabil, 
calea  aceasta  prin  vindecare  cu  produse  naturiste  se  trage  de  la  Lina  :) 

Ca  şi  asemănări,  ar  fi  dorinţa  de  a  face  bine.  Anul  acesta,  am  adoptat 
doi  câini,  deşi  acasă  mai  aveam  unul  mare  ciobănesc,  un  pic  forţat, 
fiindcă  prietenul  meu  nu  a  fost  de  acord,  avem  discuţii  de  câteva  luni  pe 
tema  aceasta. 

Ceea  ce  aş  vrea  să  vă  spun  este  faptul  că  iubesc  foarte  mult 
animalele,  acasă  la  mama  avem  4  pisici  şi  în  trecut  am  avut  şi  ţestoase, 
iar  la  curte  în  prezent  am  3  câini.  Mă  doare  foarte  tare  faptul  că  nu  pot  să 
ajut  mai  mult  animalele,  că  persista  această  situaţie  incertă  cu  ei,  că  sunt 
omorâţi,  maltrataţi. 

în  mine  există  dorinţa  de  a  face  bine  şi  îmi  propun  în  fiecare  zi  să  fac 
măcar  un  lucru  bun. 

Cred  că  mă  voi  îndrepta  în  viitor  spre  un  ONG,  am  început  deja  să 
caut,  îmi  doresc  să  fac  lucruri  bune  pentru  alţii  şi  să  trăiesc  din  asta. 

O  asemănare  cu  Lina  ar  fi  DORINŢA  DE  A  AJUTA.  Lina  a  ajutat 
oameni,  iar  Sabina  îşi  doreşte  să  ajute  câinii,  animalale  în  general. 

De  când  mă  ştiu,  am  fost  atrasă  de  lucrurile  să  spunem  „nevăzute” 
sau  la  neîndemâna  multora  dintre  noi.  încerc  să  mă  descopăr  cu  ajutorul 

dumneavoastră  şi  sfaturile,  concluziile  m-ajută  mult  în  găsirea  scopului 
meu  pe  acest  Pământ.” 

22  octombrie  2015 


Episodul  3  -  TINUAKO 

Mexicanul  TINUAKO  (1712-1770).  TINUAKO  s-a  născut  în  oraşul 
Valladolid,  fondat  de  conchistadorii  spanioli  pe  teritoriul  regiunii  istorice 
Yucatan  (patria  civilizaţiei  maya),  descoperită  în  anul  1517  de  către 
navigatorul  spaniol  Fernandez  de  Cordoba. 

Părinţii  lui  TINUAKO  erau  amerindieni.  Narkudu,  tatăl,  se  ocupă  cu 
negustoria,  aducând  de  la  ţară  fructe  şi  legume.  Nevasta  lui,  Mehdire, 
născuse  doisprezece  copii.  Nouă  dintre  ei  muriseră  de  mici,  din  cauza 
unor  boli  congenitale  şi  infecţii  grave.  Au  rămas  în  viaţa  trei  băieţi. 
TINUAKO  era  mai  tânăr  cu  5  ani  decât  Medigdo  şi  cu  6  ani  mai  mare 
decât  Xudu. 

Familia  lui  Narkudu  supravieţuia  cu  greu,  copiii  îndurând 
numeroase  lipsuri  alimentare.  împreună  cu  mama  lor,  se  străduiau  să 
vândă  la  fiecare  casă  legume  şi  fructe  proaspete,  aduse  de  Narkudu  în 
zori  de  zi.  Carte  a  învăţat  numai  TINUAKO,  fiind  ajutat  de  pastorul 
spaniol  Don  Miguel  să  urmeze  cursurile  şcolii  generale,  patronată  de 
Misiunea  Catolică  din  oraş. 

TINUAKO  s-a  obişnuit  în  anii  de  şcoală  să  accepte  existenţa  unui 
singur  zeu,  spre  deosebire  de  familia  lui,  care  îşi  continua  credinţa  în 
vechii  zei  mayaşi.  Don  Miguel  i-a  explicat  băiatului  că  Dumnezeul 
creştinilor  îl  va  ajuta  să  ajungă  un  om  important  în  oraş.  în  secolul  18, 
puterea  Bisericii  Catolice  spaniole  crescuse  considerabil  în  Mexic.  Preoţii 
catolici  cu  funcţii  înalte  aplicau  fără  nicio  reţinere  normele  Inchiziţiei 
spaniole. 

La  15  ani,  când  a  acceptat  să  fie  creştinat  de  mentorul  sau, 
TINUAKO  nu  avea  cunoştinţe  despre  abuzurile  comise  de  Inchiziţia 
catolică.  După  creştinare,  a  ajuns  sub  protecţia  lui  Don  Miguel, 
binefăcătorul  său.  Bătrânul  pastor  l-a  luat  în  modesta  lui  casă  ca  pe  un 
copil  de  suflet,  începând  pregătirea  lui  ca  viitor  pastor  catolic,  misionar 
însărcinat  cu  acţiunea  de  creştinare  a  indienilor  mexicani. 

La  18  ani,  Don  Miguel  i-a  dat  binecuvântarea  pentru  debutul  în 
greaua  muncă  de  misionar  creştin.  Până  la  25  de  ani,  predicatorul 
TINUAKO  a  călătorit  mult,  până  la  aşezări  îndepărtate  ale  indienilor, 

reuşind  să  creştineze  familii  întregi.  Deseori  s-a  aflat  la  un  pas  de  moarte, 
suportând  ameninţările  indienilor  care  îl  considerau  un  trădător  al 
strămoşilor  mayaşi. 

în  anul  1743  s-a  terminat  construcţia  unei  biserici  la  marginea 
oraşului,  în  cel  mai  sărman  cartier,  populat  de  indieni  plecaţi  de  la  ţară, 
din  cauza  sărăciei.  Don  Miguel  l-a  numit  pe  TINUAKO  paroh  al  noii 
biserici.  La  26  de  ani,  tânărul  predicator  indian,  provenit  din  rândul 
populaţiei  sărace  a  oraşului  Valladolid,  şi-a  început  activitatea  cu  mult 
entuziasm  şi  profundă  recunoştinţă  faţă  de  înaltul  cler  catolic,  al  cărui 
subordonat  ajunsese. 

Neavând  voie  să  se  căsătorească,  s-a  descurcat  cumva,  aducând  o 
fată  săracă  de  la  ţară.  Kidenna,  bucuroasă  că  scăpase  de  sărăcie,  i-a  fost  o 
iubită  şi  o  menajeră  credincioasă.  La  23  de  ani,  a  născut-o  pe  Dirki,  iar 
după  2  ani  i-a  dat  viaţă  micuţei  Maria.  Fetiţele,  împreună  cu  mama  lor 
locuiau  într-o  casă  apropiată  de  reşedinţa  parohului  TINUAKO.  El  a  avut 
grijă  să  nu  le  lipsească  nimic,  ocupându-se  de  educaţia  fetelor,  cât  şi  de 
căsătoria  lor.  Pe  amândouă  le-a  măritat  cu  tineri  meseriaşi  de  origine 
indiană. 

După  căsătoria  lui  Dirki,  au  început  marile  necazuri  pentru  Kidenna 
şi  TINUAKO.  Karid,  soţul  acesteia,  nu  accepta  să  fie  creştinat, 
considerând  că  distrugerea  poporului  amerindian  începuse  odată  cu 
debarcarea  primilor  spanioli  pe  ţărmul  Yucatanului.  Dirki  protesta  la 
ameninţările  soţului,  crezându-le  doar  pe  jumătate.  Totuşi,  Karid  nu 
glumea.  într-o  zi,  a  săvârşit  marea  ticăloşie,  oferindu-i  Kidennei  fructe 
ţinute  într-o  fiertură  de  ierburi  otrăvitoare.  Crezând  că  ginerele  ei  voia 
împăcarea,  femeia  a  mâncat  două  fructe  după  plecarea  lui.  Agonia  a 
durat  doar  câteva  minute.  Spre  seară,  sosind  în  vizita  lui  obişnuită, 
pastorul  TINUAKO  şi-a  găsit  iubita  zăcând  pe  jos.  Semnele  otrăvirii  erau 
evidente. 

După  îngroparea  Kidennei,  TINUAKO  a  început  să  consume  alcool 
în  exces,  liniştindu-şi  cumva  durerea  din  suflet.  Nu  voia  să  caute 
ucigaşul,  nu  voia  să  se  certe  cu  nimeni  şi  nici  să  fie  careva  pedepsit  de 
autorităţi.  El  credea  în  viaţa  de  după  moarte  şi  considera  că  fiecare  crimă 
va  fi  aspru  pedepsită  pe  lumea  cealaltă.  S-a  stins  din  viaţă  la  58  de  ani,  în 
1770,  grav  bolnav  de  ciroză  hepatică. 

Nina  Petre, 
17  noiembrie  2015 


NINA  PETRE  -  Vieţile  anterioare  ale  spiritului  Voi. 6 


pag.  192 


COMENTARIUL  SABINEI 


„Observ  faptul  că  şi  această  viaţă  s-a  desfăşurat  în  America  şi  limba 
vorbită  este  tot  spaniola,  de  unde  probabil  şi  atracţia  mea  către  această 
limbă  şi  destinaţie.  Am  fost  surprinsă  să  constat  faptul  căTinuako  a 
murit  de  ciroză  hepatică,  poate  de  aceea  mie  nu-mi  place  alcoolul:))))  şi 
chiar  nu  beau  decât  foarte  rar  un  pahar  cu  bere,  eventual,  şi  nici  pe 
acela  nu-1  termin:))).  în  privinţa  sensibilităţii  mele  la  nivel  digestiv  (şi  nu 
aveaţi  de  unde  să  ştiţi:))))  am  avut  o  mică  problemă  cu  fierea,  reapare  la 
oboseală  şi  stres. 

Mai  este  ceva  ce  m-a  pus  pe  gânduri:  deşi  nu  am  avut  lipsuri 
materiale  (să  n-am  ce  mânca),  îmi  doresc  şi  mă  linişteşte  faptul  de  a  avea 
întotdeauna  în  cămară  rezerve  de  tipul  ulei,  orez,  linte,  etc..., 
congelatorul  plin:)))  şi  asta  presupun  că  se  trage  de  la  lipsurile  pe  care 
le-a  îndurat  Tinuako  în  copilăria  sa.  întotdeauna  m-am  întrebat  de  ce-mi 
doresc  un  loc  plin  cu  alimente  neperisabile,  de  unde  mi  s-ar  trage  acest 
lucru. 

îmi  doresc  o  lume  mai  bună,  cu  mai  puţine  lipsuri,  dar  nu  este 
suficient  ca  doar  câţiva  dintre  noi  să-şi  dorească,  trebuie  să  ne  dorim  toţi 
să  schimbăm  ceva  în  lumea  asta.  Trebuie  ca  romanii  să  încerce  să  nu  mai 
fie  egoişti  şi  să  se  gândească  şi  la  cei  de  lângă  ei  şi,  dacă  nu-i  pot  ajuta, 
măcar  să  nu  le  facă  rău.  Cred  că  nu  există  educaţie  la  noi  în  ţară,  e  prea 
puţin  respect  sau  deloc,  câţiva  oameni  nu  pot  schimba  o  lume  întreagă, 
schimbarea  trebuie  să  vină  de  la  fiecare  individ  în  parte.  Trebuie  să 
gândim  pozitiv,  să  ne  axăm  pe  rezolvarea  problemelor  atunci  când  ele 
apar,  să  fim  solidari  cu  alţii  (dar  nu  afişând  pe  internet  o  poză  în  semn  de 
solidaritate). 

în  fiecare  zi  îmi  doresc  să  fac  măcar  un  lucru  bun  şi  nu  pentru  a  mi 
se  întoarce  în  vreo  formă  sau  alta  lucrul  bun,  ci,  pur  şi  simplu,  doar 
pentru  sufletul  meu.” 

îg  noiembrie  2015 


- Sfârşitul  volumului  nr.6 - 

